
A monotheismus görögöknél és 

izraelieknél. 

Irta PUKÁNSZKY BÉLA. 

jl\z egy istenben való hit lelki életünknek 
zsenge gyermekségünktől fogva egyik legállandóbb 
tartalmát képezi. Hogy milyen kincset birunk benne, 
az könnyen kikerüli figyelmünket, mert hiányát 
sohasem éreztük. Úgy vagyunk vele, mint a bennün- 
ket körülfogó levegővel, a melyet munkánk közben 
nem figyelünk meg, pedig egész testi életünknek 
egyik legfontosabb feltétele. De a gondolkozásban 
kevésbé gyakorlott elme is azonnal reá jön, hogy mit 
jelent a monotheismus vallási és erkölcsi világnéze- 
tünkben. Hogy az emberek a beléjük lehelt isteni 
szellemnél fogva mind egyenlők és egyenlő törvény 
alatt állanak, hogy ugyanazon természetes jogaik és 
erkölcsi kötelességeik vannak, hogy mind egyformán 
istennek gyermekei s egy és ugyanazon közösségnek 
polgárai, a mely az egész emberiséget magában fog- 
lalja: ezek a tételek mind csak folyományai azon 
hitnek, a melyet a monotheismus nevével jelelünk 



s mely azt jelenti, hogy csak egy az a hatalom, a 
mely a világot és minden embereket teremtette, ve- 
zeti és kormányozza. De ép úgy folyományai továbbá 
ezen hitnek, hogy az ember viszonya az istenhez 
benső és közvetlen, nemzetiséghez, rendhez, nem- 
hez, álláshoz nem kötött s hogy a kegyes érzü- 
let és erényes élet tetszőbb áldozat istennek bakok 
vérénél és bárányok kövérségénél. így gyökereznek 
vallási és erkölcsi világnézetünk minden részei ezen 
hitben s elmondhatjuk, hogy a mi jót az emberiség 
a testvériség indulatától vezettetve alkotott, az vég- 
elemzésben mind ezen hitből fakadt 

Ez a hit az, a mely zsenge g}^ermekségünk 
korában szívünkbe csepegtetve a szülői házból hozott 
egyik legrégibb és legdrágább örökségünket képezi, 
mindenesetre olyan örökséget, a mely az élet minden 
megpróbáltatásai, viszontagságai, kétségei és könnyei 
között is megmarad s a melyet a bennünket kör- 
nyező társadalom minden tagjánál, művelteknél s 
műveletleneknél, értelmeseknél és egyűgyűeknél, tiszta 
vagy eltorzitott alakjában föltalálunk. De épen mert 
ilyen általános, a legtöbben közülünk annyira ma- 
gától értetődőnek, szükségszerűnek és természetes- 
nek találják azt, hogy előttük e jelenség magyarázatra 
és igazolásra egyáltalában nem szorul s a legkeve- 
sebbeknek lelkében merül fel a kérdés, honnan ered 
e hit s hova vezetnek vissza nyomai, ha azokat a 
történetben visszafelé kísérjük? Pedig mindennemű 
birtokunknak értékét és természetét csak akkor ismer- 
hetjük, becsülhetjük és szerethetjük igazán, ha annak 
eredetét ismerjük. Maradjunk tehát a jelen órában e 
kérdésnél, vizsgálata nem csak tanulságos, hanem 



minden tekintetben építő s gazdag anyagot kínál az 
elmélkedésnek. 

A monotheismiis a keresztyénség elterjedésével 
lett az emberiség egy nagy részének vallása, de 
sokkal régibb, mint maga a keresztyénség. Az idők 
teljességében, vagyis a keresztyén időszámítás kez- 
detekor, a római birodalom lakossága, a melyben 
össze volt foglalva az ókori világnak köríilbelül min- 
den ismert része, nagyban elő volt készítve az evan- 
gélium egyszerű tanainak befogadására. . Ezen elő- 
készítésben különféle tényezők hatottak közre, de 
leghatalmasabban a népek és vallások keveredése és 
kivált a görög-római bölcsészeti iskolák működése, 
a melyekben a monotheismus már közkeletű volt s 
a honnan lassankint elkezdett a műveltek osztályá- 
nak vallása lenni. S valóban, azon számos szellemi 
irány és áramlat között, a melyek a görög nép éle- 
tében, művészetében és gondolkozásában fölmerültek 
és eltűntek, elejétől végig mindig eg>'forma, tisztán 
fölismerhető és vörös vonalként húzódik végig az a 
törekvés, hogy minden létnek és létezőnek alapja, a 
világnak és az emberi nemnek teremtője, fentartója 
és kormányzója egy oszthatatlan személyiségben fe- 
jeztessék ki; más szóval, a görög gondolkozás tör- 
ténetének minden szakában ki lehet mutatni a monot- 
heismus felé való nisust Költők és bölcsészek egyaránt 
azon működtek, hogy Zeusnak, az ég villámszóró 
istenének eszméje, a melyben a görög istenek soka- 
sága már Homerosnál bizonyos egységbe van össze- 
foglalva, felszabaduljon azon korlátok közül, a melyeket 
hatalma elé részint a sötét végzet, részint az Olympos 
többi lakói vonnak, a kik neki nem egyszer ellen- 



szegülnek, őt megcsalják, terveit zavarják és akadá- 
lyozzák. Ekként Zeus, a ki már Homerosnál a jognak 
védője és a jogtalanságnak megtorlója, az államnak 
őre, a jog és erkölcs forrása, az istenek és emberek 
atyja, lassankint megtisztul minden despotikus ön- 
kénytől, ez érzéki és emberképű természet gyöngéitől, 
az egyéniségében levő monotheistikiis elem mindin- 
kább kiemelkedik, az anthopomorphistikus és poly- 
theistikus elemek háttérbe lépnek s az istenhit egy 
szellemibb, tisztább alakjának hordozójává lesz. 

Ekként ugyanazon költői képzelem, a mely a 
görög istenek történetét megalkotta s a bájos görög 
mythologiát tovább fejlesztette, ugyanaz nemesítette 
is azt; a költők voltak azok, a kik a túlságos durva 
és alantas vonásokat eltávolították belőle s a letűnt 
hajdankor képzeteit a későbbi műveltebb századok 
erkölcsi fogalmaival töltötték meg. Tehették és tették 
ezt annál is inkább, mert a görögök nagy költői 
egyszersmind a nemzetnek legrégibb s legnépszerűbb 
tanítói és bölcsei is voltak. Ók emelték Zeus alakját 
az eszményi tökély azon fokára, a melyen az a világot 
kormányzó bölcsesség és hatalom minden nagy tulaj- 
donságát egyesítette magában. S a mily arányban 
háttérbe szorultak Zeus alakjában az anthopomor- 
phismusok az egy, igazságos, jóságos és mindentudó 
világ kormányzó eszméje mögött, oly arányban haladt 
a vallásos gondolkozás a polytheismustól a monot- 
heismus felé. Már a hetedik és még inkább a hato- 
dik század költőinél Zeus úgy van rajzolva, mint a 
kezdete és vezetője mindennek^; ő mindennek végét 

* Terpander 1, sz. töredéke Bergk Anthol. lyricajá- 
ban 345. 1. 



kezében tartja s mindent úgy rendez, a mint akar^ ; 
a sors, a moira, a mely, mint nála magasabb hatalom, 
a régebbi képzetek szerint fölötte és mögötte állott 
s őt magát is ércigája alá hajtotta, lassankint az ő 
akaratával azonossá lesz ; a többi istenek, a kik Home- 
rosnál Zeus akaratának még oly sokszor ellene szegül- 
nek, lassankint a költők felfogásában az ő világ- 
kormányzó tevékenységének engedelmes eszközeivé 
lesznek. Az ő figyelmét semmi sem kerüli ki^; ő 
megfigyeli az embereknek, sőt még az állatoknak 
gonosz tetteit is; ő az, ki felettünk őrködik s a 
kinek semmi sem lehetetlen. •'^ Kiváltképen magasztos 
eszmét alkotott magának az istenségről a legnagyobb 
ódaköltő. Az istenségtől függ minden, úgy mond 
Pindaros ; — Zeus mér a halandókra mindent, a mi 
őket éri^ ő ad sikert és balsorsot, ő ragyogtat fel 
sötét éjből tiszta fényt s ő burkolja a nappalnak 
tiszta fényét homályos sötétségbe. Semmi sincs az 
istenség előtt elrejtve, a mit az ember cselekszik; 
csak ott, a hol ő mutatja az ösvényt, csak ott remél- 
hető áldás, az ő kezében van munkánk sikere, egye- 
dül tőle származik minden erény és bölcseség. Ugyan- 
ily szellemben szól Aeschylos, a ki minden tragédiá- 
jában az istenség fenségét és mindenhatóságát, az ő 
büntetéseinek elkerülhetetlen voltát s azok megsem- 
misítő hatalmát hirdeti.^ A mit Zeus kimond, az 

^ Simonides Amorginus u. o. 193. 1. 

* Archilochus u. o. a 189. lapon a 88. sz. töredékben. 

* Solon, Bergknél a 13. sz. 65 — 76. soraiban, a 17. 1. 

* Pyth. 4. 102, 

^Schneller I.: Aeschylos valláserkölcsi világné- 
zete Orestiája alapján. Athenaeum 1893. 



megtörténik, akarata okvetlenül végbe megy, halandó 
semmire sem képes az ő ellenére, határozata alól 
senki sem menekül, az ő szolgálatában működnek 
mind a többi istenek; az ő felsőségét végül a leg- 
dacosabb hatalmak is elismerik, elismeri a titani 
lázadó Prometheus is. Aeschylos nagy drámáiban 
nejn egyszer az ó-testamentomi próféták tiszta és 
emelkedett monotheismusának hangját véljük hallani, 
a kikkel abban is megegyezik, hogy az isten tulaj- 
donságai között az igazságosságot emeli ki leginkább 
s a bűnnek és büntetésnek elválhatlan összefüggését 
s az istenség ítéleteinek igazságosságát kiváltképen 
hangsúlyozza. A miként az ember cselekszik, úgy 
kell szenvednie; a kinek keze és szíve tisztaj az bé- 
kében zarándokol az életen át, ellenben a gonoszte- 
vőt bizonyosan utóiéri, néha hirtelen csapással, más- 
szor lassú szorongatással és fojtogatással a lakolás, 
az erinnysek állanak bosszút az emberen bűnéért, 
kiszívják a gonosztevőnek életerejét, szünet nélkül 
sarkában járnak, fejére vetik a téboly hálóját s kér- 
lelhetlenül üldözik a síron túlig is. De az isteni ke- 
gyelem legyőzi a törvény büntető szigorát s végül 
Orestes is megszabadul az átoktól, a melyet fejére 
az anyagyilkosság vont Szóval — így tanít Aeschy- 
los — az istenek vezetnek bennünket jó célhoz, 
az ő rendelésüket viselje az ember megadással, bízzon 
minden szenvedést Zeusra s az emberi természet 
mértékén ne akarjon túl menni. 

Ezen s hasonló gondolatokat olvasva el kell is- 
mernünk, hogy az a pogányság, a melyben születtek, 
s az a hit, a melynek talaján fakadtak, nem volt 
csupa merő sötétség. A görög szellem ezen képvise- 



lőire valóban reájuk illenek Pál apostolnak ama 
szavai, a melyekkel azt bizonyítja, hogy Istennek 
fölismerhető, láthatatlan lényege minden emberekben 
nyilvánvaló volt, azokban is, a kiknek törvényük 
nem volt, mert Isten és művei jelentették azt ki 
nekik. ^ Az istenek többségének képzete ugyan még 
meg van náluk, de azoknak működéséből az önkény 
ki van zárva, s valamennyiük egy erkölcsi világrend- 
nek szolgál. A túlvilági élet hitének terjedésével az 
isteni igazságosság hatálya kiterjedt a túlvilágra is, 
s miután így az élők és holtak egy erkölcsi világ- 
rend alá lettek foglalva, az isten egységének tudata 
ez által még inkább erősödött. 

Azonban a monotheistikus felfogás fejlődése 
dacára is a görög nép vallásának polytheistikus 
alapja nem lőn érintve a költők által. Egészen más, 
merészebb úton indult a bölcsészet. ^ A természet és 
a világ egészének magyarázatánál valamennyi bölcsész 
egy egységes, világot alkotó erőből indult ki, akár 
anyaghoz kötöttnek, akár attól függetlennek képzelte, 
akár természetnek, akár istennek nevezte azt De a 
köznép vallását, akármilyen állást foglaltak el vele 
szemben, általában nem akarták cáfolni. Xenophanes, 
az úgynevezett eleai iskola alapítója az első, a kinél 
ez a szándék (a 6. században Kr. e.) igen erélyesen 
jelentkezik. Ebben a bölcsész költőben gondolkozása 
a legmélyrehatóbb kételyeket támasztotta népe val- 
lása iránt Nemcsak a görög isteneknek gyöngéit, 

* Rom. 1, 19. 20. 

* E. Zeller, Die Entwickelung des Monotheismus 
bei den Griechen. (Vortráge und Abhandlungen. Erste 
Sammlung 2. Auíl.) 8. kk. 1, 

hanem már sokaságukat magában is megbotránkoz- 
tatónak találta. A halandók — úgymond — azt 
hiszik, hogy az istenek úgy keletkeztek; mintha 
nem volna egyformán istentelen őket keletkezettek- 
nek vagy halandóknak hinni. ^ Az istenség véges 
állapotai és tulajdonságai bizonyságai szintén annak, 
hogy e vallás nem lehet igaz; ellentmondást lát 
abban, hogy az istent keletkezettnek s változónak 
képzelik, hogy térbeli mozgást tulajdonítanak neki, 
mikor azt mondják róla, hogy az égből földre jön, 
egyik vagy másik helyet, a mely tiszteletére van 
szentelve, meglátogat, itt vagy ott segítségre jön. 
Ezek a képzetek nem férnek össze az isten eszmé- 
jével, úgymond Xenophanes; az isten nem jár ide 
vagy oda, ő csak mozdulatlanul egy helyen marad- 
hat; neki nem lehet emberi, vagy egyáltalában külső 
alakja. Az emberek — úgymond — isteneiknek saját 
alakjukat, érzelmeiket és hangjukat adják kölcsön; 
a szerecsenek isteneiket feketéknek és lapos orrúaknak, 
a thrakok kékszeműeknek és vöröshajúaknak kép- 
zelik; és ha a lovak és ökrök festeni tudnának, két- 
ségtelenül lovaknak és ökröknek ábrázolnák azokat, ^ 
Még botrányosabbaknak találja az istenek erkölcsi lé- 
nyét. Homeros és Hesiodus az istenekre — úgymond — 
mindent rá akgatnak, a mi az embereknél gyaláza- 
tul szolgál és rosszalást hí ki, lopást, házasságtörést 
és hogy egymást megcsalják. ^ Az istenségnek — úgy- 
mond — a legtökéletesebbnek kell lennie, de nem 

^ Aristos. Rhet. II. 23. 

• Clemens Alexandrinusnál, Stromata V. 601. 
" Sextus Empiricusnál Adversus Mathematicos 1, 289. 
IX, 193. 

lehet uralom alá vetve, a legfőbb, mindenek fölött 
uralkodó Isten mellett tehát nem lehetnek más, neki 
alárendelt istenek. Ó maga tehát csak egy istent 
bír elképzehii, a ki minden végesnek magasan felette 
áll. «Eg>' Isten» — úgymond — «isteneknél és em- 
bereknél a legmagasabb, halandókhoz sem alakra, 
sem gondolatokra nem hasonlítható,* «egy isten, a 
ki egészen szem, egészen fül, egészen gondolkozás, 
a ki fáradság nélkül minden felett uralkodik, értel- 
mének belátásával.*^ Xenophanesnél lép a monot- 
heismus a sok isten-hittel s az isteninek emberiesí- 
tésével először teljes tudatosan és elvszerűleg szembe 
az isteninek fogalmából egyszerű következtetéseket 
vonva meg, a melyek a meglevő vallást legmélyebb 
alapjaiban rendítették meg. Tényleg Xenophanes 
támadásai a görög polytheismuson oly sebeket ütöt- 
tek, a melyeket az többé nem hevert ki. De nem ez 
az, a mi méltó csudálatunkat e férfiú iránt felkelti, 
hanem az istenség ama tiszta és emelkedett eszméje, 
a mely az ő tudatában élt, ötszáz évvel Krisztus előtt, 
oly korban, a melyben a tudományos kutatás még 
alig kísérletté meg az első ingadozó lépéseket. Az ő 
szavait olvasva, valóban érezzük Alexandriai Clemens 
szavainak igazságát: « Világos, hogy ugyanazon Isten, 
a kinek az Ó- és Új testamentomot köszönjük, a 
görögöknek görög bölcsészetüket adta, a melyben a 
mindenható önmagát megdicsőíté.*^ 

Míg így egyes bölcsészek tanítása majd az 
istenek többségében való hitet, majd a vele össze- 
függő istentiszteleti szokásokat, az állat-áldozatot, a 

* Aristoteles de Xenophane, Zenone et Georgina 3. 
» Stromata XVII. 5. 42, 

képek tiszteletét stb. rosszalta és ásta alá, de még 
csak az egyes iskolák szúk körére szorítkozott: a 
sophisták észjárása és gondolkozás módja a pelopon- 
nesusi háború idejében a múvelt görögök uralkodó 
világnézetévé lón. A sophisták mint minden állami 
intézményben, úgy a vallásban is önkényes conven- 
tíó eredményét látták, mert — úgymond, — ha az 
istenekben való hit az emberi természetből eredne, 
akkor minden emberek egyforma isteneket . imádná- 
nak.^ Hogy a vallások különfélesége épen az emberi 
szellem természetéből és annak természetes föltételei- 
ből származik, az iránt a sophistáknak nem volt ér- 
zékük. De tanuk rohamosan hódított, különösen a 
drámai művészet segélyével. Sophokles ifjabb kor- 
társánál Euripidesnél már egész sereg dogmatikai 
kételylyel találkozunk s a mythosok oly naturalistikus 
feldolgozásával, a mely mutatja, hogy a költő a régi 
hit álláspontjáról messze eltávozott. Aristophanes 
szenvedélyes hévvel kel ki ellene és valamennyi 
újító ellen, a kik közé Sokra test is számítja, de ő 
maga komédiáiban a nézők gúnykacajának tárgyává 
tette a régi isteneket, rikítóan és durván leplezvén 
le emberképűségük meztelenségeit, s lerántván őket 
az alacsonynak és közönségesnek piszokjába. A 
peloponnesusi háború első évtizedében Athénben már 
elmaradottnak és műveletlennek tekintetett még az 
istenekben hinni, ezt magától Aristophanestől tudjuk. 
A történelmi fejlődés különféle tényezői által lett ez 
az eredmény előkészítve, azért nagy rövidlátás volt 
az államhatalom kezelői részéről, midőn egyesek be- 

* Diogenes Laertiusnál IX. 51. V. ö. Sextus Empricus 
adv. Math, VIL 65. 

vádolása és elítélése útján akartak ezen áramlat elé 
gátat vetni. Az egyesek áldozatul estek ; Sokratesnek 
ki kellett a méreg poharat innia, de a régi népval- 
lásnak visszaállítása előbbi jogaiba már lehetetlen volt. 
•A skeptikus nihilismusból, melyre a sophisták 
a görög gondolkozást sodorták volt, Sokrates vezette 
ezt ki. Sokrates elvszerűleg tartózkodni akart min- 
den theologiai kutatástól ; az emberi ész, úgy vélte, — 
nem képes az istenség lényét és műveit kikutatni, 
s ezen kutatásnak nincs is semmi haszna; s ezért 
rosszalta a természetbölcsészek törekvését, kik azt 
hiszik, hogy az istennek nyomára jöhetnek. azokra 
a kérdésekre akart szorítkozni, melyek az emberi 
életet és az emberi kötelességeket érintik. De mivel 
ezen kötelességek közé sorozta az istenek iránti 
kegyességet is, mégis határozott nézetet kellett al- 
kotnia magának az istenségről,^ s mivel csak saját 
elvei szerint járhatott el, akarata ellenére is egy új 
theologiának alkotója lett, a mely tudományos hiá- 
nyai daczára a következő korokra nagy hatással volt. 
Az emberi cselekmények értékét céljuk észszerűsége 
szerint ítélte meg; ennek megfelelőleg a világ egé- 
szében is kereste a célt, a melynek minden szolgálni 
tartozik ; ezt pedig az embernek javában vélte 
fölismerni. így jutott azon meggyőződésre, hogy a 
világ csak egy mindenható, jóságos, bölcs és min- 
dentudó lénynek műve lehet, a kinek esze a mienket 
ép "annyira felülmúlja, mint a világ nagysága, a 
melyben lakik, a mi testünkét; a kinek szeme min- 
dent áttekint, gondviselése mindent, a legnagyobbat 

^ Aristol. Metaphys. A. 6. 

és a legkisebbet körülfogja.^ Ezen lénynek viszonyát 
a görög nép vallásához, a melynek őszinte híve volt, 
Sokrates nem vizsgálja, kortársainak szokása szerint 
majd istenekről, majd istenről vagy istenségről 
beszél. Hiszi, hogy az istenek mindent javunkra igazgat- 
nak, hogy rendeléseikbe föltétlenül bele kell nyugod- 
nunk, parancsainak föltétlenül engedelmeskednünk ; 
hogy a kegyes érzület a legjobb istentisztelet, s hogy 
egyébként az istenséget mindenki saját népének 
szokása szerint tartozik imádni.'^ Népének hitétől 
nem szakad el, a sok isteneket egynek alárendeli, 
úgy, hogy azok a világnak egyes részeiben s az em- 
beri élet egyes viszonyaiban ugyanazon észt képvi- 
selik, a melyet, mint az egész világot átölelő hatal- 
mat a legfőbb isten képvisel. ^ Sokrates vallása tehát, 
jóllehet népének vallását nem tagadta meg, az isten- 
ség egységének hitén alapul. 

Ezen alaphoz hű maradt a görög bölcsészet 
további történetének legtöbb képviselője is. Az istenség 
világhozi viszonyának módosulásait, a mint az a 
kisebb iskolákban mutatkozott, nem követjük rész- 
letesebben. Ezen iskolák egy része a monotheismus 
ügyét közvetve csak annyiban vitte előre, a mennyi- 
ben a meglevő vallások felbomlasztása által egyen- 
gették útját egy új, jobb vallásnak. A Sokrates utáni 
kor legnagyobb bölcsészei a néphittel szemben sokkal 
szabadabb állást foglaltak el, mint ő s határozottan 
sürgették a néphit megtisztítását a philosophia segé- 
lyével. E tekintetben egy sem gyakorolt közöttük 

* Xenophon Memorabilia Sokratis 1, 1, 19. 

' Ugyanott I. 1, 1. 

^ Plató Theaetatos 149. C. 

oly mély századokra kiterjedő hatást a vallásos tudat 
fejlődésére, mint Sokrates nagy tanítványa Plató, a 
kinek vallásos világnézete alapjában tiszta és szellemi 
monotheismus. Ki van fejtve bölcsészete Dialektiká- 
nak nevezett részében. A tüneményvilág felett és 
megett van Plató szerint az örök, testnélküli válto- 
zatlan lényeknek, az ideáknak országa ^ s az ideák 
egész világának élén áll a j ó és végtelen lény, a 
mely alapja minden gondolkozásnak s minden létnek ; 
a mely a dolgoknak valóságukat s képzeteinek igaz- 
ságukat adja, a ki felé minden gondolatunk és tény- 
kedésünk irányul, habár mi őt tiszta alakjában csak 
nehezen s legtöbbször csak képmásaiban és hatásai- 
ban szemléljük. 2 Ez a jó, ez a végtelen lény az isten; 
a jóság az istenség leglényegesebb tulajdonsága; jó- 
sága következtében alakította a világot, jósággal és 
bölcseséggel igazgatja az emberek sorsát, egészében 
és részeiben; a ki tiszta életével az isten jóságát és 
tökéletességét utánozza, annak végül minden dolgok 
javára szolgálnak. Az istenség nem féltékeny az em- 
berek boldogsága miatt, mint ezt a régibb költők 
állították, mert a jó irigységet nem ismer. Nem vál- 
tozhatik s nem mutathatja magát másnak, mint a 
mi, mert a tökéletes változhatatlan, s tőle minden 
hazugság idegen. Egészen szellemi természetű, kedv 
és kedvetlenség felett álló, bajoktól érintetlen; a 
mythosok, a melyek az istenek gyengéiről, szenve- 
délyeiről és vétkeiről szólanak, méltatlan mesék; 
az igazi istentisztelet tiszta érzületben és erényes 
életben áll, nem az imákban és áldozati adományok- 

' Plató, Cratylus 439. C. 

- Philebos 1 4. C. Phaedrus 96. A. 

ban, a melyekről az értelmetlenség azt hiszi, hogy 
velük az isteneket megtiszteli, a gonoszság azt 
reméli, hogy velük őket megvesztegeti. Ezen tételek 
tisztábban a keresztyén talajon sem találhatók fel s 
tényleg Plató ezen nyilatkozatai a keresztyén egyház 
tanítóinak századokon át irányadóul szolgáltak az 
istenség eszméjének kifejezésénél s bibliai elbeszélé- 
sek magyarázatánál. — Ennek dacára a görög 
polytheismust Plató sem adja fel, sőt mint a nevelés 
alapját megtar tandónak véli; mert úgymond az em- 
bereket előbb hazugsággal kell nevelni, csak azután 
igazsággal, előbb mythosok, azután tudományos is- 
meret által, a ki tehát az utóbbihoz nem jut el, mint 
tényleg nem jut el az emberek nagy tömege, az 
egész életén át a mythosokra s a megfelelő istentisz- 
teleti formára van utalva.^ De annál komolyabban 
sürgeti Plató, hogy mythosokból s a vallásos hagyo- 
mányból, cultusból, minden erkölcsileg hátrányos s 
az istenséghez méltatlan, el távoli ttassék ; ezért ítéli 
meg oly szigorúan népének nagy költőit, a kik közül 
Homerost és Hesiodost nem is engedné az államba. 
Mint költőket talán tűrné, de mint vallástanítókat el 
kell vetnie őket. 

Az isten egységének tana élesebben ki van 
fejezve Aristotelesnél. Valamint a világ csak egy, 
úgy legfőbb mozgató okának is egynek kell lennie; 
ez az ok csak a világon kívüli, tiszta, soha nem 
szunnyadó gondolkozású, szakadatlanul működő szel- 
lem lehet — Az a gondolat, hogy az istenség csak 
személyes lény lehet, határozottabban elő térbe lép 

' De Republica II. 369. 

nála, mint Platónál, s mélyebben gyökerezik rend- 
szerében, ellenben a gondviselésről szóló tan módo- 
sítást szenved. Az istenség a legfőbb mozgató ok, 
mely az ég forgásának indítást ad, a mely felé minden 
törekszik; a természetben célszerűség uralkodik s 
az ember életében meg van az összefüggés az erkölcsi 
érték és a belső boldogság között. ^ A legfőbb isten 
mellett Aristoteles szerint a csillagok sphaeráiban 
inás örök lények is vannak; ez a polytheismusban 
az igaz mozzanat, a többi úgy mond csak a törvény- 
hozás és a közönséges haszon miatt lett hozzá toldva, 
a tömeg megnyerése végett. Aristoteles monotheis- 
iiiiisa szigorúbb mint Platóé, a nép vallására szük- 
sége nincs, de politikai tekintetből tűri azt, és saját 
rendszerében bizonyos kapcsolódási pontokat hagy 
számára. 

A legközelebbi nagy görög bölcsészeti iskolában 
a stoikiisoknál e monotheismus pantheismussá lesz. 
Tanuk szerint egy lény az, a mely minden dolgok 
alakját és anyagát létrehozza, s ezen világ idejének 
végén ismét magába fölveszi, hogy egy bizonyos 
időszak leteltével ugyanezt a világot újra megteremtse 
s a dolgok körfutását, mely öröktől fogva tart, örökké 
folytassa. Ez a lény az ősanyag és őserő egyszerre; 
ez a teremtő tűz, a mely átalakulásaiban a többi ele- 
meket létrehozza, de egyszersmind a legfőbb szellem, 
a világnak esze és törvénye, az istenség. ^ Minden 
természeti erők és szellemek csak részei ezen egy 
erőnek, a mely minden felett ki van öntve. Ameny- 
nyiben immár mindenben ugyanazon isteni erő mű- 

^ Aristot. De Coelo 11, 3. Hthica Nicomach. V. 3. 
- Diogenes Laertiusnál. VII, 1 34. kk. 

Protestáns Esték. 2 

ködik, mindent a vallásos tisztelet tárgyává tehetni, 
istenné personificálhatni ; de mivel a valóságban csak 
az őserő az, mely mindenféle dolgokban különféle 
formákban megjelenik, amaz isteni alakokat nem 
szabad önálló személyes lényeknek tartanunk, hanem 
csak a természeti erők mythikiis ábrázolásainak. A 
stoikusok vallásfelfogása egyrészt az epikureismus és 
a skepsis ellenében védelmébe veszi a nép hitét, ki- 
mutatva, hogy a mythosoknak, még azoknak is, a 
melyek az istenekhez nem méltók és látszólag egészen 
képtelenek, megvan a maguk jó értelme, s védelmébe 
fogadja a jövendölésekben való hitet s hasonló dol- 
gokat. Másrészt azonban nem helyeselhetik mindezt 
olyan értelemben, a milyent a néphit tulajdonított 
neki; az istenek helyére ők természeti dolgokat, az 
égi testeket, az elemeket, a föld gyümölcseit, az 
emberiség nagy embereit és jó tevőit állítják. A nép 
vallását tehát symbolikusan átmagyarázzák ; ők meg- 
alapítói amaz allegorikus magyarázási módnak, a 
mely görögöktől a zsidókhoz s azoktól tovább a 
keresztyénekhez terjedt s mindenütt oly sok tévely- 
nek lőn szülője. 

Plató, Aristoteles és a stoikusok képviselik azon 
három vallásos világnézetet, a melyből sok századon 
át táplálkoztak a görög és római birodalomban mind- 
azok, a kik a nép vallását nagyon zavarosnak, a val- 
lástalanságot nagyon vigasztalannak és üresnek talál- 
ták. Az eklektikus római bölcsészetben e férfiak tanai 
a legkülönfélébb arányban keverődtek egymással és 
más tanokkal, s az isten egységének tudatát bele 
vitték a keresztyénség fellépésének ideje körül a 
római birodalom lakosságának összes művelt köreibe. 

A talaj ekként egy egyszerűbb, tisztább és 
igazabb istenhit számára a görög szellem fejlődése 
által hatalmasan elő volt készítve. A nemzet nagy 
költői, főleg a tragoediaírók továbbra is gyakorolták 
a vallási eszmék terén nemesítő hatásukat; az Aris- 
toteles utáni bölcsészeknél pedig mindég erősebb lesz 
az az óhajtás, hogy isteni kijelentés útján nyerjék 
meg az igazság ismeretét, a melynek önálló és ön- 
tevékeny felkutatását az elbágyadó gondolkozás las- 
sanként lehetetlennek kezdte tartani. Ez a kettős 
érzelem, egyrészt az elcsüggedő lemondás, sőt kétségbe- 
esés az emberi szellem ereje felől, másrészt a vágy 
és epedés az igazságot feltáró isteni kijelentés után, 
ez képezi az idők teljességének alaphangulatát a 
görög és római világban. 

De bármily hatalmasan készítette elő a görög 
költészet és bölcsészet az elméket és szíveket az egy, 
szellemi és erkölcsi istenben való hit befogadására, 
ez a hit a maga éltető erejével nem belőle és nem 
általa lett az emberiség nagy részének közös birto- 
kává. A világosság, a melynek fényében Hellas ege 
alatt csak egyes nagy ihletett szellemek szemei gyö- 
nyörködtek, kelet felől tündöklött fel, hogy legyen 
— mint Jesaias mondja — «népeknek világosságává. »i 
Kis-Ázsiában, Syria és Aegyptom között, a partvidék 
lakóinak egy része, a philisteusok után Palestinának 
nevezett kisded országban lakott egy évezredes ős 
népecske; az egy istenben való hit azon tiszta alak- 
jában, a melyben Mesterünk tanitása után mi is 
valljuk, innen terjedt el az ó világ népei közé. Ez 
által Izrael azon népek - közé jutott, a melyek az 

^ Jes. 42, 6. 

2* 

emberiség történetére a legnagyobb befolyást gya- 
korolták. Mi ennek titka, hog\' a pálmát még Hellas 
elől is magához ragadta? 

Nem csak nagy és harczias nemzetek, hatalmas 
világbirodalmak alkotói, hanem kis népek is sokszor 
világtörténeti hivatást töltenek be, habár fennállásuk 
ideje alatt nem sokat számítanak is. Náluk nem jut 
az emberi élet minden oldala teljes kifejlődésre. Az 
emberi, a maga teljességében csak nagy, az az nagy- 
számú népnél fejlődhetik ki, mert egy kis népben 
éhez nincs meg a tehetséges egyének különfélesége 
és nagy száma. Ha a kis nép jelentőségre akar jutni, 
akkor specialitássá kell lennie. De akkor aztán ezen 
egy tehetségének odaadó és kitartó ápolása, egyetlen 
talentumának tökéletes kiművelése által kiváló helvét 
foglalhat el a nemzetek sorában, s a műveltség tör- 
ténetében, kivált a valláserkölcsi téren fontosabb 
szerepet tölthet be, mint a milyenre nem egy, sokkal 
nagyobb nép képes. 

Ezen az úton jutott nagy jelentőségre Izrael, 
a kinek földje az ó világ más nagy birodalmaihoz, 
Assyriához, Persiához, Chaldaeahoz, vagy Aegyp tóm- 
hoz hasonlítva a legparányibb államokhoz tartozott, 
s a ki fennállásának ideje alatt majd Assyriának, 
majd Chaldaeanek, majd Persiának s a görögöknek 
alattvalója volt A műveltség és vallás történetében 
mégis sokkal nagyobb jelentősége van, mint az emlí- 
tett birodalmak akármelyikének. Vallása fejlettség és 
emelkedettség tekintetében nemcsak felülmulta a 
rokon népekét mind, hanem diadalmasan túlélt minden 
megrázkódtatást s magának a népnek nemzeti ön- 
állóságát is; s az emberiség három legnevezetesebb 

vallása közül kettőnek, a keresztyénségnek és Islam- 
nak szintén életet adott. Izrael népének egész ereje, 
egész dicsősége vallásában van. Más téren, a mely 
ezzel nem függ közvetlenül össze, jelentősége nem 
több a semminél. 

Ezen kizárólagos vallási irányának magyarázata 
azon viszonyokban van, a melyek közt történetén 
átment és főleg azon módban, a hogyan néppé lett 
Történetének élén egy vallási herosnak, Mózesnek 
alakja áll, a ki népének vallását reformálta, nemzeti 
egységének alapjául a Jahvéval^ kötött szövetséget 
tette. A kit az ősapák «el §addai» név alatt imádtak, 
az Mózesnek Jahve név alatt jelentette ki magát. ^ 
Nem csuda, ha e vallási heros, «a kihez hasonló 
próféta nem támadott Izraelben, a kit ismert volna 
Jahve színről-színre,»^ reá nyomta a maga jellemének 
bélyegét Izrael történetének egész további folyamára, 
s Izrael, valamint legnagyobb nemzeti alakja, úgy 
maga is első sorban a vallásnak élt. 

^ Izrael istenének tulajdon neve, a melyet Jehova alak- 
ban tanultunk ismerni, az Ó T. modern népies fordításaiban, 
a mint ismeretes mindössze valami három vagy négy helyen 
fordul elő, a többi esetekben Istennel vagy Úrral van helyet- 
tesítve. Ez az eljárás nem helyes, mert a tulajdonnév nem 
fordítható. E tekintetben a fordítások következetlenek. De 
következetlenek abban is, hogy azon néhány helyen, a hol 
meghagyták, nem correct, hanem eltorzított alakjában közlik. 
A tulajdon név helyes formája Jahve, a mint ez az Ó T. 
szövegének számtalan bizonyítékából kitűnik; a Jehova 
alak csak körülbelül 1520. óta jött szokásba, és már Le Mer- 
cier, Drusius és Cappellus kimutatták annak helytelen voltát. 

» Ex. 6, 3. kk. 3, 13. kk. 

« Deut 34, 10. 

Története kevés kivétellel csupa szenvedés volt. 
A kisded nép Dávid és Salamon mintegy hetven 
évig tartó dicsőségteljes uralkodása titán ketté 
szakadt, és majd egymást irtotta véres pártviszályban, 
majd a szomszédos nagyhatalmak, Assyria, Damasciis 
és Chaldaea rabigája alatt nyögött; s ha olykor rövid 
időre lerázta bilincseit, csakhamar annál súlyosabba- 
kat kapott helyettük. Az éjszaki törzsek országát 
mintegy harmadfélszáz évi fennállása után Salmanas- 
sar 722. Kr. e. végkép megsemmisítette, lakosainak 
színe-javát Assyriába hurcoltatta, a hol az a kör- 
nyező idegen népekbe egészen beleolvadt, s vele 
természetesen a Jahve-vallás elveszett. A megmaradt 
Juda, a mely ezentúl egymaga képviselte a Jákob- 
nak adott ígéret örököseit, számtalanszor lett idegen 
hadseregtől elárasztva, feldúlva, városai felégetve és 
romba döntve, lakossága megtizedelve, mig 588. Kr. 
e. a nagy Chald hódító Nebukadnezar a Dávid vá- 
rosára is üszköt vetett, fölégette a Jahve lakóhelyét, 
a Sión templomát is és a tartomány lakosságának 
nagyobb részét Babyloniába hurcoltatta. Valóban, ez 
az egész történet vérrel-könnyel van tele s nagyon 
alkalmas arra, hogy a benne szenvedőleg szereplők 
lelkét a világ hiúságától elterelje, s befelé irányítsa 
a lelket saját mélységei felé, a hol a vallás igazságai 
megf ogamzanak ; hogy oda irányítsa őt minden lét- 
nek, saját létünknek is örök, változatlan alapja felé, 
a kit Istennek nevezünk, s a ki után földi létünk 
vergődései között szünetlenül vágyódik lelkünk, mert 
békét csak nála talál. E történet képe valóban ért- 
hetővé teszi előttünk, hogy Izrael legjobbjai népük 
több mint ezer éves története alatt lelkük egész ere- 

jével a vallásnak éltek, s hogy így általuk Izrael a 
vallás népe Ion. 

E vallásnak legemelkedettebb, legtisztább alak- 
ját erkölcsi monotheismusnak nevezzük. Az út, a 
melyen a nemzetnek végig kellett mennie, mig be- 
fogadására egészében megérett, hosszú és sokszor 
fájdalmas volt Történetét leírják az ótestamentom 
szent könyvei, a melyek mind vele állanak többé 
vagy kevésbé szoros vonatkozásban, s körülbelíil ezer 
évről tartalmaznak írott emlékeket. Ezen történet 
lefolyása, legalább egyes nevezetesebb részeiben és 
hőseiben a bibliai történetekből ismeretes előttünk. 
Azt látjuk belőle, hogy ama tisztult és szellemi 
istenhit, a melyet Mesterünk tanítása után mi 
is vallásunknak vallunk, nemzeti önállóságának 
folyamán szinte soha sem volt Izrael népe egé- 
szének, hanem csak a nemzet egyes jeleseinek, 
vágy a legjobb esetben a nemzet egy kisebbségének 
vallása. 

Ezen ihletett lelkek, a kiknek olykor-olykor si- 
került nagyobb pártot szerezniök eszméik megvaló- 
sítására, Izrael prófétái voltak. Mig népük a zöld 
dombokon és berkekben Jahve oltárai mellett áldo- 
zott a kánaáni Baalnak, Aseranak, Kamosnak, Molek- 
nek, Astartenek, s az apák egyszerű vallását minden- 
féle idegen szokásokkal keverte, Izrael prófétái 
fölemelkedtek az egyedüli, szent és igazságos istenben 
való hithez, a ki az ő akaratát, vagyis a jót a világ- 
ban megvalósítja. Ezt a hitet szózataik és irataik 
segélyével, soha nem csüggedő lelkesedéssel igye- 
keztek népük szívébe vésni s így közvetve az em- 
beriség közös kincsévé tenni. Ezen hitüknek egyéni 

kifejezései és hirdetői azon eszményi képek is, a 
melyeket a történetnek folyásáról maguknak al- 
kottak s a melyeknek megvalósítását a jövendőtől 
várták. 

Nekik magliknak nem sikerült saját tiszta val- 
lási tanaikkal népüket minden ízében áthatni. A pro- 
fetismus kihalt, mielőtt a monotheismus Izrael 
egész népének vallásává lett volna. Sem a lánglelkű 
Illés és Elizeus csatakiáltása, a mellyel Jahve híveit 
a Baal ellen harcra szólította, sem Jesaias fenséges 
bizonyságtételei, sem a száműzetés szenvedései nem 
voltak képesek a hűtelen Izraelt az egy élő Istennek 
szolgálatában megtartani. Juda állami létének végén, 
vagyis Kr. e. 6. század elején, mikor Nebukadnezar 
seregei Jerusalemet megszállva tartották, a próféták 
Jahvismusának hívei csak egy pártot képeztek és 
pedig nem is nagyot. Jeremiás majdnem egészen 
magára hagyatva áll ellenfelei között s hogy milyen 
kevés hatással voltak szózatai környezetére, azt meg- 
döbbentően mutatják ama szavak, a melyekkel az 
Aegyptomba menekült judaeaiak, a kiknek feleségei 
idegen isteneknek áldoztak, Patrosban a prófétának 
feleltek: «A szót, a melyet szólottál volt nekünk 
Jahve nevében, nem akarjuk hallani tőled. Hanem 
kétség nélkül azt cselekeszszük, a mi kiszármazott a 
mi szánkból, hogy áldozatot tegyünk az ég király- 
néjának, s neki italáldozattal áldozzunk, a miképen 
cselekedtünk mi és apáink, királyaink és fejedelmeink 
a Juda városaiban és Jerusalem utcáin és jóllaktunk 
kenyérrel és gyönyörűségben voltunk és semmi go- 
noszt nem láttunk. De a mióta az ég királynéjának 
megszűntünk áldozni és neki italáldozatot hozni, 

minden nélkül szűkölködünk, a fegyver és éhség 
miatt veszünk el.»^ 

Igen vonzó és sok tekintetben épületes volna 
mélyebben belebocsátkozni azon küzdelmek vizsgá- 
latába, a melyeket Izrael prófétái a maguk tiszta 
vallásának hirdetésében végig vívtak. De már a 
tárgynak szinte kimeríthetetlen bősége és gazdagsága 
is lehetetlenné teszi, hogy ezen rövid óra határai 
között abba beleereszkedjünk. Különben is ezen — 
kerekszámmal mondjuk — hatszáz éves küzdelem 
történetét az ótestamentom elbeszéli, de főleg prófétai 
irataiban mindnyájunknak kezében itt vannak, s ha 
olykor csak töredékes közleményeket nyújtanak is, 
viszont annál részletesebben világítják meg a küzde- 
lem egyes fordulóit, a melyek többnyire magának 
Izrael történetének is forduló pontjai voltak. Hanem 
e helyett — kitűzött themánknak megfelelőleg, — 
forduljunk inkább ama kérdéshez: mi volt ezen izraeli 
monotheismusnak jellemző és megkülönböztető sa- 
játsága szemben amazzal, a melyet a görögöknél ta- 
núltunk ismerni, s mi volt az oka, hogy a vallásnak 
ez a formája Izraeltől s nem a görögöktől kiinduló- 
lag lett a nyugati népek sajátjává? 

A próféták erkölcsi monotheismusa nem az isten 
egységére és erkölcsi tulajdonságaira vonatkozó el- 
méleti, tudományos meggyőződést jelenti. A próféták 
nem mint bölcselkedők, hanem mint vallásos egyének 
tűntek ki ; az tehát, a mit náluk erkölcsi monotheis- 
mus névvel jelelünk, az ő vallásuknak sajátos kitűnő 
voltát jelenti. Vallásosságuk éltető forrása az igazság 
és jog istenében való rendíthetlen hit és bizalom 

' Jen 44, 1 6. kk. 

volt, a mely bátorsággal övezte fel őket a világ ha- 
talmasaival szemben is, úgy, hogy azok nem egyszer 
remegve kerülték a találkozást Jahve Ítéletének és 
akaratának hirdetőivel. ^ Ezen hitnek gyümölcse az 
erkölcsi komolyság, a mely a bűnbánatnak e hirde- 
tőit eltöltötte és vezette egész életükben; az istenük- 
kel való benső egységnek tudata, mely oly eleven és 
oly erélyes náluk, hogy egyenesen Jahve követeinek 
s az ő igéje hirdetőinek nevezték magukat; a tisz- 
telet és félelem, a melytől népük istenével szemben 
magukat áthatva érezték. Ekként Jahve szent aka- 
rata volt egész belső életük törvénye. Csak ez, az 
Izrael istenében való mély és erős hitük, az ő paran- 
csairól való szigorú felfogásuk adta nekik az erőt és 
bátorságot, hogy válságos és reájuk nézve veszedel- 
mes viszonyok között sem el nem hallgattak, sem 
a tömegnek és hatalmas vezetőinek akaratához nem 
alkalmazkodtak. Ez a hit óvta meg őket a veszély- 
től, hogy azon kísértések között, a melyek őket időn- 
ként körülfogták, el ne essenek és benső elhivatá- 
sukhoz hívek maradjanak. így lettek a Jahve vallá- 
sának megőrizőivé, végre erkölcsi monotheismussá 
nemesítve azt. 

Ez az erkölcsi monotheismus tehát s aj á t val- 
lási* életüknek terméke. Az egy istenben való 
hit, a mint fentebb láttuk, Izrael prófétái nélkül is 
megszületett volna; de az a körülmény az ő nagy 
érdemükből és történeti jelentésükből nem von le 
semmit. A görög költők és bölcsészek egy istene más 
volt, mint az izraeli prófétáké; nem volt oly minden 

* Kir. 21, 20. 

ízében erkölcsi. Ám annak is voltak erkölcsi tulaj- 
donságai és nem egy bölcsésznek tanában világosan 
előtérbe is lépnek. De nagyon kétséges, hogy úgy 
lett volna-e ez a nép hitében is, ha a monotheismus 
a bölcsészek gondolkozása útján abba átmehetett 
volna. Ellenben a próféták istenének legbensőbb lé- 
nyegét alkotta a szentség, igazságosság és könyörü- 
letesség. « Irgalmasságot akarok és nem áldozatot, és 
istennek ismeretét inkább az égő áldozatnál, » így szól 
már egyik legrégibb követe által, a kinek irata az 
ó-testamen tómban reánk maradt ^ és hasonlóan egy 
kortársának szája által: «Folyjon mint a víz, a jog 
s az igazságosság, mint ki nem szikkadó patak. »2 
De a legfontosabb, hogy a mi a prófétákat eltöltötte, 
a mi valójukat átmelegítette, s épen azért másokban 
is hasonló meleget tudott kelteni, az az élő val- 
lás volt. A bölcsészet hatása inkább negatív ma- 
radt, aláásta a polytheismust, de nem tudott annak 
romjain valami jobbat fölépíteni. S bármily jelenté- 
keny is a szolgálat, a melyet a görög bölcsészet a 
keresztyénség elterjedésének az elmék előkészítésével 
tett, midőn az utóbbi a történetben föllépett s a régi 
polytheistikus vallások ellen síkra vonult, ugyancsak 
ez a bölcsészet volt a pogányság utolsó és legmaka- 
csabb harczosa, A Kr. utáni 4. század közepén a 
görög bölcsészet Julianus Apostata császári védnök- 
sége alatt minden még megmaradt erejét összeszedte, 
hogy leverje a győztes hatalomként előnyomuló gyű- 
lölt keresztyénséget. De az újat, a jobbat az izraeli 
profetizmus hozta a világba s a próféták legna- 

* Hos. 6, 6. 

* Amos 5, 24. 

gyobbika juttatta teljességére. S éppen mert vallás 
volt az, a mi után a kor epedett s a mi a profetizmus- 
ban tökéletességre jutott, azért talált a próféták val- 
lása, a mely az írástudók iskoláiban, de még inkább 
a Jahvével való egységért imádkozó kegyesek 
lelkében a profetizmus kihalása után is tovább 
élt, fogékony talajra s azért lett sok népnek saját- 
java. 

Mivel ez a vallás a próféták saját lelki életé- 
nek kifejezése, azért értéke és igazsága megmarad, 
akár mennyire bővüljenek is ismereteink a világra 
és annak törvényeire vonatkozólag. Vallási életük- 
nek megnyilatkozásai, szózataik és irataik örökre 
vonzóak, az épülésnek forrásai és az állítatnak táplálói 
maradnak számunkra, épen azért, mert hitben erős 
lelkeknek megnyilatkozásai. Ugyancsak ez az oka, 
hogy felfogásuk az isteni világkormányzásról alap- 
jában tiszta és emelkedett, habár részleteiben ma már 
korlátoltnak és particularisticusnak kell is azt nevez- 
nünk; s hogy az erkölcsi világrend legemelkedet- 
teb rajza is a mit elképzelni tudunk, az általuk vá- 
zolt kép keretében marad. 

Miután feladatukat megoldották s hűségük és 
bizalmuk a Jahve-vallást az egy, szellemi isten lélek- 
ben és igazságban való imádásává nemesítette, letűn- 
tek a történet szinteréről, munkájuk folytatását a 
papokra és Írástudókra hagyva. De a ki igazán él, 
az ha meghal is, dicsőbb alakban új életre kél. Ilyen 
új és dicsőbb alakban kelt életre a profetizmus a 
Nazarethi Jézusban, a ki izrael prófétáit maga is 
elődeinek nevezi és tanításának számos alapgondola- 
tát tőlük veszi. Kortársai közül is sokan, épúgy mint 

Keresztelő Jánost, prófétának tartották őt^ s azt 
hitték, hogy benne Illés. Jeremiás, vagy más régi 
próféta kelt új életre. ^ Az ő vallása, a keresztyénség, 
alapítójának személye nélkül nem érthető; de azok 
a tények, a melyekre föntebb madártávlatból rámu- 
tattunk, bizonyítják, hogy az ő fellépése a történet- 
ben nem volt előkészítés hiányában, hanem ellenke- 
zőleg főleg Izrael vallásában sok jelenség előre mu- 
tatott az ő eljövetelére. 

Az a szoros összefüggés, a mely az ő tanítása 
és Izrael prófétái között van, az magyarázza, hogy 
gondolataink és érzelmeink, hitünk és cselekvésünk 
sokkal inkább vannak befolyásolva a régi izrael, mint 
más culturnépek, Hellas vagy Róma szelleme által. 
Az ősapák, a patriarchák istenét a magunkénak 
valljuk. Az erkölcsi monotheismus tova plántálása 
képezi Izrael nagy jelentőségét az emberiség törté- 
netében, az emelte e maroknyi népet azon nemze- 
tek közé, a melyek az emberiség történetére a leg- 
nagy^obb befolyással voltak. Izrael vallásában az 
emberi szellemnek egy oly megnyilatkozása jutott 
a fejlődés legmagasabb fokára, a mely sokkal álta- 
lánosabb, mint a művészet és tudomány. A görög 
műveltség ismerete, a görög művészet élvezése csak 
egy aránylag kicsiny osztálynak sajátja; ellenben a 
vallás minden osztály, minden kör szellemi életének 
központját képezi. 

Idők jönnek s az örökkévalóság tengerébe le- 
tűnnek ; új világnézetek és tanok lépnek föl a régiek 
helyén s az igazság igényével, hódítanak és jársza- 

' Mát. 21, 11, 47. Márk 6, 15. Luk. 7, 16. 
■^ Máté 16, 14. Márk 8, 28. Luk. 9, 19. 

lagukra fűznek nagy tömegeket Az örökös változás 
és erjedés között mindig üdvös visszamenni a múlt- 
ból örökölt szellemi javaink forrásához és tisztán, 
föltárni azok eredetét. Ezen javak között a legdrá- 

* 

gábbak egyike az egy istenben való hit Ez órában, 
a melyben a hétköznapi élet zajától visszavonulva, 
annak poros és fojtó légköréből, fölemelkedést kere- 
sett lelkűnk, igen alkalmas elmélkedési tárgyul kínál- 
kozott e théma : az általunk vallott egy isten-hitnek 
eredetét néhány vonásban megvilágítani. S ha sike- 
rült, tisztelt hallgatóim, önök egy némelyikénél 
fölébreszteni a vágyat, ezen elmélkedést tovább foly- 
tatni, az itt nyújtott vázlatot az ó-testamentomi szent 
könyvekből, főleg a próféták irataiból és történeté- 
ből bővebb és részletesebb tartalommal megtölteni, 
akkor kitűzött célomat elértem! 



^^ ^^ r^^^ ^ ^^ -^ ^^ 






A fejedelemasszony udvara. 

Irta Kovács Sándor. 

I. 

iljzelőtt mintegy 250 esztendővel fényes ünnep- 
ségre készült a gyulafehérvári fejedelmi udvar. 1 643. 
tavaszán kelt egybe II. Rákóczy György ifjú fejedelem 
menyasszonyával, a szépséges és dúsgazdag Báthory 
Zsófiával. A menyegző hét országra szólt; meg- 
jelent rajta a hű Erdély s az anyaország aristokra- 
tiájának színe-java, elküldte képebeli emberét a 
magyar király, ajándékokkal kedveskedett a moldvai 
és havasalföldi vajda, sőt a szomszédos, 'hatalomban, 
fényűzésben királyával versenyző lengyel nemesség 
sem maradt távol. Az alkalom és a család egyiránt 
méltó volt erre az általános érdeklődésre és figye- 
lemre. A menyasszony az egykor virágzó s kora szá- 
radást ért Báthoryház törzsének utolsó hajtása, a 
kiben föléledt enyésző fajának minden kiváló erénye, 
minden félelmes, romboló szenvedélye, minden vég- 
zetes hibája : a féktelen uralomvágy, szigorú felekezeti 
jellemű, türelmetlen, kegyeskedésbe vesző hitbuzgó- 
ság, pompaimádás, változékony szeszély. A vőlegény 

anyja I^orántfy Zsuzsanna volt, a kit a kor lelki 
nagyságáért, szelíd, igazán nőies jelleméért a ma- 
gyar asszony eszményekép tisztelt Az öreg Rákóczy 
György is kiváló alak, bár a nagy stilű államfér- 
fiak e századában nem válhatott elsőrendű csillaggá. 
Mint fejedelem a Bethlen törte ösvényen járt, a nagy 
elődhöz méltó lelkesedéssel és buzgalommal harcolt 
nemzete jövőjéért, vallása szabadságáért. Udvara pe- 
dig ez idő tájt első tűzhelye a magyar nemzeti élet- 
nek és kultúrának ; a rajt lobogó láng fénye elhat 
messze napnyugatig, még a török hódoltság szomorú, 
letarolt vidékeire is. Érthető dolog ennélfogva, hogy 
a magyarságnak minden rétegét átjárta a fejedelmi 
család öröme; még azok is részt vettek az ünnep- 
lésben, a kiket politikai és vallási meggyőződés 
elválasztott a Rákóczy aktól, de hódolattal hajoltak 
meg a családi élet szeplőtlen tisztasága előtt. 

A gyulafej érvári menyegző után másfél év múlva 
1 644. nyarán következett a murányi nász, a murányi 
Vénus, Széchy Mária násza Wesselényi Ferenccel. 
Egybekelésöket érdekes részletekben, fordulatokban . 
gazdag, izgalmas regény előzte meg, a minek emlé- 
két Wesselényiék udvari költője. Gyöngyösi István 
szállatta át az utókorra. Ez a lakodalom nem volt 
sem fényes, sem zajos, hanem inkább csendes, komoly, 
a hogy özveg>'ekhez illett. Széchy György erélyes 
jellemű, kaland éhező, férfias élvezetek után sóvárgó 
leánya, a kit az egykorúak «jó lóháti és szemes asz- 
szony» néven ismernek, megtagadja egész múltját s 
neme természetének megfelelő körben, a családi tűz- 
hely felszított lángja mellett keres tisztább örömöket, 
nemesebb ingert szívének. Murány bástyáján, abban 

a percben, a mikor az elszánt asszony a fölérkezett 
Wesselényinek kezét nyújtja, bukik el végkép, föl tá- 
maszthatatlanul történelmünkben a renaissance korá- 
nak nőideálja, az amazon-typus, mely egyéniségét 
szertelenségig érvényesíti, élete módjában a férfiak 
csapásán indul, lovagol, vadat űz, tivornyákra jár. 
A régi ideál bukásakor már megjelent a következő 
korszak, a katholikus renaissance klasszikus alakja a 
kegyeskedő Báthory Zsófiában s épen delelőjén ragyog 
a reformatió nőeszméje. Ez utóbbinak megtestesítője 
Lorántfy Zsuzsanna, a gazdasszony és családanya 
a kinek egész földi pályája csupa lemondás, önfel- 
áldozás, kifogyhatatlan szeretet. Talán nincs életének 
egyetlen pillanata, a melyben kizárólag magára gon- 
dolt volna. « Fejedelmi nő, az volt bizonnyal, világ 
szerént, lélek szerént. » De a szelíd s családjában bol- 
dog fejedelemasszony egyben megegyezik a murányi 
szerelmi kaland hősével : mind a kettőnek tekintélyes, 
nagyhírű ember volt a férje s mégis leánykori nevö- 
ket tartotta fenn a néphagyomány. Erősen kifejlett 
egyéniségök kiirthatatlanúl belevésődött a nemzet 
lelkébe s bár, a kik őket látták, rég porladoznak moho- 
suk sírokban, a költészet és a hála alakjukat, ne vö- 
ket megóvta a romlandóság enyésztő hatalmától. 

n. 

Ha kiváló egyéniséggel találkozunk, az első 
kérdés, a mire felelnünk kell, milyen törzsből hajtott 
ki az ág? és milyen föld táplálja életnedvével a csa- 
ládfát? A nemzet, vallás, társadalmi osztály, család, 
mely az ősöktől örökölt hagyományt eltékozolhatat- 
lan kincseképpen őrzi s éber gondossággal plántálja 

Protestáns esték. 3 

az i§abb nemzedék lelkébe, az egyén belső életéből, 
törekvéseiből és gondolkodásából sokat megmagyaráz, 
fejlődésének sok rejtélyét föloldja. 

A Ivorántfyak eredete homályba vész. Bár a 
család nagyon régi, országos jelentőségre egyetlen 
tagja sem emelkedett Nem érdekelték őket a nem- 
zeti élet nagy kérdései, visszavonultak családi fész- 
kűkbe s nemzedékről nemzedékre szigorúbb takaré- 
kossággal gyarapították örökölt vagyonukat. A XVI. 
század végén nagy hatalom a Lorántfyház a felvi- 
déken, reája szállt a Dobók uradalmaival együtt az 
ősi Perényi birtok: Sárospatak s még néhány vár. 
A gazdálkodás, takarékosság ösztöne élt az utolsó 
sarjban, Zsuzsannában is, a ki a Rákóczyház birto- 
kainak értékét körülbelül megháromszorozta, de a 
vagyon, a mit munkájával fölhalmozott, nem irtotta 
ki lelkéből az élet ideális javainak szeretetét; egy- 
ház, haza, szegény nép drága volt szívének s jobb 
keze el nem fáradt a jótevésben. A Hernád és Sajó 
vidékét, a Lorántfyak birodalmát ősidőktől fogva 
tiszta magyar nép lakja, szabadságát, hazáját szerető. 
Ezen a tájon születtek utóbb II. Rákóczy Ferencz 
és Kossuth, a magyar szabadság nagy vértanúi; 
ez a vidék szülte és nevelte költővé Tompát, a nem- 
zeti megalázás és szenvedés korának érzékeny lelkű 
lantosát. A haza földjének szeretete, a nemzeti nyelv- 
hez, a nemzeti élet és művelődés legfőbb symbolu- 
mához való törhetetlen ragaszkodás, a mi e nagyjaink 
lelkét megragadta, egyik főalkotó elem a XVII 
század nagy asszonyának Ivorántfy Zsuzsannának 
leveleiben. E levelek nehézkes, ritmustalan prózája 
költészetté dicsőül, a midőn a hazaszeretet, szülői 

aggodalom, lelki nemesség lángja csap ki belőle. Az 
a tulajdonsága, hogy lelke a föld kisszerű küzdelmei 
közül fel bir emelkedni olyan álláspontra, a honnan 
az élet jelenségeinek összefüggését látja s értéköket, 
viszonyukat megítélheti, költővé avatja őt Bár nem 
írt verset, lelkében hullámot ver minden érzés, a mi 
a század nagy magyarjaiban élt. Csupán a munkatér, 
a szerep különbözik, az ihlet, a belső rugó közös. 

Zsuzsanna korán árvaságra jutott 1 2 éves múlt, 
a mikor anyja meghalt, 15 sem volt egészen, a mi- 
dőn atyját is elvesztette. Bár nevelését aránylag rövid 
ideig intézte a gondos szülői kéz, az apa és anya 
hatása meglátszik a gyermekleány s a későbbi úrnő 
jellemén. Mihály úr, Zsuzsanna atyja egyszerű, de 
mély érzésű, becsületes s mindenek felett vallásos 
ember volt; bár sok csapás érte, vallásos érzése so- 
hasem rendült meg. Istenbe vetett bizodalma nem 
ingadozott A reformatió híve volt, szerette üldözött 
egyházát, a pataki iskoláról bőkezűen gondoskodott 
Vallási dolgokban teljesen udvari papjának tanácsán 
járt; mint ezen korbeli főuraink általában, jól érezte 
magát a gyülekezetben, a melylyel együtt épült a 
buzgó éneklés, imádság és prédikáció által. Jellemé- 
nek ezen egyházias vonása örökségkép szállt leá- 
nyaira, legfőkép Zsuzsannára, a ki bár «mint nő s 
anya hordott keresztet s fogyatta kétség, siralom», 
élete minden idejében a felséges Úrnak árnyékában 
nyugovék, az Úr neve zengett ajkain halálig, belőle 
fakadt öröme s benne enyészett el fájdalma. Anyjá- 
ról Zeleméri Borbáláról s mostohájáról, Andrássy Ka- 
táról, a kivel atyja 1613-ban kelt egybe, kevesebbet 
tudunk, korán elhaltak, de bizonyára nemes, szere- 
se 

tettel gazdag lélek volt mind a kettő, mert Zsuzsanna 
mindvégig, éltes korában is a hálás gyermekszív ke- 
gyeletével gondol reájuk. 

Lorántfyék, míg a családfő élt, többnyire Pata- 
kon és Ónodon laktak, a nagy nemzeti temető szom- 
szédságában. Ezen a vidéken múltak el Zsuzsanna 
gyermekévei, a hol minden rög a múlt nagy válsá- 
gairól, nemzete nagy szenvedéseiről beszélt. A vár 
körül száguldozó török martalócok eszébe juttatták 
a haza égő sebét, a félhold uralmát. Különben a vég- 
házak változatos élete, a mit Balassi megragadóan 
ír le egyik szép katonaénekében, gazdag táplálékot 
adott a serdülő leány munkás képzeletének. Bizonyára 
gyönyörűséggel nézte Ónod bástyáiról a véres zászlók 
alatt kopjáikat viselő vitézeket, a mint a sík mező- 
ségen jó sólymok módjára széjjel nyargaltak; örömmel 
és büszkeséggel telt meg, a midőn látta őket alko- 
nyattájban vagy virradatkor fárasztó csataviselés 
után megtérni diadalmas fővel, bőséges zsákmány- 
nyal. Csodálta atyjában a rettenthetetlen hőst, a ki 
félelmes karjával távol tartja a martalékra leső ellen- 
séget s mikor a vészfelleg elvonul, jó felesége mellett, 
gyermekei között vidul föl. A végeken szükséges 
éber vigyázás, az örökös tábori élet látása hozzászok- 
tatta a harc izgalmaihoz s gyökeret vert lelkében 
az a gondolat, hogy a magyar férfi katonának szü- 
letett s nemes emberhez legjobban illő életpálya a 
hadviselés, a haza védelme. Mint anya így nevelte 
később két szerelmes fiát, Györgyöt és Zsigmondot; 
gondja volt rá, hogy a táborozás fáradalmainak elvi- 
selésére, megedződjenek, hideget, sanyarúságot békével 
tűrjenek. 1635. dec. 1-én férjének írt levelében meg- 



37 



pirongatja idősebb fiát, hogy annyira fázékony. ^írja 
kegyelmed, hogy hideg volna oda és Rákóczy György 
(t. i. a fiú) megsokallotta volna az vállba vágott men- 
tébe az templomba az hideget, de bár máskor is úgy 
öltözzék, ha kegyelmed olyan mentét ad neki, de mégis 
szégyen volt neki, ha az templomba adták reá, ifjú 
legény lévén és megfázott.*^ Egy év múlva pedig, 
a mikor Rákóczy Borosjenő táján várta seregével 
Bethlen Istvánék támadását, arra kéri, ereszsze a két 
fiút maga mellé a táborba. «Azt akarom kegyelmed- 
nek jelenteni, édes uram, tudja azt kegyelmed, hogy 
immár Isten kegyelmessége által annyi ideje vagyon 
az gyermekeknek, hogy az mit látnak, megemlékez- 
nek róla, azért ha kegyelmednek tetszenék és aka- 
dályára nem lenne kegyelmednek, talán nem ártana, 
ha kegyelmed elvinné őket csak egy hálásra is, mégis 
látnák meg mind az két tábort, írja kegyelmed, hadd 
tudnám őket készíteni, lám, nem messze vagyon 
módja kegyelmednek. » Sőt asszony létére maga sem 
riad vissza a fáradalmaktól ; hadjárás idején valóságos 
jobb keze urának, az élelmezés jó részt az ő vállaira 
nehezül. Újra meg újra biztosítja férjét: «En édes 
Uram, Isten segítsége velem lévén, valamire elégséges 
leszek, semmi fáradságot nem szánok, valamit vékony 
elmével fölérek. » Ezt a jelenséget mély hitvesi sze- 
retete mellett a gyermekkor emlékei magyarázzák meg. 
A nevelés a Lorántfy fészekben a XVII. század 
szokása szerint házi nevelés volt Akkoriban nem 
voltak nevelő intézetek, ismeretet, jó modort, gazdál- 
kodást, táncot, mindent a szülői házban kellett el- 

^ Főforrásul szolgáltak a Rákóczykorról kiadott gazdag 
levelezésés okiratgyüjtemények. Idézeteimet is onnan -szedein. 

sajátítani. A leányt nem a közéleti szereplésre nevelték, 
hanem a családi tűzhely őrévé, gazdasszonynyá, fele- 
séggé, anyává. Ez lévén a kitűzött cél tanulás 
dolgában a XVII. századbeli leányokat nem nagyon 
erőltették meg. Az udvari pap megtanította őket írni, 
olvasni, megismertette velők a Bibliát, vallásuk alap- 
igazságait, a gyönyörű zsoltárokat s ha arra valók 
voltak, fölébresztette bennök a költészet, az eszményi 
világ szeretetét Valószínűleg tőle tanulták meg a 
zenét is, a tambura és gitár kezelését. A nevelés 
sikere jelentékeny részben az «öreg asszonyoktól » 
függött. Ez «öreg asszonyok » nem tartoztak a cseléd- 
séghez s nevöket nem korukról kapták; afféle min- 
denesek voltak, az úrnő bizalmasai, segédei, ápolói 
és szórakoztatói s többnyire elszegényedett, elözvegyült 
nemes asszonyok, a kik támasz nélkül állva élemedett 
napjaikra egy-egy hatalmas főúr várában húzódtak 
meg. Tulajdonképen ők vezették be a sarjú leánykát 
a háztartás titkaiba, tőlük tanulták a társadalmi 
érintkezés formáit, sőt az Ízléses öltözködést is. Idő- 
jártával bizalmas, belső barátság szövődött köztük; 
mennél szigorúbban éreztette az anya úrnői hatalmát 
gyermekeivel, annál jobban vonzódtak ezek öreg 
asszonyaikhoz, a kik gyakran elkísérték őket a férj 
házába s velük maradtak, mint tanácsadóik az új 
viszonyok közt. A nevelés vallásos jelleme azonban 
mindenütt érvényre jutott; a Biblia ismerete nélkül 
a leányt szülei férjhez nem adták. Egy fennmaradt 
szerelmes levélben a távol levő vőlegény aggódva 
tudakolja szerette menyasszonyától, olvassa-e szor- 
galmatosan a Bibliát. Az életnek és vigasztalásnak e 
legfőbb könyvét a menyasszony magával vitte férje 

házába, mint hozományának legértékesebb* részét s 
házas életének felhős napjain belőle merített vigasz- 
talást és erőt. Oda írta be egymásután gyermekei 
nevét, születésük napját, úgy hogy a családi Biblia 
idő multával családi emlékkönyvvé vált s becse 
emberöltőről emberöltőre növekedett 

Atyja és mostoha anyja halála után a 15 éves 
Zsuzsannára maradt két húga nevelésének s a nagy 
terjedelmű birtokok kormányzásának gondja. Nagy 
teher volt, de az ifjú hajadon vállai megbírták. A 
családfő elhunytának hírére megmozdult a rokonság 
s megpróbálta elperelni az árvák örökségét. A XVII. 
század mágnásának úgy szólva egész tetterejét a tábori 
élet, vadászat, végtelen tivornyázás és perlekedés 
merítette ki; tudományos viták, vallási kérdések, 
nemzeti érdekek kevésbé ragadták meg. Minden 
menyegzőn, temetésen megjelent az örökké éhes 
rokonhad, hogy igazi vagy képzelt jussát követelje. 
Wesselényi Ferencz keserűen fakadt ki egy levelében : 
«Mint az éhebek a koncot, sokan úgy lesik, ha ki 
javát kaphatják. » Pedig a perlekedés akkor is költ- 
séges mulatság volt; évek múltak el, míg egy-egy 
per eldűlt, ha ugyan a felek a várakozást meg nem 
unták s ki nem egyeztek. A Lorántfypör 13 álló 
esztendeig tartott s egyezséggel végződött Zsuzsanna, 
igaz, jelentékeny áldozatok árán, megmentette a csa- 
ládi vagyon legnagyobb részét, a Lorántfyjószágok 
szemefényét, Sárospatakot is. 

Ezt a mondhatni élet-halál harcot különben 
már nem egyedül küzdötte végig. Mostohája halála 
után pár hónapra férjhez ment Rákóczy Györgyhöz, 
Szerencs^ Lednicze és Zboró urához. Lakodalmukat 

1616. április havában (1 8.) Sárospatakon tartották két 
ország nemességének részvétele mellett. Milyen or- 
szágra szóló dáridó volt egy XVII. századbeli magyar 
főúri menyegző, arról tájékoztatnak a fennmaradt 
számadás könyvek. 1612-ben Thurzó Borbála nászán 
Nagy-Bitsén annyi volt a vendég, hogy a lovak 
száma 4324-re, az idegen inasoké és cselédeké 262 l-re 
rúgott, a menyegzői ebédet 21 szakács készítette s 
elfogyott 234 köböl liszt, 60 tehén, 140 borjú, 350 
bárány, 200 disznó, 1 6 oldal szalonna, 1 000 tyúk, 400 
kappan, 400 lúd, 6000 tojás, 600 császár- és fogoly- 
madár, 400 nyúl, 30 őz, 2500 pisztráng, 100 galacsa, 
400 menyhal, 1 000 fehérhal, 60 nagyobb, 1 20 kisebb 
csuka, 1 5 pulyka, 20 angol tyúk, 30 bölény, 20 páva, 
649 akó bor, 295 akó pálinka, 20 akó ecet. «Szarva- 
sokat és vaddisznókat — úgymond a jegyzék — 
adni fog az Isten ;» a többit a szegény jobbágynak 
kellett előteremteni izzadsága árán. Fűszerre 485 
forintot adtak ki, mi a mai érték szerint körülbelül 
5000 frtnak felel meg, még pedig vásároltak 1 00 font 
borsot, 50 font gyömbért, 4 font szerecsendiót, 4 font 
fahéjat, 1 mázsa rizst, 48 font mandulát, 6 tonna figét, 
másfél mázsa czukrot, 1 mázsa mazsola szőlőt, 80 
font tengeri szőlőt, 80 font gesztenyét, 4 font sáfránt, 
500 narancsot és 1000 czitromot. A vaj, sajt, méz a 
belső gazdaságból került ki. 

Ezek az adatok mutatják, mennyi nép sereglett 
össze egy főúri menyegzőre. Alkalmasint így volt a 
pataki várban is, ámbár nem lehetetlen, hogy a fiatal 
pár takarékossága határt szabott minden nagyobb 
költekezésnek. De bizonyos, hogy nagy hír nélkül 
nem esett meg. Rákóczy Szerencsre röpítette a fiatal 

menyecskét, de utóbb visszatértek Patakra, ezt az ősi 
várat tették birodalmuk székhelyévé. 

IIL 

Rákóczy 23 esztendős volt, a mikor mint «jó 
személyes ifjú úrember» Lorántfy Zsuzsannát elje- 
gyezte. Már akkor a hír szárnyára vette nevét s Bor- 
sod főispánjává, étekfogóvá nevezte ki a király. A 
kik ismerték, fényes jövendőt jósoltak neki, benne 
látták a Tiszavidék s az elnyomott evangélikusok 
menedékét A Lorántfyakkal atyafiságot tartott s 
ezen a réven gyakorta átjárogatott Szerencsről Pa- 
takra a magára hagyott hajadont vigasztalni ; időről- 
időre tanácsaival is segítette a perlekedő rokonságtól 
zaklatott leányt. Végre egymásba szerettek s házas- 
pár vált belőlük. Valószínű, hogy Rákóczyt nem 
pusztán a szeretet vezette, hanem számítás is. A 
XVII. század főurainak szokása szerint emelkedni 
akart házassága, menyasszonya által. Bár különben 
is gazdag volt, a Lorántfyjószágok a vidék leggaz- 
dagabb urává tették. Az előkelő és gazdag házas- 
ság mindenha népszerű módja volt az emelkedés- 
nek, de talán soha sem annyira, mint a XVI. és 
XVII. században. Eszterházy Miklós, az Eszterházyak 
nagy hatalmának megalapítója, első nejével Dersffy 
Orsolyával, a Dersffy és Mágócsy javakat, a máso- 
dikkal Nyáry Krisztinával a Várday- és Nyáry- 
birodalom jelentékeny részét s a Thurzó árvák örök- 
ségét szerezte meg. Bercsényi szintén kétszer háza- 
sodott, mind a két ízben gazdag, előkelő menyasszonyt 
keresett, a Homonnay- és Csákycsaládból. Az első 
már kétszer özvegyen maradt s kora jóval mégha- 

ladta a vőlegényét, de a családnak utolsó, egyetlen 
sarja volt s ez döntött Nádasdy Tamás Kanizsay 
Orsolyában nem csupán a szűzies tiszta lelkű nőt 
szerette, hanem a Kanizsayuradaliiiakat is, a melyek a 
család férfi-ágának kihaltával reá szállottak. Rákóczy 
házasságában lehetett számítás, de az a tiszta, nem 
felhőtlen, de mindig boldog s vonzó családi élet, 
mely belőle fakadt, bizonyítja, hogy frigyök nem az 
érdekek, hanem a szívek frigye volt 

Viszonyuk mindvégig zavartalan és meleg, míg 
a férj halála föl nem bontotta. Keletkezését nem ta- 
nulmányozhatjuk közvetlen forrásból, mert rá vonat- 
kozó levelezés nem maradt fenn. A XVII. században 
ritkaság a szerelmes levél, pedig ennek a század- 
nak fia is tudott érezni, epedni a kedves után, bán- 
kódni hidegségén. Néhány igazán szép lírai költe- 
mény szállott reánk ez időből, a mi tele van vágy- 
gyal, érzéssel s gazdag lelki világot tükröz. De sze- 
relmes levél csak elvétve akad. E jelenség főoka az, 
hogy a nő többnyire csak férjhezmenetele után kezdte 
meg a levelezést, a mikor már családján, birtokszer- 
zésen, gazdálkodáson kívül más nem érdekelte s az 
érzelmek kizárólagos uralmát a komoly megfontolás 
váltotta föl. Különben szükség sem volt reá, mert a 
mátkaság ideje nem tartott sokáig s a vőlegény an- 
nak is java részét menyasszonya mellett töltötte. A 
szomszédvár. Patak és Szerencs urai között a leve- 
lezést bőségesen pótolta a személyes érintkezés gya- 
korisága. Rákóczy vőlegénykori világát eléggé föl- 
tárja egy levele, a mit 26 év múlva 1642-ben György 
fiának írt, mikor Báthory Zsófiát eljegyezte. «Atyai 
szeretetből azt adjuk tanácsul : mind most s mind 

ezután tisztán igazán tökéletesen szeressed mátkádat 
és feleségedet, de csak iigy azért, hogy ahhoz való 
szereteted hazádnak, nemzetednek, kiváltképpen az 
Isten tisztességének szeretetét feljebb ne haladja, 
mert ember tanál feleséget, de Istent, nemzetet, hazát 
nem többet egynél. » E sorokat az öreg, hanyatló 
erejű fejedelem írja, de a melegség, mely leveléből 
árad, világot vet ifjú korának felfogására, érzel- 
meire is. 

A szerencsi s utóbb a pataki várban nyugodtan, 
boldogan folyt az élet Rákóczyékat semmi moz- 
galom nem csábította ki a családi fészekből; barát- 
ságos, marasztaló fedél volt az, lakója nem kíván- 
kozott ki alóla a világ zord levegőjébe. A regényes 
fekvésű Sárospatak abban az időben nevezetes erős- 
ség; alját a Bodrog vize mossa, köröskörül mély 
árok s hatalmas bástya fal védi. Az úrnő lakása a 
vár éjszaki részét foglalta el. A boltíves vastagfalú 
szobákban egyszerűség, csin, de semmi fény; tölgyfa 
bútor, menyezetes ágy, a falakat és földet török sző- 
nyeg borítja. Az ablak a Bodrog áldott vidékének 
arany kalászú vetéseire s a Hegyalja szőlőire nyilt. 
Ez a vár volt Rákóczyné legboldogabb éveinek ta- 
núja, itt születtek gyermekei s ide tért vissza élete 
estéjén végig álmodni az eltűnt szép időket s nyu- 
godtan meghalni. A kertben naphosszat elidőzött, 
mert a kertészkedés kedves foglalkozása volt; még 
a fejedelmi udvarból is vissza- vissza vágy ott a pataki 
kert árnyas fái alá, veteményei és virágágyai közé 
Rákóczy nak, midőn 1641-ben Patakon járt, első dolga 
volt Zsuzsannáját tudósítani: « Házadat, kertedet 
ugyan tegnap megjártam, de még eddig az kertben 

igen keveset munkálkodtak; az szőlőhegy is fedve 
vagyon, ha az Úristen jó időt szolgáltat, hozzáfogatok 
az héten. » 

Ha Rákóczyt a kötelesség szava elszólította 
családja köréből, dolga végezte után sietett haza; a 
pataki otthon volt az ő kedves világa. Bethlen 
1619. őszén némi nehezteléssel írja Alvinczynak, a 
híres kassai papnak Pozsony alól, hogy «legelő- 
ször Rákóczy uram jőve haza feleségének feje fá- 
jására is avagy partusára.» Ez a ragaszkodás a 
hűséges és szerető feleséghez állandó nála, sőt év- 
ről-évre fokozódik. Mennél jobban elfoglalja a köz- 
ügy, fárasztja az ország kormányzása, annál becse- 
sebb, drágább kincs reá nézve a nő, a ki együtt érez 
vele, sikerein örül, fájdalmán, csalódásaiban osztoz- 
kodik. Akármerre jár, feleségéhez száll első gondolatja; 
a vadászzsákmány legértékesebb része mindig a fe- 
jedelemasszonyé. «Nekem tegnap szép mulatságom 
vala — írja egy ízben Barakonyról — csak ebéd 
után fogattam 90 nyulat, 3 őzet, fácánt keveset, 
mert nincs tanúit cenk, ma 15-öt fogattam. lm tízet, 
édesem, szépeket küldtem, adja Isten, egészséggel 
elköltened. 3-at magam lőttem.* Más alkalommal 
így ír: «Az kecsegét, édesem, kedvesen vöttem. Én 
is Pálfitól szép fácánokat, narancsokat, citromokat 
küldtem, édesem. » A férj gondos kézzel elhárít min- 
den csapást, a mi a drága otthont, a szerette fele- 
séget érhetné, sokszor bosszúságait, bánatát is eltit- 
kolja, hogy a fejedelemasszonyt ne búsítsa. « Kérlek^ 
édesem, ne búsulj, mert ha nyavalyád lészen a miatt, 
mi haszna az én életemnek is. Kérlek, édesem, békét 
hagyj a bánatnak. Lám az előtt másokat is te biz- 

tattál s bátorítottál. » Rákóczy gyöngédsége szinte 
feltűnő jelenség abban a korban, a mikor az örökös 
tábori élet a családba is beplántálta a durvaságot, 
nyers szokásokat A kornak e vétkét, mely közös 
tulajdonsága minden társadalmi osztálynak, csupán 
az egyház ostorozta kíméletlen szigorral. Pázmány 
Péter imádságos könyvének 1665-iki kiadásában az 
előszóban azt olvashatni: « Férfiak, okosan lakjatok 
feleségtekkel s mint az asszonyi gyarlóbb edénynek 
tisztességet tegyetek. » Bizonyosan rájuk fért a fér- 
fiakra a komoly intés. 

Rákóczyné férje ragaszkodását és figyelmét 
hasonló gyöngédséggel viszonozta; mondhatni egé- 
szen férjének él, akarata előtte szeghetetlen törvény. 
Azt tartja legnagyobb dicsőségének, hogy a fejedelmi 
méltóságban is engedelmes feleség tudott maradni. 
Mig ura távol van, naponként tudósítja egészsége s 
a gyermekek állapota felől, hogy ne aggódjék. Ha 
a fejedelem látni kívánja, azonnal útnak indul, nem 
tartja vissza rossz idő, háború, pusztító járvány, az 
udvari nép készületlensége. Ilyenkor ura szinte apró- 
lékos gondossággal jelöli ki útja irányát, a szálló- 
helyeket ; megtisztítja, elegyengetteti a köves utakat, 
hogy hitvesét semmi baj ne érje. Általában leve- 
lezésük hű tükre viszonyuk bensőségének, nem borúi 
reá semmi félreértés, semmi neheztelés árnyéka, egy- 
másért élnek, egymás kedvét keresik. Mennél koro- 
sabbak, mennél több közös örömre, közös szomorú- 
ságra tudnak visszaemlékezni, leveleik hangja annál 
melegebb. A férj édes szívének szólítja nejét s 
tegezi, a nő kegyelmednek, szerelmes urának hívja 
férjét, de a tisztelet, a mit iránta érez, nem engedi 

meg, hogy te-nek szólítsa. De ez nem zavarja belső 
életük harmóniáját Noha Zsuzsannának a maga 
vallomása szerint « nagyobb hajlandósága az .bánatra, 
hogy nem az vigasságra, » olykor-olykor áttör a 
komoly hangulat sűrű fellegén a jó kedvnek egy- 
egy sugara. Rákóczy temérdek levelet írt és siettében 
néha nagyon szerte hányta betűit. A türelmes szelíd 
feleség tréfásan kéri: « Kérem kegyelmedet, édes 
Uram, hogyha lehet ne vonjon oly hosszat, mikor 
nekem ír, mert nagy bajjal olvasom. » A fejedelem jót 
nevetett rajta s ezentúl gondosabban írt. A fejedelem- 
asszony is elhalmozta férjét kedveskedő ajándékok- 
kal, egyszer gyönyörű keszkendőt hímez számára s 
utána küldi a jenéi táborba, máskor a pataki kert 
terméséből remek pomagranáttal lepi meg. Rákóczy 
nem tud hová lenni örömében s kísérete oda van a 
csudálkozástól. Rákóczynénak nagyon jól esett az 
elismerés, mert egész szenvedélylyel űzte a kertész- 
kedést. Lelkének szerelme majdnem egyenlő arány- 
ban oszlott meg családja és kertje között. 

A barátot, feleséget a szenvedés nehéz napjai 
próbálják meg. S Lorántfy Zsuzsanna lelki nagy- 
sága ilyenkor tündöklik legfényesebben. Igazi őran- 
gyala a Rákóczyháznak. A mikor férjét fejedelem- 
nek hívják Erdélyországba, a midőn Bethlen István 
török segítségben bízva el akarja hódítani fejedelem- 
ségét, vagy Felső-Magyarországon harcol a vallási 
és nemzeti szabadságért, a hű feleség folyton oldalán 
van bátorító, biztató soraival; hadakat fogad, pénzt 
szerez s távol küzdő ura után küldi; ágyúkat öntet, 
lovakat vásárol s a táborba szállíttatja, a határszéli 
várakat fölszereli, a foglyokat elszállásolja, a szőke- 

vény katonákat összefogdostatja, a portára ajándéko- 
kat készít s e mellett vezeti az egész gazdaságot A 
félelem és aggódás nem bírta leverni, inkább fárad- 
hatatlan tettvágyat ébresztett benne. Örömmel hallja 
a csatatérről érkező diadalhíreket s buzgó szívvel 
hálákat ad Istennek jóvoltáért. Néha azonban csüg- 
gedést olvas ki a fejedelem leveleiből. Ilyenkor .el- 
nyomja lelke aggodalmait s Rákóczyt fölemeli szikla 
hitének erejével. «Nem mondhatom, édes uram, 
hogy a kegyelmed állapotján sokféle gondolatom 
nem volna, de az én kegyelmes Istenemben bízom, 
ki eddig gondját viselte kegyelmednek, most sem 
rövidült meg az ő karjának ereje. Mit rendelt Isten 
felőlem, nem tudom, mind az által édes Uram, ha én 
halálommal is próbálná Isten kegyelmedet, mégis 
nem kellene kegyelmednek az Isten tiszteleti mellett 
való szolgálatban megállani; elhigyje kegyelmed, nem 
is igen érkezem most sokáig búsulni, mert sok felé 
kell választ tennem, az gondot pedig, valamire Isten 
segít, jó szívvel viselem. » Teljesen együtt érez urá- 
val, örömük, bánatjuk, reményük, csalódásuk közös. 
1644-ben késő őszszel útra kel, hogy a fejedelemmel 
s kisebb fiával, Zsigmonddal találkozzék. A pár heti 
együttmulatás elfeledtette a hosszú távollét minden 
keservét, a háború viselés kellemetlenségeit s az ifjú 
Györgyről szállongó rossz híreket. Az édes anya, a 
családban minden vétkesnek hivatalos közbenjárója, 
megkérlelte a haragos apát s Rákóczy megbocsátott 
a meggondolatlan ifjúnak. Az engesztelő szerepre 
csupán a szívével gondolkodó édes anya volt alkal- 
mas, a kinek köny és szelídség minden fegyvere; A 
szigorú, kemény keblű fejedelem, akit az ellenség 

kíméletlennek, még a jó barát is ridegnek ismer, a 
ki gyermekeivel is gyakran éreztette haragját, ellá- 
gyul neje előtt, nincs ereje megtagadni kérését Va- 
lóságos Isten áldása volt a családon ez az érzőszívű, 
okos észjárású asszony. A fejedelem politikai tehet- 
sége és energiája egymagában, a fejedelem asszony 
szívének munkája nélkül, bajosan alapította volna 
meg Erdélyben s a részekben a Rákóczyház hatalmát. 

IV. 

A magyar embernek az a tulajdonsága, hogy 
szeret szerezni, a földhöz ragaszkodik s biztos vagyon- 
nak csak az ingatlan birtokot tekinti, szokatlan 
nag^ mértékben volt meg Rákóczyékban. Férj és nő 
vetélkedett egymással a birtokszerzésben. Rákóczy 
hatalmas energiával, Zsuzsanna páratlan szorgalmá- 
val és takarékosságával dolgozott a családi vagyon 
gyarapításán. A birtokszerzésnek akkor is különböző 
módjai voltak : öröklés, zálogba vétel, pörlekedés és 
vásárlás. A vásárlás nem lehetett nehéz olyan kor- 
szakban, a mely hidat képez a termékgazdálkodásból 
a pénzgazdaság állapotába. A nagy . uradalmak a 
XVII. évszázad derekán már nem bírták fedezni a 
főúri udvartartás nagy költségeit. Termékekben ele- 
get jövedelmezett a birtok, de a földesúr nem tudta 
búzáját, borát, termését eladni, mert a folyton tartó 
háborúk miatt a kereskedés megakadt. A búza köble 
egy forinton kelt. A megszorult főúr kölcsönhöz 
folyamodott, ami újabb bajjal járt, mert nem győzte 
adósságának 67o — 107o kamatját fizetni, vagy el- 
zálogosította egyik-másik jószágát. Wesselényiék 
örökös pénzzavarral küzdöttek. Midőn már hitelük 

kimerült, a fényűző nádomé zálogba tette ékszereit 
s egész ezüstkészletét. Végtére az asztalnemű is 
zálogba vándorolt Lippay érsekhez. Mikor az or- 
szággyűlés idején a nádor nagy vendégséget adott, 
Széchy Mária zavarában az érsekhez fordult asztal- 
neműért, lyippay nagy esre-hitre kiadta, de a büszke 
nádornénak térítvényt kellett adnia, hogy a szereket 
visszaszolgáltatja vagy pedig a zálogváltságot fizeti 
le. Épen ilyen pénzszűkében volt az állampénztár is, 
tisztjeit és katonáit nem bírta fizetni. Wesselényit 
egy ízben több évi tartozásáért ingatlannal elégítette 
ki, a mi a nádornak csak gondját növelte. Ezért írta 
egy ízben a győri püspöknek, hogy «a nagy gaz- 
dagság koldussá teszen a közszolgálatban.* 

Rákóczyékat közmondásszerű takarékosságuk 
megóvta az eladósodástól. Évről-évre szerezték az 
új uradalmakat s e mellett garmadával állt az arany 
és ezüst a pataki tárházban. Nagy könnyebbsé- 
gük volt, hogy az erdélyi hadsereg és hivatalok 
szükségletét a Rákóczyuradalmak termékeiből fe- 
dezték, míg más földes urak nem tudtak mit csi- 
nálni az évről-évre felgyülemlett gabonával. A gaz- 
daság vezetése még fejedelemnő korában is Zsuzsanna 
gondja volt ; mindent számon kért tisztartóitól, alku- 
szik a sárosi takácsokkal, hogy olcsóbban szőjjék a 
vásznat, a székelyhídi parasztságot ráveszi, hogy bor 
árába fogadja el a búzát, a lenáztatás, kendertilolás 
úgyszólva szeme láttára megy végbe, kertjeit a 
morva kertészek utasítása szerint s személyes felügye- 
lete alatt művelik, sőt a pincékről sem feledkezik 
meg. Rákóczy hűségesen kezére jár a «gazdasz- 
szonynak,» a hogy feleségét leveleiben nevezi. A 

Protestáns esték. 4 

munkácsi tiszttartónak meghagyja: «Az gazdasszony 
ha miből parancsol, azt magunkénál is inkább be 
igyekezed teljesíteni, bizony, könnyebben szenvedem, 
ha a mi parancsolatunk múlik el, mintha az övé!» 
Akárhol időzzék, szorgalmatosan tudósítja a gazdaság 
állapotáról; fakad-e a szőlő rügye? lehet-e kaszálni 
a szénát? hányja-e fejét a gabona? Megíija, hogy 
Páliban 86 borjas tehenet talált, a termés egy részét 
a várak és udvarházak fölszerelésére fordítják, a 
többi része vásárra kerül. Állandó pénzforrás volt a 
barmokkal, apró jószággal és tojással való kereskedés. 
A hegyaljai dézsma-bort Lengyelországba szállították 
a szüret után beözönlött lengyel zsidók, pedig ren- 
geteg mennyiséget hordott össze a jobbágy nép. A 
baji Eszterházypincében még ma is meg van egy 
2035 akós hordó, mely két kisebb öcscsével a baji, 
neszmélyi és bánhidai dézsma befogadására szol- 
gált. Rákóczy ék dézsmabora jóval több lehetett en- 
nél, hiszen az övék volt a Hegyalja nagyobb része 
s ezenkívül az Ermelléken s Erdélyben is voltak 
szőlleik. 

A gondos gazdálkodásért, a szigorú takarékos- 
ságért fösvény hírét költötte Lorántfy Zsuzsanná- 
nak a világ, pedig ez a vád nagyon igazságtalan. 
Sem ő, sem férje nem sajnálta a pénzt, ha igazán 
nagy célról volt szó. A pataki iskolát ők tartották 
fenn, állandóan segélyezték a váradit, debreczenit, 
kolozsvárit és fejérvárit. Háború idején megnyíltak 
a tárházak, hogy a sereg szükséget ne lásson. « Küldd 
édesem éjjel-nappal az tízezer forintot, íija a fejedelem 
nejének a tordai táborból, az hatezer tallért is hozasd 
be minél hamarébb. Most kell költenünk édesem, mást 

ad az Úristen érette; csak szolgálhassunk Istenünk- 
nek, hazánknak s nemzetünknek édesem. » Különben 
a fejedelmi kincstárnak annyi állandó jövedelme volt, 
hogy a magyarországi háború egész ideje alatt nem 
kellett a derékpénzhez hozzá nyúlni, sőt még vala- 
mivel szaporodott. 

Azonban a XVII. század főurának vagyona nem 
csupán ingatlan birtokból és készpénzből állt Drága 
kincset ért az asztalnemű, ezüstkészlet, a ruházat, a 
mit a menyecske hozománykép vitt férje házához. 
Széchy Mária ékszereit 15,000, ezüstműveit 40,000, 
asztalműjét 10,000 frtért zálogosította el, a mi nap- 
jainkban tizszeres értéknek felel meg. Thurzó György 
egy-egy leányával 120 — 150,000 frt értékű hozományt 
adott, családi kincstára pedig a harmadik menyegző 
után még oly gazdag maradt, hogy csupán ezüstjét 
2000 márkára becsülték. Néhány adat feltünteti egy 
főúri kincstár mesés gazdagságát Thurzó Borbála 
hozományában volt egy nyakbavető s 5 drágábbnál 
drágább násfa, az egyikben 13 gyémánt, 41 rubint, 
16 gyöngyszem volt; 8 arany lánc, 1 arany öv, 13 
gyűrű, 1 aranyozott mosdó medence, 1 aranyozott 
kivert kanna, 9 pohár, 1 aranyozott csésze, 10 ezüst 
tál, 2 tonnás tál, 1 2 ezüst tányér, ugyanannyi sávosan 
aranyozott kés és villa, 1 aranyozott mosdó medence, 
aranyozott födeles pohár, egybejáró aranyozott vert 
kupa, szőlőgerezd alakú pohár. Hasonló a fényűzés 
a ruházatban. Thurzó Borbála 24-féle szoknyát vitt 
magával a bitsei háztól, például egy meggyszínű sima 
bársonyszoknya, fejér gyöngyös prémmel, az aljakét 
renddel, az elei négygyei prémezett, — éhez egy 
fekete bársony virágos hosszú janker, virágos vont 

béllelt az ujja és az elei, melyben vagyon boglár 
nyolczvannégy, mindegyik boglárban egy rubint s 
két gyöngyszem; — egy sárga virágos vont arany 
szoknya hosszú újjá két renddel paszománttal pré- 
mezett; egy tengerszínű virágos bársonyszoknya, rövid 
arany paszománnal, az alja hét renddel s az elei tizzel 
prémezett A vele adott subák száma 14, hét téli, 
hét nyári, 3 stucli, 9 gyöngyös főkötő, 7 fejdísz, 8 
süveg, egy sereg fehérruha, aranynyal varrott selyem 
lepedő, fátyol, 66 selyem kamuka abrosz, 190 asztal- 
kendő stb. 

E töredékes leírásból is láthatni, milyen fényt 
űzött a magyar nemesség drágaságban, ruhában, 
mekkora érték hevert gyíimölcstelenül egy ilyen csa- 
ládi kincstárban. De e jelenség magyarázatául meg 
kell jegyeznünk, hogy ez időtájt még nincsen pénz- 
intézet, mely a letétbe helyezett pénzt kezelné, hiányzik 
a közhitei. A városok szorgalmas, takarékos, kéz- 
műves polgársága is ládába gyűjti verítéke gyümöl- 
csét vagy drágaságokat vásárol rajta, a forgalom 
ritkán látja hasznát. Bár a felfedezett ércerekből 
hajószámra özönlik az ó-világba Amerika aranya és 
ezüstje, az ott reked a nyugati iparűző népeknél, a 
tengertől elzárt magyar nem érzi hatását A XVII. 
század nagy gazdatalentumai nálunk még a régi 
eszközöket használják. Rákóczyék is ezen az úton 
járnak, szerzik össze óriás vagyonukat. Ez a felhal- 
mozott óriás vagyon, a rengeteg uradalmak jövedelme 
tette lehetővé, hogy a fejedelmi udvar pótolja magyar 
földön a rég hiányzó királyi udvar fényét 

V. 



Lorántfy Zsuzsannát élete vége felé sok csapás 
érte; 1648-ban meghalt a fejedelem, négy évre rá 
ifjabbik fia Zsigmond követte. Utóbb Györgyöt is 
veszélybe sodorta a lengyel háború, elveszte fejedelem- 
ségét s földönfutóvá lett A gyászoló özvegy és 
kesergő anya sebhedt szívvel adja meg magát sorsá- 
nak: « Megérdemelj ük Isten ostorát, mert megsoka- 
sodtak a mi sokféle gonoszságink», írta menyének. 
Látnia kellett fejedelmi háza hatalmának összeomlását, 
a miért egész életében hangya szorgalommal fáradott 
Csalódva, de Isten akaratán megnyugodva hunyt el 
1660. április 18-án, ugyanaz nap, a melyen szerette 
férjével 44 év előtt egybekelt. Nyugalma nem lehetett 
háborítatlan, kegyeletlen kezek feltörték koporsóját 
s szétszórták drága hamvait. De neve, emléke örök^ 
időkig él. Á nagy nők hatása hasonlít a sivatag 
folyójához; időnként el-el temeti a sivár korszellem 
homokja, de újra meg újra előtör a mélyből, hogy 
öntözze és termékenyítse az egymásra következő 
nemzedékek gondolkodását, lelki életét 

A női kéz. 

Irta dr. Hegedűs István. 

LJologtalan kis kéz, melj'nek tündér újia 
Ábrándos dalt keltve kap bele a húrba, 
Holdsugaras éjen, magányos erkélyen, 
Míg a kedves ifjú sóhajt alant mélyen : 
Világok összhangja, álmok birodalma 
Ébred te általad, női kéz hatalma. 

Büszke kéz, hideg kéz, mely szerelmi vágynak. 
Gyémántos ujjával tiltva emel gátat, 
Világok összhangját, álmok birodalmát, 
Szerelemnek jogát, örök s szent hatalmát 
Egy érintésével széttöri, egy élet 
Poklok világa lesz, női kéz, teérted. 

Férfihonilok nehéz verítéket ejthet. 
Nap heve perzseli, hol találjon enyhet? 
Egyre súlyosabb lesz az életnek járma, 
Szívén mind sötétebb, nehéz gondok árnya . . 
Női kéz, letörlöd azt a verítéket, 
Hideg árnyat szétűz meleg érintésed. 

Halál és élet közt csak egy vékony palló 
I^ebeg, alatt tombol örvénylő, morajló 
Gyötrelemnek pokla, lázálmok iszonya . . . 

A beteg gyermeket a természet vonja. 
De az anya keze homlokát érinti 
S az élet fuvalma véle meglegyinti. 

Verőfényes élet, ragyogó arany- nap, 
Holott vidám jókedv, örömök fakadnak, 
Barátságos lakban boldog minden arc még 
Reménytől sugárzó, szent szülői hajlék ! 
Zord tél közepett is drága, meleg fészek, 
Legszentebb műve vagy drága női kéznek. 

De a lak puszta lesz, fészek elhagyatva. 

Ki halva, ki élve, tőle elszakadva ; 

A fiút, a lányt a sors úgy elvetette ; 

Anyakéz a sírban éjnek közepette 

Rég pihen ... de nem, nem : ha sötét az élet. 

Drága kéz, onnan is gyermeked vezérled. 

Mert nehéz az élet, java jut kevésnek, 
Ritka láttatja van sűrű verítéknek ; 
Sok gyermek szegénység, holott áldás volna, 
Ha terhes nem volna megélhetés gondja ; 
Beköszönt az inség, hideg levSz a hajlék, 
Dermedő női kéz akkor sem lankad még. 

De ölt, de tűz, de varr . . . tűvel hősi harczot 
Folytat nem pihenve . . . óh, szegény nő, arcod 
Sápadt lesz, elhervad, ragyogó verőfény 
Szobában körülted szerte özönölvén, 
Te küzdesz egy szörnynyel, iszonyú árnyképpel, 
Melynek neve: Nyomor, gyenge női kézzel. 

Oh értem a költőt,^ ki nem hősök harcát 
Zengte már kobozzán, de fonnyadó arcát 
Munkában sorvadó szegény varrólánynak. 
A hangot ő adta fájó «ing-dalá»-nak. 
Mely a gazdaghoz szól szívet oldó hévvel ; 
Becsüld meg a munkát, esdekelve kérlel. 

^ Hood Tamás, ans^ol költő. 

óh értem a költőt, ki a dús fülébe 

Ezt súgja: magadra nem vásznat öltél te, 

Drága emberéltet, olcsó áron adva, 

A kéz elszáradott, a mely neked varrta : 

Becsüld meg a munkát : ez az emberélet, 

Ne öld más életét, míg magadét éled. 

Britt földön ott pihen az a költő régen 
Ki az ingdalt zengte, pihen sírölében. 
Dicsősége ennyi, sírjára van írva: 
«Itt pihen a költő, ki az ingdalt írta.» 
Én előttem ma is ragyog még az a név, 
Szívemben él ma is, lelkesít az a hév. 

Az a hév, mely olvaszt, hideg jégbilincset, 
Közöny jégbilincsét, melynél fagyosb nincsen. 
Óh, ha hevem, lángom szíveket átjárna 
S érezné mindenki, mi a gondnak árnya 
A szegénynek lelkén ; jönne segítséggel 
És szorítna kezet munkás női kézzel. 

Uram, téged áldlak, ki e női kézzel 
A szegényt ruházva csuda dolgot végzel ! 
És Fiadat áldom, ki, midőn fedetlen, 
Szenvedély viharján, vészes fergetegben 
Fázik a mi lelkünk, e női kéz által 
Betakar, befedez isteni jósággal. 

Szókratész. 

Irta Stromp László. 

x\ 77-ik Olympias 4-ik évének Targelion hava 
8-ik napján, vagyis ker. időszámításunk szerint a Kr. 
e. 469. év május hó 20-án, a fazekas negyed lakói 
Athénében arra virradtak fel, hogy Sophroniskos 
szobrász házának bejárata felett egy friss olajfa- 
koszorút láttak kitűzve, a miből megtudták, hogy 
szomszédjuk házába gólya köszöntött be és pedig egy 
kis fiúval, különben ha a kis jövevény leány lett 
volna, a kapu feletti póznáról bizonnyal gyapotcsomó 
lóg vala alá.i 

A kis porontyot, alig hogy világrajötte feletti 
örömében elvakkantotta magát, rögtön megkenték 
olajjal, a tennékeny életerő symbolumával s aztán 
könnyed fehérneműbe takarva — nem illik a gyer- 
meket elkényeztetni ! — fűzfavesszőből font kosárba 
fektették, a melyet egyébként a gabnaszóráskor 
szoktak használni. Ezt pedig bölcsen cselekedték, mert 

* Az olajfakoszorú a foldmívelés, férfi foglalkozás 
symboluma. A gyapotcsomó a kézi munka, női foglalkozás 
jelképe. 

ez a kosár majd gazdagságot s szaporaságot hoz arra, 
a ki benne pihen . . . Ötödnapon aztán szépen meg- 
mosdatták, megtisztították a kis fiút. Egy asszony 
karjára vette s a háznép által követve többször körűi- 
járta vele a házi oltáron égő tüzet, hogy az istenek 
áldása nyugodjék a házon s új polgárán; a kinek 
születésekor egyébként is már (a szülői boldogságában 
aggodalmas apa megkérdezésére) a Pythia azt a 
gazdag reményekre jogosító feleletet küldötte Delplii- 
ből: « Hagyjad a fiút tenni a mit akar s ne kény- 
szerítsed őt semmire, csak imádkozzál érte Zeüshöz 
és a Musákhoz ... A többit aztán elvégzi majd az, 
a mi benne rejtőzik. » 

A boldog édes anya, Phainarete, Sophroniskos 
mester hűséges élete párja, hivatására nézve bába- 
asszony volt s mint ilyen nagyon jól tudta, hogy a 
gyermek legjobb tápláléka az édes anyatej ! Nem 
fogadott hát — mint azt az előkelő vagyonos athenei 
polgárok szokták — vaskos lakedémoni dajkát, hanem 
maga emette, táplálta szíve gyermekét . . . De fejlett 
is az istenadta s midőn a születése utáni 1 0-ik napon 
Sophroniskos mester őt az összegyülekezett rokonok, 
jóbarátok s törzsbeliek előtt kezecskéinél fogva a 
földről felemelte, megbizonyosodásul, ha életre való-e 
s lábujjaival a földet megérinti-e, a kis pajkos oly 
vígan rúgkapált, hogy édes papája túláradó örömmel 
constatálhatta életrevalóságát s nyomban ünnepélyesen 
ki is jelentette, hogy fiának a Szókratész nevet adja, 
mely ünnepélyes alkalmat nyomban nagy lakomával 
s áldozattal ülíék meg. Néhány nap múlva aztán be- 
avatták a gyermeket az eleysisi mysteriumba, hogy 
miként az Eleysisben tisztelt Persefone évről-évre 

tavaszébredéskor a Hadesből megújulva visszatér, úgy 
egykor majd ő se maradjon az alvilágban, hanem 
halottaiból támadjon fel . . . S aztán kezdetét vette 
a csendes házi nevelés, a bájos, a szelíd Aphrodité 
Uránia istennő védelme alatt, ki lábaival a teknős- 
békára támaszkodva szépen példázza, hogy az athénei 
nő hivatása otthon van — a csendes házfedél alatt, 
a gyermekszobában . . ., 

Fainarete asszonyt ugyan élethivatása el-el 
szólítgatta a gyermekszobából, de hát akkor ott volt 
az öreg cseléd, gondját viselte a kis fiúnak, a kinek 
így két anyja is volt, a kik őt tejjel, mézzel táplálták, 
majd mikor már erősebb lett, gyümölcsöt, édességet, 
húsneműt foghegyen apróra megrágva gőgicsélő 
csókkal szájába loptak, szokjék így az erősebb eledel- 
hez. Mikor aztán lábrakapott, hej mi zajos lett az a 
gyermekszoba ! A dongó csiga pergett, búgott ; labda, 
korong szaporán váltakoztak ; közbe olykor felhangzott 
a bájos chelidonisma, az ábrándos gyermekdal, mely- 
lyel a görög gyermekek tavaszkor a csicsergő fecskék 
jöttét üdvözölték. Majd eljöttek a játszópajtások is s 
vége-hossza nem volt a táncnak, a dalnak, mankó- 
ugrálásnak, fővénytúrásnak vagy a fazékjátéknak, 
nagy örömére Fainarete mamának ; ki, ha egyébként 
a kis fiú olykor rakoncátlankodni kezdett, nem volt 
rest lerántani papucsát s avval kapacitálni őt illendő- 
ségre. Az öreg dada ilyenkor inkább a szamárlábú, 
emberfaló popáncokkal állott elő: « Csitt gyerek, a 
Mormo és Akko eljön s megharap . . . .» S mikor 
aztán a zaj elült: megeredt a mese, a csodás, a bűvös- 
bájos regekor mythosainak szívaltató, szívébresztő 
elbeszélése . . . Mert így volt az szokás Athénében. 

Hanem az édes anya és a dada szerepe a fiú- 
gyermek hatodik életévével véget ért s helyüket el- 
foglalta a rabszolgából promoveált paedagogus. Ő 
viselte immár a fiú gondját a házon belül és kívül; 
ő kisérte őt 10 éven keresztül a gymnasiumokba, 
palaestrákba, lykeionokba, a hol mindent megtanult, 
a mire egy szabad görög ifjúnak testi, lelki tökélye, 
nemessége érdekében szüksége van, mely tökély 
csakis a kettőnek teljesen harmonikus szépségében 
valósulhat meg. Aztán következett a politikai «ephéb»- 
kor, a midőn — megelőző vizsgálat után, a melyen 
megállapították, vájjon ifjú Szókratészünk valóban 
polgári származású-e s elég erős-e a fegyverviselésre 
— nevét a « démosz » (község) lajstromába írták, őt 
magát pedig többi kortársaival együtt a színházba 
vitték, ott az összegyülekezett népnek bemutatták, 
paizszsal, dárdával ünnepélyesen felfegyverezték, hogy 
aztán ujjongó díszmenettel Athene Agraulos istennő 
templomába vezessék ünnepélyes polgári eskütételre : 
« Esküszöm, hogy e fegyverekre soha gyalázatot nem 
hozok s bajtársamat a csatában soha el nem hagyom; 
hogy harcolni fogok szentélyeinkért és a közjóért, 
úgy egyedül, mint társaságban; hogy a hon nem 
marad meggyengülve utánam, hanem szárazon és 
vizén oly hatalomban s nagyságban, a milyenben azt 
védelmembe vettem; hogy a törvényeknek s törvény- 
osztóknak engedelmeskedni fogok s ha ki a nép által 
hozott törvényt felforgatni akarja, az ellen ezt meg- 
védem s ha kell egymagam; hogy honi isteneinket 
s szentélyeinket mindig tisztelni fogom. — Tanúim 
legyenek maguk az istenek! ...» 

Mikor az ifjú Szókratész az esküt letette, hogy 
ennek alapján mint «peripólosz» két éven át határ- 
őrszolgálatot tehessen s majd a határon kívüli harci 
szolgálatra is jogot nyerjen s ez alapon polgári jogai- 
nak is teljes élvezetébe juthasson: Athéné hatalmá- 
nak, ragyogásának tetőpontján állott Azon büszke 
időszak volt ez, a melyet a történelem « Periklész 
századának » nevez; időszak, a melyben a görög nép, 
mondhatnók egy emberöltő alatt, évszázadoknak nagy 
eseményeit, fejlődését, dicsőségét, gyalázatát élte át. 
... A persa háború ragyogó haditettei után Athene, 
mely akkor magát joggal « Hellasz Helladosz»-nak 
(Görögországban Görögországnak) nevezte, mint a 
görög világ klassikus királynője ragyog ; miként jel- 
képe, a mesés ragyogású Akropolison, Pallas Athene 
istennőnek vértezett, sisakos ércszobra, — a 200 láb 
magas érckolossus, az államhatalom és nagyság 
beszélő symboluma . . . Úgy nevezték, hogy « Pallas 
az előőrsön. » S valóban az egész Attika e pontot 
uralta. S a hajósnak, ki a félsziget legdélibb csúcsán, 
a sunniumi foknál a phalerumi öböl felé fordult, 16 
órányi távolságból szemébe ötlött az istennő feléje 
intő alakja: Athene hegemóniájának e rettegett, ez 
imádott, e fenséges képviselője .... 

A hatalmas anyagi fellendülés, melyet Görög- 
ország s első sorban Athéné a persa háborúk sze- 
rencsés s diadalmas befejezése után nyert, természetes 
befolyással volt a népélet minden ágazatára, a poli- 
tikai, társadalmi, irodalmi s tudományos fejlődésre egy- 
aránt Athéné valósággal szellemi világkorát éli. . . 

A nagyszerű nemzeti fellángolás, mely minden 
egyest rendkívüli önfeláldozásra képesített, s mely 

ama fényes sikert eredményezte, e siker eredményeként 
viszont büszke önérzetet, duzzadó tetterőt szült s 
szenvedélyes törekvést a dicsőség, szabadság és 
hatalom után. A régi aristokratikus alkotmány- 
formák szűkké váltak. Az addig az alkotmány bástyáin 
kívül hagyott negyedik rend (<^thétesz»), mely ama 
dicsőséges harczokban férfias elszántsággal s sikerrel 
vett részt, most megkövetelte részét a béke áldásai- 
ban, gyümölcseiben is s egy csapással kivívta magának 
a polgárjogokat, melyek őt az államvezetés és kor- 
mányzás részeseivé tevék. Immár mindenki minden 
hivatalra egyaránt jogosult, — fel egészen az archoni 
méltóságig. Az eg>^edüli qualificatió a személyes 
derékség, melylyel magának a t. polgártársak bizal- 
mát megnyerni képes. S nem csodálkozhatunk, hogy 
pl. mindjárt Pericles halála után ennek örökén, a 
hatalmon, egy bőrkereskedő (Kleón) egy szatócs 
(Eukrates) és egy marhakupec (Lysikles) osztoznak 
meg ... Az areopag, ez a régi aristokratikus bíróság, 
a törvények megőrzőjéből közönséges fenyítő törvény- 
székké alakul át ; a törvényeket immáron a nép maga 
őrzi meg, a mely hozta s a mely az azok végrehajtá- 
sára s az igazság és jog oktatására jogosított archo- 
nokat, bírákat, tanácsosokat és esküdteket egyszerűen 
sorshúzás által nevezi ki. Jusson a hatalomból része 
mindenkinek. 

Hát hiszen ez, igaz, a demokrácziának teljes 
diadalát jelenti, ámde másrészt elmerülését is — a 
féktelen demagógia örvényébe. S az eredmény — 
rövid fényes dicsőség után a gyászos pártoskodás, 
testvérháború, a legkalandosabb s legképtelenebb 
vállalkozások; s a 27 évig tartó peloponnesusi háború 

Után Athene teljes megaláztatása, ínség, nyomorúság. 
S mindennek forrása a lázas önzés, a dicsőség, hatalom 
és pénzszomj, mely a népet elragadta, a fény és 
ragyogás napjaiban elhízottá, halsorshan elcsűggedtté 
s kishitűvé tévé, s a melyet a sophisták, e kor 
demagóg hölcselői a végletekig fokoztak, tanítván, 
hogy nincsen törvény — csak megegyezés, nincsen 
jog — csak subjectiv önkény : csak az jó, a mi nekem 
jó, csak az igaz, a mit én tartok annak, csak az szép, 
a mi engem gyönyörködtet; a kik nyilván kijelen- 
tették az eddigi egész görög bölcselet banquerotteját, 
tanítván, hogy lét és gondolkozás mind csak agyrém, 
hogy semmi sincs, csak én vagyok — s mindennek 
mértéke én magam vagyok egyedül. 

íme a fény és az árnyék együtt: a fellendült 
szellemi, erkölcsi élet, — mely e kor parasyta böl- 
cselőinél a nihilbe, a legegoistikusabb materialismusba, 
a legkétségbeejtőbb skepsisbe vezet . . . 

Van-e ebből kibontakozás az egyén s a nép 
számára ? 

Van-e biztos igazság, van-e igaz erkölcsiség, a 
mely embert s emberiséget megtartson s a fertőből, 
melybe bukott, kiemeljen? 

Volt egy ember: a ki érezte s kimondta, hogy 

— van! S ez az egyetlen ember Szókratész volt. Es 
itt, e ponton érthetjük meg csak az ő igazi nagyságát, 
jelentőségét. Mikor elkövetkezett «az idők teljessége^ 

— s népének új igazságra, új erkölcsre volt szüksége: 
akkor fellépett az a csodálatraméltó ember s nem is 
lett volna a történelem következetes, ha ennek az 
embernek szinte megváltás számba menő munkájáért 
nem juttatta volna a kor által a — méregpoharat . . . 

Szókratész tulajdouképen szobrásznak készült 
A hagyomány említést is tesz egy szoborművéről, a 
Gráciák csoportjáról, a mely a Propyleumok feljáratát 
századokon át diszítette volna ; azonban ugyancsak a 
hagyomány szerint egy gazdag athenei polgár, Kriton, 
felismerve benne a kiváló bölcselőt, elvonta őt a 
szobrászműhelytől s arra késztette, hogy az ifjúság 
tanításával foglalkozzék. Hogy e Kritonnal Szókratész 
később bensőbb barátságban élt, az kétségtelen tény, 
hogy azonban a tanításhoz ennek ösztönzésére fogott 
volna, lélektanilag kielégítő motivumnak nem tart- 
hatjuk, mert egy Szókratészt nem egy bármily be- 
folyásos barát szava, de a korszellem intése s saját 
benső lelkülete tehették csak azzá, a mi lett. 

nem volt iskolaszerű értelemben vett philo- 
sophus; rendszert nem adott, nem teremtett. Kora 
sophistáival együtt tisztában volt avval, hogy az 
előző természetbölcselet, mely a lét nagy problémájával 
foglalkozott, valójában nem egyéb,, mint a Sysiphus 
kövének görgetése, a mely midőn vele az elme csúcsra 
jut, nyomban a mélységbe visszagurul. Meg aztán 
úgy vélekedett, hogy a természet titkainak kutatása 
az embernek nem sokat használ, mert ezért épen nem 
lesz jobbá, bölcsebbé . . . Különben is minek kutas- 
sam én a természetet s emészszem fel e magában 
megoldhatlan kérdés vizsgálatával minden időmet s 
erőmet, holott még önmagamat sem ismerem, a ki 
pedig sokkal közelebb vagyok magamhoz, mint a 
kövek, a fák, a csillagok . . . «Jsmerd meg tenma- 
gadat» — mondja a delphosi jósda felirata; lám az 
istenek maguk intenek, hogy forduljunk már a hosszú, 
kifelé való kalandozás után vissza magunkba s 

keressük ott kételyeink számára a bizonyosságot, az 
istenséget ... Az 6 vizsgálatának tárgya tehát nem 
a külvilág, a természet, hanem a mi saját benső 
világunk, az ember, a lélek ... Itt — e titokteljes 
mélységben keresi ő az igazat, a jót; itt akarja a 
világosságot meggyújtani mások számára is, hasonló 
keresésre, kutatásra sarkalva őket. Folytonosan kutatja 
a maga jó és rossz tulajdonságait, ugyanerre igyek- 
szik késztetni másokat is s meggyőzni őket, mint 
maga szentül meg van győződve arról, hogy az olyan 
élet, a mely e kutatásokat nem végzi, nem is élet, 
hanem az élet paródiája, nyomorúság! 

A sophisták léha, önző egoismusával és mate- 
rialismusával szemben ime a maga is «'Sophistának» 
gúnyolt Szókratésznek mély erkölcsi individualismusa, 
a mely az önvizsgálat, az önmegismerés és önbírálat 
önmaga vállalta erkölcsi kötelezettségében s törek- 
vésében fog szükségszerűleg megnyilatkozni. Ez 
erkölcsi komolysággal és szigorral szemben minden, a 
mi az egyéni önzés érdekét szolgálja, teljesen háttérbe 
szorul: a lélek itt önmagával van egészen elfoglalva 
— s önmagából fogja önmaga számára napfényre 
hozni a megvilágosító, a boldogító igazságot 

A mi tehát Szókratészt különösen jellemzi: az, 
mondhatnók, a teljesen befelé, a lélek mélységébe 
irányított gondolkozásnak különös energiája, intuitiója. 
Plató beszéli róla, hogy egyszer, hadjárat közben, 
Potidea alatt, « elgondolkozván azon egy helyen állott 
reggeltől fogva s midőn nem találta ki, a min gon- 
dolkodék, nem hagyott föl vele, hanem tovább állva 
folytatta az elmélkedést Már dél vala, midőn az 
emberek észrevették s csodálkozással beszélték egy- 

Protestáns Esték. 5 

másnak, hogy inie Szókratész valamin gondolkozik 
ott reggel óta. — Végre midőn este lett, a délesti- 
nek elköltése után — volt pedig nyár — néhány 
iónbeli katona kivivé a földre terítendő ruháit s a 
hűvösben ki aludt, ki meg Szókratészt leste, ha éjjel 
is ott fog-e állani. S ő addig állott, mig reggel a nap 
fel nem jött. Ekkor a naphoz imádkozván, elment 
onnan ...» 

Ezen mély intuitió erejével függ össze nyilván 
a Szókratész lelkületének egy sajátságosan rokon- 
szenves s érdekes vonása, a melyre ő felette gyakran 
hivatkozik, mondván, hogy őt lelkében gyermek- 
ségétől fogva valami sajátos isteni erő — daimonion 
— kíséri, a mely rögtön felemeli szavát, mihelyt 
olyas valamihez akar fogni, a mit nem kellene tennie. 
Ilyenkor Szókratész rögtön engedelmeskedett neki és 
abbahagyta szándékát; ha pedig ez erő hallgatott, 
akkor mintegy a szándékának csendes helyeslését 
hallotta ki belőle s úgy cselekedett. — Szókratész 
lelkének e sajátságos állapotát sokan pathologikus 
alapon igyekeztek magyarázni, azt állítván, hogy a 
nagy elmélkedő olykor érzéki csalódásoknak volt 
kitéve. — Mi a felmaradt s elég bő és hiteles 
adatok nyomán Szókratészt nagyon is normális lelkű 
embernek ismerjük s azt hisszük, hogy a jó lélek 
(daimonion) mindnyájunkat egyaránt kísér, de hangját 
nem halljuk mindig, mert sokszor a szenvedély azt 
elnémítja. — Szókratész megtanulta a szenvedélyt 
némítani el, s ezért hallotta mindig, válságos idők- 
ben, azt a jó lelket: a lelkiismeret intő, óvó szavát. 

Hogy mennyire volt ura, megfigyelője s meg- 
bírálója önönmagának: érdekesen illustrálja a követ- 

kező kis episod. Egy bizonyos Zophynis nevű egyén 
azt hirdette, hogy mindenkinek külsejéből, szemeiből 
s koponyája csontalkatáról leolvassa a lelki állapotát, 
benső lényegét. Szókratész kiváncsi volt a tudomá- 
nyára s barátai jelenlétében megvizsgáltatta magát 
általa. Azonban a vizsgálat vajmi tragikusan ütött 
ki, mert a nagy physiologus bölcsünket hülyének s 
kicsapongásokra hajlónak találta. Szókratész barátai a 
különös felfedezésre nagyot kaczagtak, ő azonban nyu- 
godtan* rendreutasította őket — «Zophyrusnak — bará- 
taim — igaza van, természettől tényleg meg voltak e fo- 
gyatékosságaim, csak a bölcselkedés tett jobb emberré. » 
E bölcselkedés tette őt mindenben önmaga 
urává: Ételben, italban mértékletes s igénytelen volt 
Más emberek — úgymond — « azért élnek, hogy 
egyenek; én azért eszem épen, hogy éljek. » Ruházata 
télen-nyáron ugyanaz volt Plató beszéli róla azt is, 
hogy egyszer téli táborozás idején, nagy fagy lévén, 
a többiek ki sem mozdultak, a ki meg kiment, a leg- 
gondosabban felöltözködött s melegbe bújtatta lábait; 
csak Szókratész volt, ki akkor is, ugyanazon egy 
ruhát viselte s mezítláb könnyebben járt a jégen, 
mint mások bepólyázott lábbal. — Testének edzésére 
általában nagy gondot fordított, de csak azért, mert 
meg volt győződve, hogy erre a lélek erejének foko- 
zása érdekében van szüksége. Egy reggelen egy ifjú 
barátja Charmides belép hozzá s szemtátva áll meg, 
a mint látja, hogy a bölcs Szókratész teljes erővel 
— táncol. Azt hitte hirtelen, a mester megőrült 
Szókratész azonban nem zavartatta magát, táncolt 
nyugodtan tovább s a mikor elvégezte, sietett meg- 
nyugtatni aggódó barátját, mily « pompás eszköz ez 

y 

arra, hogy necsak lábainkat, de karjainkat, sőt egész 
testünket a legüdvösebb mozgásba hozzuk, ezáltal 
azokat egyenletesen izmosokká tegyük, aggkorunkra 
a bénaságtól megóvjuk, az étvágyat fokozzuk s az 
egészséget megerősítsük. » — Kívánságai kielégítésé- 
ben a lehető legmértékletesebb volt, sokkal többre 
becsülve minden élvezetnél a függetlenséget. Ezért 
is, bár sok előkelő házhoz hívták, a meghívást soha 
el nem fogadta. S midőn Archelaus, Makedónia 
királya hívta udvarába, ezt azzal utasította el", hogy 
«nem fogadhat el jótéteményt, a melyet viszonozni 
nincs módjában. » Meggyőződése volt, hogy minél 
kevesebbre szorul valaki, annál közelebb áll az iste- 
nekhez . . . Önuralma sohasem hagyta el. Eg>'szer 
felemelte rabszolgájára a kezét, de — le is bocsátotta 
nyomban: «Hej, ha nem haragudnám. » . . . S nem 
bántotta. Kérte is a barátait, hogy figyeljék meg s 
figyelmeztessék, ha bármikor arcán vagy hangján 
változást vesznek észre . . . 

Ily állandó önmegfigy éléssel s fegyelmezéssel 
bámulatos nyugalomra s flegmára tett szert. Midőn 
meghallotta, hogy a híres költő Aristophanes «P^elhők» 
címén komédiát írt, a melyben őt élesen kigúnyolja, 
az előadásra maga is elment s a mint észrevette, hogy 
a közönség mind feléje fordul, felállott, hogy jobban 
gyönyörködhessenek benne. Magára a darab gúnyo- 
lódásaira csupán annyit jegyzett meg, hogy «meg 
kell javulnom, ha a szerző szemrehányásai alaposak ; 
s ha nem azok, meg kell vetnem őket.» Egy más 
alkalommal tudtára adták, hogy valaki rosszat beszélt 
felőle. «Ez onnan van — válaszola egykedvűen — 
mert az illető nem tanult meg jót beszélni ...» De 

legklasszikusabb példa philosoph flegmájára s türel- 
mére, élete párjához, Xanthippe asszonyhoz való 
viszonya, a ki maga, tudjuk, a házsártos feleség való- 
ságos typusává s neve az erősebb nem valóságos 
rémévé lett Barátai, kik a jó lelket alaposan ismerték, 
sehogysem tudták elgondolni, hogyan élhet vele 
Szókratész, mig végűi ez egyszer tépelődésükre meg- 
adta a feleletet « Látjátok, a ki jó lovas akar lenni, 
az a legbokrosabb lovat fogja választani ; ha ezt sike- 
rült neki megfékezni, azt hiszi, hogy a többit vala- 
mennyit is megfékezheti. Már most az lévén a kívánsá- 
gom, hogy emberekkel éljek és társalogjam, elvettem e 
nőt, erősen meg lévén győződve, hogy ha vele meg 
tudok férni, megférek aztán akárkivel. » S — a körül- 
ményekhez képest — boldog családos életet élt . . . 
Ily jellem, a mely egy minden fényessége dacára 
is corrumpált társadalomban a maga függetlenségében 
akart derék lenni — természetes, hogy nem szívesen 
elegyedett a mind demagógabb jellegű államügyekbe, 
a melyeket gyakorta kíméletlen bírálat alá vett s ki- 
gúnyolta az atheneieket, kik az államkormányra s.a 
törvényhozásra egyedüli qualifikátióul a «babozást» 
állapították meg, (a hivatalokra t i. babbal szavaz- 
tak.) Ámde azért hazafi kötelességeinek teljesítésében, 
esküjéhez híven, hű volt a példányszerűségig. Mint 
harcos rettenthetlen bátorságot tanúsított, a pelo- 
ponnesusi háborúban 3 csatában vett részt Potideá- 
nál az ifjú Alkibiadészszel egy sorban küzdött Az 
ifjú a csata hevében sebet kap, .elesik s nyil- 
ván ott marad, ha Szókratész saját testével nem 
védelmezi meg és pedig oly sikerrel, hogy Alkibiadész 
fegyverestül menekülhet a csatahelyről Csa,ta után 



a vezérek azon tanakodnak, hogy melyikőjoknek adják 
a hadi kitüntetést és Szókratész ngy feldicséri ifjú 
bajtársát, hogy ennek juttatja azt, a mit maga ér- 
demlett meg. — A szerencsétlen deliumi ütközetben 
ő a legutolsók kozőtt volt, kik a harczmezőt elhagy- 
ták s míg a többiek hanyathomlok futnak, ő a vezér- 
rel Lakhésszel eg>'ütt folytonos küzdelem között 
nyugodtan hátrál, migneni az i§ú Xenophont lováról 
lehanyatlani látja. Odarohan, i^ú barátját, ki a kimerü- 
léstől összerogyott, vállaira veszi és úgy menekíti 
ki a csatából. Ekkor mondta Lakhész: « Athénéről 
a deliumi súlyos csapás bizonynyal elmaradt volna, 
ha a többi katonaság is úgy viselte volna magát, 
mint Szókratész.* Halálmegvető harczi bátorságánál 
azonban tán még nag>'obb erkölcsi bátorsága, a 
melyet a zsarnoki tömeggel, avagy a demagóg nép- 
vezetőkkel szemben tanúsított. 406-ban az ^ 500-ak 
tanácsának tagjává választatván sors által, épen az 
napra lett ugyancsak a sors által tanácselnökké, a 
melyen az ötszázak az arginusaei csata után a győ- 
zelmes admirálokat azért akarták elítélni, mert ezek 
a halottaknak összeszedéséről, eltemetéséről nem 
gondoskodtak. A pry tanok, élükön Szókratésszel, eleinte 
ellenszegültek a népnek, mert bárha a halottak el 
nem takarítása nagy bűn is, de a tengernagyok be- 
igazolták, hogy összeszedésük a vihar miatt lehetet- 
len volt: ámde a nép zúgott, követelt, halállal fenye- 
getőzött, mire a prytanok is meghajoltak, csak Szók- 
ratész maradt hajthatatlan. Mint bíró igazságot 
szolgáltatni s nem igazságtalanságot elkövetni volt 
ő ott hívatva! És daczára az ostromló áradatnak, 
megállt rendületlenül s a szegény vádlottakat megmen- 

tette — egy napra; mert másnap más lett az elnök 
s az kimondta a halálos ítéletet . . . Más alkalommal 
meg a 31 zsarnok őt ötödmagával Salamisba küldte 
Leonért, hogy hozzák Athénéba, a hol ennek veszte 
el volt határozva. A 4 elment — de Szókratész nem ! 
Eletével lakolt volna e bűneért bizonynyal, ha a zsar- 
nokok hirtelen el nem buknak. 



Valóban cseppet sem csodálkozhatunk, ha ily 
viszonyok között egyáltalán nem vágyott a polgári 
életben való szereplés babérjai után . . . Nemesebb 
kötelezettséget tűzött maga elé, hona ifjúságának 
egy jobb jövő számára való nevelését. «Ha én jó 
polgárokat nevelek — úgymond — akkor megsok- 
szorozom szolgálataimat a haza iránt». Hogy pedig 
ezt tehesse, nem cselekedett úgy, mint a sophisták, 
nem bérelt külön helyiséget, a melyben tanítványai- 
nak a maga kész bölcsességét drága pénzért kitálalja : 
ó nem; az ő egész bölcsessége csupán annyiból ál- 
lott, hogy belátta, hogy semmit sem tud s hog>' 
minél mélyebbre halad az ismeretben, annál keveseb- 
bet tud . . . Meggyőződése volt az is, hogy az igaz- 
ság megismerésére, lelki természeténél fogva, mindenki 
képes, s hogy arra kinek-kinek magának kell eljut- 
nia, a minek azonban elengedhetlen alapfeltétele az, 
hogy kiki — és bármi tudósnak tartsa is magát -— - 
elsőben is meggyőződjék arról, hogy ő sem tud még 
semmit, hogy legnemesebb életfeladata az igazságra, 
a világosságra való szakadatlan sóvárgó törekvés. 
Szókratész azért valójában nem is tanítani, de pol- 
gártársaival, az ifjúsággal együtt tanulni akart, velük 

együtt keresni az igazságot Meggyőződése volt, 
hogy az emberi elme igazságokkal terhes, s csupán 
az a feladat, hogy ez igazságokat napfényre hozzuk. 
E feladatot ismerte ő fel élete céljának s azért 
humorosan — anyja hivatása után — bábának ne- 
vezte magát, kinek egyetlen dolga, hogy a vajúdó 
elméknek a gondolatok megszülésében segítségére 
legyen. Természetes, hogy így Szókratész a maga 
bábaművészetével nem szorulhatott valamely intézet 
négy falai közé, de mint lelkiismeretes bábának ott 
kellett lennie mindenütt segítségül, a hol valamely 
elme vajúdott . . . Már pedig a bölcseség csírái 
— mint mondottuk — minden elmében ben vannak. 
Szókratész hát mit tesz? Korán reggel felkel, s első 
dolga kimenni a vásártérre a fazekasok, vargák, 
fuvarosok, szatócsok s adó-vevő nép közé s szóbaáll 
bárkivel bármily dologról. Azután elment az ifjúság 
játszótereire s iskoláiba, a lykeion okba, gymnasiumokba 
s palestrákba s ott mindjárt ezeket faggatta . . . 
Most ott látjuk a köz-sétányokon, majd a törvény- 
székek előcsarnokaiban, szóval mindig és mindenütt 
emberek között. 

Az utca volt az ő igazi eleme, a nyilvánosság 
a tápláló levegője. «A mezők és a fák odakünn nem 
tanítanak engem semmire, de igenis az emberek a 
városban » — mondogatta — s Athént nem is hagyta 
el soha. Az embereket kereste mindig és az ember- 
ben az embert. A kibe belebotlott, ez bizonyos lehe- 
tett felőle, hogy Szókratész megállítja . . . Egy al- 
kalommal egy szűk utczán szembe jön vele egy ifjú, 
Szókratész nyomban görcsös botjával eltorlaszolja 
-előtte az utat s azt kérdezi, hogy hol árulják itt a 

jó kenyeret, sajtot ... Az ifjú megmondja. «Hát a 
nemes és jó embereket, mondd, hol nevelik itt?» Az 
ifjú elpirulva feleli, hogy biz ezt ő nem tudja . . . 
«Nos hát — kövess engem és tanulj »... S ez órától 
fogva Xenophön, mert ez volt a kérdezett ifjú, Szókra- 
tésznek mindhaláláig leghűbb tanítványa maradt . . . 
A kit aztán elfogott, azt el sem is bocsátotta 
addig, a míg alaposan ki iieni faggatta s meg nem 
puhította. Különösen szeretett azokkal kötődni, a kik 
magukat művelteknek, tudósoknak tartották. Hogy 
hát ő bizony tanulni akar tőlük. Tárgyat keresni 
nem kellett, az alkalom, a beszélgetés mindig meg- 
adta s mikor rábukkant, Szókratész naiv őszinteség- 
gel bevallotta, hogy ő bizony e dologban tájékozat- 
lan s felvilágosítást kért. Az ipse lépre megyés buzgón 
magyarázni kezd. Sizókratész néhány kérdésére gyanút- 
lanul megadja a helyeslő választ s aztán csak ter- 
mészetes dolog, hogy az így helyeselt tételekből le- 
vont következtetéseket is elfogadja . . . Hanem e 
pillanattól aztán el volt veszve. Mert Szókratész 
most nagy logikai erővel, szellemes és agyas finom- 
sággal, némelykor vakmerő álokoskodással is, oly 
hálót font — melyből az többé magát ki nem ránt- 
hatta s végül is habozva, megszégyenülve vallotta 
be tévedését, vagy hagyta ott faggató — tanítvá- 
nyát . . . Szókratész pedig ott állott tovább a nevető 
csoportban, látszólag nem is gondolva arra, hogy fel- 
kért tanítóját nevetségessé tegye (Lewies.) Az a szelíd 
tudatlanság és tudnivágyás álarca, a melylyel fel- 
lép, hogy majd tudására büszke áldozatát rettenetes 
keresztül-kasul való vallatásaival vélt tudása haszon- 
talanságáról meggyőzze s az igazságnak újból való 

keresésére utalja: ime ez a híres szókratészi gúny, 
a mely ama szellemi bábászattal együtt az ő pár- 
beszédes tanításmódjának oly sajátságos s elbűvölő 
zamatját képezi. 

Ott őgyeleg pl. a királyi tomácz körül, hol a 
bűnperekben ítéltek s egy főpappal Eüthüphrónnal 
találkozik. 

— Mi dolog ez, Szókratész, hogy a lykeionbeli 
társalgást elhagyván, itt időzöl, csak nincs tán pered ? 

— De van ám, Eüthüphrón, és pedig nem is 
per, hanem bűnper! 

— Mit mondasz?! Még bizony valaki vádat 
emelt ellened, mert, hogy te vádolnál valakit, lehe- 
tetlen! 

— Nem is én! 

— Hát akkor csakugyan más vádolna téged ? 

— Úgy van! 

— És kicsoda? 

— Magam sem ismerem azt az embert, Eüthüph- 
rón. Úgy látszik valami ifjú az, ha nem csalatkozom, 
Meletosznak hívják. Pittisz községbeli, ha tudsz vala- 
mit pittiszi Meletoszról, nyilván hosszú hajú, nem 
nagyon szakállas és fitos orrú . . . (Mennyi lenézés, 
mennyi finom gúny az éretlen fűzfa poétával szem- 
ben, ki ellene vádat mert emelni ! Mert ez a jelenet 
már Szókratész tényleges bevádoltatása után játszik.) 

— De hát milyen váddal lépett fel ellened? 
— kérdi tovább Eüthüphrón s Szókratész elmondja, 
telve finom iróniával Meletosz ellen, hogy bizony 
súlyos a vád, s Meletosz derék férfiú, hogy a várost 
ily mételytől meg akarja szabadítani, mert hát Szók- 
ratész nem kevesebb bűnt követett el, mint hogy az 

isteneket gúnyolja s az ifjúságot megrontja. Eüthü- 
phrón megnyugtatja, ne féljen, nem lesz komoly kime- 
netelű a dolog. 

— De nini Eüthüphrón, hát neked miféle porod 
van? fordul most hozzá Szókratész. Üldöznek, vagy 
te üldözöl valakit? 

— De én üldözök! 

— Ugyan és kit? 

— Apámat! 

— Apádat, jó ember? 

— Az ám! 

— S ugyan mi okon ? 

— Emberölés miatt, ó Szókratész! 

Szókratész csodálkozik, mire Eüthüphrón el- 
mondja, hogy atyját egy rabszolgájának halála ter- 
heli, a kit megkötöztetvén, egy verembe csukatott 
s ott felejtett, hol az elpusztult. Neki tehát most vád 
alá kell helyeznie saját édes atyját, mert ezt követeli 
a szentséges isteni törvény. Szókratész most dicsére- 
tekkel halmozza el Eüthüphrónt s tanítványává sze- 
gődik. — « Derék Eüthüphrón, engedd, hogy tanít- 
ványoddá legyek, hogy Meletoszt a pervitatás előtt 
még egyezkedésre szólíthassam fel, elmondván neki, 
hogy ha eddig tökéletlen volt is ismeretem abban, 
hogy mi a szentséges, ^ isteni törvény, de immáron 
megtanultam Eüthüphrón tói ». . . A pap persze nem 
veszi észre az iróniát: felül neki és most megkezdő- 
dik a bábászat — s a vége az, hogy Eüthüphrón tel- 
jesen megzavarodik, mert Szókratész, összes állításait 
közbe vetett kérdéseivel s következtetéseivel ad ab- 
surdum vezeti, úgy, hogy a faggatott pap végül is 
formálisan megszökik tőle: « Majd máskor Szókratész, 

most sietős dolgom vau, menuem kelU . . . «Mit 
csinálsz ó ember, — kiált utána Szókratész — itt 
hagysz s megfosztasz a reménytől, hogy megtanulván 
tőled, mi a szentséges, Meletosz ellenében a vádtól 
megszabaduljak !» ... Az egészben a leghimioristi- 
kusabb az, hogy Szókratész egy papot szégyenít 
meg, a kinek pedig tudnia kellene, mi a szentséges ; 
s ha ez sem tudja, ugyan hogyan ítélhetik el akkor 
őt szentségtörés czímen, mikor e fogalommal a hiva- 
tottak sincsenek tisztában . . .^ 

Szókratész azonban nem elégedett meg pusztán 
azzal, hogy az addigi képzetek hamis vagy tartha- 
tatlan voltát kimutassa, hanem — és épen itt jut 
érvényre accoucheur szerepe — igyekszik mindenkit 
az igaz ismeretre vezetni, oly formán, hogy ez a 
kérdezősködés eredményeképen mintegy maga jöjjön 
a helyes fogalomra s szülje meg azt elméjében. Ez 
őt szükségszerűleg az induktio módszerére utalta, 
a melynek lényege a concrét tapasztalati dolgokról 
összehasonlítás s elkülönítés útján emelkedni fel a 
fogalmakra. Például Eythydemosszal a jogtalanság 
fogalmáról beszélget Eythydemos szerint jogtalan 
az, a ki mást megcsal, meglop, hazudik stb. — «Jó 
— mond Szókratész — de hát az ellenséggel szem- 
ben mindez, nincs-e megengedve ?» Eüthüdemos haj- 
landó oda módosítani ítéletét, hogy hát jogtalan az, 
a ki barátját megcsalja stb. — « Helyesen mondod 
Eüthüdemos, de hát nézzed, bizonyos körülmények 
között nincs-e ez is megengedve? Avagy az apa, mi- 
dőn gyermekének a keserű orvosságot yalamely apró 

1 Plató : Eüthüphrón. Ford. Hunfalvy Pál 

csalás útján adja be, vagy a vezér, midőn katonáit 
valamely cselfogás útján lelkesíti a harcra, jogtalan- 
ságot követ-e el ?» — ^ Eüthűdemos izzadni kezd, el- 
fogják a szülési fájdalmak ... és végül is megszüli 
a helyes gondolatot, hogy jogtalan tehát az, a 
ki barátját kártévő szándékkal csalja, lopja meg 
stb . . . 

Cseppet sem csodálkozhatunk rajta, hogy ilyen 
sajátosan gondolkozó s tanító egyénnek milyen nagy 
hatást kellett a sophista rhetorok kongó frázisaihoz 
szokott kortársaira gyakorolnia. Pedig maga — külső 
megjelenése szerint — egyáltalán nem volt meg- 
nyerő. Lapos orra, széles és felfelé álló lyukaival, 
kidűlő szemgolyói, vastag és érzéki ajkai, formátlan 
alakja, nehézkes terjedelmes teste, mezítlábas, kampós 
botos járása inkább nevetségessé tették, mint rokon- 
szenvessé. Hanem ha aztán beszélgetésbe eredt, hogy 
elfeledték külső rútságát s hogy megszerették benső 
szépségét! S a ki aztán lelke tüzétől lángot fogott, 
nem hagyta volna ott semmiért. Aischinész, mi- 
dőn egyszer hallotta, odaveti magát elé s így szól 
hozzá: «Szegény vagyok, Szókratész, nem adhatok 
egyebet, im — magam egészen a tied vagyok !» — 
«Nem tudod, barátom, hogy ajándékod mily értékes» 
— volt a bölcs magához bilincselő válasza. Megarai 
Eyklidészről is tudjuk, hogy mióta egykor Szók- 
ratészt hallotta, ellenállhatlan vonzódás ragadta őt 
közelébe s mert akkor a megaraiaknak halálbüntetés 
alatt tiltva volt Athén kapuját átlépni, hát csakhogy 
Szókratész társaságát élvezhesse, éjidőn, női álruhá- 
zatban szökött be gyakran, életének folytonos veszé- 
lyeztetésével. De legszebben jellemzi Szókratész egyé- 

niségének báját és varázsát, geniális tanítványa Pláto, 
ki a «Vendégség» ez. dialógusban ^ így beszélteti 
Alkibiadészt : « Szókratészt képek által igyekszem 
dicsérni, barátaim. Ezt is nevetésre méltónak hiszi 
majd: pedig igazság és nem nevetésre való kép. 
Leghasonlóbbnak mondom őt azon Silenosokhoz, a 
melyek a szobrászműlielyekben állanak s a melyeket 
a művészek nádcsővel vagy síppal faragnak ki. Ha 
kinyitod, azt látod, hogy belül istenek szobrait tar- 
talmazzák. S hasonlít még Marsyas satirhoz is, sőt 
sokkal különb Marsyasnál. Mert az szerszám segít- 
ségével igézi meg szája hatalma által most is az 
embereket, ha valaki az ő dallamait sípolja is. Te 
csak abban különbözöl Marsyastól, hogy szerszám 
nélkül, merő szavakkal teszed ugyanazt . . . Én, ha 
nem látszanék nagyon részegnek, eskü alatt monda- 
nám meg nektek, barátaim, hogy mit szenvedtem az 
ő beszédétől és mit szenvedek most is. Mert ha őt 
hallom, beszédétől inkább megindul szívem s hulla- 
nak könyeim, mint az őrjöngő korybantoké s látom, 
igen sok más szintazt érzi magában. Mikor Periklészt 
vagy más jeles szónokot hallottam, tudtam, hogy 
jól beszélnek, de olyasmit nem szenvedtem, lelkem 
nem háborgott s nem bosszankodott soha, ellenben 
ezen Marsyas által nem egyszer olyan kínba estem, 
hogy az élet sem volt kívánatos előttem. Szókratész, 
tagadod-e, hogy ez nem igaz? S jól tudom, ha reá 
akarnék hallgatni, most sem volnék képes magamon 
erőt venni s ugyanazt szenvedném. Mert ő megval- 
lanom kényszerít, hogy még igen sok nélkül szűköl- 

' Ford. Hunfalvy Pál. 

ködöm s magamat elhanyagolom, pedig az atheneiek 
ügyét viszem: befogom tehát füleimet, mint a sire- 
náktól s úgy ragadom el magamat erővel is ő tőle, 
csakhogy odamaradva ne vénüljek el. Azután egyedül 
előtte tapasztalom azt, a mit senki bennem nem is 
gyanítana, hogy valakitől tudnék szégyenkezni: én 
Szókratész előtt szégyenlem is magamat. Ezért sok- 
szor szívesen látnám, ha nem volna többé az élők 
közt s megint ha az történnék, jól érzem, még in- 
kább fájlalnám, annyira nem tudom, mit tegyek ez 
emberrel. Ilyent szenvedünk én és sok mások ezen 
Satyrus sípolásától ...» 



A sophistákkal feltétlenül össze kellett tűznie. 
Hiszen egész törekvése az ő önző, subjectiv bölcse- 
letük és erkölcstanuk tönkretevése volt, és pedig az 
által, hogy fogalmilag rávezette az embereket az 
igazságra, a mely igazság azután a jóság, a szépség 
maga is! « Mindennek mértéke az ember* tanítot- 
ták a sophisták; Szókratész ezt kigúnyolja, lesújtja 
azzal a megszorítással, hogy igenis, mindennek mér- 
téke az ember, de a lelke bensejébe a gondolkozás 
intutiojával elmerült ember, ki az igazat és a jót ott 
találja meg, s nem a sophisták által vallott véle- 
ményben s hasznosságban. Az igaznak tudása egy- 
aránt a jónak és szépnek is a tudása. Mint ilyen, 
mértéke a cselekedetnek is, a mely tehát magára so- 
hasem lehet sem jó, sem rossz, hanem erkölcsi érté- 
két egyedül az határozza meg, vájjon tudva vagy 
tudatlanul történt-e? Tudva rosszat senki sem cse- 
lekedhetik. 

Érthető ez alapon, hogy Szókratész szerint a 
tudás erény is. Az erény tehát csak egy: a jónak 
tudása; mint tudás pedig tanítható. Sőt tanítandó, 
mert a rossz — a jó nem tudása. Egyetlen jó van 
— a tudás ; egyetlen rossz — a tudatlanság ! ! Min- 
denki boldogságra van hivatva s arra törekszik is, 
mindenkiben van is a jóra arravalóság, elméjében : 
azért mindenkit tanítani kell. így értjük meg, hogy 
Szókratész a tanítást isteni hivatásának tekintette, s 
hogy a tudással azonos erény követelményeit is sze- 
mélyes életében teljesen megvalósította. Nem azt a 
tudást értette ő, mellyel a tudomány kérkedik, ha- 
nem az erény tudását, melynek hátterét az isten- 
ségbe vetett feltétlen hit s a lélek halhatatlanságá- 
ról való szilárd meggyőződés képezte. Ezt a lelket, 
isteni halhatatlan részünket megvilágosítani, művelni, 
tökéletessé tenni életfeladatunk. Ennek pedig esz- 
köze a bölcsesség és az erény. Erről az útról letérni 
nem lehet, nem szabad. Inkább százszor a halált el- 
viselni, mint csak egyszer azt a benső isteni szózatot 
megsérteni, hiszen elvégre is ez az élet csak átutazó 
hely s mint Euripidész mpndá: Ki tudja épen, hogy 
ez élet nem halál-e s a halál — élet! ? . . . 

Természetes, hogy ilyen jellem, a ki az isten- 
séget nem künn a természet megszemélyesített erői- 
ben, de a maga bensejében, a maga lelke mélyén 
kereste s barátait és az ifjúságot is hasonló kere- 
sésre ösztönözte ; ki erkölcsi komolyságával korának 
átlagos színvonalán magasan felülemelkedett, kinek 
nyíltsága, őszintesége s iróniája sokakat különben is 
megszégyenített vagy vérig sértett; — ki sohasem 
leplezte el ellenszenvét, megvetését a demagóg cső- 

cselékkel s ennek szájas vezetőivel a sophistákkal 
szemben; s ki mindent értett, csak meghajolni s á 
felismert igazságtól elpártolni nem: mintegy kiáltva 
hívja ki magával szemben léha Tcorát s a demagógia 
legféktelenebb tyrannisa idején akad 3 hitvány lélek, 
egy varga, egy fűzfapoéta és egy sophista — s vádat 
emelnek ellene a törvény előtt, melynek veleje, hogy 
« Szókratész nem tiszteli az isteneket és az ifjúságot 
megrontja. » 

S e váddal aztán megnyílt az út — a Golgata felé. 

... Az 500-ak tanácsa együtt ül, előttük Szók- 
ratész, egykor maga is esküdt biró, most vádlott, 
lyysias szónok felajánlja a védelmet, de ő visszauta- 
sítja. Maga fogja magát védelmezni. És hogyan tette 
azt! « Hitvány magaviseletű ember volnék ám, athe- 
neiek, ha akkor, midőn a tisztek kirendeltek, Poti- 
deában, Amphipolisban, Delionban, nem rettegvén a 
halált megállottam; most midőn Isten rendeléséből 
bölcselkedve s magamat és másokat vizsgálva kell 
élnem, halálfélelem miatt elhagynám helyemet. Az 
volna ám rossz s akkor vádolhatna bárki joggal a 
törvény előtt azzal, hogy az isteneket megvetem. » 
«Tudjátok meg, hogy ha engem megöltök, nem 
nekem ártatok, hanem inkább magatoknak. Nekem 
semmit nem árthat sem Meletosz, sem Anütosz, mert 
hiszen lehetetlen az, hogy rossz ember ártson a jó- 
nak. Ők ugyan halált vagy számkivetést, vagy meg- 
becstelenítést vonhatnak reám s ezt nemcsak ők, de 
bárki is nagy szerencsétlenségnek tartja: én nem; 
de azt tenni, a mit ők most tesznek, egy embert 
igazságtalanul megöletni, azt sokkal inkább tartom 
szerencsétlenségnek. Azért is, atheneiek, korántsem 

miattam, hanem miattatok védelmezem magamat, 
hogy bűnbe ne essetek, elítélvén engem, ki nektek 
adományul vag>'ok adva Istentől. » . . . «Ne gondol- 
játok hát, atheneiek, hogy olyat kellene előttetek 
tennem, mit sem jónak, sem igazságosnak, sem ke- 
gyesnek nem tarthatok; kivált most ne, az istenért 
mikor isten tagadás miatt vádoltatom.*^ 

Ily védelemre, mely a vádat visszafordítja vád- 
lóira sőt bíráira, ugyan mit felelhet egy csőcselék 
bíróság? . . . « Feszítsd meg!» ... És elítélték Szók- 
ratészt, így is csupán 6 szótöbbséggel. A törvények 
értelmében az elítéltnek hozzászólása volt, hogy az 
általa elkövetett bűntényre kiszabott törvényes bün- 
tetés melyik formáját választja, jelen esetben a halált, 
a számkivetést avagy a megbecstelenítést-e ? És Szók- 
ratész e jogával él is s kijelenti, hogy méltó jutal- 
mul bűnére egyedül azt a büntetést választhatja, 
hogy a Prytaneumba küldessék. Ez a Prytaneum 
pedig állami közintézet volt, a melyben az olympusi 
győzőket s az állam legjelesebb férfiait államköltsé- 
gen ellátták. A legmaróbb irónia: az elítélt gonosz- 
tevő magának büntetésül a legnagyobb állami kitün- 
tetést választja! Erre aztán el is ítélték nagy szó- 
többséggel — halálra. — Szókratész az ítéletet a 
legnagyobb lelki nyugalommal fogadta. Hosszabb be- 
széd után, a melyben megjósolja, hogy bárha őt meg- 
ölik is, de eszméi diadalmaskodni fognak, így szól 
azon bírákhoz, a kik felmentésére szavaztak: «Ti is 
bírák, legyetek jó reménységgel a halál iránt s tart- 
sátok ez egyet igaznak, hogy a jó embert semmi 

^ Plató: Szókratész védelme. Ford. Hunfalvy Pál. 

rossz nem érheti, sem éltében sem holtában s hogy 
ügyeit az istenek nem hanyagolják el. Az én törté- 
netem sem lett vakesetből, hanem világos előttem, 
hogy jobb már nekem meghalni s az élet bajaitól 
szabadulni. Ezért nem tartóztatott vissza egyszer sem 
az isteni jeladás (daimonion) s azért nem is harag- 
szom elítélőimre és vádlóimra. Ők ugyan nem olyan 
szándékból ítéltek el és vádoltak be, hanem ártani 
gondoltak nekem, s ezért gáncsolást érdemelnek. 
Mégis azt kérem tőlük: Ti álljatok bosszút fiaimon, 
mikor megnőttek, úgy bántván őket, mint én bán- 
tottalak ... ha valaminek hiszik magukat, pedig 
semmik, szidjátok meg úgy, mint én szidtalak, hogy 
arra, a mi kell, nem gondolnak, s valamire valóknak 
vélik maglikat, pedig semmire sem valók. Ha ezt 
teszitek, én és fiaim igazságot fogunk tőletek tapasz- 
talni. De már ideje, hogy elmenjünk, nekem hogy 
meghaljak, nektek, hogy éljetek: melyikünk megy 
pedig jobbnak eléje, az senki előtt nem világos, 
csak az Isten előtt ...» 

Ez volt az istentagadó válasza a reá istentaga- 
dásért mért halálítéletre. 

Épen aznap indult el a szent hajó Delosba, ál- 
dozatot vinni Apollonnak, hogy egykor Theseust 
szerencsésen visszahozta Krétából s törvény szerint 
Athénében addig, míg a megkoszorúzott hajó Delosz- 
ból vissza nem tért, a halálra ítélteket kivégezni 
nem volt szabad. Szókratésznek tehát még 30 napja 
volt — a siralomházban, a hová derült arccal lépett 
be, barátait, kik sírva követték, szelíden megpiron- 
gatván: «Avagy nem tudjátok-e, hogy a halál, már 
születésemmel ki volt reám mondva? . . .» S a jnint 

ApoUodorosz megjegyezte, hog^ csak az fáj neki, 
hogy Szókratésznek bűntelenül kell a halált elszen- 
vednie, mosolyog\a kérdezte őt: «hát kedvesebb volna 
neked, ha a halált megérdemeltem volna? ...» 

Napok jöttek, napok múltak, Szókratész pedig 
barátaival a legnagyobb lelki nyugalommal elmél- 
kedett, — többnyire a lélek halhatatlanságáról. Mert 
erről ő szentül megvolt győződve, s ép ezért inkább 
száz igazságtalanságot kész volt elviselni, semhogy 
maga egyetlenegyet kövessen el. Egy alkalommal, 
kora reggel belép hozzája hű barátja és tanítványa 
Kriton ... 

» Ilyenkor jösz Kriton, avagy nem volna még 
korán ?» 

— Sőt inkább! 

« Mennyi idő lehet most?' 

— Alig szürkül. 
«Most jöttél vagy régen vagy itt?' 

— Meglehetős régen. 

« Miért nem költöttéi fel mindjárt, miért ültél 
halgatva mellettem?* 

— Zeüsre! nem én, Szókratész. Bár én se vol- 
nék oly álmatlanságban és búban. De téged régen 
csodállak, nézvén mily édesen tudsz aludni s akarva 
nem költöttelek fel, hogy időd minél kellemesebben 
múljék. Azelőtt is egész életedben boldognak ítél- 
tem elmédet, de még inkább annak ítéltem ezen 
reád szakadt szerencsétlenségben, hogy mily nyugod- 
tan viseled azt . . . 

«Kár is volna, Kriton, az én koromban azért 
bosszankodni, hogy már meg kell halni ! ... De hát 
miért jösz ily korán ?» 



'» 

— Szomorú hírt hozok Szókratész . . . 

«Mi hír az? Tán Delostól megjött a hajó? . . .» 
Kritón megvallja, hogy már közeleg . . . Azért 
jött, hogy Szókratészt szabadulásra hívja. Az őrt 
megvesztegette, kész az út . . . Szókratésznek ez 
alkalmat ád, hogy most Kritónnal a kötelességről 
elmélkedjék . . . s kimutassa neki, hogy nem szökhet 
el, mert megsértené a törvényt, a mely őt elítélte 
s meg önnönmagát ... A megható párbeszéd végén 
aztán így szól barátjához: «Légy meggyőződve édes 
barátom Kritón, hogy azt, a mit neked mondottam, 
folyton mint a korybantok sípját hallom belsőmben 
s viszhangjától nem is hallhatok egyebet. Tudd meg, 
hogy az ellen, a mint megvagyok győződve, hiába 
beszélsz . . . Azonban ha mégis gondolsz valamit el- 
érni — ám szólj !» 

— Nincs mit mondanom, Szókratész . . . 

« Hagyj tehát békét Kritón s tegyünk úgy, 
miután úgy kalauzol az isten !»^ 

Harmadnapra a delósi hajó megérkezett — Ott 
állott tehát Szókratész előtt a méreg pohár, a melyre 
4 évszázzal később a galileai azt mondotta : « Atyám ! 
ha lehetséges, múljék el tőlem a pohár; mindazáltal 
ne úgy legyen, a mint én akarom, hanem a mint te!» 
Szókratész is így mondta azt Kritónnak: «Tegyűnk 
úgy, miután úgy kalauzol az isten !» Ezt az órát 
meghatóan írja le Plató «Phaidon» ez. klassikus 
dialógusában 2 s hiányos lenne ez a kis jellemrajz, 
ha e részletet mellőzném. 



1 Plató : « Kritón. » Ford Hunfal vy Pál. 
« Ford ; Hunfalvy Pál, 

« Ezeket mondván -- beszéli Plató — fölkelt 
Szókratész s egy szobába ment fürödni; Kritón kö- 
veté, nekünk pedig monda, liogy maradjunk ott. 
S ott maradván, beszélgeténk a mondottakról^ s el- 
gondolkodánk rajta; azután elbeszélők egymásnak 
a szerencsétlenséget, mely ért, azt tartván természe- 
tesen, hogy ezentúl, mint atyjukat vesztett árvák fo- 
gunk élni. Miután megfürdött, elhozák fiait, volt neki 
két kisebb és egy nagyobb fia — s eljövének háza 
némberei: azokkal Kriton jelenlétében beszélgetett, 
meghagyván nekik, a mit akart s azután elküldte 
őket, maga pedig visszatért hozzánk. S a nap már 
közel vala lementéhez, mert sokáig időzött odabenn. 
De nem sokáig beszélt még, midőn a Tizenegyek 
szolgája belépe s megállván előtte, monda: Szókra- 
tész, ellened nem lesz panaszom, mint mások ellen 
szokott lenni, hogy reám haragusznak és káromkod- 
nak, mikor a tisztviselők parancsából jelentem nekik, 
hogy már ideje meginni a mérget. Téged különben 
is ezen idő alatt legnemesebb, legszelídebb és legde- 
rekabb embernek tanultalak ismerni : most is jól tu- 
dom, nem rám fogsz neheztelni, mert ismered azokat, 
kik ennek okai, hanem azokra. Tehát, mert jól tudod, 
mit jövök jelenteni, isten hozzád; tűrd a kénytelen- 
séget, a mint legjobban birod. Ezzel könyezvén meg- 
fordult és kiment. Szókratész utána nézvén, monda: 
Isten hozzád is; megteszszük, a mit mondtál. S hoz- 
zánk szólyán, úgymond: Mi emberséges ember! Az 
egész idő alatt meglátogatott s néha beszélgetett ve- 



^ A lélek halhatatlanságáról beszélgettek! 

lem s legjobb ember volt: most is mi őszintén sirat. 
De Kriton, hadd fogadjunk szót s hozza valaki a 
mérget, ha már ki van sajtolva, ha nincs, készítse el 
az ember. Arra Kriton viszonza: De gondolom, még 
a hegyekre süt a nap s nem szállott még le. Azt is 
tudom, hogy mások igen későn iszszák meg a mér- 
get s miután bejelentették nekik, még előbb jól esz- 
nek isznak, sőt némelyek még azokkal is mulatnak, 
kik után vágyakodnak. Ne siess hát te, van még 
idő. De, monda Szókratész, azok, kikről beszélsz Kri- 
ton, méltán teszik azt, mert nyerni gondolnak vala- 
mit, én meg méltán nem teszem azt, mert nem gon- 
dolok nyerhetni egyebet, mint azt, hogy nevetsé- 
gessé válnék magam előtt, hogy ragaszkodom az 
élethez és fukarkodom vele, mikor már elfogyott. 
Eredj hát, fogadj szót s ne tégy máskép. Hallván ezt 
Kritón, inte a közel álló fiúnak. Ez kiment s darab 
időig ott maradván bejöve, magával hozván azon em- 
bert, a ki a mérget nyújtandja vala és azt készen 
hozá kehelyben. Szókratész meglátván őt: ugyan jó 
ember — mond neki — te tudod azt, hogy mit kell 
hát csinálni? Semmi mást, felele, mint ha megittad, 
járkálni míg lábaid elnehezednek s aztán lefekünni, 
úgy majd hat az. 

S odanyújtá Szókratésznek a kelyhet. S ő de- 
rülten fogadá el, nem reszketve, sem színét vagy 
arca vonásait nem változtatva, hanem szokás szerint 
szeme közé nézvén az embernek, azt kérdé: Mit 
gondolsz az italról? lehet-e zsengézni belőle vagy 
nem? Annyit készítünk, Szókratész felele, mennyit 
elégnek tartunk. Értem, viszonza Szókratész ; de 
imádkozni szabad és kell is az istenekhez, hogy 

Szerencsés legyen az elköltözés oda s imádkozom is 
azért, hogy legyen úgy. 

Ezt mondván, szájához vévé a kelyhet s vona- 
kodás nélkül és nyugodtan kiivá. 

Addiglan köztünk legtöbben csak megbírtuk 
magunkat tartóztatni a könyezéstől, de látván, hogy 
iszik s ivott, nem birtuk azt többé. Belőlem legalább 
erővel tört ki a könyezés és nem csöppenkint, hogy 
elfedvén arcomat, kisírtam magamat; de nem őt, 
hanem sorsomat siratám, hogy megfosztattam ilyen 
társtól. Kritón még előbb állt fel, mint én, mert nem 
vala képes elnyomni könyeit De ApoUodórosz már 
az előtt sem szűnt vala sírni: akkor pedig még 
inkább sírva fakadt és jajgatott s nem volt ott senki, 
a kit meg ne indított volna sírásával, kivéve Szók- 
ratészt Mert ő: mit csináltok, különös emberek! 
úgy monda. I^eginkább azért küldtem el a ném- 
bereket, hogy ilyet ne tegyenek: mért azt is hal- 
lottam mindig, hogy csendességben kell meghalni. 
Legyetek hát csendesen és békével! — Hallván ezt, 
szégyellettük magunkat s elfojtottuk a sírást. 

O pedig járkálván, észre vévé utóbb, hogy 
nehezednek lábai: azért hátára fekvék, mert így 
parancsolta az ember. Ekkor az, ki a mérget adta 
vala, megilleté őt időről-időre; megvizsgálta lábfejeit 
és szárait s erősen megnyomván lábát, kérdé, ha még 
érzi-e? — Szókratész feleié, hogy nem. Utána megil- 
leté térdeit s feljebb menvén a testen, mutatá nekünk, 
hogy hűl és merevül. Szókratész maga is megtapo- 
gatván tagjait, monda, hogy mikor szívét éirendi, 
oda lesz. Midőn pedig a köldökön alul majd egészen 
nieghidegült, kitakarózván, mert be vala takarva, 

monda — s ez vala utolsó szava: «Kriton, kakassal 
tartozunk Asklepiosnak, adjátok meg neki, ne mulasz- 
szátok el!»i — Meglesz az, feleié Kriton, de talán 
még más mondani valód is van? — De Kritonnak 
ezen kérdésére már nem felelt s kis idő múlva meg- 
mozdult Az ember kitakará s ime szemei meg vol- 
tak törve. Kriton látván ezt, befogá szemeit és 
száját 

Ez volt a vége a mi társunknak, azon ember- 
nek, kit, úgy állítjuk, mind halálában legjobbnak, 
mind máskép legbölcsebbnek és legigazságosabbnak 
ismertünk.* 



íme Szókratész történeti alakja, a mint azt hű 
tanítványai Xenophon és Plató lelkünk elé rajzolják. 
És most, e böjti időszakban, midőn a keresztyén 
világ tekintete imádos áhítattal irányul a Golgata 
sötét marti rkeresz tje felé, a melynek hátterében ott 
dereng már az eszmék diadalának, a feltámadásnak 
glória fénye: úgy tűnik fel nekem ez a 'hitből, böl- 
csességből és lélekerőből gyúrt csodálatos ember, 
mint annak a golgatai nagy szenvedőnek prototypusa 
a pogányok között, a ki a Jézus kereszthalála előtt 
már 400 évvel megmutatta, hogy merre vezet a népek 
megváltóinak útja . . . 

^ A betegek felgyógyulván, Asklepiosuak, ki a gyó- 
gyítóknak s így a betegségből felgyógyulóknak is védistene 
volt, kakast áldoztak. — Szókratész a halál előtti éle- 
tet betegségnek tekinti, melyből ime felgyógyul a feltá- 
madásra ! 

Ez az ember soha egyetlen betűt sem írt, akár- 
csak a názáreti Jézus, csak a lélek az, a melyet 
örökül hagyott, s melynek halhatatlanságában, feltá- 
madásában oly erős hittel bízott Sőt mondhatjuk, 
hogy Szókratész életéből a jobb rész — halála után 
kezdődik. 

. . . Asklepios meghallgatta az igaznak áldo- 
zatát . . . 

H. 



Versek. 

Irta: SzaboIvCSKa Mihály. 

I. 
CSALÓDÁSOK. 



oldvilágos téli éjszakán 
Nézek ki a házunk ablakán. 

S szobám melegéből csendesén 
Merengek a külső képeken. 

Olyan szépnek látszik a vidék, 
A milyen nem volt tán soha még. 

Mintha mind, de mind itt lengene 
A nyári éjszakák melege. 

Mintha a kert minden bokrába, 
Dalos madár volna megszállva. 

Mintha könnyű szellők hordanák 
Szerteszét a rózsák illatát .... 

— Pedig ott se madár, se rózsák. 
Csak a puszta rideg valóság! 






Holdvilágos téli éjszakán 
Nézek ki a házunk ablakán. 



92 



S szívem melegén át csendesen 
Merengek a földi életen. 

II. 

ÉNEK A SZERETETRŐL. 

(Egy nagy pap kicsinyes tette alkalmából.) 

Nem vagy a Krisztus követője, 

Hiába tudsz mindent felőle, 

Ha nincsen benned szeretet. 

Ha a bölcsek kövét bimád is, 

S a Könyvet köny vnélkül tudnád is, 

Nem vagy a Krisztus követője. 

Ha nincsen benned szeretet! 

Sőt nem vagy egész embernek sem, 
Hiába állsz < köztisztelet* -ben, 
Ha nincsen benned szeretet ; 
Lehet, hogy szolgád millió van, 
S jársz fényes üveges hintóban, 
Még sem vagy egész embernek sem. 
Ha nincsen benned szeretet! 

Különb ember a koldus nálad, 

S Isten előtt előbbre áll majd. 

Ha szive, lelke szeretet ; 

S látván magánál koldusabbat i^ 

Félfalatját od'adja annak, 

— Különb ember e koldus nálad, 

Ha szíve, lelke szeretet ! ! 

III. 

HÁROM A TÁNCZ. 

(Hír a falunkból.) 

Karácsony másodnapján, 

Járták együtt az elsőt, 

K. Nagy Lidi, meg a Bende gyerek. 

A fiúk kiáltozták, 

Tánczközben a hogy szokták, 
Hogy valakit ma ej, haj, megverek ! 

— Csak egy gondolkozott felőle, 
Joó Sándor, a lány régi szeretője. 

Másodszor Vízkeresztkor 
Járták együtt sokáig, 
K. Nagy Lidi, meg a Bende gyerek. 
A fiúk kiáltozták, 
Tánczközben a hogy szokták. 
Hogy valakit ma ej, haj, megverek ! 
Csak egy volt bizonyos felőle, 
Joó Sándor, a lány régi szeretője. 

. . . Esten det a gyertyákat, 
Alig hogy meggyújtották : 
Hamarosan ki is aludtának. 

— Mégis a bíróságnál. 
Bent a kihallgatásnál 
Verekedő, másnap, alig akadt. 

— Csak egy lépett önként előre, 
Joó Sándor, a lány régi szeretője! 

IV. 
VÁSÁRBAN. 

Nagy a vásár, végig hosszig járom ; 
Dolgom ugyan nincsen itten, 
Hanem azért tudj' az Isten, 
Jól esik itt elméláznom, 
S kedvem szerint elmulatni 
Egy-egy vásárláson. 

Amoda két gubás ember régen, 
Húzódozik, parolázik, 
Mégse tudnak, a hogy látszik 
Megalkudni semmiképen. 
Pedig csak pár hitvány ökör 
Forog a kérdésben. 

Lám emidébb, — nem is messze onnat; 
Sokkal drágább portékára, 
Kész a vásár faamarábbra ... 
— Egy legény egy hajadonnak 
Alku nélkül vesz egy « szívet* : 
S összemosolyogjak ! — 

V. 

A FECSKÉK. 

Messze, messze nagy városba 
Vitt az utam; 
Megérkeztem idegenül, 
Elhagyottan, szomorúan. 

Mint a gyermek, ki eltévedt 
A vásárban; 

Úgy álltam ott a pályaház 
Káprázatos csarnokában. 

A tömeg közt, ez óriás 
Ivek alatt : 

Nagy magános árvaságom 
Egész súlya reám szakadt. 

— De egyszerre csak valami 
Csoda támad. 
Mintha kedves ösmerősök 
A nevemen szólítnának. 

Mintha régi, gyermekkori 

Játszótársak : 

Bátorító, biztatgató 

Nyájas szóval fogadnának . . . 

Es csakugyan! Osmerős dal 
Hangját hallom . . . 
Mintha ott, ott üldögélnék 
Egy vadszőlős ereszaljon. 

. . . Drága dal te! — sok csicsergő 
Fecskeszájon, 
Odafönt az emeletes 
Cifrázatos szarufákon. 

l-egyen áldott, a ki ide 
Rendelt téged, 
Hirdetni itt e zsivajban, 
Zajló emberáradatban : 
Hogy szeretet csak az élet! 

VI. 

JÉGVERÉS UTÁN. 

Jégverte, bús, halott határon 

A kálvária útját járom. 

S száz tönkre ment remény felett: 

Csak hallgatok, csak könnyezek. 

Felettem a kék égen valahol. 
Egy kis pacsirta gondtalan dalol . . . 
E pusztulás, mint nem övé. 
Mintha nem is érintené ! 

S eszembe jut hazám, sok dalnokod. 
Elönt a gyász, tengernyi a bajod. 
S mi a miről dalolgatunk : 
Saját apró-cseprő bajunk ! 

VII. 

A SZÁZAD VÉGÉN. 

Én még hiszek a jó Istenben. 
— Hisz ő vezérel engem ! 
Földi elmék száz bölcselmét 
Mit én bánom ? 
Ha a szívem üres volna. 
Mit érne a tudományom. 

Én még hiszek az emberekben ; 

Az örök szeretetben. 

Ha néha-nap megbántanak : 

Azt se bánom, 

Van legalább mit az napra, 

Szeretettel megbocsátnom ! 

Én még hiszek saját magamban ; 
Erőmben, igazamban. 
Nézzetek le kicsinyelve, 
Szánakozva . . . 
— Én megyek a magam útján. 
Emelt fővel, mosolyogva ! 






A provencei troubadourok. 

Irta Ai^BERT JÓZSEF. 

HÖIyGYKlM ÉS URAIM ! 

J\^ «Provence dal telt mezőire» szándékozom 
önökkel egy rövid kirándulást tenni. Nem a hangzatos 
czím kedveért választottam ezt a tárgyat, de a költői 
műfajok történeti fejlődését nyomozva, már régebben 
megragadta figyelmemet a troubadourkoltészet pá- 
ratlan eredetisége s mivel ugyané költészet egy nagy 
vallásos mozgalommal, az albigensek harczával is 
szoros összeköttetésben van, azt hittem, mindezekről 
nem szólhatok alkalmasabb helyen, mint épen ez 
épület falai közt. Igaz, az anyag rengeteg, időm pedig 
ki van szabva; azért bocsánatot kérek, ha az ismer- 
tetendő költészet képét nem domboríthatom úgy ki, 
a mint az a lelkemben él. 

A középkort, általánosan elterjedt felfogás szerint, 
a népvándorlás nyitja meg, azonban nagy időbe telt, 
míg a népek chaosából új nemzetek válnak ki s az 
antik világ romjain új műveltség keletkezik és új 
nyelvek alakulnak. 

A román nyelvek például csakis a 11. század 
elején állapodnak meg végleg, eladdig egyes-egyedül 

Protestáns Esték. 7 

a latin nyelv a műveltség hordozója. Költők, történet- 
írók és diplomaták egyaránt ezzel élnek s a latin 
cultura a keresztyénségben mintegy másodvirágzását 
éli. Azonban e latin műveltségnek már határozottan 
Jf:eresztyén jelleme van s nem vonhatta ki magát 
teljesen a felbuzgó népköltészet hatása alól sem. 

Asszonánc és rím tolakodnak be a classicus 
formák közé s Horatius derűit világnézlete majd 
mysticismüsba, majd száraz dogmatismusba fúl. Hym- 
nusok a felfeszített Jézushoz és a szentekhez, továbbá 
epigrammák, elégiák és satírák a kedveltebb formák, 
de mindinkább az iskola és klastrom falai közé szo- 
rulva, me^t időközben a román és germán nyelvek 
teljesen kiforrnak s a hűbér-rendszer megalakultával 
virágzásnak indul a lovagi költészet, mely a classicus 
világ hagyományaival együtt a latin nyelvet is végkép 
kiküszöböli. 

Keresztyén hit és pogány bűbáj ósság, nőimádás 
és kalandszomj, király iránti hódolat és lovagi nemes 
önérzet a romantikus költészet jellemvonásai s hozzá- 
járul még bizonyos bánatos sóvárgás egy letűnt szebb 
kor felé. E sajátságokat főleg az epos tükrözi vissza. 
A Nagy Károly és Arthus király mondakörének meg- 
éneklőitől visszhangzik Európa, azonban több mint 
kétszáz éven át majdnem tisztán a lyrát művelték a 
provencei troubadourok, s hatásuk oly nagy és egye- 
temes volt, hogy az alól egy nemzet költészete sem 
vonhatta ki magát teljesen. 



' Francziaországot a maga egészében, úgy a mint 
ma előttünk áll, nem Július Caesar hódította meg 

először. — A déli részét már korábban ismerték a 
rómaik s a Il-ik 'pún háború után egész a Pyrenae- 
usokig elfoglalva, azt minden más birtokuk felett 
kiválóan «provincia», azaz «tartomány» névvel ru- 
házták fel. E név azután is rajta maradt s már a 
9-ik században több független vagy hűbérviszonyban 
álló grófságot és királyságot foglal magában. Nem- 
csak déli Franciaországban, hanem úgy keleti Spanyol- 
országban, nevezetesen Aragóniában és Castiliában, 
valamint Felső-01as;cországban otthonos a provencei 
nyelvjárás. Oroszlánszívű (I.) Richárd, angol király, 
mint Poitiers grófja nagy pártfogója a troubadourok- 
nak, sőt maga is műveli a proven^ali lyrát, úgy 
szintén II. Alfons, Aragónia királya. Több fejedelmi 
udvarnál ez a társalgási nyelv s egyik troubadour 
Peire Vidal, még I. Imre magyar királynál is, a 
kinek a neje az aragoniai fejedelem lánya vala, meg- 
fordult s hizelgő költeményeit rövid életű uralkodónk 
igen kegyesen fogadta. Nyelvtudósok véleménye 
szerint is az olasz, spanyol, francia és más román 
nyelvek közül a provencei a legszebb hangzású, bár 
a mássalhangzó-torlódás miatt már nem vetekedhetik 
a latinnal, míg a rímelésre annál alkalmasabb. Magá- 
nak a troubadour-költészetnek eredetét bajos kinyo- 
mozni. Némelyek az arab költészet hatására akarják 
visszavezetni, mely szintén bővelkedik mesterkélt 
versformákban* s az érintkezés Spanyolországban 
könnyen lehetséges volt, azonban ezt az állítást semmi- 
féle adat sem bizonyítja s e kérdést csak az dönthetné 
el, a ki mindkét költészetet alaposan tanulmányozta. 
Annyi bizonyos, hogy a Provence, ez a napsugaras 
s a természet minden bájával fölékesített föld, már 

7* 

az első keresztes háborúk idején felülmúlta Európa 
minden országát műveltségben és vagyoni jólétben 
s így nem csoda, ha az élvezetvágy, fényűzés és nő- 
imádással kapcsolatban a műköltészet is csakhamar 
megszületett 

A tartomány egyik szögletétől a másikig minden 
várkastély kóbor lovagok, keresztes vitézek s vidám 
vendégek zajától hangzott ; lakoma, torna és vadászat 
egymást váltogatták s ilyenkor sohasem hiányzott a 
dalnok, a ki kobzán vagy ,a vár úrnőjét ünnepelte, 
vagy sziporkázó gúnyját szórta az egyház feslett életű 
főpapjai s a keresztyéntelen királyok ellen. A déli 
verőfény megaranyozta a vidéket, a Garonne csillogó 
habjai szelíden hullámzottak, a lég illattal telt meg 
s pillanatra Görögbon derült ege alá képzeljük 
magunkat, a hol egy szabad nép fölkent költői ün- 
nepelték a nemzet hőseit. Azonban ne feledjük, hogy 
a középkorban vagyunk. Rendi költészet volt ez, 
melyet csak kiváltságosak hallgathattak s nem 
hiányzott bizonyos mesterkéltség belőle. Ezért is 
tartották műköltőnek a troubadourt. 

Maga a szó a provengali trobaire, trobar, francia 
trouver igéből származik s annyit jelent, mint «fel- 
találó.» Értették rajta, a ki a népiesnél művészibb 
formában maga szerzi a költeményeit A népköltészet 
ugyanis, mint mindenütt, a Provence-ban is beérte 
a páros, hármas és négyes rímekkel s szerette a 
rímmel együtt a gondolatot, meg a versszakot is 
befejezni. A troubadourok ellenkezőleg egyik vers- 
szakból a másikba is átvitték a rímet, habár bizonyos 
határjelölő szereppel. A rímelhelyezés és a versalakok 
tekintetében roppant nagy a változatosság, de viszont 

az is előfordul Peire de Corbiac-nál, hogy 840 sornak 
állandóan ugyanazon -ens végű ríme van. 

A mi a troubadourok rangját illeti, fejedelmek, 
grófok, lovagok, polgári és pórszármazásúak is vol- 
tak köztük. Mint egyik érdemes aesthetikusunk meg- 
jegyzi, ez volt az első rés, melyet a rendi kiváltságokon 
ütöttek. Hatalmuk megközelítette a mai szabadsajtó 
hatalmát Ama kor gőgös fejedelmei és büszke hölgyei 
előtt éppen nem volt közömbös, hogy magasztalóan 
vagy rosszalólag szólnak-e róluk e vándor poéták. 
Akárhány előkelő lovagot ők indítottak a kereszt 
felvételére s harcban álló uralkodók súlyt fektettek 
rá, hogy a saját pártjuknak nyerjék meg őket A 
lombersi vár szép és ifjú várúrnője, Adalasia, pl. 
nyájasságával lángra lobbantotta Raimon de Miraval 
szívét A költő azonnal dalra gyújt, emlegeti, hogy 
az imádott hölgy bájai megszégyenítik a kert rózsáit, 
meg a nyár liliomait s ime a sok apróbb grófon és 
bárón kívül két fejedelem s maga a lovagias arago- 
niai király, II. Péter is versenyezni kezdenek a hölgy 
kegyeért Ez utóbbi Adalasiát azelőtt nem is látta, 
de a jámbor troubadour maga sarkalja, hogy csak 
jöjjön és bámuljon, kérve egyúttal, hogy ejtsen mel- 
lette egy jó szót A király jött, látott és győzött, 
a szegény Miravalon pedig beteljesedett a régi 
mondás: fl^Pénz — paripád s szeretődet sohase' bízd 
másra !» Ellenben Bertran de Born, a legkiválóbb 
troubadour, maga is lovag és báró, Anglia és Argonia 
királyát, meg a toulouse-i fejedelmet egyaránt kiütötte 
a nyeregből Perigord úrnőjénél. Mi több, még el is 
dicsekszik vele. « Büszke és fenkölt ő — úgymond — 
a nagyokkal szemben, mintegy égi szűz; se Poitiers, 

se Tonlouse, se Bretagne, se Saragossa urát nem 
kedveli, de a szegény nemes lovagot elárasztja szere- 
tetreméltóságával ». Ugyanez a Bertran de Born az, 
a kit Dante a « Pokol » egyik mélyebb körébe helyez, 
mint konkolyhintőt az angol király és fiai közt Az 
aquitaniai nagyok — köztük a mi költőnk is, sőt 
egyenesen az ő dalai által feltüzelve — fellázadtak 
Oroszlánszívű Richárd ellen s felajánlták hűségüket 
az idősebb fivérnek, a már megkoronázott II. Hen- 
riknek. Ez, külömben is neheztelve öcscsére, a mért 
az alattvalói esküt tőle megtagadta, kardot ránt s 
megindult a gyilkos testvérháború. Nemsokára bele- 
avatkozott az öreg Henrik király is, Bertran de Born 
szilaj kedvteléssel zengi a dühöngő harcz borzalmait. 

Az ifjú király a Limoges-i várban megostromolni 
készül atyját, azonban az ostrom előtt való nap lázba 
esik és meghal. Halálos ágyán lovas követ által kéri 
agg szülője bocsánatát. Ezt hívei nem eresztik, de 
engesztelékenysége jeléül gyűrűjét küldi neki. A fiú 
elhalmozza csókjaival, szőringet adat magára s kö- 
téllel a nyakán egy hamurakáson vezekelve lehelli 
ki lelkét. 

Bertran de Born gyönyörű panaszdalban siratta 
el, azután bezárkózott hauteforti várába s egymaga 
daczolt Anglia királyának és szövetségeseinek hatal- 
mával. Aragónia fejedelme, Bertran de Born régi is- 
merőse, szintén az ostromló táborban volt s mivel a 
sereg a környéket nagyon kipusztította, beüzent a 
költőhöz, hogy küldjön ki számára némi élelmi szert. 
Ez szívesen teljesítette a kérelmet, de a maga részé- 
ről viszont kérte a fejedelmet, hogy vára falainak 
egyik gyöngébb pontjáról távolítássá el szépszerivel 

az ostromszereket Nem tette, sőt a sereg zömét odar 
zúdította, úgy, hogy a vár s maga a lovag is pár 
nap múlva Henrik hatalmába esett «Bertran, Berfc- 
ran — monda neki az agg király — valamikor azzal 
dicsekedtél, hogy eszednek a felével is beérnéd; ez 
egyszer azonban az egészre is aligha szükséged nincs>>. 
«Uram király! — válaszolt a lovag — igaz, hogy azt 
mondtam s az akkor úgy is volt, de mióta a mi sze- 
münk fénye, az én bálványom, felséges fiad meghalt, 
azóta egészen megbomlott az eszem ». A király — 
így beszélik a történetírók — mélyen meghatva e 
szavaktól, azonnal visszaadta fia barátjának a szabad*- 
ságát, visszahelyezte őt birtokába, sőt második fiának 
O. sz. Richárdnak is kegyébe ajánlotta, a kinek ké- 
sőbb fegyvertársa és udvari költője lett. Bertran de 
Bom pedig alig hogy kiszabadult, legelőször is egy 
sírventésben gúnyolta ki az aragóniai fejedelmet 

Azt lehetne mondani, hogy Bertran de Born 
mégis csak lovag volt s vitéz katona, nem csoda, ha 
megbecsülték. Azonban Aimeric de Peguilain, mint 
egy toulousi posztókereskedő fia, oly előkelő pártfo- 
gókkal dicsekedhetett, hogy egy mai költő ugyan 
megirigyelhetné. Szülővárosából szerelmi kaland miatt 
menekülni lévén kénytelen, előbb egy catalóniai nemes 
úr, majd maga a kasztiliai király fogadta kegyébe. 
Az uralkodó kíséretében állandóan mint lovag szere- 
pelt Később szülőföldére visszatérve, eretnekség gyár 
nujába keveredett s újra menekülni kénytelen, de 
egy felső-olaszországi őrgróf udvaránál holtig való 
ellátást talál. 

A már említett Peire Vidal, szűcs mesterember 
gyermeke, végtelen kedveltje volt a marseillei algróf^ 

nak s viszont a jámbor troubadour fülig szerelmes 
volt a grófnéba, annyira, hogy egyszer csókot rabolt 
tőle. E miatt aztán kereket kellett oldania s hajóra 
szállva meg sem állt Genuáig. De nra nem birt so- 
káig ellenni nála nélkül s követséget küldött utána. 
Vidal úr egész fenhéjázón ahhoz a föltételhez kötötte 
visszatérését, ha a grófné önként megcsókolja s a 
gróf rákényszerítette nejét, hogy ezt az ártatlan kí- 
vánságot teljesítse. Még több példát is tudnék fel- 
hozni arra nézve, hogy mily kivételes helyzet jutott 
osztályrészéül egy-egy udvari költőnek. A honorárium, 
melyet verseikért kaptak, szintén nem megvetendő 
volt. Akárhány várúr a saját paripáját ajándékozta 
nekik; aranyos kantár a kisebbfajta jutalom, míg fe- 
jedelmek aranynyal fizettek. Igaz, akadt olyan rabló- 
lovag is, a ki kiraboltatta, sőt meg is gyilkoltatta 
a vándor troubadourokat. 

A troubadouroktól jól meg kell különböztetni 
a jongleuröket, mely elnevezés a középlatin «jocus» 
játékot vagy zenét jelentő szóból ered. Ezek rende- 
sen valamely troubadour szolgálatában zene kísérete 
mellett adták elő uruk szerzeményeit s nem riadtak 
vissza a kötéltáncosi és bűvészi produkcióktól sem. 
Igazi komédiás nép, léha és céda, a kiknek erkölcs- 
telensége ellen sokszor maguk a troubadourok is kikel- 
tek. Egy ilyen jongleurnek kilencféle zenei instrumen- 
tumhoz kellett érteni. A melyik költőnek módjában 
volt, egyszerre több jongleurt is tartott szolgálatában. 
Minthogy nem mindenik troubadour értette az írás 
nehéz mesterségét, a játékosoknak hallás után kellett 
a költeményt elsajátítani s emlékezet után előadni. 
Különben a költők szellemi felsőbbségök tudatában 

nagyon fennen beszélnek jongleureikről. Garin de 
Apchier a magáéról azt mondja, hogy ha a költe- 
ményeit eltiltaná tőle, még betevő falatot vagy 
éjjeli szállást sem kapna. — «Az Isten szent szerel- 
meért, Bayona — zengi Raimon de Miraval — de 
pogánymód rongyos és kócos vagy! azonban szer- 
zek neked egy gúnydalt s az majd kiránt a szük- 
ségből ». 

A jongleiirök mesterségéhez tartozott még, hogy 
madarak énekét utánozták, majmokat táncoltattak, 
kezökben két éles késsel felszúrdalták a feldobált 
apró almákat, sőt, mint ma a circusbeli pajácák, 
néma bohózatokat is előadtak. 

* 

E tájékoztató bevezetés után ideje, hogy áttér- 
jek magának a troubadour költészetnek ismertetésére. 
Az eddigi nyomozások szerint minden ízében önálló 
és eredeti ez. Nyoma sincs annak az ízetlen mitho- 
logizálásnak, mely a renaissance-korra következő mo- 
dem költészetet annyira élvezhetetlenné teszi. Egyik- 
másik troubadour értett ugyan latinul, hisz akárhány 
szerzetes volt előbb közűlök, de verseikben csak 
Ovidius olvasásának van némi nyoma. Hasonlataik, 
metaphoráik rendesen átlátszók s a legegyszerűbb 
szemlélet köréből vannak merítve. Peire Raimon pl. 
így zeng: 

*Mint a gyertya, mely világít 

Másoknak, míg maga fogy, 
Úgy vagyok én valahogy : 

Szívem nagy nyomorúságit 
Zengem s rajta más mulat. » 

Folquet imígyen : . 

«Az a szép ábrázat, de hamis, de csalfa, 
Sok szerelmes bolond megittasul rajta. 

így csábítja a láng magához a lepkét 
S elperzseli szárnyát az oktalan fajta.* 

Aimeric így szól : 

«Mint a tenger minden vizet befogad, 
Úgy illet téged minden hódolat* 

Guiraut de Borneil pedig így: 

«Ha fogam fáj, tetszik vagy nem, 

A nyelvem rajta tartom, 

S ha madár zeng a berekben 

S tavasz van völgyön, halmon : 

Szívem hevesen dobog 

S szerelemre kész vagyok.* 

íme még egy egyszerű, szép hasonlat Folquet 
de Romanstól: 

«Mint a csillag rezgő fénye mutatja 
A hajósnak, merre menjen nyugatra : 
A becsület ép' oly biztos vezére, 
A ki szelíd, a ki nemes s tart valamit 
A lovagi nevére. 

Megjegyzem, hogy a provence-i vers többnyire 
jambusi lejtésű, míg az én hevenyészett fordításom, 
a könnyebbség kedveért akárhányszor a magyaros 
rhythmushoz folyamodik. Ugyan csak a gondolatnak 
ezen átlátszó egyszerűsége mellett tanúskodnak a 
troubadourok természetleírásai s ezt a körülményt 
rendesen mint költészetük szegénységi bizonyítványát 
szokták felhozni. Rét és erdő zöldül, a virágok 
illatoznak, a nap tündöklik, a madarak dalolnak; 

ebből áll mindannyiunkról a leírás s ugyanazon költő 
képes ezt tizszer-húszszor megismételni. Bernart de 
Ventadour pl. egyik versét igy kezdi : 

Ha ki zöldül a levél, 
Virágot hajt a fa ága 
S kedvesen zeng a madárka : 
Szívem is gyönyörre kél. 
Ha a kert virágban áll, 
S csalogányok hangicsálnak : 
Keblem is örömtől árad 
S a szerelem rátalál. 

Egy másik versének pedig a következő beve- 
zetése van: 

Áprilisben, ha minden zöld 

S rét és kert virágban áll. 
Patak vígan folydogál. 
Madárdaltól hangzik a völgy. 
Illat tölti a leget, 
H állsz csalogány éneket : 
Szíved is gyönyörrel megtölt. 

A természet képei inkább csak említve vannak 
s nem alakul ki belőlök egységes szemléltető tájrajz. 

Némelyek ezt a hiányosságot onnan magyaráz- 
zák, hogy ama derűit déli égalj lakóinál, hol örökös 
a napfény, a természet szépsége elvesztette ingerét, 
míg északon épen a szép évszak rövidsége miatt 
van nagyobb varázsa a kedélyekre. Tagadhatlan, 
ebben is van valami, de viszont ne feledjük, hogy a 
költészet még gyermekkorát éli s a troubadouroktól 
sem azt a tanulmányt, sem azt a finom megfigyelést 
nem várhatjuk, mint a modern kor költőitől. 

A mi a lyrai műfajokat illeti, a troubadourok 
különösen hármat műveltek nagy előszeretettel : 

1. A canzoné-t v. szerelmi dalt; 2. tenzonét v. 
vita dalt és 3. a sirventést v. gúnydalt 

A canzone rendesen 5 — 10 versszakból állott két 
vagy háromféle rímmel. Tárgya mindig a szerelem, de 
mint Radó Antal mondja, oly szerelem, mely jobbára 
inkább csak a költő képzeletében, mint szívében él. 
«A lovagi élet a szerelemnek valami conventionalis 
formáját fejlesztette ki, bizonyos chablont, melynek 
nyilvánításmódja is többnyire egyforma volt. A 
szerelemnek, ép úgy, mint a bajnokságnak, bi- 
zonyos szabályai voltak s a troubadoiirok e codex 
szerint ünnepelték hölgyeiket Rendesen a pártfogó 
neje, leánya v. nővére volt imádásiik tárgya. Ahhoz 
a kit szerettek, sokszor nem is közelítettek, sőt 
akárhányszor csak névről ismerték. így szeret bele 
pl. Geoffroy Rudel a tripolisi hercegnőbe, vagyis 
inkább szépsége puszta hírébe ; átkel érte a tengeren, 
betegen ér Afrikába és ott boldogan hal meg, mert 
végre megpillantotta az imádott asszonyt » (ol. ir. t 
7 1.) «Ez a költészet inkább okoskodott a szerelem- 
ről, mint érezte azt» (v. o.) Különösen kedves themájuk 
a szerelem allegóriája, Ámor, a kit lándzsával vagy 
nyíllal felfegyverezve, de női lénynek képzeltek. 

Peire Raimon pl. így zeng: 

Ámornak a dárdája 
Mély sebet üt minden órán, 
Hanem azt hiába várnám. * 
Hogy balzsamot hint reája. 

De a szerelem egyúttal minden szépnek és jó- 
nak a forrása. Szerintök a szerelem erkölcsössé, jám- 
borrá, őszintévé, finommá, alázatossá és fenkölt gon- 

dolkodásúvá teszi az embert. Az élet szerelem nélkül 
csak bosszúságára van a világnak. A szerelem a 
szépet még szebbé teszi. A költőt nem a madár- 
ének, zöld lomb és virág fakasztja dalra, hanem 
egyes-egyedül a szerelem. Ha a szívbe a szerelem 
beköltözött, még a kopár domb is kivirul. 

Mióta újra szeretek, 

*A sivatag rózsaberek 

S hiába borúi be az ég 

Kék nekem a boltja mindég.* 

Énekli Peire Vidal. 

A szerelem természetét és jellemét s hogy mi- 
ként kell vele szemben viselkedni, igen finoman 
elemzik a troubadourok. 

Peire Rogier pl. így zeng: 

«Ha a szerelem tart fogva, 

Ne hallgass rágalomra ! 

S ha hibázott a kedvesed, 

Ne higyj a saját szemednek ! 

És ha valamit eltagad, 

Eskü nélkül is elfogadd ! 

Mert mi hasznod van belőle. 

Ha kegyvesztett lesz előtte 

S ürömmé válik az öröm ; 

S ne várd, hogy többé visszajön.* 

Daude de Prades pedig így elmélkedik: 

Nem mondja meg soha azt egy asszony, 
Mire vágyik, mit kívánna titkon, 
S minél inkább kedve telik benne, 
Még neked kell rábeszélned, 
Csak fogadja már el tőled. 

De szemében ott ül vágya, lelke. 

* 
* * 

A ki tudja a szerelem csínját. 
Eltalálja az a nőszív nyitját, 

Egy sóhajtás, egy pillantás elég: 

Legyen meg hát a jó szokás, 

A kérelem s a megadás 

Hölgygyei szemben együtt járjon mindég. 

Egyáltalán az engedékenység, szerető türelem 
és alázatosság a szerelmesek arany jelszava. Akár- 
hányszor biztosít bennünket a költő, hogy ő úrnőjé- 
nek csak oly tulajdona, mint egy rabszolga. Eladhatja 
vagy elajándékozhatja, a mint neki tetszik. Isten őt 
csak azért teremtette, hogy úrnőjét szolgálja és imádja 
s oly alázatos legyen irányában, mint a ki már a 
bitófa alatt szabadult meg a kötéltől. Nem kevésbé 
fontos föltétele a hű szerelemnek a hallgatás. Peire 
Rogier még úrnője előtt is eltitkolja érzelmeit. 
«Enyém mosolya és tréfája» — mondja — «s bizony 
bohó volnék, többet is kívánva vagy magamat vég- 
telen boldognak nem érezve. Ez nem csalás. Nekem 
elég már ránézhetni, látásában van az én jutalmam. 
Nagyobb üdv már nem lehetne részem; oly tisztes- 
ség és jókedv szülője ez rám nézve, hogy úgy érzem 
magam, mintha a világon leggazdagabb volnék. Oly 
hű szív, mint az enyém, nincs több. Sohasem nyil- 
vánítottam előtte szerelmemet ; sem kegyét, sem barát- 
ságát nem kértem; de a hol ő időzik, én, barátja, 
mégis mindig ott vagyok s osztatlanul, csendben, 
titkon imádom, mert ő semmit sem tud arról, hogy 
mily víg kedv, mily szerencse és tisztesség árad tőle 
reám. De ne bírja fölfedezni az irigység se, hadd 
maradjon titokban néma hódolatom. » 

Tehát csak távolról, csak csendben, titkon imádni 
vagy legfölebb lélekben mellette időzni az imádott- 
nak, ez már maga is végtelen, öntudat nélküli boldog- 

ságba meríti a szerelmest Bemart de Ventadour egész 
naivan énekli: 

« Elmélázok epekedve, 
S úgy boldogít szívem baja, 
Hog3'ha valaki ellopna, 
Talán azt se venném észre.* 

De mily félénk, gyáva a szerelmes úrnője jelen- 
létében, a ki bájainak s szellemi tulajdonságainak 
árjával szinte elnémítja. 

A költő, ha ideálját megpillantja, igent és nemet 
sem tud dadogni s reszket előtte, mint a falevél a 
szélben. A szeretőknek vágyaik is nagyon szerények. 
Az egyiknek egy nyájas tekintet, a másiknak egy 
mosoly is elég. Guillem de Saint-Didier beérné az 
imádottnak egy elhullott hajaszálával vagy kesztyű- 
jének egy kifoszlott szálacskájával. 

«Egy kis szalag — zengi Peire Vidal — 

Egy kis szalag, semmi sem több, 

A saját kezéből kapva, 

S nem cserélném el, ha érte 

Bárki egy országot adna.» 

A ki merészebb, az már csókot is emleget vagy 
hogy az imádott hálókamrájának ajtaja előtt tölthetné 
az éjét s virraszthatna álmai felett. De hogyan is 
merészkedhetnék többre a jámbor troubadour amaz 
égi tüneményekkel szemben. Nincs elég szó a pro- 
vengali szótárban az ő bájaik leírására. Ha az ideál 
megjelen, arcuk fénye az éjjelt nappallá változtatja; 
a ki az ő szépségét le akarja festeni, hazudik, ha a 
legpompásabb jelzőket használja is. A legdurvább és 
legostobább ember is illedelmessé és értelmessé lesz, 
ha ő egyszer reátekint. A mindenható maga elfáradt, 

mikor őt teljes szépségében megteremtette. Innen 

van, hogy a költő magát az Istent véli látni. Arnaiit 

de Mameil következőképen szedte versbe imádottja 

bájait : 

Szép sötétszőke a haja, 
I^iliomfehér homloka, 
Két szeme élénk, nevetős, 
Orra egyenes, tetszetős ; 
Orczája üde, virító. 
Virágokra rápirító. 
Szája, foga aranyat ér, 
Ezüst nem oly tiszta s fehér, 
Álla, nyaka s hattyú melle. 
Friss hóval versenyre kelne, 
Keze ragyogó tiszta, szép. 
Ujjai vékonyak, gyöngék . . . 
Ha én csak reá gondolok, 
Bámulásból ki nem fogyok. 
Hogy hol vagyok, azt se tudom, 
S hogy még élek, csodálkozom. 

Ha egy ily szépség a költőt kegyeiben része- 
sítené, hajlandók vagyunk neki elhinni, hogy a meny- 
országba se kívánkoznék. Haj, de az imádottak a 
mily szépek, ép oly büszkék voltak. Ők maguk is 
megvoltak győződve, hogy elég kitüntetés a költőre 
nézve, ha megengedik nekik, hogy bájaikat énekeljék. 
Aztán a férj és a folyton résen álló rokonság se vette 
tréfára a dolgot. Ha a troubadour mégis megfeled- 
kezett magáról, — hosszú, hegyes tőrrel ifjú szívé- 
ben — könnyen halva találták vad rengeteg közepén. 
Költőktől sokszor megénekelt megható példa erre 
Guillem de Cabestaing története. 

Raimund de Roussillon, egy jeles és híres lovag, 
nőül birta azon kor legszebb hölgyét, az imádásra 

méltó Margaridát. Történt egyszer, hogy Raimiindot 
fölkereste egy szegény lovag fia, Guillem de Cabes- 
taing s fölajánl ta magát szolgálatára. Az ifjú meg- 
nyerő külseje és kellemes modora megtetszett a 
lovagnak, felfogadta s ügyessége miatt egyenesen 
neje apródjáúl rendelte. Hanem, a mint ez már tör- 
ténni szokott, a szép Margarida szerelemre gyúladt 
Guillem iránt s egy napon e kérdést intézte hozzá: 
«Ej, Guillem, ha egy hölgy szerelmes pillantásokat 
vetne rád, mernéd-e a szerelmét viszonozni ?» Guillem, 
ki a célzást elértette, egész őszintén felelt: «Igen, 
ha tudnám, hogy az ő arczvonásai az igazságot tük- 
rözik vissza. » « Szent Jánosra !» szólt a dáma, «úgy 
feleltél, mint egy férfihez illik. Azonban szeretném 
tudni, hogy igazán meg tudod-e különböztetni az 
őszinte arczot a csalfától ?!» Guillem erre meghajtotta 
magát s így szólt: « Asszonyom, legyen minden az ön 
kívánsága szerint* 

E naptól fogva az ifjú szebbnél-szebb dalokat 
kezdett úrnője tiszteletére zengeni s jutalma a tiltott 
szerelem édes gyümölcse Ion. így ment ez egy da- 
rabig, mikor egyszer a rágalmazók suttogni kezdtek 
a viszonyról, úgy, hogy az Raimund úr füleihez is 
eljutott Mély aggodalomba esett s egy alkalommal 
sóly mászni rándulva, vallatóra fogta az ifjút «Mond 
csak Guillem, de Istenre, a kit hiszel, szeretsz te 
valami hölgyet s azt énekled meg verseidben!* 
«Uram, — viszonzá emez — hogyan dalolhatnék, ha 
nem volnék szerelmes. A szerelem engem egészen 
rabul ej tett ». « Elhiszem — szólt az úr — másképp 
oly szép dalokat nem tudnál költeni, de ha szavamat 
adom, hogy a dolog kettőnk közt marad, nem he- 

Protestáns Esték. 8 

veznéd meg nekem azt a bizonyos hölgyet?* Giiillem 
vonakodott, hivatkozott a troubadour törvényre, azon- 
ban sok sürgetés után végre így szólt: «Az ön ne- 
jének a nővérét szeretem s remélem, hogy viszonozni 
fogja. De most mély titoktartást kérek». «Szívesen, 
sőt mivel azon a tájékon járunk, viszonzá a gróf, 
mindjárt meg is látogathatjuk imádottadat* Átrán- 
dultak tehát Lietbe s ott a férjtől és nejétől Ágnes- 
től szíves fogadtatásban részesültek. Raimund csak- 
hamar módját találta, hogy sógornéjával egyedül 
maradjon s így szólt hozzá: « Kedves Ágnes, mondd 
nekem igaz hitedre, van-e neked titokban szerelme- 
sed ?» A nő gondolkozás nélkül felelte: «Igen, uram!» 
«Es ki az?» — kérdezte tovább. Sok kérésre kival- 
lotta, hogy Guillem de Cabestaing. Mert, nyájas hall- 
gatóim, a nők soha ki nem adják egymást s Ágnes 
előtt nem lévén titok nővére viszonya, maga is segí- 
tett Raimundot lóvá tenni. A sógor vígan lovagolt 
haza s otthon első dolga volt nejével tudatni Ágnes 
vallomását De bezzeg most Margarida lett féltékeny 
s daczára, hogy nővére és Guillem felvilágosították, 
még sem hagyta annyiba. Megparancsolta a költő- 
nek, hogy egy canzonejában jelentse ki világosan, kit 
illet a szerelme. Guillem, bár tudta, hogy halálos 
ítéletét írja alá, megszerzetté a költeményt 

Mihelyt Raimund e szerelmi dalt meghallotta, 
egy szóra a vár elé hívatta az ifjút; egy csapással 
leszelte a fejét s tányérra tétetette, valamint kivá- 
gott szívét is mellé. Azután bement a palotába, meg- 
sütteté a szívet s feltálaltatta nejének, a ki minden 
gyanú nélkül megette. Mikor készen volt, a férje 
felállott s megkérdezte tőle, hogy hogyan ízlett a 

kedvese szíve s megmutatta neki egyúttal a levágott 
fejet is. A nő elborzadt, de összeszedve magát, azt 
mondta, hogy oly jó és ízletes volt, hogy annak az 
ízét soha semmiféle étel ebben az életben nem fogja 
a szájából elűzni. Raimund feldühödve kivont kard- 
dal rárohant, de a nő az erkélyről a mélységbe veté 
magát és ott nyakát szegve kilehelte szerelmes 
lelkét. 

A szerencsétlenség híre egész Cataloniában és 
Aragóniában csakhamar elterjedt. Aragónia fejedelme 
s a környék valamennyi bárója bosszút esküdött ez 
embertelen tett miatt. Raimundnak összes birtokát 
elpusztították, őt magát börtönbe vetek, ott is veszett, 
a két szerelmest pedig egy sírba temették el. Még 
sok ideig szokásban volt, hogy azon vidék lovagjai 
Guillem és Margarida halála napját megünnepelték 
s hű szeretők ilyenkor az elhunytak lelke üdvessé- 
geért imádkoztak. 

A tenzone a tensös = vita, versengést jelentő 
szóból ered. Tulajdonképen nem egyéb, mint elmés 
vitadal két vagy három személy között minden ko- 
molyabb czél nélkül. Nevezetes sajátsága, hogy ren- 
desen több költő műve s ha a jongleurök előadták, 
egész kis dráma kerekedett belőle. Hölgyek és lova- 
gok unaloműző mulatságára szolgált s minden tárgy 
alkalmas volt, ha a költők kimutathatták rajta el- 
mésségöket. A themák nagy tömegéből jellemzésül 
bemutatok néhányat: 

Mi nagyobb, kéje vagy kínja-e a szerelemnek? 

Ki inkább szerelmes, az-e, a ki ellen nem áll- 
hatvá hölgyéről mindenfelé beszél, vagy a ki néma 
hódolattal gondol reá? 

8* 

Mi jobb, férje vagy kedvese lenni-e az iniá- 
dottnak ? 

Melyik kevésbbé ócsárolni való : a szép nőt fél- 
teni-e vagy a csúnyát? 

Ha a vitatkozó költők nem birtak megegyezni, 
gyakran megtörtént, hogy választott bíróság elé ter- 
jesztették az ügyet Egyik tenzoneban három udvarló 
azt kéri egy hölgytől, hogy mutassa ki kegyét irán- 
tuk. A hölgy egyikökre bájoló tekintetet vet, a má- 
siknak gyöngéden megszorítja a kezét, a harmadiknak 
megérinti a lábát Az első szerint legnagyobb kegy 
a tekintet, mert a hölgy akármikor kezet fog velünk 
s a lábérintés csak üdvözlet A másik szerint ellen- 
kezőleg a tekintet mindenkivel közös, de a titkos 
kézszorítás, az csak a boldogító. A harmadik végre 
azt vitatja, hogy a lábérintés fejezi ki legjobban a 
meghitt egyetértést Még tovább is foly a vita, utol- 
jára nem tudva megegyezni, mindegyik hölgyére 
hivatkozik, hogy az tegyen ítéletet 

A troubadourok másik kedvelt műfaja a «sir- 
ventés» a «servire = szolgálni» igéből származik s 
oly költeményt jelent, melyet ura szolgálatában szerez 
a költő. Rendesen vagy harczi dal, vagy gúnydal, 
mely politikai, morális vagy személyes támadásokat 
foglal magában. A történetíróra kétségkívül ez a leg- 
fontosabb része a provencei költészetnek. Lehetetlen 
elismerésünket megtagadnunk ama bátor lovagoktól, 
kik oly nyílt kritikát gyakoroltak koruk visszaélé- 
sei fölött. A sirventés mintegy a társadalom maga- 
sabb lépcsőjére állítá a költőt Az udvari troubadour 
barátja, tanácsadója, védője s hírneve terjesztője volt 
a fejedelemnek. Sokat utaztak, nagy világ és ember- 

ismeret birtokában s különféle uralkodók udvara tit- 
kaiba beavatva érdemes volt rajok hallgatni. 

Peire Vidal maga mondja egy helyt, hogy őt 
Imre magyar király barátságába fogadta, de nem 
fogja megbánni, mert hírét az egész világon el fogja 
terjeszteni. Különben a troubadourok tekintélyét igen 
emelte, hogy sirventéseikben pártatlan erkölcsbíró 
gyanánt lépnek föl: 

Guillem Anelier ezt világosan kijelenti: 

«Az üdvezítő nevébe', 
Ki a keresztfán szenvedett 
S eltörlé mi bűneinket, 
Igazat szólok, nem félve*. 

Bemard de Rovenac így zeng: 

Se adomány, se jutalom, 

Se hála, se kedvezés, 

— Nem, az nekem mind kevés. 

Hogy gátolja bírálatom. 

A hatalmas, nagy urak 

Épen mert oly gonoszak, 

Rendre szidást kapnak tőlem. 

A sirventést a jongleurök szintén zene kísére- 
tében adták elő. A mi hatásukat illeti, a világ ugyan 
akkor se hagyta magát a költőktől igazgatni, de a 
keresztes harczokra buzdító dalaik vetekedtek a Re- 
mete Péterek prédikációival. Bertran de Bomról pedig 
már említettem, hogy egy tartományt fellázított da- 
laival. Mert ezeknek az eszményi szerelemtől epekedő 
troubadouroknak a harc volt a tulajdonképeni ele- 
mök. Nagy számmal vettek részt a szent sír védel- 
mében s akárhol tört ki háború, siettek abban részt- 
venni. Bertran de Bora ilyen vallomást tesz magáról : 

Legyen étel, ital, álom, 
Gyönyöröm úgy nem találom 
Semmiben, mint ha két sereg 
Vad hurrá- val harcznak ered. 
És a gazdájavesztett mén, 
Fölnyerít az erdő szélén, 
A jó barát segélyt kiált 
Aratni látod a halált. 
Nagyot, kicsit halomba vágva. 
Soknak mellében még a dárda; 
Vére a fűt pirosra festi 
S testét a vad madár kikezdi. 

Ebből a féktelen bátorságból valamit átvittek 
politikai dalaikba is. «A pápa és a doktorok csapatja 
— mondja Peire Vidal — oly nyomorba döntik az 
egyházat, hogy az Isten könyörüljön meg rajta! . . . 
A frank király se hű és éber: cserben hagyja a szent 
sírt s eladja, elzálogosítja a javakat, mint valami 
szatócs vagy szolga. Az egész világ felfordult, nap- 
ról-napra rosszabbul megy minden. A császár hatal- 
mát nem tiszteli senki a béke óta. Anglia kigúnyolja, 
a mért Richárdot szabadon ereszté. Panaszom van 
Aragóniára is, mivel megfeledkezik tulajdon véréről 
s sárga és pejméneket küld a móroknak tributum 
gyanánt. Bizony kedvesebb volna én előttem, ha a 
hűség és igaz hit mindenfelé virágoznának ». A sir- 
ventés tartalmi változatosságánál fogva rendesen 
hosszabb volt s szabadabb formákban mozgott, mint 
a canzone. 

Peire Cardinal, ki eleintén maga is a papi pá- 
lyára készült, különös előszeretettel ostorozza az 
egyházi rendet. « Királyok és császárok, — mondja — 
berezegek és grófok szokták a világot igazgatni; 
most ellenben papok gyakorolják a hatalmat árulás- 

sal és rablással, hízelgéssel és erőszakkal s előbb- 
utóbb minden a kényök szerint történik. Minél 
magasabban állanak, annál esztelenebbek, hazugab- 
bak és tudatlanabbak. A mórok ő tőlök békében 
maradhatnak, de itthon csak romlást okoznak Isten- 
nek ez ellenségei. » Különösen magasztalja Vl-ik 
Raimund toulouse-i grófot, a ki az albigensek fő 
pártfogója volt s erélyesen szembeszállt a hierarchia 
túlkapásaival. Az albigensek ábrándos felekezete Al- 
bigeois délfrancziaországi tartománytól kapta nevét, 
de bogumil néven a dalmát tengerparton is el voltak 
terjedve. Tanaik sok pontban érintkeznek a trouba- 
dourok világfelfogásával. Míg ezek az eszményi sze- 
relmet hirdetik, amazok mintegy kibővítve e gondo- 
latot, elvetik a házasságot, mint érzékiest. Szerintök a 
test, mint a gonosz vágyak székhelye, nem támad- 
hat fel. Istent lélekben kell imádni s ezt mindenütt 
meg lehet cselekedni, azért el a templomokkal és a 
harangokkal, az ördögnek eme trombitáival. Elve- 
tették a szentségeket s a papokat is csak a sátán 
szolgáinak tekintették. Végre III. Ince pápa elhatá- 
rozta, hogy erélyesen lép fel ellenök. Minthogy az 
említett toulousei gróf, a ki alatt 50 város és sok 
helység állott, szövetkezve a beziersi gróffal, Roger 
Raymunddal a papokból gúnyt űztek és tizedeiket 
elszedték, a toulousi püspök, Foulquet, korábban 
maga is életvidám troubadour, most pedig sötét 
eretnek gyűlölő, jelentést tett ellenök a szent széknél. 
A pápa 1203-ban Péter de Castelnau cistercita szer- 
zetest küldte ki, hogy rendet csináljon. Ezt azonban 
a gróf egyik csatlósa miseolvasás közben a templom- 
ban leszúrta. Elérte azt, a mit óhajtott, a martyr- 

halált és szentté avatást, a gróf azonban, hiába ta- 
gadta bfinrészességét, egyházi átok alá vettetett 
javaival és híveivel egyetemben s a pápa fölhívta 
Fülöp Ágost franczia királyt, hogy keresztes hadat 
vezessen az eretnek ellen. Raymund megijedt a feje 
fölé gyűlemlő zivatartól, kikérte a franczia király 
közbenjárását s követei által kegyelemért könyörgött 
Rómában. 

A St Gilles-i templomban kellett a grófnak az 
eretnekséget esküvel letagadni. Félig mezítelen a 
templom udvarán egy oltár előtt esküdött meg, majd 
a néptömeg szemeláttára megkorbácsolta a pápai 
követ s a meggyilkolt szerzetes sírjához hurcolta 
vezekelni. Csak ezután kapta meg a teljes bűnbocsá- 
natot, de oly föltétel mellett, hogy szintén részt vesz 
az eretnekek ellen indítandó háborúban. Szt. János 
napján 1 209-ben 50 ezer ember gyűlt össze Lyon- 
ban. A sok püspök, apát, szerzetes csak úgy hem- 
zsegett a táborban. Világi vezérül Monfort Simon 
grófot választják, a ki ép úgy kitűnt hitbuzgalma, 
mint daliás termete által, míg egyházi hadnagy 
Arnold citeaux-i apát volt A sereg átkelt a Rhone 
folyón és Montpellier városának tartott. Roger be- 
ziersi algróf nem bízva erejében tárgyalásokba bo- 
csátkozott s kijelentette, hogy él-hal a kath. egy- 
házért. Azonban nem hittek szavának, mire vissza- 
lovagolt a városba s a lakosságot úgy feltüzelte, 
hogy még a katholikusok is a védelem mellett sza- 
vaztak. Az ostrom csak 3 óra hosszat tartott s iszo- 
nyú vérfürdő lett a következménye. 20 ezer embert 
az utcán, 7 ezret pedig a Magdolna-templomban 
koncoltak fel. Mikor Arnold apát urat megkérdezték, 

hogy nem kellene-e legalább az igazhitű római kath.- 
okat megkímélni, azt felelte: « Vágjatok le minden- 
kit! Isten majd kiválogatja az övéit. » Roger gróf 
azonban serege zömével elsáncolta magát Carcassone- 
ban. Szilárdsága megnyerte az aragoniai király tet- 
szését s azt az ajánlatot tette neki, hogy kieszközli 
személyes szabadságát, ha embereit kényre-kegyre 
kiszolgáltatja. « Inkább nyúzzatok meg elevenen, » — 
válaszolta nemes önérzettel — «semhogy egyet is 
feláldozzak. » Mindhiába! katonái megunták a védel- 
met s ők szolgáltatták ki a grófot, míg nekik ma- 
guknak ingre vetkőzve megengedték az eltávozást 
Roger gróf börtönében még ugyanazon évben meg- 
halt. Hűbérét Montfort Simon kapta meg, a ki rövid 
idő alatt a többi eretnek bárókat s magát Albi vá- 
rosát is meghódoltatta. 

A pártos troubadourok csapatostól menekültek 
Olaszországba, a hol szíves fogadtatásban részesültek 
s a hol az ő hatásuk következtében nemsokára a 
nemzeti nyelvű irodalom is virágzásnak indult. 

Mondják, hogy Foulquet püspök, a hajdani trou- 
badour, öregkorában megbánta tettét, mert ő idézte 
fel az albigensek fejére a veszedelmet s utolsó dalá- 
ban meghatóan vezeklik érte. « Nagyon is szerettem 
— úgymond — a visszavonást s kapzsiságban telt 
az örömem, komor ridegségben az ördög műveit 
gyakorolva. Hozzád kiáltok azért, uram ; ne gúnyold 
ki méltatlan szolgádat s ragadj ki engem az örök 
kárhozat örvényéből! 



» 



* * 



íme, tisztelt hölgyeim és uraim, egy elnagyolt 
kép a letűnt korok szellemi életéből. Nem a kritikus 

szemüvegén keresztiil mutattam be azt önöknek, 
hanem az irodalombúvárén, a ki első sorban meg- 
akarja érteni a multat: hogyan éltek, hogyan gon- 
dolkoztak, miért lelkesedtek s mit gyűlöltek az akkori 
századok gyermekei. 

Ezt pedig nem a krónikák, vagy akár terjedelmes 
monográfiák tárják fel előttünk, hanem leghívebben 
az egykorú irodalmi emlékek, úgy hogy igaz lélekkel 
aláírhatjuk az ókor nagy aesthetikusának, Aristoteles- 
nek a mondását: «A költészet igazabb, mint a tör- 
ténelem.* 







Az evangélium Japánban. 

Irta Pröhle ViIvMos. 

Amaneku szokai vo megunté 
szubete no hito ni fukuin vo 
nobecutae-jo. 

Márk. 16. 15. 

IVXég mielőtt az emberek története kezdődött 
— így szól a japán hitrege — sok ezer évre szóló 
történet játszódott le az istenek birodalmában. Az 
utolsó isten-pár, mely az emberek előtti kort bezárta, 
a két testvér Izanagi^ és Izanami volt. 

Egy napon a két isten az ég hídján üldögélve 
nézegette a véghetetlen tengert. Izanagi a hullá- 
mokba mártotta lándzsáját, s midőn visszahúzta, sziget 
támadt mindenütt, ahová egy-egy vízcsepp hullott 
róla. így támadt az ezer-sziget, a Kelő Nap Birodalma, 
Japán, vagy Nippon. 

Izanagitól új istenek származtak s azoknak iva- 
dékaiból a japán nép, s az Izanagi balszeméből ki- 
pattant Amateraszu napistennő unokájának Ninigi- 
nek unokája, Jimmu tennó, lett a japánok első 

^ A japán nevek a magyar helyesírás szerint olvasandók. 

fejedelme (660-baii Krisztus születése előtt) s meg- 
alapítója a ma is uralkodó dyuastiának. 

Erről a mesés országról, melynek természeti 
szépségeit, gazdag földjét, lovagias életvidám népét 
az utazók alig győzik magasztalni, a velenczei szü- 
letésű Marco Polo hozta az első hírt Európába. Kublai 
khán udvarában hallott róla, midőn Hodzso Tokimune 
a Japán meghódítására kiküldött tatár hajóhadat 
1281-ben tönkreverte. 

1542-ben a portugál Serpo Pinto hajóját vetette 
Kiusú partjára egy nagy tengeri vihar s ezen időtől 
fogva indult meg Portugalliának, később Németalföld- 
nek kereskedelmi összeköttetése Japánnal. 

1549-ben már jezsuita és ferenczrendi hittérítők 
érkeznek Japánba Xavér Ferencz vezetése alatt. 
Ekkor már a tennó (mikado) világi hatalmat nem 
gyakorolt, hanem a helyett a legelső főúri családok 
czivódtak véres háborúkban a Minamoto Joritomo 
által 1 1 85-ben alapított sóguni hatalomért. 

Midőn Xavér Ferencz és társai térítési mun- 
kájukba fogtak, a sóguni hatalom a gyámoltalan 
Asikaga család kezében volt, s mivel az egyes tarto- 
mányok kormányzó herczegei, a daimiók, arra számí- 
tottak, hogy a sóguni méltóságért szünet nélkül folyó 
harczokban jó hasznát vehetik az európai tűzi fegy- 
vereknek, nem állották útját az idegeneknek, úgy, 
hogy a keresztyénség rohamosan terjedt, különösen 
Kiusú szigetén. 

Még kedvezőbb viszonyok Ígérkeztek, midőn 
Ota Nobunaga, a mikádo híve 1573-ban elűzte az 
utolsó, tehetetlen Asikaga sógunt s a keresztyénség- 
ben keresett támaszt némely hatalmaskodó buddhista 

secták és szerzetesek ellen, kik akkortájt már világi 
hatalmat is kezdtek gyakorolni, háborúskodtak s már- 
már az állam egységét veszélyeztették. Ily körülmé- 
nyek között a keresztyénség hamarosan hatalommá 
fejlődött Kiusú szigetén, úgy, hogy a jezsuiták vér- 
szemet kaptak s arra kezdték biztatni a megtérített 
daimiókat, hogy pogányságban maradt alattvalóikat 
immár karhatalommal térítsék a keresztyén hitre, 
így hintették el maguk a jezsuiták a viszálykodás 
magvát a keresztyén és nem keresztyén bennszülöt- 
tek között, így idézték fel ők maguk azt az óriási 
viszhatást, melynek vihara rövid idő múlva egész 
munkájukat elsöpörte a föld színéről; pedig már 
1584'ben oly hírrel küldhettek követséget Rómába, 
hogy Japánban a keresztyének száma száz meg 
százezerre rúg. E követségben két megtért ifjú ber- 
ezeg is részt vett. 

Az üldözés 1587-ben indult meg Hidejosi sógim 
kormánya alatt. Azt mondják, hogy egy portugál 
tengerész, látva a jezsuiták munkájának fényes ered- 
ményét, így szólt egy alkalommal a körülötte állók- 
hoz: « Szépen halad a munka, a páterek ügyesen 
készítik elő zsoldosaink útját. » E nyilatkozat Hidejo- 
sinak is tudomására jutott s mivel ebből is, meg 
másból is kitűnt, hogy a jezsuiták működésének 
egyebek közt az ország meghódítása is czélja, Hidejosi 
kiadta a parancsot, hogy minden idegen hagyja el. 
Hogy ez az üldözés mily véres volt, arról iszonyú 
dolgokat beszélhetnének a világ legszebb fekvésű 
városát. Nagaszakit, környező hegyek és erdők. 
1597-ben 16 keresztyént feszítettek keresztre Naga- 
szakiban ! 

1598-ban Hidejosi vejére Minamoto Tokugava 
Ijejaszura szállott a sóguni méltóság, ki e hatalmat, 
miután ellenfeleit 1600-ban a szekigaharai csatában 
teljesen leverte, kétszázhatvannyolcz esztendőre biz- 
tosította családjának. 

Amint mondják, uralkodása kezdetén még min- 
dig 1.800,000 keresztyén volt Japánban. Azonban 
úgy látszik, a keresztyének ellene is szőttek valami 
összeesküvést, vagy épen nyiltan állottak ellenfelei- 
nek pártjára, elég az hozzá, hogy a vaskezű Ijejaszu, 
kihez fogható alak alig akad a japánok 2000 évnél 
hosszabb korra terjedő történetében, teljes rendszeres- 
séggel látott a keresztyének kiirtásához. A megma- 
radtak Ijemicu ellen is fellázadtak s a simabarai 
erősségbe vonulva, harczolva hullottak el az üldözé- 
sükre kirendelt daimiók fegyverei alatt. 

1 640-ben minden középületre, utczaszögletre, 
általüti hirdető fára kifüggesztették a sógun szigorú 
tilalmát, mely szerint idegennek Nippon szent földjére 
lépni nem szabad, japáni embernek pedig halálos 
büntetés terhe mellett tilos a haza földjének elhagyása, 
idegen nyelvek tanulása, idegen szokások követése,' 
főképen pedig a keresztyén vallásra való áttérés. Csak' 
a hollandiakkal tettek annyiban kivételt, hogy azok- 
nak továbbra is szabad volt, de csak évenként egy- 
szer, egy hajóval, kereskedés czéljából Nagaszaki előtt 
megjelenniök ; de akkor is csak a kies Desima szigetre 
szállhattak, fegyveres nép vigyázott minden lépésükre, 
a velük való érintkezés czéljából pedig a kormány 
egyeseknek megengedte a holland nyelv tanulását 

Hogy a németalföldiek, minemű szolgálatok 
fejében részesültek ebben a kissé megalázó kedvez- 

menyben, az nem bizonyos. A japánok azt mondják, 
hogy a hollandiak értesítették a sógunt a jezsuiták 
terveiről, melyek Japánnak portugál kézre való ját- 
szására irányultak; de meg az is bizonyos, hogy 
Simabara ostromakor hollandi hajók is voltak a ki- 
kötőben. 

A keresztyénség kiirtása után Japán kétszáz 
esztendeig volt elzárva az idegenekkel való érintke- 
zéstől. A Tokugava családból származó sógunok két- 
százhatvannyolcz évig tartó uralkodása volt a japán 
feudalismus virágokra. Jedo, a mai Tokió volt a 
sógunok székvárosa, onnan kormányozták az országot, 
arra kényszerítve a daimiókat, hogy összes hadiere- 
jükkel, mely a katonai köznemességből, a szamuraik- 
ból állott, minden évnek felét Jedoban töltsék, csa- 
ládjukat pedig hűségük zálogául akkor is ott hagyják, 
midőn törvényt ülni, jövedelmet beszedni, ősi tarto- 
mányaikba vonultak. Ekkor jártak-keltek szünet nél- 
kül a daimiók fényes szamurai csapataik élén, kik 
közt sok deli hajadon is lépdelt rohamra tartott 
alabárddal, a Jedoba vezető híres országutakon. A 
Tokugava-sógunok uralma alatt hatalmasodott el 
a buddhismus is, magát Ijejaszut «Gongenszama» 
néven Buddha incarnatiójaként imádták a sírja felett 
emelkedő híres nikkoi templomban. 

Japán teljes elzártsága 1853-ig tartott. Ekkor 
jelent meg Commodore Perry hajóhada Uraga előtt 
a jedói öbölben. 

Perry az Egyesült-Államok kormánya nevében 
arra szólította fel a sógunt, hogy lépjen velük ba- 
rátságos egyezségre, nyisson meg az amerikaiaknak 
néhány kikötőt, engedje meg, hogy amerikai hajók 

a japán partokon szenet és vizet vehessenek fel s 
bánjanak emberségesen a hajótörést szenvedettekkel. 

Nagy izgalom támadt erre az országban, a só- 
gun egy évi gondolkozási időt kért, úgy, hogy Perry 
1854-ben újra visszajött még erősebb hajóhaddal s 
mérsékelt, komoly magatartásával sikerült a dolgot 
annyira vinnie, hogy a szerződést aláírták, miután a 
derék tengernagy minden szavával és cselekedetével 
igazolta, hogy barátságos, nem ellenséges szándék- 
kal jött. 

Perry expeditiója lőn kiinduló pontja Japán leg- 
újabb dicsőséges történetének, kiinduló pontja annak 
a páratlan gyors haladásnak és fejlődésnek, melyet 
Európa méltán bámul s mely Dai Nippont az euró- 
pai hatalmak veszélyes vetélytársává tette Kelet- 
Ázsiában. 

E hatalmas fellendülésnek legjelentékenyebb 
mozzanatai az 1868-diki forradalom, a sógun bukása 
s a mikadó restauratiója, — Szaigo Takamori láza- 
dása 1877-ben, az alkotmány kihirdetése 1889. február 
11-dikén s a japán-khinai háború 1894-ben. Eme 
mozzanatok pedig nagyjelentésűek az újabb keresz- 
tyén missiói munkásság történetében is. 

A hittérítés csak akkor indulhatott meg, midőn 
1859-ben több európai hatalom sürgetésére megen- 
gedték, hogy a szabad kikötőkben, az erre kijelölt 
városrészekben az idegenek állandóan letelepedhes- 
senek. 

Ekkor küldötte missiói útra az Egyesült Álla- 
mok protestáns-püspöki egyháza Ligginst és Williamst, 
az Egyesült Államok presbyterianus egyháza, a nagy- 
érdemű dr. Hepburnt, ki már előbb Khinában mű- 

kodött, az Egyesült Államok németalföldi református 
egyháza^ Brownt, Verbecket és Simmonst és 1860-ban 
az amerikai Baptista Szabad-Missió-Társaság^ Goblet 
ki már Perry expeditiójában is részt vett. 

Ezek voltak a protestáns missio egyedüli kép- 
viselői Japánban 1869-ig. 

A római katholikus missiót a Congregatio de 
propaganda fide indította meg 1861-ben Kiusú szi- 
getén keresve a kapcsolatot a jezsuiták XVI. század- 
beli működésével; míg az orosz orthodox egyháznak 
terjesztésén Nikolai piispök kezdett dolgozni 1 862-ben 
Hakodatében. 

Ezek után a protestáns missió munkásságára 
fordítva főfigyelműnket, annak eredményeit a követ- 
kezőkben foglalhatjuk össze. 

1859-től fogva meg volt ugyan engedve az ide- 
geneknek a Kanagawában, Jokohamában, Kóbéban, 
Nagaszakiban és Hakodatéban való letelepülés, de a 
keresztyénség elleni tilalom még feltétlenül érvény- 
ben maradt s a szigorúan megszabott határt idegen 
át nem léphette. A missionariusok japán nyelvmes- 
terre is csak nehezen tehettek szert s ha akadt oly- 
kor valaki, a ki e munkára vállalkozott, az is ott 
hagyta őket, mihelyt vallási dolgokra terelték a be- 
szédet. Ily körülmények között az első tíz esztendő 
(1859 — 1869-ig) inkább csak előkészülés volt a követ- 
kezendő, nagy hatású missiói munkásságra. Ezen idő 
alatt készültek el az első vallásos iratok, melyek 
később oly gazdag gyümölcsöket termettek, 1 867-ben 

* Dutch Reformed Church. 

- Baptist Free Misson Society. 

Protestáns Esték. 9 

pedig a nagytiidományú dr. Hepburnnek japán-angol 
szótára jelent meg Sángháiban, mely alapvető munka 
megbecsülhetetlen kútforrása Ion a japán nyelv tanu- 
lásában fáradozó hittérítőnek. 

1861-ben a sógun tizenkét fiatal embert küldött 
Kanagavába, hogy az ottani missionáriusoktól ango- 
lul tanuljanak. A hittérítők természetesen a bibliát 
választották olvasókönyvül, a minek, ha egyéb nem, 
legalább az az eredménye meg volt, hogy az illető 
ifjak megismerkedtek a szentírással s a tőlük kérde- 
zősködőknek jobb felvilágosítást adhattak, mint a 
kormány tilalmai, melyekben a keresztyének « gonosz » 
és « veszedelmes » sectáiról volt szó. Hepburn is gyűj- 
tögetett maga köré apró, elhagyott gyermekeket, 
kikből később a keresztyén gyülekezetek első oszlo- 
pos tagjai lettek. 

Nagyon kedvező hatást tett nem egy missio- 
náriusnak, azonban itt is első sorban dr. Hepburnnek 
orvosi működése. 

Többen írtak földrajzi, történelmi könyveket 
iskolai használatra, melyekbe mintegy feltűnés nélkül 
szőhettek keresztyén elveket, egyes mondásokat, a 
tanulók figyelmének felkeltése végett. A kormány 
kapott az új könyveken s elrendelte használatukat 
a saját iskoláiban. Hogy ez sem volt kárbaveszett 
munka, azt is meglátjuk, ha majd Nisimáról, a japá- 
nok apostoláról fogunk megemlékezni. 

Keresztelés azonban csak nagy ritkán történt. 
Az első japán, a ki a keresztségét felvette, Janó Riu 
volt, Ballagh hittérítőnek japán nyelvmestere Joko- 
hamában. Szívében már régen Jézus híve volt, de 
megkeresztelkedni csak akkor mert, midőn honfitár- 

saitól már nem kellett félnie : halála óráján, a viszont- 
látás reményével vigasztalva síró szeretteit 

Csodálatos világot vet Isten különös gondvise- 
lésének útjaira Vakaszának és öcscsének Ajabénak 
megtérése. Vakasza a hizeni daimiónak volt a főem- 
bere. Midőn 1854-ben egy angol hajóraj jelent meg 
Nagaszaki előtt, a daimió Vakaszát rendelte ki a 
partrakelés megakadályozására. Amint a parton jár- 
kált, felvett egy kis könyvet, mely a hullámokon 
hánykolódott. Hollandi tolmácsa megmagyarázta neki, 
hogy angol Új-testámentom az s hogy Sángháiban 
khinai nyelven is kapható. Vakasza meghozatta az 
Újszövetség khinai fordítását s hazatérve, öcscsével 
Ajabéval olvasásba fogott, de a két testvér nem ér- 
tett meg mindent, s mikor megtudták, hogy Naga- 
szakiban van egy amerikai missionárius, a már em- 
lített Verbeck, hetenként kétszer kíildtek hozzá leve- 
let, megkérdezve tőle mindent, amiben a maguk esze 
szerint nem tudtak eligazodni. Evekig járta a szolga 
hetenként kétszer a kétnapi járó földet, hordva a 
lelki táplálékot szomjúhozó urainak. 1866-ban Naga- 
szakiba ment a két testvér s miután ott még egy 
ideig olvasták az evangéliumot Verbeck vezetése mel- 
lett, megkeresztelkedtek. Vakasza családja később is 
számos buzgó és kitűnő hívet adott a japáni pro- 
testáns gyíilekezeteknek. 

E közben az ország forrongott. A lakosság az 
élelmiszerek megdrágulásáért a sógunt és kormányát 
okozta, mert ő kötötte az idegenekkel a káros és sé- 
relmes kereskedelmi szerződéseket. A szamuraik duz- 
zogtak, hogy a sógun az idegenek bebocsátásával 
meggyalázta a haza földjét, s res telték a sógun kém- 

rendszerét, melylyel keresztül-kasul hálózta az egész 
országot. Csapatonként hagyták el a sógunhoz hű 
daimiókat s szabad bandákba verődve barangoltak 
szerteszét: «tisztelet a mikadónak^>, «ki az idegenek- 
kel* volt a jelszavuk. A leghatalmasabb és legtehet- 
ségesebb daimiók, köztük a csósúi, ecsizeni és sza- 
cumai, pártolták a szabad szamuraik tervét, kiknek 
gyűlölete véres áldozatokat követelt : Jikaraonnokami, 
a sógun ministere volt az első, kinek az idegenekkel 
való érintkezés fejébe került. Megöltek számos ide- 
gent, megtámadták a britt consulatust Jedoban, úgy, 
hogy csak az Egyesült-Államok képviselőjének ta- 
pintatos fellépése vette elejét az európai hatalmak 
közbelépésének. 

Végre annyira elmérgesült az ellenségeskedés 
a sógun és a mikado pártja között, hogy a mikado 
az említett befolyásos daimiók biztatására kereken 
felszólította a sógunt az idegenek kiűzésére. Hiába 
magyarázgatta a sógun, hogy az lehetetlen s külhá- 
borút idézne elő, az ellenpárt kijelentette, hogy a só- 
gun se kormányozni nem tud, se a hazát nem képes 
az idegenek ellen megvédelmezni. A sógun erre had- 
dal indult Kiotónak, de a mikado pártja is fegyver- 
ben állott s Szaigo Takamori a fusimii csatában 
döntő győzelmet aratott az utolsó Tokugava-sógun, 
Hitocubasi hadai felett Hitocubasi erre leköszönt 
s magánéletbe vonult; a mikado pedig híveinek ta- 
nácsára Kiótába hívatta a külföldi hatalmak képvi- 
selőit, megerősítette az eddigi szerződéseket s még 
ugyanazon évben 1868-ban Jedoba tette át szék- 
helyét. Az új császári székváros Tokió nevet ka- 
pott. Ettől fogva kezdődik a japán nemzeti állam 

megerősödése és felvirágzása az európai kultúra 
alapján. 

A mint a restauratio után a nyugalom lassan- 
ként helyreállt, az uj korraány, melynek vezető tagjai 
a mikadohoz hű és érte harczoló daimiókból kerül- 
tek ki, megindult az országnak új, európai mintára 
való szervezése. Szaigo Takamori s kiváló társai 
őszinte, lánggló hazaszeretettel dolgoztak Japán jö- 
vőjén s most, hogy a sógunt elűzték, maguk voltak 
azok, a kik keresték a jó egyetértést az idegenekkel 
s kezdték az ország kormányzását és hadierejét euró- 
pai mintára szervezni. 

Azonban egyáltalában nem lehetne állítani, hogy 
a mikado kormánya a keresztyénség iránt mindjárt 
teljes előzékenységet tanúsított volna. A tilalom még 
mindig fennállott, s hogy az új kormány, mely a mi- 
kado trónjának támaszát a sinto vallásban s a mi- 
kado isteni eredetében való hitben látta, mily komo- 
lyan vette a törvényeket, mutatja az a körülmény, 
hogy midőn 1868-ban rájöttek, hogy Urakami falu- 
ban (Nagaszaki közelében) még mindig 3000 keresz- 
tyén van, újra elkezdte őket üldözni és sorsuk bör- 
tönre vetés, deportálás s a kőszénbányákban való 
kényszermunka lett. Ez a 3000 keresztyén még 
a jezsuiták XVI. századbeli missiójából maradt meg 
nagy titokban és visszavonultságban, s hogy ez hogy 
volt lehetséges, az alig képzelhető el, mikor a lefolyt 
kétszáz év alatt tulajdonképen meg sem szűnt az 
üldözés s még 1829-ben is 7 japán keresztyént vitt 
kereszthalálra a kormány szigorúsága. 

Az európai hatalmakkal s Amerikával való jó 
viszony szükséges volta azonban mérsékelte a kor- 

mány ebbeli buzgalmát annyira, hogy a Japánban 
tartózkodó idegeneket és missionáriusokat nem bán- 
totta s a törvényt tisztán a keresztyénségre tért ja- 
pánok ellen alkalmazta, úgy, hogy a missiói tevé- 
kenység nem hogy szünetelt volna, hanem új erővel 
indult meg a restauratió után. 

1 869-ben új missió társaságok jelennek meg Ja- 
pánban Amerikából és Angliából s az amerikai con- 
gregationalisták missiói társasága^ nemsokára átvette 
a vezérszerepet a protestáns missió terén, miután 
Greene szerencsés tapintattal Kóbét választotta mű- 
ködésének szinteréül. 

A japáni vallások, a sinto és a buddhismus még 
mindig érintetlenül állottak jogaikban az új viszo- 
nyok közt is, azonban nemsokára változás állott be 
ezen a téren is. A kormány az államsegély egy ré- 
szét megvonta 1871 -ben a buddhista papoktól, 1 872-ben 
a sintóistáktól, 1873-ban pedig levetette a tilal- 
makat a hirdető oszlopokról, melyek a keresztyén 
hitre való térést halálos büntetéssel fenyegették. 

A még mindig lassan haladó missió terén pe- 
dig nevezetes esemény következett be: 1872-ben meg- 
alakult az első japán protestáns gyülekezet Jokoha- 
mában, melyről így szól Verbeck tudósítása: 1871-ben 
karácsony táján rendesen kezdtek imaórákra gyülekezni 
a jokohamai angolok. Japán diákok is el-eljártak ve- 
lük, először csak kiváncsiságból ; de már nemsokára 
egy ádventi beszéd után, azzal a kérdéssel fordult 
az egyik Ballagh hittérítőhöz: «Mit tegyek, hogy 
szívem megújuljon ?» — Mikor látták, hogy a japá- 

^ American Board of Commissioners for Foreign 
Mission. 

nok mennyi érdeklődéssel vannak ez imaórák iránt, 
folytatták azokat egészen 1872. február haváig. Min- 
den óra kezdetén olvastak egy-egy szakaszt az apos- 
tolok cselekedeteiből, azután imádkoztak. Végre, vagy 
két hét múlva imádság közben térdre borultak a je- 
lenlevő japánok, zokogva kérve Istent, hogy hozza 
el Pünkösd ünnepét az ő hazájukra is. 

A jelenvolt angol és amerikai tengerésztisztek- 
nek szemében e jelenetnél a meghatottság könnye 
csillogott. 

így keletkezett az első japán protestáns gyü- 
lekezet 1 1 taggal. ^ 

Említettük, hogy az 1873-ik évben eltűntek a 
középületekről és hirdető oszlopokról a már többször 
érintett tilalmak, igaz, hogy egyelőre azzal a magya- 
rázattal, hogy szükségtelen a hirdetés, mert ligy is 
tudhatja már mindenki, hogy rabolni, gyilkolni és a 
keresztyén hitre térni tilos. Azonban ugyancsak ebben 
az évben behozták a Gergely-féle naptárt, az éveket 
ugyan nem Krisztus születése óta, hanem az első 
fejedelem Jimnu tennó trónralépésétől (Krisztus előtt 
660-tól) számítva; de 1876-ban a keresztyénség elleni 
tilalom törvényileg hatáson kívül helyeztetett s be- 
hozták az állami tisztviselők és a katonaság ünneplő 
és pihenő napjául a vasárnapot. 

Ha azt kérdezzük, mi volt e nagy változásnak 
oka, megvan a felelet a politikai törekvésekben. 
Azoknak a nagy hazafiaknak, a kik Szaigo Taka- 
morival együtt működve, megalapították a modern 
Japánt, egyetlen álmuk volt hazájuk nagysága, ha- 

^ Nippon KrisztoKiókwai. (Krisztus egyházajapánban.) 

talma, az európai államokkal való egyenrangúsága 
és egyenjogúsága úgy a civilisatió, a műveltség, 
mint a nemzetközi érintkezések terén. 

Ezért nyertek a keresztyén tudósok, főleg mis- 
sionariusok, alkalmazást az újonnan alapított iskolák- 
ban, hogy azokat minél előbb európai színvonalra 
emeljék; így került Verbeck a tokiói egyetemre, ezért 
hívta meg Macudaira, Ecsizen daimiója, az amerikai 
Griffist, hogy székvárosában Fukuiban főiskolát ala- 
pítson európai mintára. Szóval maga a kormány és 
képviselői adták meg a módot iarra, hogy a missio- 
nariusok túlléphessék azt a szűk határt, mely a sza- 
bad kikötő városokban az idegenek elé vonva volt; 
így dolgozhattak azok közvetve és közvetetlen az 
úrnak egyházán; így szűnt lassan-lassan a türelmet- 
lenség és bizalmatlanság, a missiói munkásság fő- 
akadálya. 

A kormányt azonban ebben az előzékenységben 
korántsem a keresztyénség iránti vonzalom, hanem 
politikai okok vezették. Az európai hatalmakkal s 
az Egyesült-Államokkal való szerződéseknek még 
voltak oly pontjaik, melyekből határozottan kitűnt, 
hogy a szerződő felek, Japánt nem ismerik el velük 
egyenlő jogú szerződő félnek. Ezt tovább így hagyni 
nemzeti büszkeségből sem lehetett. 1871-ben I vakura 
külügyminiszter vezetése alatt számos tagú küldött- 
ség indult Európába és Amerikába, részint, hogy az 
európai intézményeket otthonukban tanulmányozzák, 
főleg pedig, hogy kieszközöljék a szerződéseknek 
egyenjogúság alapján való megújítását. Ez okozta a 
nagy előzékenységet s többek között azt is, hogy a 
berlini japán követség kérdést intézett professor 



137 



Gneisthez az iránt, hogy czélszerű volna-e a keresz- 
tyénségnek állami vallásul való behozatala Japánba. 
Gneist persze nem felelhetett egyebet, mint azt, hogy 
a vallás nem kormány vagy közigazgatási forma, 
hanem a szívek belső ügye, a mit politikai hatalom- 
mal egy népre ráerőszakolni nem lehet, de nem is 
tanácsos. 1873-ban érkezett vissza Ivakura küldött- 
sége, célja tekintetében ugyan eredménytelenül, de 
annál nagyobb lelkesedéssel az európaiak kultúrája 
iránt 

Míg azonban minden körülmény arra kezdett 
mutatni, hogy reményteljes jövő vár a keresztyén 
missióra: Móri Arinori, közoktatásügyi miniszter, egy 
röpiratában maga is elismeréssel és magasztalással 
szólt a kereszt>'énségről, addig másfelől új ellenség 
is lépett fel. Egy jedoi tudós röpiratában támadta meg 
a keresztyénséget, utalva arra, hogy abban számos 
olyan tan foglaltatik, mely Japánnak állami rendjét, 
alattvalóinak eddigi jóerkölcseit, a szülők iránti sze- 
retetet és az uralkodók iránti hűséget^ veszélyezteti. 
Az előszót pedig Simazu Szaburó írta hozzá, az új- 
kori Japán megalapítóinak egyik legkiválóbb tagja. 

Voltak számosan, különösen a szamiraik között, 
a kik az új viszonyokba nem tudtak beletörődni s 
hazafiúi fájdalommal nézték a régi japán erények 
pusztulását az európai civilisatióval szemben. A mi 
a régi Japánban szép és regényes volt, annak nem 
is volt szabad dicstelenül sírba szállania. A búnak 
eredt hazafiak közt ott volt Szaigo Takamori, a 
fusimii csata diadalmas vezére, az új rendszer igazi 

^ A röpirat írója különösen az oly helyeket tartja 
veszedelmeseknek, mint Márk 3, 31—35, Márk 10, 29, 30. stb. 

megalapítója. Lovagias tettekre vágyó természetét 
nem elégítette ki a pusztán diplomátiai tevékenység, 
duzzogva hagyta el a tokiói udvart s szülőföldjén, a 
bíiszke Szacumábau, gyűjtötte maga köré az elége- 
detleneket. 

A császár modern fegyverzetű csapatai ellen az 
ő hosszúbárdos harcosai — köztük sok deli leányzó — 
szamuraihoz illő halálmegvetéssel harczoltak ; maguk 
sem tudták miért, talán csak a hősi halálért S hogy 
a tragédia annál búsabb legyen, az utolsó rohamra 
testvér öcscse, az i^abbik Szaigo, akkor császári 
vezérőrnagy vezette a mikado katonáit Szaigo Taka- 
mori, az utolsó szamurai, maga is a csatatéren halt 
meg s lett a japánok bámult és imádott nemzeti 
hősévé, miután sírba vitte magával Japánnak regé- 
nyes lovagkorát zordon, de vonzó ideáljaival. 

Szaigo lázadása részben a keresztyénség ellen 
is reactió volt, miután már hiábavaló volt annak 
politikai okokból való pártolása : a nyugati hatalmak 
csak nem akarták elismerni Japánt egyenlően jogo- 
sított félnek a nemzetközi érintkezésekben. 

Azonban, a mily buzgón dolgozott a mikado 
kormánya a Japán állam megalapításán, a mily er- 
nyedetlen szorgalommal igyekeztek rövid néhány év 
alatt elérni az európaiak évezredes cultúráját, oly 
buzgalommal, odaadással és Isten segedelmébe vetett 
hittel dolgoztak a keresztyénség apostolai a sokszor 
felmerülő nehéz körülmények között 

Egyre jobban szaporodtak a hittérítők, az iskolák, 
melyekbe végre nem keresztyének is szívesen kül- 
döttek gyermekeiket Egyre szaporodtak a kezdet- 
ben kicsiny, de egyre növekedő gyülekezetek, melyek 

közül több nemsokára igyekezett önállóságra ver- 
gődni. 

Az igazi bő aratás azonban akkor következett 
el, midőn a született japánok léptek a hittérítők 
soraiba s a megalapított papi iskolák bennszülött 
papokat küldhettek a megalakult gyülekezetekbe s 
elkészült a Szentírásnak teljes, classicus, japán for- 
dítása. 

Ha japán születésű hittérítőkről van szó, első 
helyen és feltétlen tisztelettel kell megemlékeznünk 
Nisima Hardy Józsefről, kinek lángoló lelkesedése, 
a kormány tagjaira való befolyása adta a legnagyobb 
lendületet a Japán missiónak. Nisima, szamurai csa- 
lád sarjadéka, 1 843-ban született Annakában, Kozuke 
tartományában. Korán megtanult hollandul s mint 
fiatal hajóskapitány, később angolul is. Már akkor 
elkezdett kételkedni nemzeti isteneiben s midőn egy 
missionariustól írt földrajzi vezérfonal bevezetésében 
e szavakat olvasta: « Kezdetben teremte Isten a 
mennyet és e földet, » mély gondolkozásba esett az egy 
igaz Isten kiléte fölött Egy barátja alkalomadtán bibliai 
történeteket adott néki, azon megjegyzéssel, hogy 
olvassa el ezt a különös könyvet E történetekben 
megtalálta azt az Istent, a kit keresett, s feltámadt 
lelkében a vágy, hogy felkeresse a keresztyén nyu- 
gatot Még mindig halálos büntetés volt kiszabva 
arra, a ki hazája földjét elhagyja. Nisima elhagyta 
szülei házát s Hakodatéba indult Onnan éjnek idején, 
csónakon, zsákok közé rejtőzve ment egy idegen 
hajóra, mely Sánghái-ba indult Sángháiban Bartlett 
kapitány vette hajójára s elvitte Bostonba s ott ha- 
jója tulajdonosára, Hardyra bízta, ki buzgó tagja volt 

a congregationalisták társaságának. Hardy családjá- 
ban az ifjú Nisima új otthonra talált s maga Hardy 
gondoskodott theologiai kiképeztetéséről. Bartlett 
kapitány feljegyezte az ifjúnak egy imádságát, mely 
így szól: «0h Isten, kérlek, tekints reám, kérlek, 
hallgass meg engemet: szívem hajt, hogy a Bibliát 
olvassam, s igaz műveltséget szerezzek a Biblia alap- 
ján !» 1868-ban N. G. Clark-nál, az American Board 
titkáránál töltött egy éjszakát s midőn másnap reg- 
gel a családi ájtatosságot végezte, hitbuzgalma min- 
denkit könyekig meghatott, maga pedig arra kérte 
Clarkot, hogy eszközölje ki hittérítői küldetését 
hazájába. 1871-ben Móri Arinori, a későbbi közoktatás- 
íigyi miniszter, akkor japán nagykövet Washington- 
ban, arra szólította fel Nisimát, hogy csatlakozzék 
Ivakurához tolmácsul. Ivakura társaságában utazta 
be az Egyesült Államokat és Európa főbb városait 
s így ismerkedett meg a legkiválóbb japán állam- 
férfiakkal : Itó gróffal, Inoueval, Ókuboval, kik később 
nem egyszer támogatták terveit s hajtottak kéréseire. 

Midőn Amerikába visszatért, az volt a fővágya, 
hogy Japán civilisatióját is a Szentírásra alapítsa s 
teremtsen az ő hazájában is theologiai főiskolát — 
1874. október 9-én, midőn az American Board évi 
ülésén hittérítőül Japánba rendelték, felállt és oly 
elragadó lelkesedéssel beszélt tervéről, hogy egy 
japán theologiai főiskolára azonnal rendelkezésére 
bocsátottak 3500 dollárt. Japánba visszatérve, egye- 
nesen szüleihez ment s rábírta őket, hogy sinto szent- 
ségeiket megégetvén a keresztyén hitre térjenek. 

Már 1875-ben megalakult a tervezett főiskola 
Kiotóban, a japán buddhisták Rómájában, Dósisa 

név alatt E főiskolának később még sok viszontag- 
ságot kellett átélnie a kormány ellenséges magatartása 
miatt s nemsokára Nisima halála után keresztyén 
jellemét is elvesztette, de emelő, fejlesztő hatása mély 
és örök emléket hagyott a japáni protestáns missió 
történetében. Ez az iskola adta a japáni protestáns 
gyülekezeteknek első, derék, hitbuzgó bennszülött 
lelkészeit. 

így egyre több keresztyén gyülekezet lett ön- 
állóvá s fedezte pénzbeli kiadásait is a maga erejéből, 
sőt még önálló missiói társaságokat is alakítottak az 
evangélium terjesztésére. 

Mennél több gyülekezet lett önállóvá, annál 
erősebben nyilvánult a japán protestánsok egyesülési 
törekvése. A számos különböző protestáns felekezetek 
testvéri egységre való törekvésében a hitbuzgalom 
mellett egyik főtényező volt a hazaszeretet, melyben 
minden japán egy testvér, mint a közös anyának 
Dai-Nipponnak gyermeke. Már az 1872-ben Jokoha- 
mában alakult első maroknyi gyülekezet, melynek 
szellemén ugyan a methodista felfogásnak félreismer- 
hetetlen nyomai vannak, e szavakban tette le hit- 
vallását: «A mi egyházunk. Krisztusnak egyháza 
Japánban, nem tartozik semmiféle külön felekezethez: 
hisz a Jézus Krisztusban, kiben mindnyájan egyek 
vagyunk ; — hiszszük, hogy mindenek, akik a Szent- 
írást veszik vezetőjükül s azt buzgón tanulják, Krisz- 
tusnak szolgái és nékünk testvéreink. Ezen alapon 
a föld kerekségén élő összes hívők Krisztus család- 
jához tartoznak a testvéri szeretetnek kötelékei által. » 

Ez a körülmény intő szózat volt a Japánban 
működő keresztyén felekezetek hittérítőihez, hogy ne 

egymás ellen, még csak ne is egymás mellett, hanem 
egymással karöltve, egymást támogatva dolgozzanak 
a szent czél elérésén. 

És e szózatot megértették a térítők s ennek 
eredménye az egyesülés és közös bizottság kiküldése 
a Szentírás teljes lefordítása tárgyában, valamint a je- 
lentőségében messze kiható oszakai egyetemes gyűlés. 

Már 1872-ben összeült a hittérítők gyűlése Joko- 
hamában s dr. Hepbum vezetése alatt kiküldött egy 
bizottságot az Új-szövetség lefordítására. A bizottság 
Jokohamában dolgozott s 1880-ig elkészült munká- 
jával, melyet minden missiótársaság elfogadott, szemben 
a Baptista Brown fordításával, mely már jóval előbb 
elkészült 1878-ban új gyűlés ült össze Tokióban, mely 
az Ó-szövetség lefordítására nevezett ki bizottságot, 
melynek az előbbivel egyértelműen kellett volna 
eljárnia ; de a munka lassan ment, úgy, hogy Verbeck 
és Hepburn maguk vették kezükbe az egészet: Macu- 
jama, Ókuno és Takasi voltak japán részről a leg- 
hívebb és legavatottabb munkatársak. 

Minthogy a Japán irodalmi nyelv túlságosan 
keverve van khínai szavakkal, a nép nyelvét kellett 
a fordítás alapjául választani. A számos nyelvjárás 
közül a legmegfelelőbbnek ígérkezett a jamatoi, mely 
az összes japán nyelvjárások között a leggazdagabb 
és leghangzatosabb. 1880-ban április 19-én ünnepel- 
ték Tokióban az Új-szövetség fordításának elkészü- 
lését, 1888-ban pedig ünnepi istentiszteletben dr. 
Hepburn az egész Szentírást, melynek japán fordítá- 
sán 16 esztendeig dolgozott, helyezhette az Úr asz- 
talára, ezzel adva Japánnak a legszebb ajándékot, 
amit a keresztyén Nyugattól kaphatott 

A Szentírás pedig nemcsak, hogy összekötő 
kapocs lett a különböző japán protestáns felekezetek 
közt, hanem egyengette az evangélium útját min- 
den téren. Nyelvének tisztasága, egyszerű szépsége 
irodalmi jelentőséget is kölcsönzött neki : nem keresz- 
tyén iskolákban is olvasták mindenfelé, sőt arról is 
volt szó, hogy Móri Arinori közoktatásügyi minisz- 
ter az Új-testámentomot, az összes elemi iskolákba be 
akarta hozni olvasókönyvül. 

Megmérhetlen hatású volt az ószaki egyetemes 
gyűlés is, melyre 1883-ban április 16-ikán, a Japán- 
ban működő összes protestáns hittérítők összeültek, 
felekezeti különbség nélkül, és velük számos japán 
lelkész és térítő s a legkülönbözőbb felekezetek vénei. 

Dr. Hepburn nyitotta meg a gyűlést, megha- 
tott hangon utalva arra, hogy míg ezelőtt 24 évvel, 
midőn a jedoi öbölbe behajózott, térden állva kérte ő 
és neje az Istent, adjon nékik otthont és működési 
tért Japánban, most az Úr gazdag áldása folytán 93 
gyülekezet van Japánban, 4397 felnőtt taggal! Ki 
merte volna ezt remélni 10 évvel azelőtt, mikor az 
első gyülekezet 11 taggal alakúit meg! 

A gyűlés az összes felekezetek képviselőinek s 
a japán evangélikus papoknak testvéries, szeretettel 
teljes együttműködésével egy hétig tartott, meghány va- 
vetve minden fontos missiói kérdést, a nők nevelé- 
sét, a betegek ápolását, az iskolaügyeket általában. 

A szellem pedig, mely a gyülekezet tagjait át- 
hatotta, az igazi keresztyén szellem, a Krisztusban 
való testvéri szeretet volt, mely átragadt és lángoló 
lelkesedéssé vált a jelenlevő Japánokban, kik ez al- 
kalommal meggyőződhettek arról, hogy a különböző 

felekezeti elnevezés nem választó fal, mely testvért 
testvértől elkülönít, s hogy az ő egységre való törek- 
vésük az idegen térítők részéről nemcsak hogy ellen- 
kezésre és akadályra nem talál, hanem még inkább 
pártolásra, támogatásra számíthat 

E mellett az ószaki egyetemes missiói gyűlés 
imposáns manifestatiója volt a keresztyénség erejének 
és hatalmának. 

Es a szellem, mely az ószaki conferentiából ki- 
áradt Japán minden részére, megtermetté a maga ál- 
dott gyümölcseit 

Igaz, hogy a politikai viszonyok gyakran képez- 
tek akadályt : a kormány maga is nem egyszer lépett 
fel ellenségesen; de ez csak lassította, de nem gyen- 
gítette a missiói munkásságot, úgy, hogy a száraz 
statisztika számadatai is ékes szóval hirdetik a 
keresztyén gyülekezetnek és híveik számának évről- 
évre való gyarapodását Nem egyszer úgy látszott, 
hogy egész Japán megnyerése az Evangélium szá- 
mára csak néhány év, esetleg évtized kérdése, de a 
vérmes remények hevét ismét csak eloszlatta a csaló- 
dás hűvös szellője. 

Tekintsük csak meg közelebbről, miben kere- 
sendő ennek az oka! 

Ennek egy része bizony magának a keresztyén 
Nyugatnak s a Japánban tartózkodó európaiaknak 
rovására Írandó. 

Mióta Japán az európai civilisatió útjára lépett, 
Japán ifjak ezerével tanúinak az európai és amerikai 
főiskolákban s itt nemcsak a keresztyén műveltséget 
ismerik meg, hanem megismerik kultúránk árnyol- 
dalait is. 

Itt pedig első helyen, szinte egész határozott- 
sággal említendő, hogy akár Európát, akár az éjszak- 
amerikai Egyesült-Államokat nézzük, igazi keresztyén 
életről, mely a társadalom minden életnyilvánulásá- 
ból kitűnnék, szó sem lehet, de igenis szó lehet az 
ellenkezőjéről. 

Nem egyszer hallottam buzgó mohamedánoktól 
azt a megjegyzést, hogy a keresztyének a maguk hité- 
ben nem boldogabbak, mint a mohamedánok s hogy 
Európában három borzasztó és förtelmes dolog van 
civilisatio, speculatio és philosophia. A jámbor moha- 
medán persze a civilisatiot államadósságnak, a specu- 
látiot sikkasztásnak és szélhámosságnak, a philoso- 
phiát istentagadásnak veszi, — és ugyan van-e jogunk 
azt mondani, hogy egyáltalában nincs igaza? Egy 
khodzsa egy ízben azt kérdezte tőlem, igaz-e az, hogy 
Európában vannak emberek, akik azt tartják, hogy 
nincs isten; s midőn azt feleltem neki, hogy vannak, 
sőt sokan is, borzongva kérdezte, hogy ugyan milyen 
teremtményei azok Istennek? A török mohamedán 
erre azt mondja: «Alláh nagy és irgalmas.» És hisz 
és imádkozik tovább, de az a gazdag fiatal japáni, 
a ki az európai egyetemeket látogatja, francziául és 
angolul vagy németül beszél, meg akarja mutatni, 
hogy az ő hazája s ő maga is európai színvonalon 
áll, pápaszemet tesz az orrára és azt mondja, hogy a 
vallás a tudatlan népnek való, felvilágosult ember a 
XIX. század végén nem hihet Istenben. 

S hogy ez mennyire megy, arra elég jellemző, 
hogy az egyik japán egyetem nagytekintélyű rectora 
nemrég úgy nyilatkozott, hogy a modern Japán nem 
vallást, hanem a kor színvonalának megfelelően 

Protestáns Esték. 10 

philosophiai rendszert fog választani szellemi életének 
alapjául. És ezen még meg sem botránkozhatunk, 
mert hisz milliókra megy azon európaiak száma, kik 
épen azért tapsolnák meg a tudós rectort 

Hogy az európai szellemi életnek épen ezen 
iránya talál oly sok és oly előkelő követőt Japánban, 
azon nem is igen lehet csodálkoznunk: Japánban a 
keresztyén missió fellépéséig nem volt igazi, a szó 
szoros értelemében vett vallásosság: a japánok nemzeti 
vallása a sintoismus, főleg az ősök kultuszán alapúi 
s eredetében ugyanaz, ami az ó-görög, vagy hindu, 
vagy skandináv mithologia: a természet megszemé- 
lyesített erőinek cultusa. A confucianismus tudvale- 
vőleg tisztán ethica, vallási alap nélkül. Alapelvei a 
gyermeki szeretet s az alattvalói hűség. E mellett a 
japán ember bátran tisztelhette őseit s nemzetének iste- 
nített hőseit, erkölcseiben lehetett Confucius híve. A 
buddhismus, mely szintén Khinából került Japánba, már 
valamivel több követeléssel lépett fel a szívvel szem- 
ben, de eredeti jellemét elvesztette: a japán nem 
mondhatott le Buddha kedveért Jimmu tennó és 
Ijejaszu tiszteléséről; megtette őket mindmegannyi 
bódhiszattvának, Buddha megtestesülésének, s imádta 
őket lélek és szív nélkül. Ebből az is kitűnik, hogy 
se a sintoismus, se a buddhismus, se Confucius tanai 
nem lehettek félelmes ellenségei a keresztyénségnek, 
különösen ha tekintetbe veszszük azt a szellemi nyo- 
mort és sötétséget, melyben a felekezetek papjai ten- 
gődtek. Azonban a modern s az európaikra féltékeny 
és irigy szemmel néző japán férfiak, ha vallás he- 
lyett philisophiát kerestek és népüket erkölcsileg 
jobbnak nyilvánították, mint amilyenek az európai 

keresztyének, bátran hivatkozhattak a buddhismus 
vagy Confucius tanaira, mint olyanokra, melyek Ja- 
pánban a keresztyénséget feleslegessé teszik s ez 
tényleg ismételten meg is történt Ez persze a budd- 
hista papokat is felrázta szellemi tétlenségükből s 
nem egyszer tudományos értekezésekkel próbál- 
ták a keresztyén tanok téves és káros voltát ki- 
mutatni. 

Azonban a tudatlan Saul támadása és üldözése 
nem árt annyit a Krisztus egyházának, mint azok, 
akik csak szóval mondják: uram, uram! Munzinger 
Károly, az általános evangelicus-protestáns missiói 
társaság buzgó térítője azt mondja: «Nem egyszer 
kérdezték tőlem japáni keresztyének, hogy keresz- 
tyén-e az, vagy az az európai » s midőn azt feleltem, 
hogy «igen» megbotránkozva folytatták : « Hát keresz- 
tyén-e az, ki soha bibliát nem vesz a kezébe, tem- 
plomba nem jár. Isten nevét káromkodásba szövi s 
lábbal tapossa a keresztyén család erkölcsi tisztaságát?* 

vSzégyenkeznünk kell e szónál s beismernünk, 
hogy a nemrég megtért japán emberben az a krisz- 
tusi szellem dolgozik, mely Sault Pállá alakította át, 
míg nálunk minden óra egy-egy Pétert tántorít meg 
és tesz árulóvá. 

Még egy van, a miről nem szabad megfeledkez- 
nünk s ez a japánoknak lángoló hazaszeretete, san- 
guinikus, könnyen fellobbanó, lelkesülő természete, 
könnyű, szalmatűzszerű hevülése. 

Hog^ a hazaszeretet mily nagy bennük, s mily 
nagy a nemzeti büszkeségük, arra elég lesz egy-két 
példa. AZ 1894. chinai háború alkalmával számos ja- 
pán hazafi követett el öngyilkosságot, csak azért, 

10* 

mert hivatáskore nem engedte, hogy hazájáért há- 
borúba menjen. 

Kinza Hirai, előkelő származású buddhista pap, 
ki a chicagói congressuson a japán buddhismust 
képviselte «Az igazi Japán » czímű könyvének végén 
így szól : « Az igazi keresztyénséget, mely japán nem- 
zeti alapra helyezkedik s Japán jövőjének biztosíté- 
kát nyújtja, mindig fogom pártolni és támogatni ; de 
ha bármely vallás, legyen az keresztyénség, buddhis- 
mus vagy confucianismus, azzal a praetensióval lép 
fel, hogy Japánnak nemzeti létét és függetlenségét 
aláássa, vérözönben fogok ellene küzdeni ; és ez nem- 
csak az én meggyőződésem, hanem egész Japáné. » 

Japán függetlensége, nagysága és boldogsága, 
dicsősége, ez az egyetlen álma a hazafiaknak, e mel- 
lett minden egyéb kérdés mellékes. Ezért érezték 
magukat mindig sértve, hogy az európaiak még az 
alkotmány életbelépése és a vallásszabadság meg- 
adása után sem akarták őket egyenrangú félnek elis- 
merni. Ez volt az oka a keresztyénség ellen nyilvánuló 
barátságtalan, sőt ellenséges indulatnak is nem egy- 
szer. De ez a baj is elmúlt: a nemzetközi szerződé- 
sekben, melyek a jövő évben ^ lépnek életbe. Japán 
már, mint egyenjogú fél szerepel s amennyire az 
eddigiekből ítélni lehet, már csak ezért is újra ked- 
vező fordulat várható a missió ügyében. 

Az pedig kétségtelen, hogy Japánnak megvan 
a maga politikai missiója, s ha Európa nem borzon- 
gott is össze, mikor a khinai háború után a japánok 
kijelentették, hogy Khina civilisálása az ő felada- 
tuk, nem az európaiaké, — vagy midőn a kiváló 

• 1899. január l-jén. 

államférfiú Ókuma azt mondotta, hogy a huszadik 
század közepén Japán Ázsia rónáin fog küzdeni Euró- 
pával a világhegemoniáért, — azért be kell ismer- 
nünk, hogy 40 — 50 millió egynyelvű, egyszellemű, 
tehetséges és harcias nép a politikai viszonyok bár- 
mely alakulásában számot fog tenni. 

Istennek útjai csudálatosak és felfoghatatlanok, 
ki tudja, nincs-e Japánnak külön missiója még a 
keresztyén hitélet terén is ? Ma erről biztosat mondani 
nem lehet. Az 1897. év végén volt Japánban össze- 
sen 40,578 protestáns, 52,796 római katholikus és 
23,856 orosz orthodox keresztyén. 

Mi pedig kérjük továbbra is Isten bő áldását 
a missió e szent munkájára, s ha már egyéb nem 
telik tőlünk, mondjuk azt, amit dr. Hepburn mon- 
dott, midőn a Szentírást japán fordításban az Úrnak 
újan emelt oltárára helyezé : « Légyen e szent könyv 
Japánra nézve az, ami Európának volt: életnek for- 
rása, békének és szeretetnek hírnöke, alapja az igazi 
műveltségnek, társadalmi és politikai jólétnek és 
nagyságnak. » 

Jean Paul eszméi a leánynevelésről. ^ 

Irta : Dr. Masznyik Endre. 

IVlai napság egyike a legfontosabb, de egyszers- 
mind legnehezebb kérdéseknek a leánynevelés kér- 
dése. Külföldön pályadíjakat tűznek ki rá. Nálunk 
pedig kiváló közoktatásügyi miniszterünk, dr. Wlassics 
Gyula, maga foglalkozik gyakorlati megoldásával. 
Hiszen — tudjuk — már leánygimnáziumunk is vagyon. 

Eszem ágában sincs, hogy a vitás kérdést eldön- 
teni akarjam. Csak egy-két idevágó gondolatot óhaj- 
tok megpendíteni és azokkal kapcsolatban a jeles, 
költő paedagógusnak, Jean Paulnak a leánynevelésre 
vonatkozó szép eszméit ismertetni. 

Annyi bizonyos, hogy a jelenlegi leánynevelésünk 
körül igen sok a baj. Merném mondani, hogy ez a 
nevelés merő ellenmondás. 

Alapjában azon a hagyományos meggyőződésen 
épült fel, hogy a nő csak a házba való, hogy hiva- 
tása: anyaság s gazdasszonyság. 

Hát fogadjuk el, mondjuk, hogy úgy van. 

' Felolvastatott a pozsonyi theol. akad. tanári kar 
által 1898. március 26 -áu rendezett protestáns estén. 

De kérdem : vájjon leányiievelésünk tényleg e 
kitűzött cél követelményei szerint van-e berendezve? 

A tapasztalat azt mutatja, hogy: nincs. 

A lányok egészben ép úgy neveltetnek mint a fiúk. 

Nemcsak nálunk, külföldön is. Gerok Károly 
igen érdekesen mutatta ki «Frauenabende» című mun- 
kájában, hogy a leányiskolákban ugyanazon tanterv, 
tananyag s módszer mellett semmi tekintettel sincse- 
nek a leányok fent jelzett hivatására s lelkük sajátos 
természetére. 

S abban is igaza van, hogy a mi leányneve- 
lésünknek tulajdonkép se célja, se vége. Végigjárják 
szegény leánykák az elemi, majd a felső leányiskolát 
s aztán? Talán képesítve vannak az iskola által 
valamire ? 

A fiúk érettséget tesznek s mennek szakpályákra. 
Ok sokszor ugyanannyi tudással s talán több lelke- 
sedéssel elakadva, megakasztva haza viszik az utolsó 
bizonyítványt s mindent tudnak, csak azt nem, hogy 
mire jó az nekik. 

Hiszen, ha legalább a leánynézőbe jövő urak 
beletekintenének azokba a bizonyítványokba, de ők 
is inkább a kisasszonyok szemébe és — az apák zse- 
beibe tekintenek. 

De leányainkból lesznek talán jó feleség, jó 
anya s gazdasszonyok? Eltünk gyönyörűségei, földi 
menyországunk megteremtői ? 

Bár lennének! Hanem sajnos, a való sokszor 
mást mutat. S nem ők a hibásak. Ott a főbaj, hogy 
leánynevelésünk eszmény nélkül való. Összhangos 
egészet nem nyújt, csupán értéktelen töredékeket. 
Mindenből valamit, igazában senftnit 

Tisztelet a kivételeknek, de legtöbb úri leányka 
egész míveltsége alig több, mint egy pár műkifejezés, 
no meg idegen szó, általános frázis, szóval minden- 
ben dilettantismus. Ha ez a félműveltség házi áldás, 
legyen de én nem hiszem. 

Szóval mint sok más téren, bizony van e téren 
is baj elég. S talán sehol annyi, mint épen minálunk. 

Azért valóban örvendenünk kell, hogy a leány- 
nevelés kérdését végrevalahára napirendre tűzték és 
bajain gyökeresen segíteni igyekeznek. 

Az élet, úgy a hogy, már is segített. A hagyo- 
mányos theoriát áttörte a praxis. 

A nő, ki a kedvezőtlen körülmények miatt ter- 
mészetszerű hivatásának, a családnak nem élhet, ma 
már a házon kívül a nyilvános élet bizonyos, egyé- 
niségének megfelelő köreiben is érvényesítheti magát: 
önálló existentiát teremthet. 

De vigyáznunk kell, hogy a szükségből törvényt 
ne csináljunk, s a nőt legszebb és legszentebb rendel- 
tetése és hivatása útjáról a balul értett emancipáció 
címén le ne tereljük. 

S e rendeltetést és hivatást — a női természet 
alapos vizsgálata alapján — senki sem emelte ki oly 
szépen, mint épen Jean Paul. 

Jean Paul a szó szoros értelmében a nők pae- 
dagogusa. 

Levanáját, azaz neveléstanát Karolina bajor 
királynőnek ajánlotta s a magas állású hölgy nevének 
bűvös varázsával akarta a gyermeknevelés ügye iránt 
érzéketlen úrnők szívét az anyai kötelességek teljesí- 
tésére bízni. Maga mondja: «En e könyvet az elpusz- 
tult Éden kis lényéi, e virágistenkék iránt való gyön- 

géd szeretetből írtam. Levana istennő (kinek védelme 
alatt a rómaiak hite szerint az újszülött gyermekek 
állanak) hallgassa meg a könyv címében hozzá inté- 
zett kérést !» 

S stylusát is a fínom női kedély természetéhez 
szabta; előadása könnyed, élénk és színgazdag. Köl- 
tői lelke egész hódító erejével, fénye s melegével 
jelent meg s elmésen és szellemesen beszél a paeda- 
gogia legfontosabb problémáiról. 

S tény, hogy előkelő anyák, kik a paedagogiai 
iratokat különben és igen unalmasoknak találták, a 
lyevanát kedves regény gyanánt hordozták magukkal 
s a vele való játszi foglalkozás közben egész észre- 
vétlenül szívták magukba a helyes nevelési elveket. 

A mű három könyvecskére oszlik. Az első a 
gyermek bimbó korával foglalkozik, a második és 
harmadik pedig a virágkorral, még pedig külön a 
leány-, külön a fiú-neveléssel. 

Alapeszméje: nevelés által a minden gyermek- 
ben benn rejtező ideális embert szabaddá tenni, vagyis 
az örök emberit kiben-kiben kialakítani. 

S mi az az ideális ember? Az ideális ember a 
természeti ember ellenkezője, maga a szellemi ember, 
vagy mint ő maga mondja: az emberben lélegző 
szentlélek-szellem, mely legfényesebben ragyog az ifjú 
korban, az összerők eme virágkorában. Később elher- 
vad a tömeg között, s az ember bukva s legyőzetve 
számiizetik a paradicsomból s él a sivár jelennek a 
szükség s környezet rabjaként 

E nevelés első és legfőbb tényezője az anya, s 
épen azért a nő eredeti rendeltetése sem lehet más, 
mint az anyaság. 

«A leányok — mondja Jean Panl — semmi 
másra nem nevelendők, mint az anyaságra, azaz ne- 
velőnőknek. » 

Mert a nő egyedüli hivatása: a tiszta emberi 
kialakítása a gyermekben. 

Az anyát nem helyettesítheti senki. A férfi nem 
is érkezik a gyermeknevelésre, hivatalos foglalatos- 
sága másfelé szólítja. Kötelessége, hogy szeresse s 
ellássa nejét, hogy egy nevelő kötelességét teljesít- 
hesse. O hoz törvényt s a nő végrehajtja. S ha rá is 
érne a gyermeknevelésre, az se volna előnyös. Mert 
a férfi egyoldalúan képez; a katona katonás, a pap 
papi nevelést ád — csak az anya emberit 

Azért az anyák az országok és városok alapvetői. 

Magasztos, dicső hivatás. Le is siijt Jean Paul 
az oly nőre, ki azt fel nem fogja. « Utálatos a nő — 
mondja — ki unatkozik, ha gyermeke van.» Pedig de 
sokan vannak ! Sokan, kik kedveseikért vagyont és vért 
áldoznak, de gyámoltalan kicsinyeiknek alig órákat 

Ezekhez fordul, hogy meglágyítsa őket: «Néz- 
zétek, kik még imént szívetek alatt voltak s most 
nincsenek abban, kis kezüket felétek nyújtják s má- 
sodszor esdenék táplálékért Némely régi népnél egy 
kérést sem tagadtak meg, ha az karon gyermekkel 
intéztetett, most saját karotokról,, vagy a dajkák kar- 
járól maguk a gyermekek kérnek önmagukért Ha 
hisztek a láthatatlan világban, hol a hálás szív öröm- 
könnyei többet nyomnak, mint itt a földön a koronák, 
ismeritek jövőtöket Ha jó nevelést adtok, elismer 
gyermeketek, mert egy sem feledkezett még meg az 
oly anyáról. Akarjátok, hogy nagyon szeressenek, 
soká, halálig? Nos hát legyetek anyák!* 

S hogy a nő tényleg anyaságra, illetőleg neve- 
lőségre van rendelve, vagy — mint ő maga mondja : 
«hogy a nevelői hivatásra ép a női tehetségnek van 
szabadalmi levele», azt Jean Paul a női természet 
alapos vizsgálatából merített érvekre alapítja. 

Mondhatom, kevés paedagogus figyelte úgy meg 
a leányok, illetőleg a nők természetét, mint éppen ő. 

Volt elég alkalma rá. Hogy időközben a lipcsei 
egyetemről, hol a theologiát hallgatta, haza került 
Ilosba 1784-ben édes anyjához, mivel földhöz ragadt 
szegény volt s pályája tovább folytatására nem is 
gondolhatott, nevelőséget vállalt, majd 1789-ben 
Schwarzenbachba ment s az ottani úri családok fel- 
kérésére magániskolát nyitott 

Lelkesedéssel látott dolgához. Forró vágya tel- 
jesült: a gondjaira bízott növendékek belső világába 
merülve, el akarta lesni a szellemi élet titkait, a lelki 
tehetségek fejlődésének s fejlesztésének alaptörvényeit 

Magániskolájában 10 különböző korú, nemű s 
tehetségű gyermek járt A legidősebb 15, a legkisebb 
7 éves volt Nem annyira tanítani, ismeretekkel meg- 
tömni, mint inkább nevelni akarta őket s mindeniket 
a maga egyénisége, a benne rejlő ideális embereszme 
követelménye szerint Kétségtelenül nehéz, szinte ki- 
vihetetlen feladat! S mennyire elüt a mai tanítók 
legtöbbje eljárásától, kik az egyéniséggel nem törődve, 
a gyermekeket mind egy kaptafára akarják húzni, 
mindeniket egyazon alapon, egyazon módszer szerint, 
egyazon célra igyekeznek kidresszirozni. 

Jean Paul nem tekintette az iskolát gyárnak, 
növendékeit gépeknek. Elő és személyes kölcsönha- 
tásban élt velük. A mechanikus és béresmódi neve- 

léshez nem érzett hajlamot Mi benne élt, mi őt 
hevítette, lelkével a lelkeket akarta életre kelteni; 
mert szent megg>'őződése volt, hogy minden gyer- 
mekben lappang, ha nem több: egy-egy szikra az 
örök isteni erőből. Ezt a szikrát lángra lobbantani, 
az volt vágya, célja. 

Innen van, hogy nála az ismeretanyag közlése 
csak eszköz volt egy magasabb célra, hogy ő csak 
azért tanított, hogy a tanultat növendékei, mint kis 
művészek szabadon és sajátosan alakítsák. Szóval 
módszerének célja az volt, hogy a gyermekeket ön- 
álló gondolkodásra, feltalálásra, alkotásra vezérelje s 
ekként az öntevékenység, önképzés szükségérzetét 
felköltse bennük. 

Igaz, hogy azután túlságba ment: erőltette az 
önállóságot, a szellemeskedést, úgy, hogy az elmés- 
ség valóságos kórsággá fajult iskolájában. A gyer- 
mekek vetélkedtek abban, hogy ki tud mennél meg- 
lepőbb gondolatot, megjegyzést tenni. Sőt volt az 
iskolában egy külön könyv, melybe alkalmi ötleteiket 
be is írták, az u. n. «Bon-mot anthologia.» A többek 
közt egy 1 2 éves fiú ezt jegyezte bele : Az embert négy 
dolog utánozza: a viszhang, az árnyék, a majom és 
a tükör. Egy 10 éves fiú: Isten az egyedüli perpeetum 
mobile. Egy hét éves lányka: A világ Isten teste. 

S mintha csak önmagát akarta volna reproidu- 
kálni tanítványaiban, iskolájából valóságos kis iro- 
dalmi kört teremtett 

Szegény gyermekek! egyebet sem csináltak, 
mint stylgyakorlatokat Volt olyan tanítványa, ki 
egy hónap alatt 1 35 ívnyi eredeti dolgozatot muta- 
tott be a mesternek. 

Szép volt a nevelési eszmény, de a módszer, 
melylyel azt megvalósítani törekedett, ép a cél eléré- 
sét tette lehetetlenné : Jean Paul a maga egyéniségé- 
vel a növendékek egyéniségét semmisítette meg. 

Épen azért gyakorlati paedagogiai működésének 
érdemét nem a növendékeknek elért eredményében 
kell keresnünk, hanem abban az eredményben, mit 
experimentálás közben saját szelleme közvetlen meg- 
figyelésen alapuló gazdagodásában ő maga ért el. A 
kis írók nyomtalanul eltűntek de helyükbe lépett a 
nagy paedagogus-író örökbecsű alkotásaival. 

Ismét felvéve az elejtett fonalat: Jean Paulnak 
volt elég alkalma megfigyelni a női lélek természe- 
tét — és ő úgy találta, hogy azt egység és bensőség 
jellemzik. Erői inkább befogadók, mint képzők, a 
változó jelen hű tükrei. Minden külső változást ben- 
sővel kísérnek, azért is oly talányosak. A férfit szen- 
vedély hajtja, a nő szenvedélyeket hajt, amaz monar- 
chikus, emez demokratikus, amaz gyakran komoly, 
emez boldog vagy boldogtalan, víg vagy szomorú. 

A férfi természet inkább epikus és reflexiós, a 
női inkább lyrikus és érzelmes. 

Lelkük éltető szelleme a szeretet Szeretnek 
vagy gyűlölnek. A menydörgés kocsija elé galambo- 
kat fognak, olyanok, mint az otahajtiák, szelídek és 
gyermekesek, de az ellenséget elevenen falják fel. Ó 
közülök kerülnek ki a legtüzesebb mystikusok. Még 
férfi nem halt meg Jézus iránt való sóvár szeretetből, 
— apáca igen. De stoikus csak férfi lehetett 

A nő teljesen átadja magát a tárgynak, melyet 
szeret A férfiak dolgokat, igazságot, vagyont, a nők 
személyeket szeretnek. A mi a férfinak a tudomány. 

könnyen ez lesz az asszonynak a férfi, a ki tudo- 
mányos. Már mint gyermek szeret a nő egy vexirem- 
bert, a babát és azért fárad ; a fiú pedig nádparipát 
szerez s ólomhadsereget s azzal fárad. S talán innét 
van, hogy iskolába kerülve a leány, — tovább játszik 
otthon babájával, mint a fiú játék tárgyaival. S innét, 
hogy a leányok gyakrabban köszönnek, mint a fiúk ; 
ők a személyeket nézik, a fiú talán a lovat az utcán ; 
amazok a tünemények, ezek az okok után kérdezős- 
ködnek. 

Igen, a nőnél a szív a központ. A legfőbb és 
legszebb, mivel őket a természet megáldotta : a szere- 
tet és ez a legerősebb hatalmuk is. 

De ha anyaság a nő rendeltetése s szeretet a 
lelke, igen természetes, hogy a leányok nevelésének 
e fő szempontok szerint kell igazodnia. Ez azonban 
nem zárja ki, hogy a nőt általános emberi nevelés- 
ben ne részesítsük. Mielőtt valaki anyává lesz, már 
ember. Az anyai rendeltetés az emberit nem pótolhatja, 
amaz emennek eszköze s nem célja. Miként a művész, 
költő stb. felett: úgy áll a nő felett az ember. 

A nő általános emberi neveléséről Jean Paul 
külön nem szól; azzal műve első alapvető részében, 
a gyermeknevelésnél foglalkozik. Itt tehát csakis a 
különös szempontok kerülnek szóba. 

A leánynevelésnél szerinte, minthogy anyaság 
a cél, a fejlődést maga a természet minden tekintet- 
ben e főcélra irányítja, s nekünk nincs más feladatunk, 
minthogy a természet ellenére ne cselekedjünk, se 
elébe ne vágjunk. 

A nevelés ne nyomja el a természeti erőket, 
hanem egészítse ki, tisztítsa és mérsékelje. 

A iiő — mint láttuk — csupa szív, ő érzi, de 
nem látja magát. Első és fődolog tehát a leányoknál, 
hogy érzelmeiket irányítsuk. Tanulja megismerni a 
leányka érzelmeinek* tárgyát. Azért üzenjünk hadat 
minden érzelgésnek, minden tárgytalan hangulatnak. 

Vétkezik az anya, ki leányai előtt azt, minek 
magában véve értéke van, teszem a művészetet, tudo- 
mányt, vagy épen a szív legszentebb érzelmeit, isten- 
káromló módon, mint férjfogó vadászati eszközt tün- 
teti fel és ajánlja. Ez eljárás annyi, mint gyémánttal 
vadra lőni. Csak a közönséges házi dolgok s ügyes- 
ségek díesérhetők, mint a házas élet jövendő kö- 
telékei. 

Második s fő dolgunk legyen az érzelmek tisz- 
taságának őrzése. A közönséges indulatokat irtsuk, 
mert fölburjánozva végzetesekké válnak. 

A leányok erkölcse szokás s nem elv. A leányt 
csak jó példával lehet javítani. Őket, mint az ókor 
papnőit, csak szent ligetekben lehet nevelni. A dur- 
vaságot s erkölcstelenséget hallaniok sem szabad, 
nemhogy látniok. Pazzi Magdolna monda halálos 
ágyán, hogy ő nem tudja, mi a szűziesség ellen való 
bűn. E példa szerint igazodjék a leánynevelés. O 
német szokás szerint a fiúk atyjuk után mentek a 
templomba, a leányok anyjuk előtt, valószínűleg, hogy 
mindig szem előtt legyenek. 

A leánynak legjobb társaság: az apa, anya, az 
ifjak (de nem a mai névelésúek). Leányok, hasonló 
korú leányok társaságában inkább veszítenek, mint 
nyernek. Csak hallani kellene a kölcsönös ingerkedést 
a nőnevelő-intézetben, midőn az ablakrácsozat előtt 
egy ifjú elhalad. S mit mondjunk a kolostorokról ! 

Nem szabad a nő lelkét bizonyos örvények felé 
terelni, ha az elmerüléstől meg akarjuk őt óvni. 
Bizonyos óvó szók inkább rábeszélés és csalétek. A 
szemérmetességet nem lehet tanítani, mindent pótol 
e részben a szülők jó példája. 

A leánynevelőknél valamivel többet érnek a 
nőtanító intézetek. De kívánatos volna, hogy min- 
denikben több gondot fordítsanak a női közszellem, 
a saját neműk iránt való becsíilés és szeretet ápo- 
lására. Szinte satiraként hangzik, hogy a nők egy- 
mást nem igen szeretik és szívelik. Anya! ápold 
leányodban mindenekelőtt a saját neme iránt való 
tiszteletet Bizony jó volna, ha a leányok a nőcselé- 
dekben nemcsak az embert, hanem a nőt is kímélnék. 

De miként az érzelmet, ép úgy helyes irányban 
kell az akaraterőt is fejlesztenünk a leányokban. 

A nőnek, mind hiába, ha gyengéd nemnek 
nevezzük is, erős akarata van. Megmondhatják azt 
a férjek. Bizony, nem egy férj, ki nejében egyszerre 
istennőt és rabszolgát óhajtott, bámulva veszi észre 
csalódását. Következőleg a leányakaratot nem annyira 
edzeni, mint inkább hajlítani s irányítani kell. 

Az indulatok kiirtásának legjobb szere, ha el- 
távolítjuk az azok kitörésére késztő alkalmakat s 
ápoljuk a szeretet, türelem és békesség erőit A tilal- 
mak semmit se használnak. Itt is a jó példa ér a 
legtöbbet 

Anyák, ne indulatoskodjatok! Az anyai kitörések 
hétszeres echó gyanánt viszhangzanak a leány házas 
éveiben. 

S még egyre különös gondot fordítsunk leányaink- 
nál. S ez a: vallásosság. 

Magas polcon is boldogtalan,- kinek szívében 
Isten nem lakik. A vallás fegyverzi fel s jutalmazza 
a nőt erővel, nyugalommal, csendes élettel. Az teszi 
képessé, még ha kevésbbé művelt is, a férfiak dur- 
vaságainak s sorsa mostohaságainak elviselésére. A 
vallás a köny óráit az ima óráivá varázsolja. 

De miként a belső lelki világ, a szív érzelmei- 
nek, az erkölcsiségnek és vallásosságnak ápolása, ép 
oly fontos a nőnevelésnél a munkakedvnek állandó 
élesztése is. Csakhogy itt nem az ú. n. szobamunka 
a lényeges. Varrni, kötni, stb. üdíilés, a munka ju- 
talma s nem annak gyakorlása. Lykurgus a spártai nő- 
ket a gyakorló terekre küldötte s csak a rabszolganők 
maradtak a szövőszék s a rokka mellett. 

Sőt a legtöbb kézi munka káros, mert mellette 
a tétlenségbe merülő lélek úgy megrozsdásodik; hiú 
képzelgésbe, ábrándozásba vesz. Kötő, varrótű a bol- 
dogtalan szerelem sebét csak felszaggatják, ellenben 
a rendes foglalatoskodás minden pillanatban új gon- 
dolatot ébreszt s száműzi a régit. 

Istenem! hogy küzd napról-napra az ifjú élet- 
pályáján, csakhogy célját érje. A leány a mábatí a 
tegnapot ismétli, mint a holnap tükrét. Az ifjú 
halad, a leány ül; amazt állni hagyják, ezt meg le- 
ültetik. 

Ismét, ha a nők olyanok, mint a szabók és csiz- 
madiák: szeretik az ülő életmódot. Napjuk tele reg- 
geli, délelőtti, déli, esti pihenővel, — főleg az elő- 
kelő hölgyeknél. 

S ez az ülő kórság a kicsinyeknél is terjed, 
mert sokszor maguk az anyák kelnek fel, csahogy 
gyermeküket a fáradságtól megkíméljék. 

Protestáns Esték. 1 1 

Hogy segítsünk e bajon ? Úgy, ahogy a szegény 
emberek segítenek. 

Kézimunka helyett házi dolgot a leánynak ! Ele- 
inte kezdje a főzésen, végezze a kertészkedésen, az- 
után kezdje a cselédek felett való helytartóságon, s 
végezze a házi számadás vezetésén. 

Ne mondja senki, hogy a háztartás, mint me- 
chanikus dolog, szellemi méltóságon aluli. Nincs mű- 
vészet mesterség nélkül. A szellem a munkás testben 
jelenik meg. A szobrász ideálját mennyi vágás^ ütés 
után testesíti meg. 

Minden erő bent rejlik, nem kívül. A háztartás 
teszi a leányt sokoldalúvá. Az anyákat ne nagyon 
bántsa, ha a leányt házi munkában találja kedvese. 
Mert maholnap bekövetkezik a házasság s a férj meg- 
csókolja az anya kezét mindazért, amit leányáért tesz. 

Foglalkoztassátok a leányokat s akkor ritkán 
foglalkoznak magukkal. A hiúság kifejlődésének is 
ez az egyik legjobb ellenszere. 

Pedig az ellen nem lehet eleget prédikálnunk. 
A nő külső előnyöket keres, olyanokat, mik a felü- 
leten pompáznak. Az aranyat nem veszi észre, mert 
a mélybe van. De a legveszedelmesebb az a hiúság, 
mely a benső értékes kincsekkel, mint külsőkkel ke- 
reskedik. Az olyan «szép ímádó», aki ezt tudja s azért 
térdel le, senki mást nem imád, mint önmagát és az 
ördögöt, meg imádóját 

S mennyire el van harapódzva a nőnél a tet- 
szeni vágyás. A nő még vén korában, még a beteg 
ágyon is, hová a férfi háló sipkában s hálókabátban 
dől le, felpiperézve fekszik, hogy legalább magának 
tessék. 

Miss Robinson, ha egy maga volna valamely 
szigeten s az ő képe a víztükrében, ott is napról- 
napra a legújabb divat szerint öltöznék. 

Valóban, a nő könyvtára: a ruhaszekrény. 

De hogy irtsuk ki a f élszegséget ? 

Foglalkoztassuk a leányokat s ne engedjük, hogy 
a dajkák, társalgónők s más efféle sáskanép őket 
minduntalan dicsérgessék. A tisztaság, rend s a benső 
szépség értékét hangsúlyozzátok; így a leány, mint 
a költő a művészet és eszme mellett, megfeledkezik 
magáról. Maga is művész lesz. 

S a szív nemességét — vallást, erkölcsöt, mun- 
kásságot — egészítsék ki a kellő ismeretek. 

A leány tanuljon és tudjon is, de főként oly 
dolgokat, mik az ő természetének s rendeltetésének 
megfelelnek. 

Ismerje az emberiség s a föld történetét, ismerje 
a föld s az ég dolgait. A szülőföldhöz láncolt leány 
szellemét felszabadítják az úti leírások. Jobb aján- 
dékot nem adhatunk a leányoknak, mint a földgömb 
rövid leírását 

A zene és ének is a női lélekre tartozik. Egy 
idegen nyelvet is szükséges tudni, de az elég is. 

De nem folytatom tovább. 

A Levana kimeríthetetlen a leánynevelésre vo- 
natkozó eszmékben. És ez eszmék, bárha csak töre- 
dékesen vannak oda vetve, bizony nem avultak el. 
Ellenkezőleg : jó részt örök igazságok s méltók arra, 
hogy megszívleljük őket. 

Főként egyet tanuljunk meg belőlük: a leány- 
nevelés el nem lehet eszmény nélkül. S ez eszményt 
csakis a női természet és rendeltetés ismerete alap- 

11* 

ján állítha^uk fel. Jean Paul hervadhatatlan érdeme, 
hogy a valódi női eszményt rajzolja elénk. 

Tiszta dolog, hogy az élet mostohasága követ- 
keztében az eszményt sok nő nem valósíthatja meg, 
hogy természetéből folyó rendeltetését el nem érheti 
egészben; de ez az igazságon nem változtat: az esz- 
mény azért eszmény marad s minden nő a felé te- 
kint szíve teljes vágyásával s teljesen boldognak 
csakis akkor érezheti magát, ha eléri, mire rendelte- 
tett: ha nőisége az anyaságban s a családban meg- 
dicsőül. 

E boldogságért neki kárpótlást nem adhat semmi 
e világon. Azért első sorban és főképen ez eszményre, 
e legszentebb célra neveljük leányainkat s minden 
más cél, mit a társadalmi életszükség parancsol ránk, 
legyen az egynek alárendelve. Akkor a leánynevelés 
reformját a nőiség ellen elkövetett bűn nélkül old- 
juk meg. 

Adja Isten, hogy úgy legyen! 

A munkáskérdés és a socíáiís 

reformok. 

«Videant consules* . . . 
Irta török-kanizsai Schulpk György. 

Xljvszázadunk utolsó évtizedeinek egyik legfon- 
tosabb kul túrproblémája a munkás-kérdés, melynek 
helyes megoldása képezi a modern jogállamok főf él- 
adatát Ezen kérdés számos közművelődési tényezőt 
foglal magában és kihatással van nemcsak a népek 
anyagi, de egyúttal erkölcsi életére is. Feleslegesnek 
tartom behatóbban magyarázni, mit értsünk a sociá- 
lismus fogalma alatt. Hiszen mindenki tudja, hogy 
az úgynevezett sociális mozgalom társadalmi moz- 
galom. De nem a társadalmi rend felbomlására és 
forradalmi felforgatására irányuló, hanem a társadalom 
minden rétegének minél általánosabb erkölcsi s anyagi 
jólétét, a megélhetési feltételek, a higher standard of 
life enyhítését, a műveltség s művelődés általánosítását 
célzó mozgalomnak kellene lennie. 

Eredetileg ez is volt a sociálismus tendenciája. 
A sociálismus mint érzelem megragadja a népek lel- 

két s képes őket nagy tettekre serkenteni, de elfaju- 
lásában erkölcsi romlást, szenvedélyességét és corrup- 
ciót von maga után. A sociálismus vonzó és elvarázsló 
erejét gyorsan ismerték fel az agitátorok. 

Igaz, hogy az izgatásnak elejét kell venni, 
mert veszélyes munkásságának eredménye terjed, 
mint a puszták tüze a dél-amerikai prairyk kiszáradt 
füvében, de másrészt törekedni kell arra is s ez az 
első feladatunk, hogy vonjuk el alóla a kedvező 
talajt. 

A sociális^ név nem pártnevezet, e kifejezés az 
individualismus ellentéte. Ez utóbbi azon irány, mely 
az emberi társadalom rendjében nagy figyelmet for- 
dít arra, hogy az egyes egyénnek szabad mozgása 
ne gátoltassék, hogy az egyes egyén mindenütt és 
mindenkor szabadon érvényesülhessen. Jelszava tehát 
egyéni szabadság még akkor is, ha az egésznek ká- 
rára lenne. A sociálismus azon irány, mely egyedül 
az általános jólétet tekinti s arra figyel, hogy a sze- 
gények s gyengék jóléte ne zavartassék meg a sza- 
badság s a hatalom egyenetlen elosztása által. Jel- 
szava tehát sociális rend még akkor is, ha ezáltal 
egyesek szabadsága korlátozva lenne. A legtöbb 
politikai párt elismeri a sociálismusnak bizonyos 
jogosultságát az elvont individualismussal szemben, 
mely a föld népeit valóban nyomorúságos állapotba 
juttatta. Nem feltétlenül szükséges azonban, hogy a 
sociálismus s az individualismus egymással ellentét- 
ben álljanak, az ellentétek csak akkor fognak feltűnni, 
ha vagy az egyik, vagy a másik kihágást követ el 

^ A sociálismus elnevezés Pierre Leroux-tól származik 
és l/ouis Reyboud népszerűsítette először. 

s így vagy a személyes cselekvési szabadságot any* 
nyira megsértik, hogy ezáltal az emberi nem fejlődé- 
sének eme fontos tényezőjét bénítják meg, vagy ha 
a szabadság egész néposztályok rovására, egyesek 
avagy egyes osztályok javára kiaknáztatik. 

A modern sociálismiisnak radikális tervei meg- 
semmisítik az egyént és azzal a modern kultúra min- 
den vívmányát. A sociális állam mintaképe a kény- 
szermunka-házakban látható. Ennek a megvalósulása 
ellen küzdenünk kell minden erőnkből, de küzdenünk 
kell az individualismus túlkapásai ellen is. S a legjobb 
fegyver e harcunkban a sociális reform. 

«A sociális bajok orvoslását ne keressük kizáró- 
lag a sociáldemokrata kihágások repressióiban, hanem 
inkább a munkások jólétének positiv fejlesztése és 
előmozdításában. » Bismarck. 

Világosítsuk meg egy kevéssé a tulajdonra vo- 
natkozó problémát. Az individualismus, melynek gaz- 
dasági consequenciája a privát tulajdon s a technika 
modern fellendülésének idejében a kapitalismus, a 
nagytőke, culturafejlesztőnek bizonyult, azonban több 
fogyatkozása s káros kórtünetei folytán egyrészt a 
szédítő nagy gazdagságot, másrészt a végtelen nyo- 
mort producálta. A collectivismus ismét a solidari- 
tást elősegíti és nevelőleg hat az emberekre, de utolsó 
céljában kivihetetlen, sőt minden nemesebbet romba 
döntve elfojtaná teljesen a legdrágábbat, az indivi- 
duumot 

Ami a sociális mozgalom genezis- és történetét 
illeti, bátran állíhatjuk, hogy mindenkor mutatkozott 
sociális mozgalom, midőn az ellentétek nagyon kié- 
lesedtek, midőn nagy hatalom, nagy korlátoltsággal, 

Hagy gazdagság, nagy szegénységgel, nagy virágzás, 
nagy tengessél állt szemben. Láttuk azt az Aegyp- 
tnsiaknál, a rómaiaknál (Gracchusok, Menenius Ag- 
rippa korában) s a régi görögöknél is (Plató). A Li- 
cinius-féle római törvényben a föld arányos felosz- 
tása volt az első feltétel. 

A communismus is régi eredetű. Aristophanes 
görög író a « Darazsak* című színművében ezeket 
mondatja Protagorassal : hogy mindenki legyen ré- 
szese mindennek és a vagyon legyen közös. Ne le- 
gyen többé sem gazdag, sem szegény ember. Nem 
látják többé azt, hogy egyiknek terjedelmes birtokok 
jutnak, a másiknak pedig anynyija sincs, hogy elte- 
mettesse magát, nem esik meg többé, hogy egyik- 
nek temérdek a rabszolgája, a másiknak egy cselédje 
sincs. Mindenki egyforma köríilmények közt fog élni. 
Azon kezdem, hogy közössé teszem a földet, a pénzt, 
s minden magánvagyont Azután ezen közös va- 
gyonból élíink, amelyet bölcs gazdálkodással fogunk 
kezelni. » íme a communismus, az agrarismus 2300 
évvel Lassale és Marx előtt. 

A coUectivismus és communismus tanai ellen- 
keznek az emberi természettel és a természettel egy- 
általában, mert teljes egyenlőség nem volt s nem lesz 
soha sem az emberek, sem a természet életében. 
Ameddig a vágyak, jellemek, a testi és szellemi ké- 
pességek, az óhajok, szenvedélyek különbözők és 'az 
addig lesz, meddig csak ember él, addig communis- 
ticus állam vagy társadalom nem képzelhető. 

A nemzeti vagyon a nemzet tevékenységének, 
szorgalmának gyümölcse. Mindenki, aki valamely 
nemzethez tartozik, kiveszi részét a nemzeti munka- 



169 



ból, kell tehát, hogy a nemzeti vagyonból is kivegye 
a maga részét. Ezen alapul a nemzeti vagyon helyes 
és arányos felosztásának elve. Helytelen és igazság- 
talan az, ha a nemzet bizonyos osztályának kezében 
minden vagyon összpontosul, a többi osztály pedig 
csupán nélkülözés- és szegénységre van kárhoztatva. 
Amely államban a tétlenséggel gazdagság, a munká- 
val nyomor párosul, ott minden nap közelebb hoz a 
katasztrófához. 

A tőke egyesülése egyes kezekben tagadhatat- 
lanul a modern kor jelensége. Okát a gépipar roha- 
mos fejlődésében kell keresni, nagy vállalatok meg- 
valósításában, melyek nagy igények kielégítésére 
szolgálnak; továbbá a folyton növekedő konkuren- 
ciában, mely ismét arra készteti a vállalkozókat, 
hogy újabb és újabb technikai segédeszközöket keres- 
senek. 

De mindennek daczára nincs jogunk ebből a 
coUectivisták consequentiáját levonni. 

« A gépek, mint E. de Laveleye helyesen mondja, 
« csodaerőt fejtenek ki, de a munkás nem ura, csak 
rabszolgája a gépeknek. Azelőtt egyes zárt testületek 
folytán a munka szilárd tulajdon tárgyát képezte. 
Most árú lett belőle, melynek ára a kereslet és kí- 
nálat szerint ingadozik. A bér néha magasabb, mint 
azelőtt, de bizonytalan és változó. Ha a munkanél- 
küliség, mely különféle gazdasági krízisek következ- 
ménye, a munkást minden élelmiszerétől megfosztja, 
senki sem törődik vele többé. » 

Marx szerint (A tőke «Des capitaux») a tőke 
mai szervezetében a kizsákmányolás eredménye s azt 
vissza kell helyezni a munkások birtokába. Ezen 

coUectivismus az iij államban^ mint azt a socialisták 
elképzelik maguknak, következő módon történhetne: 
a munkás minden elkészített munkadarabért annyi- 
szor kapná egy munkaóra értékét, mint a hány óra 
ezen munkadarab elkészítésére átlag igénybe veendő. 
A fizetés árúkra szóló munka-utalványokkal eszkö- 
zöltetik. Nagy nyilványos árúraktárak szolgáltatnák 
ki ezen utalványok ellenében a kívánt árúkat s bo- 
csátanak ki ezen árúutalványokat a beszolgáltatott 
árúdarabok ellenértékéül. A földtulajdon az államot 
illeti meg, illetve minden ingatlan vagyon és az örö- 
kösödés csakis ingó dolgokra lenne korlátolva. 

Ezen a közösségen alapuló collectivistikus állam 
az ókor népeinél úgyszólván általános volt Némelyek, 
mint a héberek, germánok s szlávok a földet idősza- 
konként új felosztásnak vetették alá. Voltak olyanok 
is, kiknél a föld együttes tulajdona az uralkodó ke- 
zébe tétetett le, ki ezáltal egyetemes védnökké vált 
és feladata volt a munkát és termékeit méltányosan 
felosztani alattvalói közt. Ezen typust látjuk a Phá- 
raók régi Egyptomában. 

Feltalálható ezen coUectivismus mai nap is 
Ázsia népeinél, hol majdnem kizárólagosan uralkodó 
rendszer, Afrikában és részben Eufópa keletén, mint 
Oroszországban egyes vidékeken. Ne feledjük el, 
hogy az ókor valamennyi népei közül azonban csak 
egy emelkedett magasabbra mindannyinál, a félvilágot 
meghódítva, a római nép, már pedig éppen a római 
népnél kezdődött a magántulajdon eszméje meg- 
alakulni és legtökéletesebben tért hódítani. 

Tudjuk, hogy ily communistikus közösségekben 
az ember jelleme, munkakedve s buzgósága folyton 

gyengül s apad, hiszen mindenki tudja, hogy a 
közösség gondoskodni tartozik felőle s csak annyit 
dolgozik, a mennyi épen szükséges, hogy elegendő 
táplálékhoz és ruházathoz juthasson. — Itt minden 
magasabb törekvés, küzdelem, önfeláldozás, minden 
ideális szárny suhogása a léleknek megszűnik és el- 
bénúl. 

A sociális reform lesz csak képes elhárítani a 
nemzetek és államokról ama veszélyt, mely a mai 
elégedetlenség és izgatottságban rejlik. 

Erőszakkal nem lehet eszméket elfojtani, az 
erőszak csak fokozza hódítási képességüket, csak 
több és több hívet gyűjt zászlójuk alá. A békés és 
praeventiv reformmunka teremtheti meg a békét s 
biztosíthatja ekkép a haladás zavartalan jövőjét. 

Be kell látnunk azt, hogy a jelenleg előttünk 
álló társadalmak a maguk intézményeivel még nem 
érték el a tökéletesség fokát. Most, midőn a kultúra, 
— leginkább a materiális kultúra — oly hatalmasan 
fejlődött, midőn a technika világraszóló újabb s újabb 
vívmányaival a kézi munka értékét a legcsekélyebbre 
leszállította, most, midőn oly éles és óriási a különbség 
az egyes társadalmi osztályok közt, állunk egy új 
kiváló fejlődési korszak küszöbén. Kiegyenlíteni a 
mennyire lehet, a gazdasági ellentéteket, enyhíteni a 
társadalmi nyomort, nemesbíteni az emberiség lelki 
életét, ezek legyenek a reform vezérlő elvei. 

A sociális bajok orvoslása által Magyarország 
közgazdasági élete és belbékéje, közművelődési hala- 
dása olyannyira megszilárdulna s fellendülne, hogy 
hazánk egyik legbiztosabb védbástyájává válna a 
világkultúra békés és fényes továbbfejlődésének. 

Törekednünk kell a törvények keretén belül 
előállítani az egészséges közgazdasági egyensúlyt s 
lehetségessé tenni minden jóravaló s kötelességeinek 
megfelelő honpolgárnak társadalmi érvényesülését 

Van egy tényező, mely képes leküzdeni a leg- 
nehezebb akadályokat s elősegíteni a sociális probléma 
megoldását 

Ez az állam. Ennek legszentebb feladata, meg- 
védeni a gyöngéket, felsegíteni a gazdaságilag leg- 
rosszabb helyzetben sínlődőket, oltalmazó kezet nyúj- 
tani azok felé, kiknek küzdelmük a megélhetésért a 
legnagyobb erőfeszítést veszi igénybe, kik csak mától 
holnapra vegetálnak szerény keresetükből. 

Az állam kötelessége s feladata, egyik legma- 
gasztosabb missiója a productiv, az állami s közgaz- 
dasági életnek fenntartó, fejlesztő elemét képező 
munkásosztály sorsának folytonos javításán lanka- 
datlan kitartással fáradozni. 

A vállalkozó, a munkaadó — kevés kivétellel — 
a saját érdekét tartja szem előtt első sorban, még 
pedig többnyire a végletekig, úgy, hogy a mennyire 
csak lehet, kiaknázza munkásainak erejét, a nélkül, 
hogy azt a teljesen megfelelő módon recompensálná 
és így elkeseríti a munkást s a társadalomnak ellen- 
ségévé teszi, leginkább pedig azon társadalom gyű- 
lölőjévé, melyhez maga a munkaadó tartozik. A míg 
ez a szerfeletti önzés meg nem szűnik, nem számít- 
hatunk arra a jobb belátásra s arra a változásra, 
mely a munkáskérdés megoldásának legalább is meg- 
közelítéséhez vezetne. Addig is az államnak kell 
törekedni a tőle telhető módon megváltoztatni e 
veszedelmes viszonyokat 

Pregnáns symptomája a modern kornak az, hogy 
a tudományos s cultúrális haladással az általános 
jólét fejlődése nem tartott lépést, már pedig azon 
állam lesz csak képes fenntartani magát s tovább is 
haladni, mely minél szélesebb s biztosabb alapokra 
fekteti a nemzeti vagyonosságot, de egyúttal az 
erkölcsi nemesítést is minél általánosabban előmoz- 
dítja. 

Mindenekelőtt két fontos tényezőt kell tekin- 
tetbe vennünk, melyek jótékony hatással voltak s 
vannak a munkás viszonyok új alakulására és ezek 
egyrészt a kézimunka, a kis ipar, a mezőgazdaság 
hanyatlása, másrészt a nagy ipar óriási s rohamos 
felődése s a folytonos növekedése az elszegényesedett 
tömegnek. 

«Túz s villám az emberi gazdaság hatalmas 
szolgáivá lettek ; vasutak, hajók, távírók, távbeszélők 
megszüntetik az elválasztó távolságot. Az egész világ 
^SY fogyasztási területté vált, a nemzeti gazdálkodás 
tavából kivitetett immár a nemzetek hajója a világ- 
gazdaság tengerére. Hatalmas ott a hullámzás s el- 
vész azon hajó, mely nem elég erős, hogy megküzdjön 
minden viharral. Úgy kell tehát felépíteni a hajókat, 
hogy el ne sülylyedjenek a világconcurrentia, a nagy 
productió veszélyes óceánján. » A nagy ipar fejlő- 
dését elő kell mozdítani ; minél jobban virul az ipar s 
minél inkább megizmosodik, annál többet juttathat 
a vállalkozó, a munkaadó a munkásoknak is, annál 
inkább részesíthetők a munkások oly intézmények 
áldásában, melyek az élet könnyebbítésére s a jólét 
fejlesztésére irányulnak. Másrészt azonban az ipar 
felvirágzásának elősegítése mellett védelmet kell 

nyújtani a munkásnak, ki a munkaerő értékének de- 
valválása folytán úgyszólván rabszolgává sülyedt a 
nagy tőke szolgálatában. És ezért szükséges a mufi" 
kásvédtörvény hozás ^ meg kell akadályozni azt, hogy 
a munkás a munkaadó rabszolgája legyen. 

A munkás szabadsága érdekében az államnak 
korlátolnia kell a munka szerződési szabadságot 
A női, a gyermek, az éjjeli munkára vonatkozólag oly 
törvények alkotandók, melyek teljesen megvédik a 
munkások egészségét és erkölcsét A betegség, az 
aggkor, s rokkantság, a munkaképtelenség s a mun- 
kások nyugdíjazására vonatkozó biztosítási stb. törvé- 
nyek által meg kell mutatni azt, hogy a munkás nem 
oly játékszer a munkaadó kezében, nem oly puszta 
gép, melyet bármikor elvethet magától, bármikor 
kiküszöbölhet üzeméből. Oly életet kell nyújtani a 
munkásnak, mely őt megilleti szorgalma és becsüle- 
tessége után, s ily értelemben a munkás védtörvény- 
hozás a munkás-szabadság törvényhozásává lesz, mely 
hívatva van a forradalmi törekvéseket megszüntetni 
és az elégedetlenség vörös zászlója helyett a béke 
fehér lobogóját feltűzni mindenhová, hol eddig a gyű- 
lölet és irigység honolt 

Munkásvédtörvényeink nagyon hiányosak s elég- 
telenek. A betegsegélyezésről szóló törvényünk is 
csonka, mert nem terjeszkedik ki a földmunkásokra, 
sem az összes ipari és kereskedelmi alkalmazottakra. 
Ipartörvényeink intézkedései a munkaidő tartamáról, 
a gyermek s női munkáról, a műhelyek és gyárak 
egészségügyi viszonyairól, a biztonsági intézkedések- 
ről, az iparfelügyelőkről, stb. szinte nagyon de na- 
gyon hiányosak. 

A munkásoknak munkaerejükön kívül más va- 
gyonuk nincs, azért ennek s az egészségüknek meg- 
oltalmazásáról gondoskodnia kell az államnak és a 
társadalomnak. 

Egyedül a munkaadók jóakaratától függő in- 
tézmények nem fognak czélhoz vezetni, mert hisz 
ezek nagyobbára a pártfogás, a protekció jellegét 
viselik magukon ; sok munkaadó nem is akarna, vagy 
nem is tehetne semmit, szükséges tehát az állam köz- 
belépése törvényes intézkedések útján. A tulajdon 
védelme, ez a modern jogállam egyik főfeladata, a 
munkás egyedüli tulajdona munkaereje, tehát ezt 
meg kell védeni mindennemű kizsákmányolás és káro- 
sítás ellen; azt megvédeni minden modem jog és 
kultúrállam egyik legszentebb erkölcsi hivatása és 
legszigorúbb kötelessége. 

A főbb visszaélések a munkások erejével, egész- 
ségével és megélhetésüket nehezítő tényezők: 

A gyermekek és nők rendszeres alkalmazása 
ipari s gyári munkára. 

A munkásoknak gyakran rendkívüli hosszú időn 
át való foglalkoztatása. Sok helyen a csekély bér. 

Az úgynevezett hivatási betegségek, melyek 
részben vagy egészen munkaképtelenné teszik. 

A munkás aggkora, betegség, vagy baleset foly- 
tán való teljes vagy részbeni, folytonos vagy idősza- 
kos keresetképtelensége. 

A munkanélküliség, az egészségtelen s túldrága 
munkáslakások, illetve a lakáshiány, az élelmi cik- 
kek drágasága és hamisítása stb. stb. 

A sociális kérdés azonban nemcsak közgazdasági, 
de erkölcsi kérdés is egyúttal. A kedély s szellem 

élete, a lélek nyilvánulásai is nagy szerepet játsza- 
nak a munkás életében. 

Képezni kell kedélyöket, erősbíteni vallásos ér- 
zületüket és rá kell utalni arra, hogy az anyagi 
dolgoknál az erkölcsi, a lelki momentumok nagyobb 
jelentőségűek, művelni kell őket arra, hogy szellemi 
s lelki élvezetekben nagyobb örömet leljenek az 
anyagi gyönyöröknél. 

Rendkívüli jelentőségű az erkölcsi s vallásos 
élet hanyatlása. Ebben keresendő annak az oka, hogy 
a különböző osztályok közötti ellentétek annyira ki- 
élesedtek, hogy immár gyűlöletteljesen állnak ma az 
osztályok egymással szemben. 

A nép álprophetái azt mondják, ne higyjetek 
az egyháznak, ő örök életet ígér, de nem ád kenyeret 
a földi élethez. Talán adnak ők a népnek kenyeret 
ama izgatók, kik félrevezetik? Nem, sőt még ők 
élnek a munkások pénzéből. 

A keresztyénség tiszteletet szerzett a munkás- 
nak s alaptételül állította fel a személyes felelősséget 
arra nézve, hogy minden egészséges ember a maga 
s övéi szükségleteit megszerezze,^ visszaadta az ember 
személyes méltóságát, meghonosította az általános 
emberszeretetet s felmutatta a humanismus eszmény- 
képét. Ez volt a keresztyénség sociális hatása az első 
századokban Christus születése után. 

Sajátítsuk el ismét magunknak ezen fenséges 
elveket s eszméket! 

A folyton növekvő elégedetlenség leginkább 
annak a következménye, hogy vágyaink s igényeink 

' lyukács 10. 7. «minden munkás megérdemli bérét* 

folyton növekednek s erkölcsi erőnk, hitünk, jellem- 
szilárdságunk, kötelességtudásunk s felebaráti szere- 
tetünk rohamosan és szemlátomást csökken. E kór- 
tüneteket sajnos már a munkásosztályban is látjuk 
felmerülni. A sociális kérdés, mely az egésx társadal- 
mat felkarolja, nagy jelentőségű erkölcsi kérdés is 
tehát s az erkölcsök nemesítése és javítása nélkül 
megoldható nem lesz. 

Ráutaltam a különféle társadalmi bajokra s 
mindenekelőtt a modern világnézetet kell elítélnünk, 
mely a rideg leghatártalanabb önzés alapkövein 
nyugszik. 

Sajnos, hogy a sociális probléma csak rendkí- 
vül nehezen vihető megoldása elébe, — az individu- 
ális felfogás túlzása, mely az önzésben jut kifejezésre, 
parallizálja a Szentírás azon szép szavát, Christus taná- 
nak azon alapját és koronáját, mely ama mondást rejti 
magában : « Szeresd felebarátodat, mint tenmagadat !» 

Teremtsük meg azt a békés helyzetet, mely 
utat tud nyitni az egyén boldogulhatásának és határt 
szab az önzés túlkapásainak. 

A közgazdasági politikának erkölcsi motivuma 
abban rejlik, hogy mindenki munkája után ember- 
ségesen megélhessen s ezt ne tévesszük el soha szem 
elől, ha nemcsak azt akarjuk, hogy a productió növe- 
kedjék, a fényűzés gyarapodjék, a külső kultúra emel- 
kedjék, de egyúttal a nép is boldog legyen és meg- 
elégedett, s az is, ki teremt s alkot, részesülhessen 
alkotása áldásaiban. 

A sociális kérdésnek erkölcsi oldala abban áll, 
hogy a közgazdasági viszonyok megegyeznek-e az 
erkölcsi törvényekkel, vagy nem. 

Protestáns Esték. 12 

Az erkölcsi élet körébe vág az, hogy a munkás 
mikép dolgozik, munkáját minő nehézségek gátolják 
meg vagy súlyosbbítják, továbbá, hogy munkája után 
milyen jutalmat remél, hogy a munkaadó megfelel-e 
kötelességeinek, hogy az állam s a társadalom kellőleg 
méltatja-e a munkás serény és nehéz tevékenységét 
s alkotásait. 

És hogy e helyen ismételten és egyszer s min- 
denkorra állást foglaljunk a minden néven nevezendő 
socialistikus üzelmek , communistikus felforgatási 
eszmék, nemkülönben pedig boldogítási theoriák ellen 
is, melyek a gyakorlati életbe átültetve, mindig csak 
rémkép gyanánt nyilatkoznak s a szenvedő emberiség 
számára a legparányibb haszonnal sem járnak, hogy 
állást foglaljunk minden általános birtokfelosztás, a 
rangbéli különbségek eltörlésének tervei ellen, bátran 
és nyiltan kijelentjük: Nem a rangbéli különbségek- 
ben, nem is a különböző vagyoni és hatalmi helyze- 
tekben fekszik a baj kútforrása, mely társadalmunk 
kóros állapotát okozza. Mert a magasabb és alacsonyabb 
rangosztályok különbségeit feltételezi maga az állami 
és társadalmi rend és e különbségek fenn fognak 
állani, mindaddig, míg általában különböző tehetségű, 
különböző felfogású, jellemű és erejű emberek léteznek. 
Hanem igenis abban látjuk a baj gyökerét, hogy a 
becsületes munkát nem honorálják kellőkép, és pedig 
nyerészkedési vágyból nem részesítik abban a jutalom- 
ban, melyet követelnie szabad, melyet követelnie kell, 
ha biztos existenciát akar alapítani. Minden tisztes- 
séges hivatás kell, hogy fenntarthassa emberét. És 
a munkának állami törvény útján kell biztosítani 
azon értékét, mely joggal megilleti. Úgy szintén az 

állam dolga és gondja, hogy alattvalóinak, polgárai- 
nak képességeire és művelődési állapotára kellő 
figyelmet fordítva, azoknak segédkezet nyújtson biztos 
keresetforrás feltalálására a legmesszebb menő tör- 
vényes határozatok és társadalmi berendezések által. 

A valódi jogállam megalakítása századunkban 
minden állami életnek főfeladata. E jogállam féltett 
drága kincsként született meg többé-kevésbé véres 
forradalmak méhéből. Minden alkotmányos állam, 
mely ily nagymérvű változásokból megújulva fejlődött, 
a socialis reformot írta zászlajára. Csakis ezen jelvény 
teszi létezését jogosulttá. E jelvény alatt győzedelmes- 
kedni fog mindig és mindenütt. Bizonyos, hogy e 
magasztos cél eléréséhez az összes állami és társa- 
dalmi orgánumok jóakarata és kitartó munkaereje 
múlhatatlanul szükséges, az összes hivatási osztályok 
egyöntetű összműködése. 

Teljességgel osztjuk Hayem Armand nézetét, 
melyet az állam hatalmáról és rendjéről kifejt: 

«Az állam számára», így szól többek között: 
«két dolog van, mely minden másnál fontosabb: a 
hatalom és a rend. A hatalom, mely a rendet meg- 
teremti, a rend, mely a hatalmat biztosítja. A rend 
a népek boldogsága, a lelkiismeret békéje, ez a 
sociálharmónia, mintájára az universalis harmóniának. 
Azon államférfiú, ki e két metaphysikus fogalmat 
nem teszi politikai nézeteinek zárkövéül, nem érdemli 
nevét !» 

Ha az államtól várjuk a segítséget, — és egyedül 
tőle várjuk azt — akkor mindenek előtt a kellő 
hatalom fölött kell rendelkeznie, ebben mindnyájan 
egyetértünk; csakis akkor teremtheti meg a rendet 

12* 

is. Programmunkban tehát kezdetül az áll: «Az állam 
hatalma befelé úgy mint kifelé !» 

E hatalom azonban csakis a honpolgárok jó- 
létére támaszkodhatik; e hatalom a nép elégedettsé- 
géből fakad. E csendes boldogság ismét az egyesek 
életföltételeinek kielégítő keresetforrásából ered. Min- 
den kormány tehát arra legyen tekintettel, hogy hová 
tovább minél több ily életföltételeket, ily életfenn- 
tartó és biztosító, a megélhetés módjának, az egészség 
gondozásának könnyebbítését előmozdító tényezőket 
létesítsen; a kormány kötelessége: az állami háztar- 
tást úgy berendezni, hogy a munkásnak agrár és 
industrialis érdekeit óvja, akár az egyszerű földmi- 
velő pór, akár a kézmíves érdekeiről szólva. A kor- 
mány teremtsen rendet kiváltkép ott, hol a földbir- 
tok és a tőke hiányzik, rendezve viszonyait kíilönö- 
sen ama munkásosztálynak, mely kizárólag keze mun- 
kájára van utalva, mely kizárólag napi és heti bérben 
dolgozik s melynek existenciája mind e mai napig 
úgyszólván a levegőben lebeg. 

Hatalom és rend, ez vezércsillaga minden egész- 
séges életképes állami életnek. De hogy a rend va- 
lóban biztos alapon nyugodjék s ne szoruljon pilla-, 
natnyi külső hatalmi eszközökre, ehhez szükséges a 
kormány bölcsessége, mely a rend ős ellenségét, a 
socialistikus forradalmakat kikerülni, lehetetlenné 
tenni képes. Hiszen jól tudjuk, hogy napjainkban nem 
létezik állam, mely más mint az általános embersze- 
retet alapelveire volna építve, ha ugyan életképes- 
ségét be tudja bizonyítani. Fényes példa rá a japáni 
állam felvirágzása, mely a keresztyén európai kul- 
túra terjesztésével növeli hatalmát De ha az állam 

nem törődik avval, hogy polgárainak százezrei nyo- 
morban, Ínségben, erkölcsi elzüUésben tengenek, ak- 
kor ne is csodálkozzék ama vész teljes, a törvényes 
rendet kigúnyoló eruptiók fölött, melyek strike-ok, 
merényletek, anarchistikus őrjöngések útján erőnek 
erejével meg akarják a helyzetet változtatni s me- 
lyek a humanitást modern csalásnak kikürtölik. Ke- 
reken tagadjuk, hogy a létező bajokon gyorsan segí- 
teni képtelenség volna. Az igaz, hogy hajthatatlan 
vasakarat szükséges hozzá még inkább, mint ország- 
szerte csodált financ-genie, szükséges hozzá becsületes 
nyiltszívűség, mely az igazságszeretetet érvényre jut- 
tatni képes. 

És különösen nálunk, áldott Magyarországunk- 
ban, melyre a természet kincseit tele kézzel szórta, 
hol komolyabb jellegű socialistikus mozgalmak még 
nem hódítottak tért, mert legtöbb esetben hajótörést 
szenvedett az izgatók erőlködése értelmes munkás- 
népünk becsületes gondolkozásmódján, — különösen 
nálunk még könnyen megakadályozható a veszély 
hatalmas «ne tovább !»-bal. 

Reformprogrammunk általános kifejtését meg- 
előzzük egy mintaberendezés ecsetelése által, mely 
egy gyári telepen tényleg fennáll és figyelmünkre és 
érdeklődésünkre teljes mértékben érdemes, mely méltó 
arra, hogy legalább nagyjában utánoztassék, életbe- 
léptettessék. Szórói-szóra idézzük a rövid jelentést, 
mely az « általános evang. luth. egyházi lap» 4-ik 
számában (Lipcse, 1894.) megjelent:« A sociális kér- 
dés megoldásának mintaképéül szolgáljon a Thaon- 
ban (Vogesek departement-ja) létező mosó- és festő- 
intézet, melyben a Lederlin gyáros vezetése alatt doI- 

gozó 1500 munkásnak és azok családjainak a követ- 
kező kedvezmények kínálkoznak: A munkás beteg- 
sége esetén a munkabér felének kiszolgáltatása; a 
munkásnak és családjának ingyenes orvosi kezelése 
a betegség teljes tartama alatt; házasságkötés eseté- 
ben 30 franknyi adomány; nyugdíj az özvegyek és 
öreg munkaképtelen munkások számára; a temetési 
költségekért való kárpótlás; a tiszta haszonban való 
aránylagos osztalék. Azonkívül alapítottak ott a mun- 
kások érdekében takarékpénztárt, mely 5 g-os kama- 
tot fizet, iskolai takarékpénztárt, fürdőket, rajz tanfo- 
lyamot, könyvtárt ingyenes használatra, zenekart, sat 
sat Ha minden gyárban a felsoroltak csak egy ré- 
szét létesítenék, akkor a sociális kérdés távolról sem 
volna oly súlyos, mint aminő jelenleg. » 

A mai társadalmi viszonyaink közepette egy- 
szerűen mesének hangzik ez, pedig e colónia fenn- 
állása tényleg tiszta való. Itt a munkás tudja, hogy 
meg van oltalmazva, jövőjét biztosítva, sőt magát 
becsülve és szeretve látja. 

Megakarom itt röviden említeni még a Krupp- 
féle munkás-telepet is Essenben, (Németországban.) 
Azt hiszem nem lesz érdektelen, ha rövid vonások- 
kal ecsetelni fogom ama nagyszerű Colónián tett 
észleleteimet 

A Krupp-czég mintegy 10,000 családot lát el 
egészséges s olcsó munkáslakással, nagyobbára több 
család, átlag 3—4 lakik egy-egy házban, az újabb 
telepeken az egy, két és négy családházak systémá- 
ját alkalmazta az alapító. 

A telepeken vannak elemi iskolák és különféle 
képző egyletek szervezve. Huszonhat fogyasztási 

csarnok tartozik e telepekhez, ezekben a munkások 
évi fizetésüknek bizonyos meghatározott J-hoz képest 
mindennemű élelmicikket, ruházkodási eszközöket, 
bútorokat, könyveket, virágokat stb. stb., szóval min- 
dent, a mi élethez szükséges és a mi az otthon dí- 
szítésére, az élet felvidítására szolgálhat, jutányos, 
illetve kedvezményes áron cheque-ek kiszolgáltatása 
ellenében bevásárolhatnak. Minden vétel (a vevő neve, 
a tárgy megnevezése és az ár) külön könyvekbe lesz 
bevezetve és a vevő egy nevére szóló utalványt kap, 
melynek előmutatása után az általa kívánt tárgyakat 
neki kiszolgáltatják. Az év végén e vételári tartozá- 
sok összegéből 6g-nyi rabatt lesz még levonva a 
munkások előnyére. Ezen intézmény egyike a hu- 
manismus legfényesebb alkotásainak és követésre 
méltó minden tekintetben. 

Igen érdekes és czélszerű a gazdasági, illetve 
a házviteli iskola is (Haushaltungsschule). Gyönyörű 
nagy emeletes épület, terjedelmes gazdasági kert 
közepében. Itt a munkásleányok (fiatal, serdülő leá- 
nyok) a házvezetés — főzés, mosás, vasalás, számo- 
lás stb. — mesterségében lesznek kitanítva, mégpedig 
24 leány. *Az iskola áll két osztályból, a kezdők és 
haladók osztályából. Egy hónapnál tovább nem él- 
vezheti senki ezen iskola jótéteményét, de a kitűnő 
oktatási módszer következtében két hét alatt rende- 
sen oly sokat tanúinak még a leghanyagabbak is, 
hogy az itt szerzett ismereteik alapján könnyen és 
jól lesznek képesek a szülői házuk egész kis gazda- 
ságát vezetni. 

A Krupp-féle telepen van külön posta, fürdő- 
ház- telep, több kaszinó és egy nagy igen szép park. 

Az idősebb munkások számára a czég az «Altenhof» 
nevű telepet létesítette, mely eddig 1 1 4 lakrészből áll. 
Ezen házak csak egy-egy vagy két-két család szá- 
mára szolgálnak lakással és mindegyik lakáshoz külön 
kert és udvar tartozik. Ezen lakásokat teljesen in- 
gyen élvezik az elaggott munkások. 

Az «Alfredshof» nevű háztelep 500 házból fog 
állani — nagyrésze már elkészült — és az idetartozó 
házak 3 — 4 lakást tartalmaznak. 

A nőtlen munkások számára tavaly külön telep 
épült, melyen könyvtár, kaszinó és fürdőhelyiségek is 
vannak berendezve. 

A Krupp-féle munkástelep, ami organizációját, 
célszerű beosztását, intézményi nemes voltát s az 
általa elért erkölcsi eredményt illeti, Európában pá- 
ratlanul áll, mint a felebaráti szeretet és a valódi 
erkölcsi kulturhaladás dicső és hatalmas alkotmánya. 

A munka- és munkásvédés kérdésének békés 
úton való megoldása céljából az egész művelt Euró- 
pában már évtizedek óta létezik áldásteljes mozgalom, 
melyet igazán fenkölt jellemek inscénáltak, ezeknek 
valódi emberszeretet és dús élettapasztalat nyomta 
kezükbe a tollat s adta ajkukra a lelkesítő szózatot. 

Ott látjuk mindjárt Németországban a munkás- 
védő-törvényt, mely betegsegélyző pénztár egyletet, 
balesetek elleni biztosítást, invaliditási törvényt és 
öregségi biztosítást már 1891-ben léptetett életbe. 
S ott áll Franciaország, hol évente 1 millió frankot 
szavaztak meg a munkások nyugdíj pénztára javára; 
ennek a nyugdíjalapnak egyik részét magok a mun- 
kások, másik részét a munkaadók, harmadik részét 
az állam fizeti be. E pénztárt az úgynevezett munka- 

hivatalban kezelik (Sytidicat des ouvriers). A mun- 
kások nyugdíjalapját szabályozó rendelet Franciaor- 
szágban már 1891. október 22-ike óta létezik, mely 
rendelet szerint a francia hadügyminisztérium minden 
biztosított munkás után annak hadkötelességi idejére 
fejenkint naponta 10 centime-nyi biztosítási összeget 
fizet be. Nemes intés ez, miként kellene az állam 
administratiói gépezetét újjáalakítani. 

A francia kamara 1892. október 29-ikén tartott 
ülésében végleg elfogadta az új francia munkásvédő 
törvényjavaslatot s törvényerőre emelte, valamint 
1893. január 1-ével életbe is léptette. E törvény min- 
denesetre haladást jelent az azelőtt, 1874. május hó 
19-ike óta joggyakorlatban állott volt törvénynyel 
szemben. Az új törvény I-ső cikk következőképp 
hangzik : 

«A gyermekek, kiskorú leányok és asszonyok 
munkája, gyárakban, bányákban, kőfejtésekben, építő- 
tereken, műhelyekben és mi ezekkel összefüggésben 
áll, akárminémű légyen az, e törvényben meghatá- 
rozott kötelességek alá van vetve ». 

Ilyen és hasonló törvények bölcs életbeléptetése 
oly jótékonysági intézeteknek veti meg alapját, me- 
lyeknek működését kétségen kívül dús áldás kíséri, 
mert a legszentebb érdekek megóvására mögöttük 
áll az állam hatalma ; ilynemű jótékonyság a leghat- 
hatósabb fegyver a socialismus, communismus felfor- 
gatásai ellen. Csakis ezen úton sanálhatók az ezerféle 
bajok s akadályozható meg a népszenvedély elemen- 
táris kitörése. 

Fényes útbaigazításképen ott ragyog nemeslelkű, 
szeretett királyunk példája, fenkölt hangon hirdetve, 

hogy a nép jólétének emeléséhez, a munka megju- 
talmazásához határozott gyors tetterő szükséges. « Ki- 
rályunk nagylelkű cselek vény e» cím alatt a napi 
sajtó a következő legmagasabb rendeletet hozza köz- 
tudomásra: «Az állami nyomda vezetője, Beck udvari 
tanácsos, uralkodónk azon legkegyelmesebb elhatá- 
rozását közölte e nyomda munkásaival, hogy ezentúl 
a személyzet összes tagjai 1 évi szolgálati idő letel- 
tével nyugdíjképesek. E nyugdíj a fizetés magassá- 
gával áll arányban. Azon munkások is, kik a szolga- 
személyzethez tartoznak, 10 év leteltével, ha a 
tényleges szolgálatban munkaképtelenekké váltak, 
igényt tarthatnak nyugdíjra. Nevezetes újítás ez, mely 
állami munkások nyugdíjképességét biztosítja. 

A reformok felé vezető irány nálunk is egyen- 
getve van. Baross Gábor a munka ügyét, szigorú bár 
de igazságos kézzel kormányozta : ő létesítette a nagy 
kezdetet s vetette meg az első alapot az állami vasár- 
napi munkaszünet kötelezővé tételével. De Baross 
korán szállt a sírba s vele együtt sírba szállt a mun- 
kásvilág sok szép reménye is. Egy telhetetlen keres- 
kedelmi és gyári clique-nek sikerült mindenfelé ki- 
fogásokkal kijátszani a törvény vas akaratát, s a vár, 
mely egyszer ily ostromot szenvedett, sokáig magát 
nem tarthatja. Közbe jöttek azután az ú. n. magasabb 
politikai kérdések s háttérbe szorították a lényegte- 
leneknek, vagy legalább nem annyira fontosoknak 
tartott munkásvédőtörvény-javaslatokat. 

A munkáspárt komoly kérdései levétettek a 
napirendről. Mikép lehetne tehát az erre vonatkozó 
törvényjavaslatokat gyors egymásutánban lebonyo- 
lítani? Oly törvényeket t i. melyek az egész ország 

munkásvilágának életviszonyait gyökeresen megja- 
vítanák. 

Első sorban a munka idejét illetőleg kellene 
kimerítő törvényjavaslatot kidolgozni és pedig egy- 
aránt kötelezőleg az összes gyárakra és vállala- 
tokra, a szabadalmazott részvénytársulatok kivétele 
nélkül. 

E törvényjavaslatban a munkaidőt okvetlenül 
le kell szállítani és pedig minden nehezebb foglal- 
kozásnál napi 9 — 10 órára. 

A munkaidő megállapítása a munkások neme 
és kora szerint eszközlendő. Tilos legyen fiatal mun- 
kásokat menetben lévő gépek kenés és tisztítására, 
horizontális kerekek forgatására, körfűrészek, mecha- 
nikus vágóeszközök használatánál és egyes az egész- 
séget vagy életbiztonságot különösen veszélyeztető 
foglalkozásoknál, mint fémek aranyozása és ezüstö- 
zésnél, zománc-munkálatoknál, gyújtókanócok, rob- 
bantó kupakok, tűzi-játék eszközök, lőpor, aether, 
világítógáz, salétromsav, chlór, chlórmész, phosphor, 
jód, ólomcukor, ólomkéneg, könkéneg, szénkéneg, 
szénoxyd, szénsav, cyan, rézoxyd, benzin, benzol, ani- 
lin, ultramarin, arzénsav, soda, üveg és porcellán 
előállításánál, továbbá malmokban, fazekasoknál, do- 
hánygyárakban stb. alkalmazni. 

Bányákban legalább 15 évesnek kell lennie az 
alkalmazott munkásnak. 16 éven alóli fiatal munká- 
soknak az éjjeli munka egyáltalában tilos legyen 
és ezek 10 óránál tovább ne dolgozzanak naponként 
és ezen munkaidő is legalább 1^ órai pihenés által 
legyen félbeszakítva. 21 éven alóli asszonyok és 
leányok éjjel ne dolgozzanak és 1 1 -órán tovább ne 

foglalkoztassanak, mely idő legalább 1 1 órai pihenés- 
sel legyen félbeszakitva. 

Terhes nőt a valószínűség szerint megállapít- 
ható szülési idő előtt 6 héten belül és gyermekágyas 
nőt legalább 3 hétig a szülés után nem szabad fog- 
lalkoztatni. 13—14 évesek és fiatalabb gyermekmun- 
kás ne alkalmaztassanak henger és hámor művekben 
és vízerővel hajtott sodronyhúzókban, bányákban, 
kohóknál, hutákban, nőket nem szabad alkalmazni 
ott, hol nagy hőfok fejlődik, olvasztó-izzókemen- 
czéknél, szénsavas óloméleg, ólomcukor stb. előállí- 
tásánál. 

12 évesnél fiatalabb gyermeket semmiféle ipari 
és gyári munkára, 16 évesnél fiatalabb gyermeket, 
valamint nőt kemenci előtti, úgy egyéb nagy hőfo- 
kot fejlesztő munkára, üvegköszörülés, sodrony ké- 
szítésére stb. alkalmazni tilos legyen. 

A 12 évet meghaladott, de a 14 évet még be 
nem töltött gyermeket csak könnyebb gyári és ipari 
munkára s csak a hatóság beleegyezésével szabad 
alkalmazni, a 14 évesnél fiatalabb gyermek és nő- 
munkás gyárban naponként csak 8 órán át dolgoz- 
hatik. A 14 — 16 év közt levőket csak 10 órán át sza- 
bad gyárban és ipari munkánál alkalmazni. 16 éves- 
nél fiatalabb és nőmunkás reggel 7 óra előtt nem 
állhat munkába és nem dolgozhatik esti 6 órán túl. 

Nehéz, valamint a rendes ruházat levetését és 
meztelenséget kívánó munkára 20 évnél fiatalabb és 
nő-egyént egyáltalában alkalmazni nem szabad. 

A munkások testi egészségének és épségének 
megőrzése s a munkaidő szabályozásacéljából 1 898-ban 
törvényjavaslatot terjesztettem fel illetékes helyen. 



189 



Külön tor vény csoportnak mélyreható és minden 
bajt gyökeresen gyógyító módon a betegség esetére 
való segélyezés biztosításával, az öregségi biztosítás- 
sal, a nyugdíjképességgel és balesetek ellen való biz- 
tosítással kellene foglalkoznia. 

Ehhez kapcsolódik természetesen azon törvényes 
kötelezettség is, hogy az egész országban minden 
oly helyen, hol nagyobb vállalatok működnek, munkás 
otthonok szerveztessenek és e törvény tartalmát oda 
kellene bővíteni, hogy hatalmában álljon minden meg- 
felelőleg nagy iparvállalatot munkás-rokkantak ottho- 
nának létesítésére kényszeríthetni és pedig a munka 
tiszta hasznának forrásából. 

Az eddigi eljárásoknál sokkal fokozatosabb 
mértékben fellép a követelés: külön törvény által 
nyilvános munkáknak állami úton való keresztül- 
vitelét létesíteni, s ebből kifolyólag: munkanélküliek 
számára dologházakat, keresetképtelenek számára pedig 
menházakat szervezni az ország minden oly pontján, 
hol valami elemi csapás, vagy más ok következtében 
a lakosság nyomort szenved. 

A kiadások, melyek mindezen áldásthozó intéz- 
ményekből az államra háramolnának, legnagyobbrészt 
onnan nyernének fedezést, hogy a fegyintézetek és 
más büntetési intézetek nem volnának oly népesek, 
mint jelenleg, mert hiszen az utóbbi intézetek leg- 
nagyobb contingense többnyire oly kényszerlakókból 
áll, kik a nyomor és inség kísértéseinek kitéve, a bűn 
ösvényére kerültek és kik fokról-fokra való elzüUés- 
nek vannak odadobva. 

A baleset elleni biztosítás kárpótlást nyújt az 
egyénnek, illetve hozzátartozóinak a munkaüzem 

kozbén beállhatő, a testi épséget károsító vagy meg- 
semmisítő balesetnek gazdasági következményeiért 

Ezen biztosítás ép úgy mint az aggkor, a 
rokkantság, a betegségre vonatkozó segélyezés, nagy 
jelentőséggel bír azon néposztályra nézve, mely 
munkaerejét másoknak a szolgálatára fordítja, tehát 
a munkások s összes üzemi alkalmazottakra nézve. 
A baleset elleni biztosításnak valamint a rokkantság 
s betegségre szóló biztosításnak kötelezőnek kell 
lennie. A mi pedig a befizetendő díjakat illeti, leg- 
célszerűbb s legigazságosabb volna, ha a biztosítás 
költségeit az állam és a munkaadó s legkissebb mérv- 
ben a munkás viselné. Ezen költségeket a gyárt- 
mányok előállítási költségei közé kell sorolni, melyek 
az árúk magasabb eladási árában megtéríthetők. 
Nálunk a balesetek elleni kényszerbiztosítás még 
nincs meghonosítva. — Ezen biztosításra vonatkozó 
törvényjavaslatot a kormány már elkészítette s 1 884-ben 
a képviselőház határozott állást foglalt a baleset 
elleni biztosítás mellett, azonban mai napig még nem 
intéztetett el ezen kiváló sociális reformíigy. 

Az 1891. évi XIV. t-c. behozta az ipari s gyári 
alkalmazottaknak betegség ellen való kötelező segé- 
lyezését. A segélynyújtásra betegsegélyezési pénz- 
tárak szerveztettek, az ily pénztárhoz kell tartozni 
nemre, korra s honpolgárságra való tekintet nélkül 
mindazoknak, a kik a magyar korona országai terü- 
letén valamely az ipartörvény alá eső foglalkozásnál 
dolgoznak, így bányák, kohókban, kőfejtő, homok, 
kavics és agyagtermelő telepeken, nagyobb építkezé- 
seknél, vasúti üzemeknél s ezek gyáraiban s műhe- 
lyeiben, a postánál, távirdánál, távbeszélőnél, fuvaro- 

zás, szállítmányozás, raktáraknál s a kereskedelmi 
pinczészetnél stb. oly fizetéssel s bérrel vannak al- 
kalmazva, melynek egy munkanapra eső (napra) ösz- 
szege négy forintnál nem magasabb s kikkel szemben 
a munkaadó a munkába álláskor világosan ki nem kö- 
tötte, hogy az alkalmazás 8 napnál rövidebb időre terjed. 

A munkás biztosításának Anglia képezi legdú- 
sabban gyümölcsöző hazáját A magán biztosító tár- 
saságok Nagy-Britanniában leginkább virágoznak, 
majdnem az egész ország munkásnépsége tagja a 
«Friendly Societes» -éknek, a melyek pénzeik hovafor- 
dítási iránt a legteljesebb szabadságot élvezik. E 
társulatoknak azonban pontosan kell registrálniok s 
évenkint közzétenniök isiz anyagi helyzetűket felvilá- 
gosító részletezett jelentést. Továbbá kötelezve vannak 
minden ötödik évben leltárt készíttetni egy hiteles 
könyvelő által. 

Olaszországban a kölcsönös biztosító társaságok- 
nak nagy száma működik, a melyek az 1 886. április 
15-én kiadott törvénynek vannak alávetve s a me- 
lyeknek főcélja s hivatása, hogy tagjainak betegség, 
munkaképtelenség vagy elaggottság esetében segélyt 
adjanak s a hátramaradottak anyagilag támogattassa- 
nak. A baleset elleni biztosításról Olaszországban több 
törvény intézkedik, legjobb az 1892-ki törvény, a mely 
szerint a munkaadók meghatározott kártérítésre van- 
nak kötelezve, ámbár alkalmazottaikat valamely ma- 
gántársaságnál, vagy az 1883. év óta fennálló nem- 
zeti balesetbiztosító társaságnál is biztosíthatják. 

Svájcban főleg betegség esetében segélyező 
társaságok munkálkodnak és kölcsönösségre vannak 
alapítva. 

Spanyolországban az 1891. május hó 2-tól szóló 
torvény a balesetekre vonatkozó kártalanítást a mun- 
kaadók terhére rójja. A munkaképtelenség számára 
Madridban menhely létesíttetett s Cadix és Barcelo- 
nában hasonló czélú magántársulatok szép és ered- 
ménydús munkálkodást fejtenek ki. 

Portugáliában is léteznek ily munkásbiztosító 
társulatok, melyeknek helyzetét s viszonyát az 1891, 
február 28-án kiadott decretum szabályozza. Ezen 
társulatok betegség ellen nyújtanak segélyt, támo- 
gatják az elhunyt tagok utódait és kárpótolják őket 
a temetési költségekért Járadékokat is adnak, de 
ezen esetben külön befizetés teljesítendő. 

Dániában van úgyszólván a legtöbb kölcsönös- 
ségre alapított segélyző társaság és munkásmenhely. 
A nyilvános jótékonyság, mely Dániában igen sok 
nagy menhelyet alapított, hol munkaképtelen s tel- 
jesen szegény munkások otthont találnak s a melyek 
közül az egyik főképp azt célozza, hogy a munka- 
nélkülieknek foglalatosságot nyújtson. 

Ausztriában a belügyi minisztérium jelentése 
szerint az 1896-ik évben majdnem 2 millió munkás 
biztosíttatott Ebből egy és fél millió az iparra és 
fél millió a gazdaságra jut A biztosításra kötelezett 
iparágakban a női munkások száma" napról-napra 
fogyott 

A halálos, teljes munkaképtelenséggel vagy 
ideiglenes munkaképtelenséggel végződő balesetek 
száma növekedett Épp úgy növekedett aránylag a 
kárpótlások és járadékokban és a biztosítási járulé- 
kokban kifizetett összeg nem kevesebb, mint 1 millió 
forinttal. 



103 



Az 1887-ik évi XVII. t-cikkünk a vasárnapi 
munkaszünetről szól. Az 1891-ik évi XIII. t-c. némi 
korlátot szab a munkaerő túlzott kihasználásának. 
Ezen törvényünk szerint a 10 éven alól levő gyer- 
mekeket egyáltalán nem, a 10 éves kort már meg- 
haladott, de a 12-ik évet még be nem töltött gyer- 
mekeket pedig csak az iparhatóság engedelme mellett 
szabad gyári munkára alkalmazni. Az iparhatóság az 
engedélyt csak azon esetben adhatja meg, ha vagy 
az iskola rendes látogatása a gyárbani alkalmazással 
megegyeztethető, vagy a gyáros külön iskolák fel- 
állítása által gondoskodik a gyermekek oktatásáról. 
E törvény a népoktatási törvényből indul ki, nem 
pedig a munkaerő s az egészség megvédéséből. 

Hollandiában napról-napra több gondot fordí- 
tanak a társadalmi reform iránt A régibb intézetek 
nagy díjtételei azonban meggátolták azok nagyobb 
mérvben való terjeszkedését. 

A németalföldi munkások társulata, mely még 
nem rég alakúit meg, alacsony díjtételével nagymérvű 
népszerűséget szerzett a biztosítás eszméjének. Nők- 
nél azonban a befizetés nagyobb volt, mint a fér- 
fiaknál. 

Egy forint heti penziót kap, ha 60. évét betöl- 
tötte, illetőleg örökösei 100 frtra tarthatnak igényt, 
a ki évente hetenkint 

1 2. évétől 3-55 frtot, illetőleg 0-07| centet; 

30. évétől 8-78 frtot, illetőleg 0-17| centet; 

50. évétől 43-80 frtot, illetőleg 0*87 centet 
fizet be. 

A ki csak 65. éve után tart igényt ezen pen- 
zióra, annak be kell fizetni 

12. évétől 2-51 frtot, illetőleg 0*05 centet; 
30. évétől 5-65 frtot, illetőleg 0-11 centet; 
50. évétől 21-44 frtot, illetőleg 0-42^ centet. 

Vannak számos combinatiok, hol a biztosítás 
nem penzióra, hanem csak a halál után fizetendő 
összegre irányul. 

Az aggkorbiztosítás egyike a legjelentékenyebb 
jótéteményeknek a munkás osztályra vonatkozólag. 
Hiszen legnagyobb része az ipari s mezőgazdasági 
munkásoknak az éhinségnek van kitéve, ha öreggé 
s munkaképtelenné válik. Mindenekelőtt alapot kellene 
erre teremteni és azután évenkinti befizetésekkel a 
díjkiosztásokat lehetségessé tenni. A biztosítási prae- 
mium, illetve életjáradék a betöltött 60-ik életévtől 
kezdődnék. Később, ha az alap eléggé megnövekedett 
az 50. vagy 55-ik életévtől számíttatnék a járadék 
folyósítása. 

Milliókra rúgnak azon összegek, melyekkel a 
német ipar- s gazdaosztály megterheltetett a munkás- 
védtörvények által s a német állam s társadalom a 
terheket örömest viseli azon tudatban, hogy ezek az 
általános jólét és erkölcsi nemesedés előmozdítására 
szolgálnak. 

A munkásbiztosítás életbeléptetése kétségkívül 
egyike volt a legnagyobbszerű kísérleteknek, melyeket 
Németországban Bismarck inicziált azzal a céllal, 
hogy a sociális problémáknak egyik legnehezebbikét 
az állam jóakaratú beavatkozása által oldja meg. 

A mikor tervezték és életbeléptették, a hivatalos 
körökön kivűl alig akadt valaki, a ki jó vélemény- 
nyel lett volna e törvényhozás eredményéről. A 
munkaadók féltek a terhektől, melyeket reájuk ró. 

a munkások féltek, mert látták, hogy a torvény 
folytán a kormány hatalma köreikben mily mérték- 
ben nő. A sociálistáknak kevés volt az, mit a törvény 
Ígért, a szabadelvűek az állami beavatkozás ellen 
zúgolódtak s csakis Vilmos császár prestige-ének és 
hatalmának sikerült a törvényt keresztül vinni. 

Évszázadunk legnagyobb és legnemesebb sociál- 
politikai alkotása a német birodalmi kötelező mun- 
kás-biztosítás. A birodalmi munkás-biztosítási jog 
magában foglalja e következő törvényeket, ugyanis: 

1. Betegsegélyezési (biztosítási) törvény kelt 
1883. június 15. kibővíttetett 1892-ben. 

2. Balesetbiztosítási törvény kelt 1 884. július 6. 
1886-ban e törvény kiterjesztetett a mezőgazda- 
sági munkásokra is. 

1887-ben az építkezések s a tengerészetnél al- 
kalmazottakra is. 

3. A rokkant s aggkor biztosítási törvény 1889. 
(megváltoztatva 1891-ben.) 

1897-ben Németországban több mint 500000 
munkás élvezte a balesetbiztosítási járadékot Invali- 
ditási és aggkor járadékot 1898-ban 1 októberig 
454,739 mimkás élvezett 

A német adminisztratiónak azonkívül sikerült 
is az ellene felmerült nehézségeket legyőzni s a tör- 
vény sem lett a protektiónak és megvesztegetésnek 
eszköze, pedig 1 1 millió biztosított munkásról van szó. 
A nyugdíjtörvény az iparos és mezőgazdasági mun- 
kásokra egyaránt terjed ki. Arra a kérdésre, vájjon 
e törvény gazdasági és sociális tekintetben elég ered- 
ményt mutat-e fel, a németek igennel felelnek. Bi- 
zonyos az, hogy a gyárosok és gazdák ezáltal több 

terhet kénytelenek viselni, de a munkások és cselédek 
minősége javul. Nincs annyi elégedetlen léha, köny- 
nyelmű. A kivándorlás is apadt, mert senkisem akarja 
penzióképességét a kivándorlás folytán elveszteni. 
Igaz, hogy sokan vannak, kik nincsenek e törvények- 
kel megelégedve; egy része nem is helyesli a (self 
help barátjai), más részének pedig (a sociálisták) 
kevés. 

E törvényekkel egyúttal a munkások megtanul- 
jál^ a takarékosságot, mert utaltatnak arra, hogy a 
penzión kívül a megélhetéshez szükségeseket maguk 
takarítsák meg. 

Igen rövid idő óta léteznek e törvények, hogy 
a felmutatott eredmény után objektíve meg lehessen 
őket ítélni. De elég lehet nekünk az, hogy a németek 
már eddig is ennyit tudtak elérni, és az alsó nép- 
osztálynak meg kell győződnie arról, hogy az állam 
vele is törődik és hogy őt is az államnak a többivel 
egyenrangú gyermekének tekinti. 

A sociális nyomor terjedésének meggátlására s 
enyhítésére a mindinkább sötétebben fenyegető ve- 
szedelem elhárítására célszerű prophylacticum az 
associatió szervezése, reformok megteremtésére, a 
társadalom által az állam védnöksége s pártfogása 
alatt Mily számos szövetkezet, egylet, corporatió s 
különműködő társulat létezik a külföldön s működik 
szép hatással, mint hitelszövetkezetek, biztosító egy- 
letek, előleg egyletek, olcsó lakást építő egyletek, 
munkás közművelődési egyletek stb. stb. 

Régóta s nagy számban léteznek kölcsönösségre 
alapított munkássegélyző egyletek Svédországban, 
melyek áldásdús munkálkodást fejtenek ki és nagy- 

ban elősegítik a munkás osztály jólétét s boldogsá- 
gát Az ily célú munkástársaságok Oroszországban 
is el vannak terjedve. 1890. december havában elfo- 
gadták Oroszországban azt a törvényt, a mely szerint 
minden gyárban segélypénztárnak kell lennie, a mely- 
ből a munkaképtelenné vált munkások, terhes asz- 
szonyok s olyan munkáscsaládok, a melyek tűz, víz, 
járvány stb. folytán kárt szenvedtek, segélyben része- 
sültek. Egy másik törvényjavaslat a balesetekre 
vonatkozik. Lényeges a munkások művelődésének 
kérdése, népkönyvtárak s kaszinók létesítése. 

A munkás épúgy mint akármilyen más ember, 
sohasem tanúit eleget, mindig van pótolni valója. 
De nem az iskolában, hanem gyakorlati úton kell 
tapasztalatokat szereznie. 

Darányi Ignácz földmívelésügyi minister leiratot 
intézett Békésvármegyéhez, amelyben közli, hogy min- 
den községben népkönyvtárt állít fel s az egyes köz- 
ségeknek, a népesség aráilyában, 50 — 125 frt segélyt 
ad a könyvtár létesítéséhez. A könyvtár ügyben kü- 
lönben a minister meleg jóakaratán kívül Lukács 
György főispán, a közművelődési egylet elnöke is 
buzgólkodott. Ez az egyesület a népkönyvtárak szer- 
vezésével is foglalkozik. 

Svájcban a munkások vasárnapi szórakozta- 
tásáról külön e czélra alakúit egyesületek gondos- 
kodnak. Ez igen fontos, hogy a vasárnap ne a tivor- 
nyának és dobzódásnak, de az üdülésnek s az erkölcsi 
haladásnak napjává váljék. 

Népkönyvtárak létesítendők nemcsak városok- 
ban, de falvakban is, mint azt Darányi Ignácz föld- 
mivelésügyi minister s Wlassics vallás- és közokta- 



198 



tásűgyi minister már egyes helyeken keresztül is 
vitték. A kezdet szép, de még éppen csak kezdet, a 
társadalomnak is fel kell karolnia a népkönyvtárak 
ügyét, s azt anyagilag s erkölcsileg pártfogolva s 
előmozdítva. Ezen intézménynek fontos népnevelő s 
erkölcsjavító feladata s hatása van. 

A haszonbérleti tanyarendszer, illetve latifundiu- 
mok egy részének bérbeadása s eladása munkások 
részére, a földmívelő munkásokra nézve kiváló jelen- 
tőséggel bír. 

Az ember a földnek gyermeke, mély és forró 
vonzalmat érez a föld iránt és ezen vágyát amennyire 
lehetséges, ki kell elégíteni, kell neki egy kis telket 
adni, mely az övé, vagy amelynek legalább gyümöl- 
cseit élvezheti, amely fölötti tér és levegő csak az ő 
használatára áll rendelkezésül, hol szabadon mozog- 
hat és élvezheti a természet áldásait. 

Az agrár kérdést illetőleg is jelentékeny refor- 
mokra volna szükség. Kívánatos a domaniális föld- 
birtokok egy részének parcellázása s nagyföldbirto- 
kosoktól minden vidéken egy bizonyos rész megvé- 
tele az állam által, azon célból, hogyne parcellák ol- 
csó bérbe adassanak földtulajdon felett nem rendel- 
kezőknek, az alföldi megyékben, vagy olyanoknak 
eladassanak. 

A házi ipar fejlesztése s támogatása az állam 
s privát szövetkezetek s egyesületek által az Alföld- 
nek öntöző s vízlecsapoló csatornákkal való beháló- 
zása, közgabonaraktárak fellállítása, hitelszövetkeze- 
tek létesítése, fogyasztási associatiók életbeléptetése, 
és a határral nem rendelkező községeknél birtok ki- 
sajátítás épúgy kívánatos volna. 

Darányi földmivelésűgyi ministér, nem rég be- 
töltötte Bogojeván az újonnan alakított 45 telepet 
s ezzel e munkás colonizáció ügyét ismét hathatósan 
tovább fejlesztette, újabban 12,000 holdat szándéko- 
zik Darányi parcelláztatni munkás telepítési célokra. 

A munkásoknak oly népipart kell kezűkbe adni, 
melylyel az egész család foglalkozni képes s melyet 
az otthonmaradt nép akkor is hálás keresetképen 
űzhet, ha a családfő mezei munkát végez. Ilyen pél- 
dául a szalmafonás, fafaragás, szőnyegszövés stb. 

A gazdasági ipar előmozdítása is rendkívül kí- 
vánatos volna, továbbá a házi ipar fejlesztése s párt- 
fogása az állam és a társadalom részéről, mint pl. a 
felföldön a szövőipar, az Alföldön a fűzfafonás, cirok- 
feldolgozása, szőnyegkészítés, szövés, sás, nád, gyé- 
kény s szalmafonás stb. felkarolása, illetve támoga- 
tása. A belterjesebb gazdálkodás előmozdítására is 
nagyobb gondot kellene fektetni az állam s a gaz- 
dáknak. Földmíves iskolák felállítása, a földadó le- 
szállítása is feltétlenül eszközlendő. 

Az 1898-ik évi költségvetés, mely a mezőgaz- 
dasági munkás és cselédügyről szól. Darányi minister 
megkezdett akciójának első sorban emberszeretettel 
áthatott voltát, a becsületes munkás iránt legjobb 
akaratát domborítja ki. E törvényjavaslatban a mun- 
kásokkal szemben űzött visszaélések eltiltása és 
megtorlása az intenció. 

Darányi munkálkodásáról első helyen a mező- 
gazdasági munkások személyi hitelszükségletének 
kielégítésére szolgáló intézmények megteremtésére 
fölvett százezer forintot kell kiemelnünk. A minister 
a költségvetés indokolásában elismeri azt, miszerint 

a mezőgazdasági munkásnak jogosult panasza az, 
hogy olcsó személyi hitele nincsen s ha nyári keres- 
ménye szükségletei fedezésére nem elegendő s ha a 
jólelkű állandó munkaadó ki nem segíti, kénytelen 
az aratásnál majdan szerzendő gabonáját előre eladni. 
A gazdasági munkásnak ez a helyzete a munkaadó 
és munkásra egyaránt káros. Az a munkás, a ki 
potom áron adja el a jövő évi keresményt, nem 
anyagilag veszít, de a reménytelenségben könnyel- 
művé is lesz; a munkaadó meg csak felületes mun- 
kát s hiányos kötelességteljesedést várhat attól a 
munkástól, a kinek keresete már előre el van adva. 

Az anyagi támogatás mellett figyelemmel van 
azonban a minister az értelmileg fejlett munkások 
morális és szellemi szükségleteire is, a midőn a jó 
gazdasági cselédek és jó munkások jutalmazására, 
népies fölolvasások rendezésére, munkás könyvtárak 
segélyezésére továbbá a munkásokkal helyes irány- 
ban foglalkozók tevékenységének támogatására 40000 
forintot irányzott elő, ezzel is tanúságot téve a tör- 
vényhozásnak és a kormányzatnak a munkás osztályra 
fordított gondoskodásáról s hogy ily módon is hasson 
azon társadalmi okok elhárítására, melyek a gazda- 
sági munkásokat eddig a bujtogatásokra fogéko- 
nyabbá tették. 

A francia Bocher proponálta a nyilvános jótékony- 
ság hivatalának létesítését. Óhajtja, hogy a nyilvános 
jótékonyság tárcája megállapítassék ; a kiadásokat a 
fennforgó körülmények szerint kell megszabni. 

Ha a tárca 200 milliót is elér, úgy az még 
harmada sem volna annak, a mit az évenkinti kato- 
naság eltartása igényel. 

A községeknek is hozzá kell járulni a munkások 
jólétének előmozdításához, így munkás lakások épí- 
tésére ingyen vagy olcsón telkeket s egyéb kedvez- 
ményeket kellene rendelkezésére bocsátaniok, mun- 
kásmenházakat (teljesen elszegényedettek számára), 
dolgozóházakat, népfürdőket, népkönyvtárakat stb. 
kellene felállítaniok. 

A betegek, különösen a tüdővészesek (tuber- 
culotikusok) számára külön munkáskórházakát és 
szanatóriumokat kellene alapítani, hol a munkások 
egy része ingyen, más része igen csekély pénzkölt- 
ségért részesülne gyógykezelés s ellátásban. Nagyobb 
mérvű fogyasztási egyletek létesítendők, hol a mun- 
kások olcsó áron vásárolhatnák be életszükségleteiket, 
eledelt, ruházatot, lakásberendezést stb. ezt az állam- 
nak kellene létesíteni és fenntartani, de mindennemű 
nyerészkedés nélkül. 

Tetemes számban alkotandók árvaházak az or- 
szág minden vidékén. Továbbá létesíteni kell, az er- 
kölcsileg elzüllött egyének számára javító-intézeteket 
Néppaloták építendők a nagyobb iparvárosokban, hol 
a munkások szabad ideikben (ünnepnapokon) érdekes 
előadásokban részesülhessenek. 

A munkásosztályban legnagyobb a gyermek- 
halandóság. Ez virágkorát éli Békésmegyében, hol 
lyáng Lajos «Magyarország népességi statisztikája» 
című könyve szerint a gyermekhalandóság oly 
aggasztó mérvű, hogy ezer halálesetre 612 gyer- 
mekhalálozás s ezer születésre 485 gyermekhalálo- 
zás esik. 

Ez a nyomor és szegénység hatása. Atrophia, 
bélhurut, görcsök, ezek a főhalálokok s ezeket a rossz 

táplálkozás, az egészségtelen lakás stb. idézi elő leg- 
inkább. 

Szükséges volna a tüdőgümőkóros munkások 
nyilvántartása, elhelyezése s gyógykezeltetése. A tuber- 
kulózis a kisiparban úgyszólván a hivatás betegsége. 
A bécsi betegsegélyző pénztár egyesületének megje- 
lent statistikája szerint határozottan áll, hogy az utolsó 
ot évben elhalt tagok halálokainak két harmada a 
tuberkulózis volt; viszony ez, mely iszonyú állapo- 
tokra a kis iparban utal. A statisztika továbbá azt 
mondja: «Mig 1885-ben az asztalosok mutatták fel 
a legtöbb halálesetet lélegzési szervek megbetegedése 
folytán, mai nap a szabók azok, kik majdnem 80 
^-al az első rangot foglalták el. Az egylet összes 
fiókjaiban. 

1891. 1893. 1894. 1895. 1896. 
tuberkulózis következté- 
ben elhalt 504. 533. 612. 737. 683. 

az elhaltak százalékban 62*9. 61*6. 64*7. 65*1. 60*2. 

Nagyon üdvös a munkásmenedékházak institu- 
tiója is, teljesen elszegényedett, keresetképtelen, beteges 
vagy nőtlen munkások számára. Nemrég keletkezett 
Stuttgartban egy munkásmenedékház, nőtlen munká- 
sok számára. A költségeket leginkább magánosok fedez- 
ték. Az épület 4 emeletes, áll 1 25 kényelmesen berende- 
zett szobából, könyvtárterem, olvasószoba, ülés-, dísz- 
teremből, villamos világítással van ellátva, gőzzel 
fűtve és kert is tartozik hozzá tekepályával, torna- 
helyiséggel s uszodával. A mimkások önképző köre 
120000 márkával járult a költségek fedezéséhez. A 
szobák nagyon olcsók, 1*20, 1*60 márka lakbért kell 
hetenkint fizetni. Az ily intézmények által a nőtlen 

munkást elvonhatjuk a rossz társaságtól, alkalom 
adatik nekik továbbá, hogy képezzék, műveljék ma- 
gukat és rendes életmódhoz szokjanak. Az ily intéz- 
ményeknek jelentékeny erkölcsművelő hatásuk van. 

Munkás reconvalescensek számára kellene inté- 
zeteket alakítani, különösen szegény gyermekágyas 
nők részére. Továbbá kórházakat scrophulitikus gyer- 
mekek részére. 

Szép célra irányuló institutiók a leánymentő 
intézetek (mint Svájczban «Mádchen-Rettungsanstalt») 
hol a leányok írni, olvasni, tornázni tanúinak, olvas- 
nak, imádkoznak, varrnak, fonnak stb. Ezekbe elzül- 
lött szülők leányai, vagy erkölcsileg romlott leányok 
vétetnek fel. Ily erkölcsjavító intézetek 10 — 20 éves 
fiúk számára is létesítendők, kik szintén nem része- 
sülnek otthon semmi nevelésben, vagy pedig már 
erkölcsileg romlásnak indultak. A munkás gyerme- 
kek számára, kiknek szülői gyárba mennek kellene 
óvodákat létesíteni, hol azok napközben felügyeletben 
részesülnének. 

Szép intézmény a magános nők otthona, oly mun- 
kásnők számára, kik elhagyatva vannak, kiknek nincs 
cselédjük s kik külön háztartást vezetni képtelenek. 

Szervezni kellene háztartási tanfolyamokat ama 
munkásleányok számára, akiket a sors viszontagságai 
megakadályoznak abban, hogy otthon tanulják meg 
édes anyjuktól a házvezetés művészetét. Az első ily 
tanfolyamot Darmstadtban szervezték, hol 13 — 14 éves 
leánykák oktattatnak, kiknek szülői egész nap a gyá- 
rakba dolgoznak. 

Célszerű és kívánatos nagyobb gyártelepek kö- 
zelében (városokban különösen) munkásmenhelyek 

(otthon-ok) felállítása, melyek népkonyhát, olvasó szo- 
bát és a munkaszünet számára tartózkodási helyisé- 
geket tartalmaznak. 

A bányamunkások viszonyait külön törvény 
által kell rendezni, hogy egészségök védve legyen és 
kellőleg biztosítva legyenek szerencsétlenségek ellen. 
A bányamunkások úgy is a legtöbb és legimminen- 
sebb veszélynek vannak kitéve s egészségök korán 
megy tönkre. Itt szent kötelesség mindenekelőtt a 
megélhetés feltételeit minél könnyebbekké tenni és 
gondoskodni arról, hogy a munkások s családjaik 
jövője biztosítva legyen. 

A munkás-statisztika szervezése szinte fontos 
remédium, illetve az alapot nyújtja par excellence a 
reformok számára. 

Hazánkban egy törvényt kontemplálnak az iránt, 
hogy a központi statisztikai hivatalban külön osztály 
létesüljön a mimkásstatisztika vezetésére, de a többi 
statisztikai ágaknál önállóbb és szélesebb munkakör- 
rel. Az új statisztika célja a gazdasági s sociális tör- 
vények alkotására való adatok rendszeres gyűjtése, 
feldolgozása s időnkint eszközlendő közzététele volna. 
Ezen új statisztikai szervezet költségét 1 20,000 — 
150,000 frtra becsülik. 

A munkások sorsának legtetemesebb javítása 
az által volna elérhető, ha úgy, mint Amerikában 
s Angliában is nagyobbára a munkások részesülné- 
nek az iparvállalatok tiszta nyereségében. A vállal- 
kozót, ki tőkéjét, szellemi képzettségét, idejét, soci- 
ális állását, stb. befekteti a vállalatba, kinek folyto- 
nos risicóval s bizonytalansággal kell számolni, kit 
a concurrencia erősen károsíthat vagy tönkretéhet, 

kinek jövedelme a conjiincturáktól és egyéb folyton 
változó közgazdasági factoroktól függ, --a vállal- 
kozót, mindenesetre megilleti a tiszta hozadék orosz- 
lánrésze, de igazságos és opportunis volna, ha a mun- 
kások is részesülnének a tiszta hozadék egy bizo- 
nyos, a nyereménynek megfelelő s az üzem és üzlet 
fejlődésével vagy csökkenésével változó percentuáció- 
ban. Oly államokban, hol gazdag és szilárd alapokra 
fektetett ipar létezik ez nagy áldozatok nélkül léte- 
síthető s első sorban volna hivatva a munkásosztály 
boldogulásának és megelégedettségének, előmozdí- 
tására. 

Rendkívüli súly fektetendő az olcsó s egészséges 
munkáslakások alkotására. Államnak s társadalom- 
nak, községeknek s munkaadóknak arra kell töre- 
kedniök, hogy lehetőleg minden munkás olcsó s a 
modern követelményeknek megfelelő lakással láttassék 
el, s hogy a lehetőség nyújtassék minden takarékos 
s nagyobb keresetű munkásnak, saját otthonra szert 
tenni. Egyrészt a vállalkozási szellemet kell felvil- 
lanyozni ily házak építése céljából, másrészt az állam- 
nak s a községeknek áldozatokat is kell hozniok, 
hogy létesítessenek nagy számmal olcsó és egészséges 
munkás lakások. Mi vár a legtöbb mostani lakásban 
a lakosokra? Betegség és elzűUés, ott nincs boldog- 
ság, édes nyugalom az életért folytatott küzdelmek 
után, ott nincs napfény, megelégedettség és nemesebb 
gondolkodás. 

A jó egészséges s kedves otthontól függ első 
sorban lakói physikai s erkölcsi gyarapodása vagy 
hanyatlása, itt rejlenek az erő, boldogság, a béke s 
tiszta erkölcsök, a szép családi élet gyökerei. 



206 



A szegényebb néposztály a lakbérért dolgozik 
egész éven át, össze kell adnia jövedelmének felét s 
mit látunk : nedves, sötét, túlzsúfolt lakásokban tölti 
élete legnagyobb részét a szegény munkás ember. 
Az egészségügyi törvényünkben meg van ugyan 
határozva, hogy egy-egy lakásban, illetve szobában 
mennyi felnőtt embernek s gyermeknek szabad tar- 
tózkodnia, illetőleg egy-egy emberre mennyi minimális 
levegőnek kell jutnia. 

Ezen szigorú szabályok sajnos csak papiron 
vannak meg. Ép ezért a munkáslakások ügyét egy 
külön sociális törvény által kell szervezni s rendezni, 
mely messzemenő kedvezményekben részesítvén a 
munkáslakásokat, azt eredményezné, hogy ily házak 
100-ával s ezerével keletkeznének évenkint s enyhí- 
tenék a lakásnyomort s előmozdítanák a munkások 
anyagi s erkölcsi jólétét. 

Ezen törvényhozás számos teendője a munkás- 
védés és népjólét érdekében csakis akkor lesz a maga 
teljességében kivehető, ha e célra egy a többi minis- 
teriumókkal folytonos szerves összeköttetésben álló, 
esetleg a belügyministerium egy új osztályát képező 
munkahivatal állíttatik fel sociál politikai ügyek el- 
intézése s a munkásvéd institúciók előmozdítása 
végett oly organizációval, melynek hálója kiterjesz- 
kedik az egész országra, szálait mindenüvé egyesítőleg 
kiterjeszti, a munkásvédő törvény és a jótékonysági 
intézmények minden tényezőjét kezében összpontosítja 
és lankadatlanul kizárólag nemes feladatának szenteli 
tevékenységét. (Hasonló hivatalok léteznek Belgium- 
ban, Ausztriában, 1896. január 1-től fogva Bécsben 
kapcsolatban a városi helytartósággal.) 

Organizálni kell a nép életkovetelményeire vo- 
natkozó kutatások rendszerét és eszközeit s ez leg- 
czélszerűbben elérhető a miinkahivatal szervezése 
által. A munkás és munkastatisztikának, mely e hi- 
vatal egy osztályát képezné, nagy szerep jut a refor- 
mok terén. A munkás statisztika nálunk is már 
életbe léptetett, de még nagyon kezdetleges alakban. 
Nemcsak az legyen feladata az erre irányuló statisz- 
tikának, hogy adatokat gyűjtsön, hanem egyúttal 
foglalkoznia kell minden reformtörekvéssel, minden 
újítással, törvénynyel s ezek eredményeivel, erkölcsi 
és anyagi hatásával; a statisztikának kutatni kell 
azt is, mily mértékben alkalmazhatók a reformintéz- 
kedések, a nélkül, hogy a productiót megnehezítenők, 
meglassítanák, illetve a vállalkozókat túlságosan meg- 
terhelnék és a vállalkozási szellemet esetleg megbé- 
nítanák. 

Itt is tekintettel kell lennie arra, hogy a vál- 
lalatok concurrenciaképessége és rentabilitása ne 
szenvedjen. A munkahivatalnak ki kell fürkésznie, 
hogy az egyes vidékeken és városokban iparközpon- 
tokban minők a megélhetési, a lakás és egészségügyi, 
a társadalmi, a közművelődési, a társadalmi viszonyok 
és erről alapos és kimerítő adatokat kell beszereznie. 
Továbbá azt is kell tanulmányoznia, hogy minő a 
munkabér, a munkaidő, figyelemmel kell kísérnie a 
női és gyermek munkások viszonyait, a munkások 
egészségi állapotát, különös tekintettel a ragadós 
betegségekre és tüdőgümőkórra. 

A gyári és munkáshygiénának nagy szerep jutna 
a munkahivatal tevékenységi körében. Eddig ezen 
kérdés nagyon el volt hanyagolva, különösen hazánk- 

ban. A munkások gyermekeire vonatkozólag is kell 
statisztikát vezetni, ezeknek betegségéről, halandó- 
ságáról. ' 

Akkor látni fogjuk, mily óriási ott a halandóság 
a rossz táplálkozás és az egészségtelen lakások kö- 
vetkeztében. A fiatal munkásokról és munkásnőkről 
külön statisztika vezetendő, hiszen tudjuk, mily sok 
fiatal munkás epileptikus, tüdő, szív, ideg és vérba- 
jokat kap a túlfeszített, továbbá az egészséget külö- 
nösen károsító, vagy az éjjeli munka, vagy ismét a 
pihenés és szünet rövid időtartama folytán; mennyi 
megy tönkre, vagy válik nyomorékká, mert oly 
munkát bíztak reá, melynek veszélyeit ifjúsága kö- 
vetkeztében nem tudta eléggé megérteni, mennyi bal- 
eset történik, mert fiatal munkásra bizatnak felelős- 
ségteljes, túlnehéz és veszélyes munkálatok. 

A munkahivatalnak tanulmányoznia kell minden 
eg>^es iparágat, az üzem' menetét, a gépek qualitását, 
a munka minőségét és ezen tanulmányok alapján ki 
kell dolgoznia minden egyes iparágra külön óvintéz- 
kedési rendszert, a munkások egészsége, életbiztonsága, 
testi épsége, az erkölcsök megőrzése stb. czéljából. 

Generalizálni itt nem lehet, itt specializálni kell a 
legkisebb részletekig. Minden ipari munkánál másféle 
veszedelmek merülnek fel, különböző tényezők mű- 
ködnek közre, különféleképen kell beosztani a mun- 
kásanyagot és a munkaidőt, különféleképen kostruálni 
a munkahelyiségeket és minden iparágnál külön- 
féle óv- és védintézkedéseket teremteni. Csak ekképen 
lesz lehetséges egy nagyszabású és tökéletes, felada- 
tának teljességgel megfelelő munkahygiénia megal- 
kotása. 

A niunkahivatalnak fel kell karolnia, továbbá 
a munkások gyermekeinek ügyét. Ellenőriznie kell, 
mily oktatásban részesülnek, kellő gondoskodás for- 
díttatik-e reájuk akkor is, midőn szülőik a gyárban 
dolgoznak; szükséges volna e célra külön menháza- 
kat létesíteni és nyáron külön iskolákat, hol a nyári 
szünet alatt egy-két óráig naponta, meg nem erőltető 
és hasznos praktikus tanításban, mint kézi münka- 
oktatásban részesülnének a munkás gyermekek. 

A munkások hitelviszonyaival is kell foglal- 
koznia a munkahivatalnak. Ellenőriznie kell a mun- 
káslakások ügyét. Szerveznie kell munkásházakat építő 
szövetkezeteket, buzdítólag hatni a társadalomra ezen 
kérdésben és elősegíteni az építkezési vállalkozó 
szellemet, ellenőriznie kell a már meglevő mimkás- 
telepeket, azok egészségi, erkölcsi és közművelődési 
viszonyait, evidenciában kell tartania a munkás- 
negyedek viszonyait a városok fejlődését, a telkek 
árát, ezek emelkedését vagy csökkenését, a lakbér 
íluktuálását, szóval mindent a mi a munkáslakáso- 
kat érinti. A munkáslakás törvény szigorú betartása, 
keresztülvitele, intenczióinak megvalósítása, szintén 
ellenőrzés és alkotás szempontjából hatáskörébe tar- 
tozik a munkahivatalnak. így azután elérhető az, 
hogy nagy számmal fognak keletkezni olcsó és egész- 
séges munkáslakások hazánk minden részében és 
vidékén. 

A munkahivatalnak az egész biztosítási ügyet 
is fel kell karolnia hatáskörébe. Az erre vonatkozó 
statisztikát és intézmények működését össze kell 
állítania, hogy azután kidolgozhassa a minderre ki- 
terjedő biztosítási törvényhozást. Nagy súlyt kell fek- 

Protestáns Esték. 1^ 

tetnie továbbá a munkaközvetítés ellenőrzésére, a 
kereset képtelenek és munkanélküliek nyilvántar- 
tására. 

Mindezen tevékenységében igénybe kell vennie 
a társadalom áldozatkészségét is. A társadalomhoz 
fordulhat gyűjtéseket kezdeményezve és enquéteket, 
congressusokat rendezve. Az összegyűjtött és feldol- 
gozott anyagból pedig törekednie kell a munkás- 
védőtörvényhozás teljes kiegészítéséhez hozzájárulni 
a meglevő törvények módosítása és még hiányzó 
intézkedések rendszeres és alapos kidolgozása által. 
így azuián oly törvényhozást alkothatunk, mely rit- 
kítani fogja párját, mely hazánk és nemzetünk szel- 
leméhoz híven a jog és szabadság alapján állva, 
megteremteni Jesz hivatva a béke és jólét állapotát. 
így azután feltűzhetjük nemzetünk valódi erkölcsi 
kulturhaladási lobogóját a civilizáció legmagasabb 
hegyormaira. 

A munkáslakás kérdésre vonatkozólag örömmel 
konstatálhatom, hogy azon mozgalom, melyet 1 894-ben 
megindítottam a munkáslakásreform ügyében, hazánk 
sajtója és hivatásának magaslatán álló kormánya 
által erélyesen támogatva, mindinkább tért hódított 
magának. Én a bordeauxi és brüsseli congressusokon 
azon nézetemnek adtam kifejezést, hogy ezen rend- 
kívüli fontosságú sociális és társadalompolitikai kérdés 
sikeres megoldása csakis egy e tárgyra vonatkozó s 
azt minden mozzanatában és részleteiben teljesen 
felkaroló és átható speciális törvény által lesz lehet- 
séges. A congressusok helyeselték ebbeli nézetemet 
és én 1895-ben felterjesztettem kormányunknak egy 
törvényjavaslatot a munkáslakásokról. Ezen kérdés 

nagyhorderejű és jelentőségű nemcsak közgazdasági 
és közegészségügyi, de a mint már előbb jeleztem 
sociálpolitikai és erkölcsi szempontból is. James Hole 
hírneves angol író mondotta már: «As the home, so 
the people», a milyen a lakás, olyan a nép. Hasonlólag 
nyilatkoztak lord Beaconsfield, Jiiles Simon, Jules 
Siegfried és mások s utóbbi egyik nyilatkozatában 
a lakásügyet a társadalompolitikai kérdések elsejé- 
nek minősítette: «La question du logement est la 
premiere des questions sociales.» 

Az államnak bizonyos messzemenő és mélyre- 
ható kedvezményekben kell a munkáslakásokat ré- 
szesíteni, hogy ekkép egyrészt a vállalkozási szelle- 
met e térre terelje, másrészt közelebb hozza egymáshoz 
a különféle társadalmi osztályokat A munkáslakások 
nagysága, minősége, a lakbér szintén megállapítandó 
speciális törvény által, hogy eme nemes intézmény 
kellőleg védve és jellege biztosítva legyen. 

Egy más igen kiváló fontosságú probléma a 
munkaközvetítés. Egyrészt a munkások és munka- 
nélküliek nyilvántartása, másrészt a munkanélküliség 
lehetséges megszorítása által, szintén sok nyomor 
enyhítése és existencia megmentése lesz kivihető. A 
munkaközvetítés szerepelni fog mint iparfejlesztő és 
mezőgazdasági munkás viszonyainkat is tetemesen 
javító intézmény. Számos vidéken munkásfölösleg, 
más helyeken ismét munkáshiány észlelhető, továbbá 
vannak egyes iparágak, melyek bizonyos időben vagy 
évszakokban több vagy kevesebb munkással dolgoz- 
nak vagy teljesen szünetelnek, vannak esetek, hol 
egyes munkások egészségi szempontból kénytelenek 
foglalkozásukat feladni, erre vonatkozólag praeventiv 

intézkedés igen szükséges volna, mely szerint bizo- 
nyos betegségekben szenvedők, bizonyos e torvényben 
megnevezett munkákra ne alkalmaztassanak. Mind- 
ezen esetekben a munkaközvetítésnek nagy és üdvös 
szereplés volna osztályrésze. 

A munkaközvetítés tehát nemcsak közgazdasági, 
de a munkások egészségi szempontjából is rendkívül 
fontos. így lesz lehetséges mindenkit egészségi álla- 
potának megfelelő munkához juttatni és az egészsé- 
gükben már nem egészen épek számára oly munkát 
szerezni, mely nem vonja maga után az egészség 
teljes megromlását. így sok ember életét megment- 
hetjük, sok nyomor fejlődését meghiúsíthatjuk. A 
munkaközvetítésre vonatkozó törvényjavaslatot 1898. 
évben terjesztettem fel illetékes helyen, ezenkívül 
még egy javaslatot adtam be kormányunknak a 
munkások testi épségének és egészségének megvédése 
czéljából, mely első sorban a gyermek és női, továbbá 
az éjjeli munka szabályozására contemplál reformokat, 
másrészt az egészség és testi épség megvédését illető 
óvintézkedéseket hoz javaslatba. 

Igen fontos volna a tüdövész terjedésének meg- 
gátlása czéljából a praeventiv intézkedés, illetve a 
gümőkóros családból származott gümőkóros gyanús 
egyének nyilvántartása és gyógykezeltetése, hiszen 
tudjuk, hogy ily módon sok ezer ember volna meg- 
menthető, mert sok esetben meggátolható a tüdővész 
kitörése, illetőleg az inficiálás veszélyes hatása, vagy az 
örökölt hajlam leküzdhető, sőt a baj maga legelső 
stádiumában gyógyítható is. Leginkább a városokban 
és az ipari munkásoknál volna szükség ilynemű 
hygiénikus intézkedésekre s azután a betegsegélyző 

pénztárak részéről eszközleudő rendszeres és követ- 
kezetes gyógykezeltetésre. 

Ezen eljárás folytán megakadályozható lesz 
nagy mértékben a keresetképtelenség terjedése, a mi 
ismét közgazdasági és társadalompolitikai szempont- 
ból kiváló jelentőségű. Azon törvényjavaslat, melyet 
1 898-ban beadtam a belügyi kormánynak a tüdővész 
megszorítására vonatkozólag, az itt kifejtett elveket 
tartalmazza. Ideje van már, hogy gátat vessünk ha- 
zánkban a tüdőgümőkór terjedése ellen, mely hazánk 
lakosságának nagy részét elsodorja. A munkaerő 
bénítása elsősorban a közgazdasági élet fejlődését 
akasztja meg. Közegészségügyi, erkölcspolitikai és 
sociális szempontból is egyaránt szükséges ott ragadni 
meg a bajt, orvoslás végett, illetőleg terjedésének 
talaját ott szorítani a legszűkebb határok közé, hol e 
pusztító betegség a legkedvezőbb viszonyokat találja 
s a hol a legtöbb áldozatát szedi, a munkásosztályban. 
És ez egész természetes, hogy ott pusztít leginkább, 
hiszen kevés van köztük azon alkalomban, hogy jól 
táplálkozhassékj hogy egészséges, az anyagi és erköl- 
csi követelményeknek megfelelő lakása, otthona lehes- 
sen, hol valóban kipihenhetné magát a nap fáradalmai 
után, hol a családi élet virulhatna a maga szeplőtlen 
tisztaságában és erkölcsnemesítő hivatásában. 

Meg kell itt emlékezni az úgynevezett hivatási 
betegségekről is, melyek egyes iparágaknál a mun- 
kások nagy részének egészségét aláássák. Kártékony 
hatással van az egészségre a különféle por, mely 
munka közben fejlődik, mint dohány, kő, fa, szén, 
fémpor. Az úgynevezett ipari mérgek közt legpusz- 
títóbb hatást gyakorolják a phosphor, ólom, czín-. 

higany, arzénikum, chlór, antimon, salétrom, cyan, 
sósav, szénsav, szénoxyd, benzol, pyridin, anilin, nitro- 
benzol, terpentinolaj stb. 

Veszedelmes foglalkozások : üveggyártás, agyag- 
ipar, bronzé és tűkörgyártás, izzó lámpák előállítása, 
aranyozás, ezüstozés, gyiifagyártás, köszörűlés, szóda, 
chlórmész, ólomczukor, kaucsuk, kénsav, ultramarin, 
nitrált anyagok gyártása, továbbá kártékony hatású 
és veszélyes munka a szövődékben, szövetgyárakban, 
kohókban, üveghutákban, fémöntődékben, gépházak 
és kazánhelyiségekben, tégla, porczellángyárakban, 
vasöntődékben, szárító helyiségekben, malmokban stb. 
való foglalkozás. 

Minderre vonatkozólag külön óvintézkedések 
útján kell a munkások egészségét és testi épségét 
megőrizni és egyes meghatározott iparágaknál a 
munkaadóknak kárpótlással szavatolnia kell a mun- 
kás egészségére vonatkozólag, ha az kárt szenvedne, 
az ártalmas munka következtében. Ez is külön tör- 
vények által szabályozandó. 

Mindezen reformok képesek lesznek helyreállí- 
tani a társadalmi és közgazdasági egyensúlyt javítani 
és ^lemesbíteni az erkölcsöket, fokozni és fejleszteni 
a physikai és ethikai erő tőkéjét nemzetünknek és 
szeretett hazánknak. S meglátjuk majd, hogy a munkás- 
osztály nem lesz többé az elégedetlenség fészke és 
ápolója és a cosmopolitismus híve, de szilárd védbás- 
tyája lesz a belső békének, hatalmas tényezője a köz- 
művelődés fellendülésének s zászlóvivője a nemzeti 
eszméknek ! 

így felderül majd, fel kell derülnie egy uj kor- 
szak ragyogó napjának, mely fényével elárasztja a 

jövőt; így egyesült erővel népünket, nemzetünket, 
saját magunkat közelebb hozzuk azon nagy végezel 
felé, mely az örök keresztyén ideálban már évezredek 
előtt nyert kifejezést : hogy az egész ország, a nemzet 
egy családdá tömörüljön. 

Fel és előre hát e fejlődési eszme megvalósítá- 
sához! S ha életbe léptek mind e reformok, aggódá- 
sunk mint tűnő árnyék leszáll majd a feledés tengerébe 
s mind a sociális rémképek szét foszladoznak mint 
egy nehéz, de elnlult álom! 

Elvtársak! Fel a munkára! 

Költözés — más világba. 

Irta : Stromp LAszló. 

a beköszönt az ősz s a mezők virágja, erdők 
sűrű lombja hervadásnak indul: elnémul a berek 
meg az eresz alja s a dalos madárka elszáll messze, 
messze, melegebb hazába. Hát a lélek ugyan hová, 
merre költözik, a mikor a testi életre is ráfuvall az 
— őszi szél? . . Vájjon van-e számára is — két 
haza ?. Avagy elmúlik, miként a hang, midőn a hang- 
szer, a test, összetörött? 

A materialismus legalább, kezdettől fel korunkig 
tényleg a léleknek a testtel való teljes megszűntét 
hirdeti. Már a híres abderai « nevető » bölcsész, De- 
mokritosz, öt évszázzal Krisztus előtt tanította, hogy 
test és lélek csak atomkomplexumok, akár a kő, a 
fű, a levegő; egyesülve ugyan egy élő szervezetet 
alkotnak, a melynek neve ember; de ez ember csak 
addig létez, a míg amaz atomok összetartanak: ám 
hulljanak szét, a mi a halállal meg is történik s 
nincs többé sem ember, sem test, sem lélek, — csak 
anyagatom, a mely ott kavarog s lökdösi egymást a 
végtelen űrben, mig valahol ismét valami testté vagy 

szervezetté összeverődik ... Az individuális, az egyéni 
lét tehát a halállal végleg megszűnik s egy későbbi 
bölcselő, a híres Epikurosz szerint épen az a vigasz- 
taló, mert bizonyos lévén — úgymond — hogy a 
halál után nem létezünk, nincs ok félni a Hadestől. 
. És a materialismus, tekintse bár a lelket a test- 
tel egyazonos lényegű atomcomplexumnak, avagy a 
a régi stoa bölcselet felfogása módjára a testet, mint 
anyagot mozgató, de tőle elválaszthatlan s vele egy- 
lényegű erőnek, a mint ezt a XVIII. század francia 
encyklopaedistái s századunkban a «Kraft und Stoff» 
bölcselő iskolája tanítja: önmagához mindig s min- 
denütt teljes következetesen hirdeti, hogy a halál tel- 
jes megsemmisülés; illetőleg, hogy minden változás 
között és mögött egyedül változatlan az anyag; 
ebből lett minden, ezzé lesz minden. Csak kerüljön 
ki aztán e bölcseimi tan az életbe, a hol a tömeg 
nem philosophál, hanem a létért való küzdelmet éli, a 
hol nincs, érzék, sem megfelelő előműveltség az 
anyag felett való akadémikus speculátiókhoz, hanem 
veszik a dolgot, a mint hallják, azon érzéki jelenté- 
sében: s megterem nyomban az élvvágyó jelszó: 
« egyél, igyál, mulass, holtod után nincs élvezet » ; s 
a hol ez elv akadályokba ütközik, ott megterem a 
legborzasztóbb vadállat, a homo bestia, melynek oly 
megrázó élettani rajzát olvashatjuk a nagy Zola «L' 
Assomoir,» «La béte humaine* s egyéb társadalmi 
regényeiben. 

Miként egyik tojás a másikhoz, úgy hasonlít a 
materialismus felfogásához a modern pessimismus, a 
melynek ragyogó, szinte megvesztegető dialektikájú 
szószólója Schopenhauer. E tan szerint a tudat, a 

melyben lelki életűnk megnyilatkozik, csupán csak 
«a szerves élet származéka és eredménye » ; tehát 
miként a hang a hangszerrel, támad és múlik a testi 
szervezettel, a mely maga is, mindennel, a mi közöt- 
tünk, felettünk, bennünk mozog, létez és él, nem 
egyéb, mint csupán időbeli jelensége az örök magán- 
való akaratnak . . . Mert a világ lényege szerint 
akarat; a mi jelenség, tehát az egész világ mint 
jelenség, pusztán képzet, a mi képzetünk. (1. főművét : 
«Die Welt als Wille und Vorstellung.») Ily értelem- 
ben a halál csupán az « időbeli jelenségeknek időbeli 
vége, mihelyt azonban az időt elvonjuk, semmiféle 
vég nincs többé s e szónak megszűnt minden ér- 
telme». (1. Schopenhauer «A halálróU című értekezé- 
sét a «Philosophiai írók tára» 11. kötetében. Budapest, 
1892. 30 1.). Amaz akarat alatt nem kell egy subjectiv 
erkölcsi akaratot, hanem egy objectiv, öntudatlan 
elvet értenünk, a mely magától működik, mint pl. 
a nehézkedés törvénye; mondhatnók, a Jét anyagi 
törvénye az, a melyen a jelenségvilág rendje alapúi. 
Ép ezért az akarat közelebbről « akarat az élethez, » 
a mely meg van az egyedben úgy, mint a fajban; 
amabban, mint «félelem az éhséggel és halállal 
szemben,* ebben, mint «nemi ösztön és az ivadé- 
kért való szenvedélyes gondoskodás.* Jellemző azon- 
ban, hogy míg ez akarat az egyedben mint a 
haláltól való félelem nyilatkozik meg, addig a 
természet e félelmet éppen nem ismeri, mert neki az 
egyed csak a faj szempontjából fontos; s innen a 
kirívó ellentét, « fösvénysége között, midőn az egyed- 
nek felszereléséről van szó s pazarsága között, midőn 
a faj érdeke forog kérdésben.* Mit neki egy a partra 

vetődött hal elpusztulása, avagy egy fa kidőlte, a 
midőn minden egyes halból avagy fából évenként 
ezer meg ezer ikrát és rügyet támaszt? . . . S mit 
neki egy ember, midőn nemzedékek egész sorát tá- 
masztja nyomában? . . . Nem is az egyed él valójá- 
ban, (hiszen ez — láttuk — «jelenség») hanem az 
egyedek végtelen sorozatában a faj. S a mi évezrede- 
ken keresztül meghalt, az nem a magánvaló volt, 
hanem ennek megannyi concrét létalakja. «Nézzetek 
csak szét, tekintsétek például kutyátokat, mily jó- 
kedvű, mily nyugodt. Sok ezer kutyának kellett 
meghalnia, mig ő rá került a sor, hogy élhessen. De 
ama sok ezernek pusztulása nem érintette a kutya 
(plátói) eszméjét, az a sok meghalás legkevésbé sem 
zavarta azt. Ezért áll itt a kutya oly frissen és mint- 
egy ősi erőben, mintha ez volna legelső napja s a 
legutolsó rá nézve soha el sem is következnék; 
szemeiből pedig a benne lakozó elpusztulhatlan elv 
villan felénk. » «Hát mi halt meg évezredeken ke- 
resztül?* — kérdhetnők Schopenhauerrel (i. h. 30 l.j 
— s a felelet rá az, hogy a kutya nem, soha; csak 
mindig «egy» kutya ... Mi marad meg hát a halál 
után ? — A faj. — Hát az egyed ? Az elpusztul. Egész 
valójában? Nem; mert megmarad belőle az, a mi 
neki való lényegét alkotta s a melyet ő is tovább 
plántált, t i. az « akarat » ; de igenis elpusztul az ön- 
tudat, a mely, mint a szervezet functiója, pusztán a 
világhoz, mint képzethez, tehát a jelenséghez tartozik, 
s evv^l együtt végét is éri. A halál tehát — Scho- 
penhauer szerint — csupán a megismerő tudatot, a 
lelket éri ; de a faj szempontjából éppen annyi az, mint 
az egyed szempontjából az álom. Ez alapon «ha az 

emberek sürgését, forgását tiszta tárgyilagossággal, 
kedvező pillanatokban (midőn t. i. a tér és idő sok- 
szorozó üvegeinek működése pillanatnyilag félbe- 
szakad) veszszük szemügyre, önkénytelenül is azon 
intnitiv meggyőződésre jutnnk, hogy az nemcsak 
mindig egy és ugyanaz, hanem hogy a mostani nem- 
zedék, igaz veleje és lényege szerint, állományilag 
teljesen egyazonos mindenikkel, amelyelőtte létezett » 
(i. h. 52. 1.) Ily értelemben én, a ki most «vagyok,» 
csak annyiban «leszek,» a mennyiben mindig « voltam » 
is . . . Ilyforma hangulat ömlik el Petőfi következő 
költeményén : 

• Halhatatlan a lélek, hiszem, 
De más világba nem megy át, 
Csak itt lenn a földön marad, 
A földön él és vándorol. 
Többek közt — én emlékezem — 
Rómában Cassius valék, 
Helvécziában Teli Vilmos, 
Parisban Desmoulins Kamill . . . 
Itt is leszek tán valami. » 

Ilyformán szerepelteti Madách falansteri tudósa 
is az « Ember tragédiája* című halhatatlan művében 
(tizenkettedik szín) Luthert, Cassiust, Platót, Michel 
Angélót, mint numerizált gyármunkásokat s ezekben 
mint fajtypusokat, a melyek a speciesek végtelen 
sorában újból és újból felbukkannak; s általában az 
egész drámai költemény különböző Ádám — illetőleg 
Éva — alakjaiban (a faraóban s a rabszolganőben; 
Miltiadesben avagy Keplerben s nejeikben; Sergio- 
lusban s Júliában ; Tankrédben és Izaurában ; Danton- 
ban s az ifjú royalista mágnás nővérében; avagy 'a 
megtört aggastyánban s a toweri kis leányban, a 

phalansteri anyában vagy az eszkimó nejében) mint 
speciesekben a férfiember és a nőember fajtypusát 
s a faj fennmaradásának nagy gondolata az, a 
mely Ádámot végül a szikláról való leugrástól visz- 
szatartja. 

Schopenhauer szerint tehát egyéniségünknek a 
halál alkalmával való elveszte csak látszólagos vesz- 
teség; holott nyereségnek volna az tekintendő, mert 
a halálban megszabadulunk attól, a mi csak jelenség, 
s így lényegünket nem képezi. A ki az élet való 
lényét így fogja fel, az Schopenhauer szerint «nem 
kér halhatatlanságot; szívesen akar igazán meghalni 
s nem csak látszólag ; a létről, a melyet mi ismerünk, 
szívesen lemond, bárha a mit annak fejében, a halál- 
ban nyerünk, semmi a mi szemünkben, mert létünk 
arra vonatkoztatva semmi. » íme így hajózik be vég- 
eredményben a Schopenhauer pessimismusa, a budd- 
hista « Nirvána » fekete öblébe s lesz a nyugat keresz- 
tyén kultúrájának mezején a buddhisztikus bölcselet 
veszedelmes szószólójává . . . S hogy mily sikerrel, 
mutatja az, hogy már Parisban például két buddhista 
templom létezik. 

Materialismus, pessimismus bölcselő iskolái egy- 
általán nem alkalmasak arra, hogy a lelket sorsa 
felől megnyugtassák; ellenkezőleg, a nyersebb vagy 
betegesebb lelket könnyen a vallási vagy erkölcsi 
nihilismusba (Nirvána, anarchia) sodorják, a neme- 
sebb lelket pedig a kétségbeesés örvényébe taszítják. 
Mert a léleknek szűk e lét határa s sejtelmével 
folyton a végtelent fürkészi. Ez érzelemnek szinte 
megdöbbentő drámai erővel ad kifejezést a mi nagy 
bölcselő költőnk. Vajda János, az «Állatkertben» 

című fenséges költeményében, s nem tudom megállani, 
hogy ezt itt ne közöljem. 

«Szűk palotáddal szemben meg-megállva 
Elnézem olykor szenvedésedet 
Állatvilág nemes fogoly királya, 
A mint szabadulásod keresed. 
Jársz, kelsz, forogsz, alá-fel szakadatlan 
Fürkészve egyre a nyílásokon, 
Mint befogott ló a száraz malomban, 
Nem tudva megnyugodni sorsodon. 
Vigasztalódjál : itt e földi létben 
Megannyi élő, mind rabok vagyunk, 
Mint neked itt a vég, nekünk meg éppen 
A végtelenség gyotri bús agyunk. 
Gyorsabban, mint te ádáz börtönödnek 
Rázod kérlelhetetlen rácsait, 
Képzelmünk rezgő szárnyai verődnek 
A halovány tejút határáig, 
Sőt még azontúl, messze, mondhatatlan 

Távolságok felé röppenve el 

S kérdéseinkre, hol a vég: azokban 
Kétségbeejtő némaság felel. 
És mégis, tudva bár, hogy mind hiába, 
Elátkozott lélekként, hittelen. 
Rémtelt, örök, siket, vak éjszakába 
Űz, hajt a kétely, fojtó sejtelem, 
Míg niindenütt szédületes örvényszél 
Ásít felénk ijesztve : ne tovább ! 
Lelkünknek im, lát'd a te rekeszednél 
Nem tágasabb a végh étlen világ . . .» 

Nem, a lélek sohasem nyughatik ; jár, kel, fo- 
rog, fürkészve szüntelen s ha a materialismus és a 
pessimismus meg nem nyugtatja, hát talán megnyug- 
tatja az idealismiis, az optimismus . . . Avagy nin- 
csen-e joga a mindenségnek s ezzel együtt önmaga- 

nak kérdését a szellemi oldalról is vizsgálni, épűg^, 
mint ezt anyagi oldalról a materialismus teszi? 






Megkísérlette ezt is s ez idealistikus iránynak 
legkiválóbb képviselője az újkor bölcselői közt a 
sokaktól megvetett, sőt utált, másoktól viszont szinte 
emberi mértéken felül magasztalt, az «istenittas» 
(Novalis), a « szent » (Schleiermacher) Spinoza. A mi 
valóban létez, a magánvaló, minden dolgok örök vál- 
tozatlan"* substantiája, a természeti s szelleméletnek 
egyaránt örök alapja és lényege: az — Isten. Nem 
az az Isten, a kit a keresztyén vallás imád, mert 
hiszen ez a világot teremtő személyes intelligentia, 
hanem az az Isten, a kit Spinoza egyúttal «termé- 
szet»-nek is nevez, mint a melynek az nem terem- 
tője, mert lényege. 

<< Természet,* « istene tehát csak nevek, kifejezé- 
sére az önmagában egy, örök, végtelen és szabad 
(mert nem korlátolt) magánvalónak, mely (vagy ki, 
az Éiindegy) a mi értelmünknek a kiterjedés és a gon- 
dolkodás kettős tulajdonságaiban jelen meg, de csak a 
mi értelmünknek, mert hogy magára bir-e tulajdon- 
ságokkal s hánynyal : azt nem tudhatjuk. Mint mikor 
a szem, ha sík lapra néz, a melyre fény esik, ezt 
mindig fehérnek látja; avagy sárga vagy kék üve- 
gen át a tárgyi világot sárgának vagy kéknek szem- 
léli: úgy látja értelmünk is a magában láthatatlan 
magánvalót a kiterjedés és gondolkodás attribútu- 
maiban, a melyeket azonban, jegyezzük meg jól, ő 
visz a magánvalóra, mint tulajdonítmányokat. E két 
attribútum, a melyek gyökerükben azonosak, képezi 

már most a különféle létalakok alapját aiíyagi, szel- 
lemi téren egyaránt; s e létalakok: anyagi téren a 
különféle concrét dolgok (corpora) szellemi téren pedig 
az ideák, mely utóbbiaknak mintegy testi kifejezései 
a szók s a beszéd. E létalakok, vagy létmódok (módi) 
alapja tehát nem istenben, de bennünk van; puszta 
imaginatio az, a melynél fogva a concrét dolgokat s 
eszméket, vagy ezeknek individualisatióit, a tes- 
teket s a lelkeket valóban létezőknek gondoljuk: 
holott azok az örökkévalóság szempontjából (sub 
specie aeternitatis) csak hullámok a lét végtelen ten- 
gerén ; hullám hullám után jön s megy, tornyosul s 
elsimul, támad s múlik örökös változatban : csak egy 
van, a mely soha sem változik, a tenger ; s ez maga 
az universum, a természet, az Isten . . . 

Ezen idealistikus pantheismus álláspontjáról a 
lélek is csak egy ily hullám az Universum óceánján, 
a melynek rendeltetése támadni s — elmerülni; s a 
lélek halhatatlansága sem at individuális továbbélés- 
ben áll, hanem e halhatatlanságát a lélek elérte akkor, 
a midón e hullám voltának tudatára jutva, az intuitio 
egy isteni perczében elmerül az Universumban s ez 
által a végesség közepette egy pillanat alatt a vég- 
telennel összeolvadott, az istennel egygyé, istenné 
lett . . . E pantheistikus sejtelem ihlette a Gőthe 
Faust doktorának lelkét is abban az erdei jelenetben, 
a hol Margit iránti szerelmének teljes tudatára jut s 
mintegy átlényegülve mindenben az istenséget öleli 
magához; mely érzelmet Mefisztó így gúnyolja ki: 

«Óli föld feletti nagy szerencse! 
Éj harmatában, szirten fekve 
Eget s földet ölelni kéjjel, 

Magát istenné fújni széjjel, 
Ihletten túrni a föld velejét fel, 
Bírni a hát nap termő erejével 
Nagyot élvezni és nem tudni, hogy mi? 
Kéjáradón a mindenségbe folyni 
S kiszállva minden földiségből 
Az intuitio egéről . . . 
Hasra esni végül ...» 

(Dóci ford. Pest 1873. 148. 1.) 

Az ördög valóban jól szatirizált Mert hiszen mi 
bűvös, mi csodás tan is az, a melynek minden, min- 
den, kezdve az élettelen kőtől, fel az öntudatos szel- . 
lemig, csak egy-egy hullámverése annak az örök 
isteninek, a mely maga él csak s a melynek végte- 
lenül ringó ölén belül a lélek egyéni élete is csak 
imaginatió, csalóka tünemény, elfoszló álom . . . Ily 
értelemben mondja Calderon bölcselő királya («Az 
élet ájom» ez. színművében, ford. Győry Vilmos. Pest 
1870. 52. 1.) hű emberéhez: 

«Hisz itt e földi létben, óh Clotaldo 
Az élő mind úgyis csak álmodik . . .» 

s ily értelemben elmélkedik a színmű hőse, a vadon- 
ban nevelt trónörökös is (106— 107. 1.): 

Álmodja a király, hogy ő király 
S a míg ez a csalódás tart, parancsol, 
Rendel, kormányoz és uralkodik. 
De mind e hódolávSt, mely köriiyezi 
Szétszórja a szeleknek szárnyain 
— Hamura változtatva — a halál . . . 
Álmodja a gazdag dús kincseit, 
A mik csak újabb aggodalmat adnak; 
Álmodja a szegény, hogy szenvedő 
Kínos szegénység és nyomor között; 
És álmodik, ki emelkedni kezd; 

És álmodik, ki fárad» küzd, eped; 
És álmodik, ki sért vagy bosszút áll . . . 
Egyszóval minden ember a világon, 
Azt, a mi, minden úgy álmodja csak 
Habár ez álomról sejtelme sincs. 
Mi is tehát az élet ? Kábaság. 
Mi is tehát az élet? Képzelődés, 
Egy eltűnő árny, puszta költemény, 
S ben még a legfőbb jó is oly csekély, 
Holott a teljes élet is csak álom. 
És még az álinok is álmok csupán!* 

Lám, t. hallgatóim, tán nem is gondolnak arra, 
hogy most, a midőn azt vélik, hogy engem hallgat- 
nak, álmodnak; s magam, midőn önökhöz az álomról 
beszélek, szintén csak álmodom . . . Csodás, különös 
egy gondolat! S valóban ha ez az élet csak ennyi- 
ben állna, akkor igaza volna Montesqnieunek, a ki 
midőn egy mosolyogni látszó halott ravatalánál egy 
elméncz azt kérdezte tőle: « Ugyan mi felett moso- 
lyoghat e halott ?» — azt felelte, hogy «az élők felett. » 



Nem, a lélek e pantheistikus bűvkörben egészen 
boldog nem tud lenni sehogy! Az a csodálatos «én» 
tudat, a mely épp oly rejtelmes, épp oly megfogha- 
tatlan, mint Isten léte maga, nem tud lemondani, 
nem képes önmagát megtagadni, hanem keres, kiitat, 
fürkészi ősforrását, czélját; s e tépelődésében a tra- 
gikumig emelkedik ott, a hol épen a testi élet végé- 
nek közeledtét érzi ... Ki ne ismerné Vajda Jánosnak 
halálos ágyán írt « Hosszú éjjel» című utolsó költe- 
ményét, a mely befejezhetlenségében is oly megrázó 
erővel tanúskodik a lélek e nagy tusakodása mellett : 

«0h te csodás, dicső természet! 
Érthetlen földi hangyaésznek, — 
Méhedbe látni lehetetlen. 
De ép ez űzi, hajtja lelkem. 
Bánt a homály és nem hagy békét, 
Keresni a dolgoknak végét. 
Ha túl a szent, a szfizi fátylon 
Lehetne még valamit látnom, 
Amit nem látott még a többi 
Halandó, tépelődő földi. 
Ha már nem is érthetlek téged: 
De mi vagyok én? Mi a lélek? . . . 
Óh, mert közéig ép a nagy óra; 
Már készülődik búcsúszóra, 
Testből a lélek válni készül, 
Mind kard kiröppen hüvelyéből ...» 

Nem, a lélek a pantheismus bűvkörében meg 
nem nyugodhatik, hanem keres, kutat, fürkészi ős- 
forrását, célját — s ezt csakis az individuális, a sze- 
mélyes halhatatlanságban lelheti fel, mert lényegé- 
nek egyedül ez felel meg.' 

így szólalt meg egykor a nagy Szókratészben, 
mint az a csodálatos, titkos benső «daimonion,» amely- 
nek erejével ő oly végtelen nyugalommal üríté ki a 
méregpoharat.^ így szólalt meg Szókratész nagy ta- 
nítványában. Piátóban, az emberiség e legnagyobb 
idealista bölcselőjében, aki gyönyörű ^Phaidon»-jában 
oly törhetlen meggyőződéssel bizonyítgatja a lélek 
halhatatlanságát. így szólalt meg egy Leibnitzban, 
a bölcselő gondolkodás e héroszában, aki minden 
egyes lélekben egy-egy örökkévaló «mónaszt,» «a 

^ Ivásd szerzőnek ugyancsak a « Protestáns Esték» III. 
cyklusában « Szókratész » c. a. tartott s e kötetben más he- 
lyen közölt felolvasását. 

maga nemében egy-egy kis Istent* látott S így 
szólalt meg a legújabbkori bölcselet nagy mesterében, 
Kantban, akinek bölcseimi tana szerint Isten s a sza- 
badság eszméi mellett a lélek individuális értelem- 
ben vett halhatatlansága azon harmadik oszlop, ame- 
lyen az egész erkölcsi világrend fenséges boltozata 
nyugoszik ! 

íme, L hallgatóim, a lélek halhatatlanságának 
nagy problémája a philosophiában, néhány fővonásban 
megrajzolva, tanúságul, . hogy a bölcselet mindig és 
mindenütt foglalkozott annak megfejtésével. Valóban 
jól monda Szókratész, hogy a philosophia «a halállal 
való foglalkozás.* Az állatot e kérdés nem bántja, 
mert nincs gondolkozó lelke. De az embert épen a 
lélek kényszeríti rá, hogy sorsával, mely mögött nagy 
kérdőjelként ott áll a halál, állandóan foglalkozzék. 
Azért ott kísért e probléma minden bölcseimi rend- 
szerben, minden philosophus s minden gondolkozó 
ember elméjében s el sem is válik tőlünk, míg csak 
gondolkozni képesek leszünk. — És épen a tény, 
hogy e kérdés minden philosophust, még azt is, aki 
a lélek individuális továbbélését tagadja, oly élénken 
foglalkoztat: kell, hogy komoly megfontolásra készt- 
sen s arra a meggyőződésre vezessen, hogy e tépe- 
lődésnek, e kutatásnak egy magasabb, egy a földi 
sphaerán túlemelkedő sejtelemben van az alapja. 

Ámde képes-e a philosophia arra, hogy e nagy 
problémát valamikor megfejthesse? Mi azt hiszszük, 
hogy nem és sohasem. Mert ehhez előbb az kellene, 
hogy tudományosan megtudjuk határozni, mi a lélek 
magára? Ez pedig oly kérdés, amelyre a nagy némQt 
természettudóssal, Du Bois Raymunddal csak azt 

felelhetjük, hogy «Ignorabimus!» (1. «Über die Gren- 
zen des Naturerkennens» és «Di sieben Weltráthsel» 
c. műveit, Lipcse 1882.) Beszélünk a villamosságról, 
ellessük törvényeit, felhasználjuk csodás erejét: de 
nem tudjuk, mi ő magában . . . Vájjon, ha az anyag- 
nak ez egy létmódjával sem tudunk tisztába jönni : 
eljön-e annak ideje, hogy bizton megmondhassuk, mi 
a lélek ? Mikor Plató is erre a kérdésre csak mytho- 
logiákkal tudott felelni s mikor Kant is kénytelen a 
becsületes bölcselő őszinte nyíltságával beismerni, 
hogy a lélek való lényét s halhatatlanságát, az érte- 
lem, melynek határai a végességhez vannak szabva 
megfejteni, bebizonyítani, de letagadni, megcáfolni 
sem lesz képes soha; s azért a lélek halhatatlansá- 
gának tanát csak mint erkölcsi lényünk elengedhet- 
len követelményét állítja fel, mint amely nélkül az 
erkölcsi világrend nyomban zűrzavaros chaoszszá om- 
lanék össze!? 

Hagyjuk el hát a bölcselem magasan járó, de 
hideg s boldogtalan ösvényét, amely csak tömkelegbe 
visz — s forduljunk annak elméleteitől a hitnek való- 
ságához. Mert ahol a bölcselem megszűnik, ott kez- 
dődik a hit. S amit a bölcselem megoldatlan hagyott, 
azt bizony nyal megoldja a hit. 

És bár gúnyolják is e hitet azok, akik magukat 
tudósoknak szeretik képzelni, nem baj az! A hit erő- 
sebb, mint a tudás. A tudás az elme világossága, a 
hit a lélek életmelege. A tudás elve a kétszerkettő, 
a hité az, akinek e kétszerkettő semmi, az Isten. A 
tudás fogalmi igazságra vezet, a hit életigazságra. 
Amannak vége kétség, csalódás is lehet; ennek min- 
dig biztos meggyőződés, melynek gyökérszálai a vég- 



230 



telenből szívják táplálékukat. A tudás tárgya a való, 
a hité az igaz. S mondhatod nekem ezerszer a tudás 
száján, hogy pl. Jézus feltámadása történetileg nem 
való ; az én hitem erre azt feleli : de eszmeileg igaz. 
És ha a hit mondja: igaz is! Mert a hit, mint Ha- 
mann mondja: «igazság, benső genialitás, magasabb 
tudás. » Es bizonyítsd be nekem, tudós barátom, ki- 
lencvenkilencszer, hogy nincs Isten ; az én hitem szá- 
zadszor is csak azt fogja mondani: de van Isten! 
Es bizonyítsd be nekem kilencvenkilencszer, hogy 
nem halhatatlan a lélek; az én hitem századszor is 
csak azt fogja mondani: de halhatatlan! S bizony- 
nyal neki lesz igaza. 

Miért? Azért, mert e tudat lelkemmel vele 
született; mert e sejtelem nemcsak én bennem él, 
hanem örök és általános az mindenkoron, minden 
népnél, minden vallásban. Ez pedig ok nélkül nem 
lehet így! 

Hanem, te mosolyogsz, szkeptikus tudós bará- 
tom . . . Nos, jöjj velem, hagyjuk ott a bölcseletet, 
lépjünk a vallástörténelem fenséges birodalmába, hol 
sejtelmes berkek árnyán a különböző vallások oltár- 
tüzei égnek s lássuk e szent lángok fényénél, miről 
tanúskodik a mindenkori ember vallása, a népek val- 
lásának a psychologiája. 



Hol kezdődik az ember vallása? Ott, ahol maga 
az ember. S az ember hol kezdődik? Hát erre sem 
nehéz a felelet, csak tekintsünk be a könyvek köny- 
vébe, a bibliába, le van az ott írva szépen, mindjárt 
a legislegelső lapon. 

Persze, persze — fontoskodik erre sok-sok nagy- 
nagy tudós, — csakhogy az a bibliai elbeszélés ugyan 
nem ér a tudomány szempontjából egy hajító fát sem; 
mert ugyan ki hinné el már manapság, hogy az em- 
ber úgy teremtetett volna a «hatodik napon, » majd 
a szolgálatára rendelt állatvilággal a « paradicsomba » 
helyeztetett volna, ahonnan aztán lángoló pallosú 
cherub űzte ki, mert meglopta a « tudás fáját >> Ki 
hinné el egyszóval, hogy a teremtés és a bűnbeesés 
története valóban történet volna, holott nem egyéb 
az, mint legendás kosmogonia, a milyet minden nép 
ősmondáiban találhatunk? 

Hát biz ez — Hamlet szavaival élve — «meg- 
fontolandó» (Shakspere «Hamlet» Hl. felv. 4 szín) s 
ha a biblia elbeszélését pusztán a száraz történetiség, 
a rideg valóság szempontjából nézzük, joggal támad- 
hatnak tudományos kételyeink. De vájjon ez «ősmon- 
dák» mind csupa külső haszontalanság-e, avagy 
nincsen-e meg valamennyiben egy bensőbb, egy rej- 
tettebb igazság magva? Vájjon ezért az igazi tudo- 
mány csak a betűnél ragad-e meg s nem fogja-e a 
külső héjból kihámozni a benső tartalmat, a betűből 
a szellemet ? Nos, és ha ezt teszi, nyomban óvatosabb 
lesz ítéletében, s be fogja ismerni, hogy a biblia el- 
beszélésében is a történeti valóság kérdésénél sokkal 
fontosabb dolog ám az eszmei igazság kérdése; hogy 
az ember csakugyan a teremtés koronája, a ki a 
teremtés történet ama nagy s egyenként tán év- 
ezredeket vagy évmilliókat tevő világnapjai során 
csak akkor jelenhetett meg a világon, a midőn már 
előtte az állatvilág is, mint létezésének nélkülözhetleü 
előfeltétele^ megvolt Be fogja látni, hogy csakugyan 

volt egy — «paradicsom,» a melyben az ősember az 
állatokkal együtt élt « meztelenül s szégyentelenül » 
(I. Mózes 2. 25.) a mikor még a halál kérdése nem 
zavarta meg életörömét : s ez az állapot volt a midőn 
még a tudás fájából nem evett, vagyis a midőn még 
a «homo animal»-ban az ember, a szellemi s erkölcsi 
öntudattal bíró lény a maga tudtára nem ébredett . . . 
De hát elgondolható ez? El bizony, hiszen még ma 
is megvan s örökké is meglesz e paradicsomi állapot, 
csak tekintsünk a bölcsőben nyugvó kis gyerme- 
künkre, kit édes anyja joggal «kis ártatlanságának* 
nevez, vájjon nem látjuk-e benne a csecsemő embert, 
értve itt nem az eg>'edet, de a fajt, «Ádámot» ? S óh 
mi lenne ugyan velünk, ha ez ártatlanság paradicso- 
mában mindvégig megmaradnának ; ha soha fel nem 
ébredne öntudatunk, evvel megismerése annak a mi 
jó és a mi rossz, s evvel a bűntudat ? ! El kell veszí- 
tenünk amaz öntudatlan ártatlanság paradicsomát, 
hogy a bűnnel való küzdelmen át eljuthassunk a 
tudatos ártatlanság boldog hazájába ... S ha meg- 
kóstoltuk a tudás fájának gyümölcsét, meg kell hal- 
lanunk a második tilahiiat, hogy «de az örökélet fá- 
jából nem eszel » ; meg kell ismerkednünk a halál 
elrémítő bizonyosságával, hogy amit ebben a testre 
nézve elvesztünk, azt annál tisztábban megkívánjuk 
a lélek számára . . . Valóban nagy gondolat azért, a 
midőn — bárha nem is ily erkölcsphilosophiai ösz- 
szefüggésben — Athanasius, ez a nagy orthodox 
egyházatya a bűnt «boldognak» nevezi («felix culpa,») 
mert hiszen csak ebben s az ennek alapul szolgáló 
ön- és isten tudatban különbözünk mi az állattól; s 
nagy gondolat, a midőn Szókratész — mint láttuk — 

a bölcseletet «a halállal való foglalkozásnak» mondia, 
mert bizonnyal, ha a halál tudata nem volna (a mely 
ismét, mint láttuk, a bűntudat, illetőleg az öntudat 
folyamánya), csak ép úgy nem filozofálnánk, mint az 
állat, a mely él a nélkül, hogy a halált ismerné, s a 
mely — Schopenhauerrel szólva — « magában mint- 
egy a faj egész örökkévalóságát közvetetlenül élvezi, 
magáról csak mint végetlenről van tudata. » (i. h. 9 
1.) Az állat ezért nem szorul sem filozófiára, sem val- 
lásra; de igenis rászorul az ember, kit felébredt ön- 
és bűntudata elválaszthatlanúl Istenhez köti, épen 
azért, mert tőle elszakítja. 

Valóban, ha a bibliát nem a rideg valóság szem- 
üvegén, de az emberiség lélektanának szemeivel 
vizsgáljuk, a teremtés és bűnbeesés, történetei felett 
nem lesz kedvünk többé kicsinylő fennhéjázással 
gúnyolódnunk! . . . 

.... Hol kezdődik hát a vallás? Ott, a hol az 
ember. — S hol kezdődik az ember? Ott, a hol be- 
zárult mögötte a paradicsom ajtaja s megindult el- 
átkozottan s mégis ez átokban megáldottan « küzdeni 
és bízva bízni. » {Madách I. « Ember tragédiája. ») 

Ily szempontból a természeti ősállapotban lévő 
népek vallását az u. n. fetisizmust joggal vallásnak 
nem is mondhatjuk. Embryo csak az, a melyből a 
vallás nemes alkatú geniusa fog kifejlődni, de maga 
még merő álomélet, öntudatlan lét, a melyben az 
ember egész szellemi, vallásos erkölcsi élete, mint a 
csecsemőben, teljesen aluszik. Csak tegyünk egy rö- 
vid kirándulást a legsötétebb Afrika belsejébe, az 

óceáni népek szigeteire, avag>' az elhagyatott sark- 
vidékekre s megtaláljuk ott még manapság is az 
embert e szomorú «^ősártatlanságában.» Tudása addig 
terjed csak, a meddig érzékei s ezért, bárha a dol- 
gokról képzetekkel bir is, de azok általánosítá- 
sára, abstract fogalmi gondolkozásra egyaránt kép- 
telen. Egyes törzsek például, bár ismerik a láb 
képzetét, hisz nekik is van lábok, de a láb fogal- 
mával eg>'általán nem bimak s ezért a láb minden 
egyes speciesének, pl. az ember, a kut>'a, a holló 
stb. lábának, avagy a járásnak jelzésére, a szerint, 
a mint ez reggel, estve, meztelen vagy pólyás lá- 
bakkal történik, külön külön kifejezésekkel élnek. A 
fogalom hiánya magyarázza meg a vad népeknek 
sokszor a képtelenségig hosszú szavait, a midőn t i. 
a mi hülyéink módjára egy sereg képzetet kötnek 
össze, hogy velők egy zavaros fogalom sejtelmét 
fejezzék ki; s általán nyelvök és értelmi fejlettségök 
végtelen primitiv voltát, hiszen vannak vadtörzsek, 
a melyek kettőnél tovább számlálni nem képesek s 
a melyek — mint pl. a délafrikai bushnianek — 
egymást névvel egyáltalán nem nevezik, hanem csak 
nem szerint hivatkoznak egymásra, mint pl. a mi 
kis gyermekeink, a kiknek midőn beszélni kezdenek, 
minden gyermek — jó pozsonyi magyarsággal — 
«pubi» vagy «médi» . . . Hogy ily szellemi állapot 
mellett a jó és rossz ethikai megkülönböztetéséről 
szó sem lehet, az kézen fekvő dolog. Ez ellentétet a 
természeti ősállapotban lévő ember csupán a neki 
kellemes vagy kellemetlen ellentétének formájában 
ismeri s akatatát kizárólag érzéki indítékok vezetik. 
Ily indítékok első sorban a gyomor, a test kényelme 

s a nemi ösztön, s egyes afrikai törzseknél manapság 
is a leggyöngédebb udvariassági formula a szembe- 
jövőt azzal köszönteni: «hogy van a hasa?» A csa- 
ládi élet erkölcsi szentsége is merőben ismeretlen 
valami s a szülők szeretete gyermekeik iránt az 
állatoknak kölykeik iránt való ösztönszerű vonzalmát 
miben sem múlja felül. Az Arenuka törzs Guyanában 
pl. gyermekeit és majmait együtt neveli, sőt az arenuka 
nő — ha szükséges — együtt szoptatja a kettőt. 
Érdekes idyll lehet aztán, a midőn a két versenytárs 
olykor az «édes anya» keblén visongva összezördül 
az elsőbbségi jog felett . . . Igazi «ősártatlanság» képe! 
Hát ugyan, hogy is lehetne ez állapotban val- 
lásról, Istenről, vagy csak a természet personificált 
erőiről is szólani, holott az ily természeti ősállapot- 
ban lévő embernek az istene is csak ép oly érzéki, 
oly véletlen lehet, mint képzetei s egész szellem világa; 
s ez isten : a fétis. Egy kő vagy fagyökér, a melybe 
esetleg lábát beleütötte, egy állat foga vagy körme, 
a melylyel a létért megküzdött, egy csillogó cserép, 
a mely szemeit ámulatba ejtette, egy patak, a mely 
néki hálával szolgált stb. ... S ez a sok mindenféle 
tárgy mind mind él, ép úgy mint ő maga; a miké- 
pen él az én kis leányom babája is, a melyet édes 
anyai boldog álomsejtelmek között beczéz, avagy a 
kis fiam számára az asztal lába, a melybe magát 
megütötte s a melyet aztán ezért az alattomos táma- 
dásért jól — elver. Ép ezért az embert ez ősállati 
gyámoltalanságában mindenütt ólálkodó kaján ellen- 
ségek környezik, szellemi éjjele tele van kísértetek- 
kel s a fétisnek feladata éppen az lesz, hogy megol- 
talmazza őt minden bajtól s segítse minden vállalkp- 

zásában. Ezért dédelgeti eteti, itatja azt, avagy — 
megveri s megsemmisíti, a mint érdeke hozza magá- 
val ... Ez érdeket pedig csupán a testi élet szük- 
ségei szülik. 

Innen érthető, hogy az ember e kultúrfokozaton 
a halállal is csak ép annyit törődik, mint a kis gyer- 
mek, vagy mint az állat Szülők gyermekeiket, ha 
nekik alkalmatlanok, sok törzsnél megölik, sőt — 
megeszik, akár az emse malaczait, sőt oly törzs is 
van, a hol az asszonyok holt gyermekeiket vallásos 
óbégatások között felfalják . . . Hasonlóan bánnak 
el az öregekkel s elerőtlenedettekkel, a kikben csak 
eleségpusztítót látnak s a kiket azért vándorlásaik- 
ban egyszerűen elhagynak az útfélen, zsákmányul a 
kutyáknak s ragadozó állatoknak, avagy minden 
lelkifurdalás nélkül agyonütnek. E tekintetben a leg- 
klasszikusabb példát szolgáltatja a vaddá törzs, ahol 
az a szokás, hogy az öregeket, a nélkül, hogy azok 
ez ellen zúgolódnának, kiviszik egy ferde növésű fá- 
hoz, a melybe azoknak szépen bele kell kapaszkod- 
niok s ott függniök, míg a többiek ugrándozva 
tánczolnak körülöttük, kórusba énekelve: «ha meg- 
érik a gyümölcs, lehull fájáról. » Mikor aztán a sze- 
gény öreg inai felmondják a szolgálatot — s az érett 
gyümölcs lepottyan a földre, neki esnek, agyonverik 
s feleszik. Ez náluk a temetés. 

Es mégis, még e fokon is megtaláljuk a hal- 
hatatlanságnak, a jövő életnek, bárha teljesen érzéki 
képzetét. A krúnégerek pl. szentül vallják, hogy a 
gyomor halhatatlan s hogy az egész testből az az 
egyetlen, mely a halál után égbe száll . . . Velők 
szemben azonban már óriási szellemi fölényben áll a 

jámbor kamcsadál, a ki a jövő életet úgy képzeli, 
hogy ott teljesen munka nélkül fog élni, halzsírban 
fog boldogan kéjelegni, vele lesz a borjúfóka is, de 
sok, igen sok . . . . s nem kell majd panaszkodnia, 
mint Madách eszkimójának, ki abban látja a lét 
egyetlen nyomorát, hogy «sok az ember, kevés a 
fóka.» Sőt az ingusok már bizonyos ethikai fölényről 
tanúskodnak, a midőn nemcsak élőket, de halottakat 
is összeházasítanak, oly fiatal párt t. i., a melyet 
egybeillőnek találtak, együvé temetnek, sőt a hozo- 
mányt is hozzájuk helyezik, akárcsak ha valóságos 
házasságról volna szó. A fetisizmus legmagasabb s 
legmegtisztúltabb fejlődési fokát képezi az aztekek s 
a perui inkák vallása. Amazok megkülömböztették a 
napisten paradicsomát, a melybe csak a harcban eleset- 
tek, a templomban megáldozottak s a gyermekágyban 
elhalt nők jutnak, a földi paradicsomtól, a hova a többi 
jók kerülnek s szentül hitték, hogy az istenek különö- 
sen kedvelik a kisdedeket, a kik odafenn egy tejjel 
csepegő fa alá jutnak s közvetítők lesznek az istenek 
s az emberek között. Rézbőrű angyalkák ... A peruiak 
viszont, kik egyébként a nagy napfétis tiszteletére 
évenként egy-egy gyermeket vagy szüzet áldoztak 
s a hadi foglyok ezreit: szentül hittek a földi élet 
dualistikus végkifejlődésében üdvre s kárhozatra ; 
hitték, hogy a lélek visszatér egykor a testbe, a 
miért halottaikat be is balzsamozták. 

* * 

* 

A fetisizmusnak magasab fokozata, a midőn 
az addig izolált egyének a népesedés következtében, 
a létért való küzdelem nagy harcában tömörülésre 

voltak utalva, a xni természetszerűleg valamely törzs- 
beli kiválóság körül történhetett, s kinek fétise lesz 
most (sőt olykor ő maga) a törzs fétisévé, kivel 
szemben a kaján hatalmak elvesztik erejüket, rémítő 
jellegüket s kire most, mint vezérre (s fétisre) hasonló 
félelemmel s rettegéssel tekintenek. Már most ez a 
vezér, ki törzsét oly sok diadalra vezette, a kalando- 
zás közben meghal. Az egyes halál — semmi de a 
vezér halála, személyének s hatalmának kiválóságá- 
nál fogva egészen más megítélés alá esik. Neki nem 
lehet, nem szabad oly könnyen, oly egyszerre vége, 
megjelenik azután is a hátramaradottak álmaiban, 
sőt mi több, feljár sírjából is, hogy népét tovább 
segítse hadakozásaiban az ellenséggel szemben. Ki 
ne ismerné az ős magyar «Csaba útját» ott fenn a 
tejúton, a melyről őseink az ellenséggel csatázva 
sokszor hallották a szilaj harci lármát, fegyverzörejt 
repülő paripák tombolását: Csaba vezér volt az, ki 
hívei mellett onnan felülről küzdött így születnek 
meg a «hősök» s velők, illetőleg szellemeikkel, mint 
« ősökkel » megtelik a kalandozó törzsek képzetvilága, 
s leikökben meggyökeresedik a halhatatlanság első 
zsengéje. Érthető továbbá, hogy e hőseik jelvényei- 
nek, fétisének megőrzésére — milyen pl. a magyar 
turulmadár — oly gondot fordítanak, hogy vezérei- 
ket teljes fegyverzettel, lóháton, étellel, itallal ellátva 
temetik el, sőt, hogy még nejeiket s szolgáikat is 
velők elevenen eltemetik. Innen érthető viszont, hogy 
a veszedelmes ellenséges vezér sírját nehéz kőlappal 
zárták le s erős cövekkerítéssel verték körül; s mi, 
a midőn kedves halottaink sírhalmaira követ állítunk 
s azt díszes rácscsal veszszük körűi, ez ősrégi idők 

szokását utánozzuk, a nélkfil, hogy sejtelmünk is 
volna arról, hogy hajdan ez eljárással a halottnak 
rettegett visszajövetelét akarták megnehezíteni. 

Hogy ez ősök kultusza az emberiség művelő- 
dési s vallásos fejlődése szempontjából már mily nagy 
jelentőségű, azt igazolja a «mennyei birodalom,» 
China története, a mely ez alapon, mind e mai napig, 
évezredek hosszú során át volt szervezve, sőt mai 
napon is alapjában azon fokon áll, a melyre már a 
nagy conservativ reformátor, Kong-cse idején, tehát 
közel harmadfélezer éve felemelkedett. 

A chinai nép vallásos világnézete szerint három 
alaplény van: az ég, a föld s az ember s ennek 
megfelelően 3 csoportra oszlanak a szellemek is, a 
melyek az ég (thian) mint legfőbb császár (Shang-ti) 
mellett a legbuzgóbb tiszteletben részesülnek. Közü- 
lök ismét a legnagyobb tiszteletnek örvendenek az 
emberi szellemek (kwai) s ezek között is az ősökéi 
(tsu.) Ez ősökre irányúi a chinai összes vallásos 
figyelme s nincs forróbb vágya, mint hogy vala- 
mikor ő is, mint ős, hasonló tiszteletben részesüljön. 
Ezen, mondhatnók, retrospektív halhatatlansági tan 
adja meg a chinai vallásos kultusznak sajátos tradi- 
tionális zománcát. A kik az ő életére a legnagyobb 
befolyást gyakorolják, azok az ősök. Ezért minden 
házban ott van az ősök csarnoka, vagy legalább egy 
kamra, amelynek falán ott függ az ősök táblája s 
alatta az oltárasztal, a melyen az utódok nekik áldoz- 
nak. A családfő köteles minden fontos családi ese- 
ményt, különösen pedig gyermekei házasságát az 
ősöknek bejelenteni. Egyébként is hozzájuk fordul- 
nak minden fontosabb ügyben. Hozzájuk imádkoznak 

betegség vagy ínségben, csarnokaikban kötik meg 
a házasságot s ültetik trónjára az uralkodót Ha 
valaki nemessé lesz, ezen előjogban ősei is osztoznak; 
s ha valaki kitűnteti magát, nem őt, de atyját, 
mintegy az ősök szellemének élő megszemélyesülését, 
jutalmazzák meg. Chinában ezért bűnt sem ismernek 
nagyobbat, mint tiszteletlenséget az ősök, illetőleg 
a szülék iránt s innen érthető, hogy a szülegyilkost 
a nép széttépi, házát lerombolja s helyét sóval be- 
hinti s ilyenkor a kerület minden hivatalnokának le 
kell lépnie, mert jó kormány alatt ilyen bűn nem 
történhetik. S ez ősök kultusza — a melyben a 
néppel együtt a császár is egyenlő, sőt még szigorúbb 
részt vesz — minden ízében, a legaprólékosabb részle- 
tekig, meg van állapítva évezredek óta. Nem is családi, 
hanem államügy az s gondozására egy külön ministe- 
rium van hivatva. S e kultusz alapján érthető még csak 
igazában a chinai népnek ősi szokásaihoz való bámu- 
latos szívós ragaszkodása, páratlan conservativismusa, 
a melynek egyedüli elve a traditió, mely traditiónak 
megtartására viszont egy egészen külön hivatal, a 
Ko-tao ügyel. Meghal már most valaki, ez chinai 
nyelven annyit tesz, hogy «megfért őseihez», a kik- 
nek U alakú sírboltjába nagy fénnyel temetik el, el- 
látván őt a túlvilági életre gazdag ajándékokkal. A 
szigorú chinai atyját 3 évig gyászolja, mely alatt 
hivatalától, a társadalomtól, sőt még családjától, ne- 
jétől is visszavonul, őseinek tiszteletére évről-évre 
ünnepélyes áldozatokat rendez, sőt megtörténik, hogy 
az igazi temetést csak 6 év múlva rendezi hihetetlen 
fény és pompa kifejtése mellett. Örök gyermek ő, a 
ki csak akkor válik nagykorúvá, midőn maga is le- 

tette e földi lét gyermeksaruit — s őseihez térve, 
iriaga is őssé lett... « Testnélkülivé válni — mondja 
egy szentiratuk — ez a czél, mellyel állandóság jár. 
Szakadatlan változatban tűnnek el a földön az ala- 
kok s mindegyik siet vissza ősi állapotába. Vissza- 
térni ide annyi, mint nyugalomra jutni ; nyugalomra 
jutni annyi, mint a tökéletességet elérni, a tökéletes- 
ség pedig maga örökkévalóság ... A ki a Taoval^ 
egy, annak élete örök s haljon meg bár a teste, ő 
maga halhatatlan.» 



Ha a chinait «örök gyermeknek » neveztük, kit 
a bölcsőtől a koporsóig a traditió járszalagán vezet- 
nek; az ind népet viszont hasonló joggal «örök ag- 
gastyánnak » nevezhetnők, kinek egész élete örökös 
contemplatió a Brahma, illetőleg Nirvána mélységei 
felett, a miként az a brahmanismus és a buddhismus 
két nagy vallásában megnyilatkozik. 

A brahmanismus, a mint az a Védák poétikus 
polytheismusából lassanként kifejlett, már körülbelül 
1000 esztendővel Krisztus előtt ugy tűnik fel, mint 
egy bölcselmileg mélyült pantheismus, a melynek 
tanai szerint egyedül csak a Brahma létezik s a 
világ, a látható mindenség, benne az embervilággal 
együtt, nem egyéb, mint a Brahma emanatiója, kifo- 
lyása, vagyis a brahman tanspeculatió szerint «mint a 
háló a pókból, a magból a fa, a parázsból a tűz, a folyó 

' A «Tao^ a chinai valláserkölcsi világnézetben jelent 
«észt», «utat», «ősprincipiumot», « világrendet*, «helyes mód- 
szert* s egyéb hasonló fogalmakat. Pótolja az Isten képze- 
tét, melyre a kinainak nincs szava. 

Protestáns Esték. 16 

a forrásból, a hullám a tengerből: úgy támad a világ is 
Brahmából». Mindennek lényege a Brahma. A világ 
léte ezért csak látszat, csalódás, «Maja» ; e csalódás 
alapja pedig azon subjektiv tévedés, melynél fogva 
a világot reális valóságnak s a saját individuális 
énünket is való önlétnek a Brahmától külön álló 
lénynek fogjuk fel, holott mindez csak tünemény s 
ebben rejlik minden rossznak is az alapja, mert a he- 
lyett, hogy Brahmával egyesítene, tőle elválaszt és 
távol tart. Minden concrét-lét tehát s így a léleknek 
Brahman kívül való léte is bűn, sőt ez éppen a leg- 
nagyobb bűn. 

E világnézetből már most szükségszerűleg foly 
a lélekvándorlás s a világundor, a világgyűlölet tana. 
A lélek ugyanis az által, hogy ősforrásából a Brah- 
mából kivált s énné lett, már bűnt követett el. Ez 
— mondhatnók — a brahman eredendő bűn eszméje. 
Ezért már most bűnhődnie kell, ami csak egy alsóbb 
létformába való sülyedésben valósulhat meg, ami 
ismét újabb büntetést von maga után. így vándorol 
a lélek létformából létformába, emberből állatba, nö- 
vénybe, kőbe stb. . . . úgy, hogy az egész lét nem 
egyéb, mint bűnhődés amaz eredendő bűnért, — a 
világ pedig nem egyéb, mint egy óriási fegyintézet, 
a melynek a bűnhődő lelkek számára rendelt külön- 
böző cellái — a különféle létalakok. Ez az a neve- 
zetes «Samsara», a lélek e zaklatott « körforgása », 
amelyben folytonosan űzetve egyik cellából a má- 
sikba vándorol, míg végül megbűnhődik, megtisztul 
s visszaöralik, elmerül a Brahmába. Azért ez a világ 
valóban undorító, gyűlöletes s az erkölcsi feladat ez 
alapon nem lehet más, mint kiszabadulni mielőbb a 

lét e gyűlöletes forgatagából s egybeolvadni a Brah- 
mával. Ezen erkölcsi feladat megoldása képezi a Brah- 
man ethikánok főproblemáját, amely azért nem egyéb, 
mint casuistikus szabályok gyűjteménye, melyek a 
lelket a lét tisztátalanságától vannak hivatva meg- 
menteni. De e szabályok csakis a legdurvább, a szer- • 
zett bűnöktől óvnak meg: ha mind végrehajtatnak 
is, megmarad még az eredendő bűn tisztátalansága, 
amely csupán magával a léttel semmisíthető meg. 
Ezen alapul a brahman askezis, amelynek célja: az 
erdőkbe való visszavonulás után, a testnek folytonos 
megöldöklése és a szentiratokba való elmélyedés, 
contemplatió útján végül teljesen elmerülni a Brah- 
mába, ami önkívület s legvégső esetben a testnek 
physikai megölése, az élet kioltása útján érhető el. 
Az egyáltalán nem mese, amit ilyen ú. n. «fakírok» 
(szent vezeklők) askeziséről olvashatni. Persze ezek a 
fakírok nem olyan jól táplált egyéniségek, mint a mi 
milleniumi f aki íjaink voltak, akik az egész magyar 
társadalmat, többek közt Pozsony tudós köreit is fel- 
ültették, hanem valóságos múmia-emberek, élő szer- 
vezettel. Egy fakír pl. 30 évig függött egy keskeny 
kút fölött, úgy, hogy lába a keresztfába nyomódott; 
egy másik addig tartá karjait feje fölött keresztezve, 
míg oda meredtek s körmei tenyerén átnőve könyö- 
kig nőttek; egy másik ismét 20 évig ült egy 4 láb 
magas üregben; egy másik ismét Benarestől Jager- 
natig (közel 5000 kilométer) testével mérte az utat. 
Természetes, hogy ily módon gyakran elérhette a szent 
önkívületet. De ez még nem a teljes megtisztulás! 
Hátra marad hát — az önsegély; s vannak százan 
meg százan, a kik szent őrületükben a nagy bálvány- 

1Ó* 

szekér kerekei alá vetik magukat vagy a Ganges 
szent vizébe ugranak, — sőt e vallásos fanatismus 
annyira is fokozódhatik, hogy titkos társulatok ala- 
kúinak, a melyeknek célja — gyilkolni. . . . 

E bralimanismusnak továbbfejtése tulajdonképen 
a buddhismus, amely amattól abban különbözik, 
hogy még csak a Brahma létét sem fogadja el, ha- 
nem a lét egyedüli princípiumának a nemlétét, a 
Nirvánát állítja oda, a teljes semmit, a melyhez a tel- 
jes megsemmisülés vezet el. 

Fenntartva magamnak, hogy a nihilismus, a 
pessimismus e felette érdekes és fontos vallásáról 
alkalmilag külön szólhassak t hallgatóim előtt, ez- 
úttal csak egy jelenségre óhajtom becses figyelmüket 
felhívni, a mely úgy a brahmanismusnál, mint a budd- 
hismusnál . ugyanazonos elv alapján történik meg, t. 
i. a halottak eltakarításának a módjára. Ez többféle- 
képen vitetik végre, de fődolog mindegyiknél a test- 
nek minél gyorsabb elpusztítása, hogy a lélek minél 
gyorsabban költözhessen más porhüvelybe, más cel- 
lába ... A holttesteket ezért vagy elhamvasztják, 
vagy a vízbe vetik, vagy a madaraknak eledelül ve- 
tik oda. A három közül kétségkívül legegyszerűbb 
módja a temetésnek a vízbevetés, a mikor a halottat 
hozzákötött súlylyal, mint nálunk a macskát, elsü- 
lyesztik. A többit aztán elvégzik a halak, rákok s 
aligátorok. Különösen nagy szerencse, ha valamely 
halottat egy aligator egyszerre elnyel. Ahol víz nincs, 
ott a tetemet egy hegyszakadékba cipelik, ott nya- 
kánál egy oszlophoz vagy fatörzshöz kötik, a húsát 
felmetszik s magára hagyják. A többit aztán elvég- 
zik a ragadozó madarak, farkasok, ebek. 

Tibet egyes vidékein még az a szokás is dívik, 
hogy a hulla kikötözése előtt még a lelket hihúzzák 
belőle, ami úgy történik, hogy egy láma (pap) hoz- 
zájárul és a fejbőrét erősen meghúzva, legott hirtelen 
elereszti, úgy, hogy némi kis nyekkenés válik hallha- 
tóvá . . . Ekkor ment ki a testből a lélek. 

Az ily egyszerű kikötözés azonban csak a sze- 
gények szerencséje. A gazdagok ebben is raffináltabb 
ízlésűek. A lámák ugyanis imádkoznak a hulla mel- 
lett, míg a madarak — mint nálunk disznóperzselés- 
kor — a körülfekvő fákon össze nem seregeinek. 
Ekkor a jelenlévők késeikkel darabokat metélnek a 
halottból s a főlámák azokat a madaraknak vetik, 
melyek falánk károgással kapják el zsákmányukat. 
A csontokat aztán összetörik s pörkölt árpaliszttel 
összegyúr\»a, gombócokban a madaraknak dobják. 
Ezután nyomban következik a halotti tor, csak úgy, 
azon mosdatlan kézzel. A leghumánusabb mód még 
a halottak elhamvasztása. Ferencz Ferdinánd trón- 
örökös a világ körüli utazásáról írt könyvében leír 
egy ily jelenetet, melynek Bombayban volt tanúja, 
«Már hazafelé készültünk (egy körsétáról,) mikor út- 
közben énekszót és cintányérütést hallottunk. Gyász- 
menet kanyarodott egy halottégetésre szánt udvarba. 
Elől az énekesek és muzsikusok, azután két bambusz- 
veszszőn 4 férfi (páriák) a szalagokkal övezett holt- 
testet vitte, végül a rokonok következtek, de a rész- 
vét vagy fájdalom legcsekélyebb jele sem látszott 
rajtuk. 

A holttestet — fiatal karcsú asszonyé volt — 
vörös lepel borította, teste vörös porral volt behintve 
s virággal feldíszítve. Alig néhány órája halhatott 

meg, testén nyoma sem volt a halál merevségének. 
A fiatal hindu asszony tetemét a földre tették, leön- 
tötték vízzel, mire a férje a rokonok egyikével három- 
szor körülvitte a máglyán. Ezután a gyászolók búzát 
és czukrot tettek rá s arczát kelet felé fordítva rá- 
fektették a máglyára s hat vastag gerendával födték 
el. A tűzön, a melyet urnában a házi tűzhelyről hoz- 
tak, meggyújtott a férj egy szantálfából való forgá- 
csot, még háromszor körűijárta a máglyát s mind- 
annyiszor meg érintette nejét Végre meggyújtotta a 
halott fejénél összehalmozott forgácsot és szalmát s 
azon meggyulladt az egész farakás. A máglya lobo- 
gott sistergett, füstölgött, mohón emésztették a lán- 
gok, mintha áldozatukat mentül gyorsabban el akar- 
ták volna tüntetni a részvétlen emberek szemei elől.» 

A máglya füstjének alakjából egyébként jósolni 
szoktak, hogy milyen lesz a halott lelkének jövő 
állapota. 

A halotthamvasztásnál még egy igen mély és 
tragikus eltévelyedéséről kell megemlékeznem az 
emberi elmének s ez azon még ma is előforduló 
tény, hogy a halott férfival neje is magát olykor el- 
égetteti — és pedig vagy mert a szokás parancsolja, 
vagy mert maga óhajtja azt Jókai Mór «Chataqué- 
lája» («Magyar nábob») egyáltalán nem képtelen alak, 
mert a nő mindenütt egyforma, rajongóbb, mint a 
férfi; s ha akad vallásos buzgó nő, kinek mystikus 
lelke rajongva óhajtja az üdvöt, s ha ez hindu fel- 
fogás szerint egyszer már a test elpusztításával jár, 
s ha a gyermektelen ifjú hindu nő, kinek a társa- 
dalom egyébként semmi önállóságot s jogot nem 
biztosít, férjével mindenét elveszítette: értjük, hogy 

— mert ily képzetkörben nevelték — képes azon 
heroismusra, hogy magát elevenen megégettesse ! De 
szörnyű ott a kép, a hol a nőben e rettenetes szokás- 
nak ellenszegül az életösztön. Es végül olykor meg- 
adja magát ! Rokonai addig kapacitálják, hogy vegye, 
mintha még csak most tartaná igazi lakodalmát; a 
brahmánok addig festegetik néki e bátor önfeláldozás 
nagy és fenséges gyümölcseit: míg végül megtörik 
s beleegyez. Ekkor aztán feldíszítik, valami ópium- 
mal vegyes itallal bódítják s folyton imákat morzsol- 
tatnak vele, miközben — mint valami szentet — bal- 
dachin alatt a kapu elé kiültetik az emberek hódo- 
latára. Mikor aztán eljön a nehéz perc s a boldogtalan 
lény a máglyát háromszor körültámolyogva, magát 
annak lángjai közé veti vagy vetteti : rögtön a hang- 
szerek mindenféle nemével óriási lármát ütnek, hogy 
senki a szegény áldozat kínos ordítását ne hallja.... 
Sőt vannak akik magukat férjeikkel együtt elevenen 
el is temettetik, de ezt már nem írom itt le. S ha 
kérdezzük, mi e szörnyű szokásnak az alapja, nem 
tudunk reá más feleletet, mint a mit Herder adott, 
hogy nem egyéb az, mint barbár következménye a 
brahmanismus vallásos világnézetének, a mely képes 
volt a legtermészetellenesebb gyilkosságot is a túl- 
világ képzete alapján megnemesíteni. 

Azonban'a brahmanismus és a buddhismus tanai 
még egy igen érdekes megfigyelésre hívnak fel ben- 
nünket. A lélekvándorlásban ugyan benne van a lé- 
lek halál utáni tovább élésének, tehát halhatatlan- 
ságának gondolata, de egyúttal* meg is korlátoltatik 
a Bralimába való visszaömlés illetőleg a Nirváná- 
ban való teljes megsemmisülés által. EszrevehettiUi 

azonban, hogy a végső következtetések inkább csak 
a vallás bölcseletéből eredtek, mintsem a közvetlen 
vallásos üdvvágyból, — s ezért nem csodálkozhatunk 
azon, hogy a lélek ama végső megszűnésének gon- 
dolatát a brahmanista s buddhista néphit, a vallásos 
élet, egyaránt áttörte. A brahmánok beszélnek Indra 
paradicsomáról is, a hol majd a «Samsara» végén a 
jók örök boldogságban fognak élni s a melynek örö- 
meit nem kevesebb ékesszólással rajzolják meg, mint 
ellenkező oldalról a rosszakra váró pokol rettenetes 
borzalmait; — s a buddhismus, daczára a Nirvána 
nihilismusának, csak átalakította e nihilt is . egy fé- 
nyes menyországgá, a melyben Buddha, a buddhák s 
a buddhajelöltek élnek, örök fényességben és dicső- 
ségben ! . . . Mindkét jelenség ékesen szóló tanúbi- 
zonysága annak, hogy a lélek vallásos szükségeit 
bölcselő speculatiók soha ki nem elégítik, mert az 
személyes fennmaradását mindig vallani, mindig köve- 
telni fogja . . . Olyan ő, mint a pinczébe rejtett virág, 
tégy vele bármit, irányítsd ágait bármerre: mindig 
csak egy irányba fog törni, ki a szabad, a világos 
nyíláson, Isten örök, éltető napja felé, a melyet meg- 
érez bizton, bárha tán a ködös téli ég el is rejti előle. 
S ha még az a pinczébe rejtett virág sem csalódik 
sejtelmében: ugyan miért csalódnék hát abban épen 
csak a lélek? ! 



S hogy e halhatatlanság hite a léleknek mily 
erős, arra a letűnt hajdankor népei közül klasszikus 
tanúbizonyság a régi Egyptom vallása, a melynek 
fénykora a Krisztus előtti harmadik évezredbe esik, 

a mikor a nagy pyramisok épültek. Tisztelt hallga- 
tóim előtt nem ismeretlen a keskeny Nilus völgye e 
csodálatos népének még csodálatosabb kultúrája és 
vallása, a melyről « Protestáns estéink» első cyklusá- 
ban volt szerencsém némi halvány képet nyújthatni :i 
azért ezúttal egész röviden összefoglalva az akkor 
elmondottakat, könnyen visszaidézhetjük emlékeze- 
tünkbe, hogy a régi Egyptom egész vallásos világ- 
nézete a nap kultusán nyugszik, s ennek küzdelmén 
a sötétséggel, physikai, szellemi, erkölcsi téren egy- 
aránt. E nap hármas alakja (t. i. Ra, a nappali, Osi- 
ris az éjjel rejtőző és Horos a minden reggel ifjú 
erejében felragyogó nap) közül itt különösen Osiris 
jő tekintetbe, a ki elnyeletve saját fia, Anubis — 
vagyis az esti szürkület által, az alvilágba jut s ott 
trónol, mint Osiris hapi (Serapis), vagyis Osiris a 
bíró, ítélve az alvilágba jutott halottak felett 

Ezen mythologiai alapmotívumhoz idomúi és 
járul az ős egyptomi anthropologia, a mely az em- 
berben három mozzanatot vett fel. Egyik a test, értve 
tisztán anyagi mivoltában; másik a lélek, a «Ba», a 
mely a testből ennek elhalása alkalmával madár 
alakjában kirepül, (e Ba tehát a testnek éltető ani- 
mális elv^); a harmadik a «Ka» vagyis az ember 
tulaj donképen való énje, a melyet épen azért a 
madár alakban rajzolt Ba-val szemben a hierogly- 
phok mindig az ember vázalakjával ábrázolnak. Ez 
a Ka tehát mintegy az ember szellemi «altere- 
go»-ja, a mely mint szellemi valóság, soha el nem 
pusztulhat, hanem a halál után is feljárhat Egyik 

' Megjelent az «Ev. Egyház és Iskola* 1897. évfolya- 
mábau s a «Prot. Esték* I. füzetében. 

leideni papyruson egy boldogtalan férj keservesen 
panaszkodik a sok elviselhetlen kellemetlenségek 
miatt, a jnelyeket neki meghalt nejének Ka-ja 
okoz folytonosan. (Lám, nem jó a családi titkokat 
írásba kiadni; az a kíváncsi tudósfaj kikutatja azokat 
évezredek múlva is 's bizony — elpletykál velők!) 
Sőt e Ka-nak okvetlen szíiksége van valami lakó- 
helyre, olyan az, mint — csakhogy persze itt rossz 
értelemben — amaz újszövetségi tisztátalan lélek, a 
mely dideregve jár a pusztákon s a mélységek felett, 
keresve élő lényt, a melybe bújhasson, hogy aztán 
jól meggyötörhesse. 

E psychologiai tan, kapcsolatban Osiris-isten 
mythoszával, a ki bárha a setétség által elnyeletett, 
de a másvilágon tovább él: határozó volt az ősi 
Egyptom halhatatlansági tanára is, a mennyiben 
szentül vallották, hogy a lélek a síron túl is reális 
existentiával bír; s minthogy már az ember az ént 
a testtől elgondolni nem tudja, sőt csak a test, a Ba 
és a Ka együtt adják a teljes embert : érthető, hogy 
az egész egyén sírontúli existentiájának biztosítása 
érdekében legfőbb gondjuk volt a holt tetemeket 
megvédelmezni az elenyészés ellen. Innen a hullák 
bebalzsamozása, a mely tekintetben az egyptomiak 
eddig el nem ért virtuozitásra vitték fel. Sőt, mert 
a földi élet vajmi rövid, a túlvilági pedig örök, ért- 
hető, hogy a halottak «örök lakásaira* («pat'eta») a 
a legnagyobb gondot és luxust fordították, míg az 
élők lakásait csak átutazásra való vendégszállásoknak 
tekintették. 

Az egyptomi nyelv épen erre való tekintetből 
a halottakat emphasissal az «anchiu» (élők) nevével 

illette, kikkel szemben e földi élők — holtak. Ők 
tehát nem is halottaknak, de az « élőknek » építették 
sziklasíraikat, pyramisaikat, a melyekre mesés erőt 
és összegeket áldoztak fel. A chafra-pyramison pl. 
20 éven át évenként 100,000 ember dolgozott Hero- 
dotos szerint s tövében egy felirat szerint csupán 
a munkások eledeléül felhasznált retek, vörös- és 
fokhagyma ára 1600 talentomot, vagyis mai pénz- 
értékben 8.000,000 koronát tett ki. Nem lehetetlen, 
hogy e számok túloznak, de nem túloz a geometria, 
a mely szerint e pyramis köbtartalma 89.028,000 
köbláb, oly tömeg tehát, hogy belőle egész Francia- 
országot egy hat láb magas s 1 láb széles kőfallal 
körül lehetne keríteni. S mind ez csak két sír szá- 
mára ! A sír már most, a mely természetesen a halott 
társadalmi állásával együtt csak emelkedett nagy- 
szerűségében, 3 részből állott: egy oszlopos előcsar- 
nokból, a mely állandóan nyitva volt s a melyben 
a halott utódai Osirisnek áldoztak, — továbbá egy 
folyosóból, a melynek zugaiban a halott szobrai voltak 
elhelyezve, hogy Ka-jának legyen tovább is, hol lakoz- 
nia s végűi egy nagyobb üregből a sarkophaggal, mely- 
ben a lelkük nyugodott. Valamennyi sír a Nilus bal- 
partját érintő lejtőn, napnyugoton volt természetesen, 
hiszen Osiris is nyugaton szállt le a sötétségbe. S 
minthogy a hozott áldozatok a halott sorsára nagy 
befolyással voltak, érthető, hogy a halott családtagjai 
azoknak állandósításáról sokszor igen nagy alapítvá- 
nyokkal gondoskodtak, akárcsak nálunk az ú. n. « en- 
gesztelő szent miseáldozatokkal ». A Louvre-ben egy 
emléktáblát őriznek, amelynek tanúsága szerint Psam- 
tik pap, ki a XXVI. dynastia idején, tehát Jeremiás 

próféta korában élt, Chufunak és a Chafrau-pyra- 
mis építőjének Cheopsnek is papja volt — tehát oly 
alapítványt élvezett, amely már több mint 2000 éve 
állott fenn. 

Meghalt valaki — s eltemettetett: rögtön reá 
ítélet alá kerül. Anubis, a sakálfejű, a halott lelkét 
az alvilágba viszi, ott Maat (az igazság és igazságos- 
ság istennője) elé állítja, míg a szivét Horos társa- 
ságában egy mérlegen, melynek másik serpenyőjében 
az igazság tolla fekíiszik, megméri, minek eredmé- 
nyét a tudomány istene Thoth feljegyzi. így kerül 
most Osiris elé, ki ott ül, mint trónoló múmia : s ki- 
hallgattatik a 42 főbűn és erény dolgában, melyeket 
mind egy-egy bíró képvisel. Az eljárás célja: meg- 
állapítani, vájjon a halott azonosítható-e Osirissal 
vagy nem, illetőleg Osiris-e ? Nem csoda azért, hogy 
az egyes sarkophágokban a múmiák mellett talált 
papyrusok — melyek rendszerint az egyptomiak leg- 
nevezetesebb szentkönyvének a «Peri em hrú»-nak 
(« halottak könyve**) egyes fejezeteit tartalmazzák — 
tele vannak a halottak védő beszédeivel, amelyekben 
Osirissel való azonosságukat igazolják s sokszor igen 
magas erkölcsi színvonalról tanúskodnak. «Soha ár- 
tatlan gyermeket meg nem bántottam, özvegyet nem 
háborgattam, a koldust sínlődni nem hagytam » — 
mondja magáról egyik múmia. A másik meg büsz- 
kén hivatkozhatik arra, hogy « valamely esemény 
elbeszélésénél azt soha meg nem változtattam, az éhe- 
zőnek kenyere, a szomjazónak itala, a mezítelennek 

' A szó helyes fordítása volna «kijö vetél ama napon >. 
Minthogy azonban a «halottak könyve* az tartalom szerint, 
hát megtartottam e szabadabb fordítást. 

ruházata, az ínségesnek menedéke voltam s jóságo- 
mért a nagy Isten meg is fizetett jóval ... A leha- 
ló ttak könyveid 42-ik fejezetében a halott minden 
egyes tagját egy-egy istennel azonosítja, — egész 
magát pedig a Cheperával, a skarabeussal (cserebo- 
gár), amely bogár volt — tudjuk — az egyptomi 
ember szemében a feltámadás symboluma, azért ott 
is találjuk minden sírban, minden sarkofágon. Sőt 
sokszor az elmés halott egyenesen úgy beszél, mintha 
ő volna maga Osiris, mert úgy hiszi, hogy e kegyes 
quiproquóval hamarább célt ér. Hanem hát persze a 
42 bíró élén Osiris dönt — s ha az ítélet kedvező, 
akkor a halott, illetőleg «élő» nyomban átjut az 
Aarru völgyébe, amelynek örömeit és boldogságát az 
egyptomi hivő magának teljesen a földi élet analó- 
giájára, csakhogy fokozottabb mérvben s szenvedés 
nélkül gondolta; ha pedig az ítélet kedvezőtlen, ak- 
kor az elítélt bűnös számára beállt a második, a vég- 
leges meghalás, a poklok 75 lépcsőjének rettenetes 
fokozatain át, melyeknek kínjaihoz csak a Dante fan- 
táziája alkotott foghatót. A boldog halottak egyik 
jutalma az is, hogy Ká-juk olykor megjelenhet bár- 
mely földi testben, tehát mintegy vizittet tehet e 
földön — és épen ez volt oka azon általános felfo- 
gásnak, mintha az egyptomiak a lélekvándorlás tanát 
vallották volna: holott e tantól a bűnhődés eszméje 
elválaszthatlan s ezért, mint láttuk, consequensen 
csak a hindu nép vallásos világnézetében jutott ki- 
fejezésre. 

íme szemben a testnek lehető gyors elpusztítá- 
sával, miként azt a hindu népnél láttuk, az egyp- 
tomiaknál viszont a testnek örök conserválására irá- 

nyúló törekvés: mindakettő a maga helyén és alap- 
járól nézve conseqnens és érthető. A brahman testét 
hamu alakjában rövid pár óra alatt széthordja a szél : 
II. Ramses pedig, a nagy fáraó, akinek idejében vo- 
nultak ki a zsidók Egyptomból, ez idő szerint, mint 
a gizehi múzeum 5233-ik számú ritkasága váija a 
Ká-ja megtértét, nagy sasorrával, vörös hajával méltó 
bámulat tárgya az utazó európainak ... A durva 
tudomány kegyelettelen kézzel kiemelte sírjából : nem 
félve Osiris-isten büntető haragját, akivel immár szin- 
tén csak mint az emberi vallásos művelődés nagy 
történeti múzeumának egy érdekes specialitásával 
foglalkozik . . . 



Az egyptomiak solarikus napimádó vallásos vi- 
lágnézetével a legnagyobb hasonlóságot mutatja a 
régi eráni vallás, amelynek alaphangulatát Ahura 
Mazdaónak (Ormuzd) a jó istennek fényes szellem- 
tábora élén folytatott harca képezte Anro Mainyus 
(Ahriman,) a gonosz szellem s ennek sötét szellem- 
hada ellen; s e küzdelemben minden igazhitű per- 
sának részt kellett vennie, a szent, a fényes Ahura 
Mazdao országának terjesztésére, mert e két nagy 
ellenséges principium harctere az egész természet s 
első sorban épen az embervilág. E vallásos alapjel- 
leme tette a persa népet egykor világhódító hata- 
lommá, amely elsöpörte az útjába eső országokat, 
megdöntötte, rabigába hurcolta Israelt s hatalmát 
éreztette Egyptommal és Görögországgal is. 

E küzdelem végső kimenetele kétes nem lehet 
s bárha a gonosz szellem most Ahura Mazdao jó 

teremtményeit megrontotta s a mindenséget két 
részre, jó és rossz világra szakította is, a mely két 
ellentétes világ ásvány, növény és állat s ember- 
ország összes teremtményein megosztozva viaskodik: 
végül mégis Anro Mainyusnak buknia kell s fel- 
ragyog Ahura Mazdao örökkévaló birodalma. Ez ideál 
az, a mely Zaratusztra hívét Ahura Mazdaó táborá- 
ban a harcra lelkesíti — s eszközei ez ideál elérésére: 
a természeti világban a szívós, szorgalmas munka; 
a nemzetközi küzdelemben nemes a cél; az erkölcsi 
életben pedig «a tiszta érzelem, igaz szó és jó cseleke- 
det » Híven harcolt: jutalma örök élet; hűtlen sáfár 
volt: büntetése örök kárhozat . . . Egyideig ugyan 
a halottak lelkei várakozni kénytelenek, a míg majd 
a gonosz szellem ideje letelik; de eljön a végleszá- 
niolás napja, a mikor majd Autó Mainyus, a gonosz 
szellemek egész hadával s összes földi fajzatával íté- 
let elé áll s ez a világ az összes bűnösökkel együtt 
lángoló tűzben elég. E mindent elemésztő tűzben, 
mely azonban csak a gonoszoknak lesz fájdalmas, 
holott a jók jóltevő melegként fogják élvezni azt, 
tisztul meg végleg ez utóbbiak lelke s áthaladva a 
Qinvat borotvaél finomságú hídján, eljut Ahura Mazdao 
országába, a kinek most kezdődik a boldogok felett 
való végnélküli uralma. 

Ezen eszchatologikus tannal, a melynek egyes 
részletei feltűnő rokonságot mutatnak a bibliai végső 
ítélet tanával, a legbensőbb összefüggésben áll a 
persák temetkezési szokása. Minthogy a tűz, az éltető, 
— a föld, a tápláló, — és a víz, a megtisztító — 
mind tiszták, tehát már eredetileg Ahura Mazdao 
országához tartoznak: azért Zarathustra vallása a 

halottaknak sem elhamvasztását, sem földbe temeté- 
sét, sem vízbe sülyesztését nem engedi meg, hanem 
bizonyos magaslatokra tették ki azokat, hol a raga- 
dozó madarak megemésztették. Manapság is Bombay- 
nak legnagyobb nevezetessége a híres «Néma torony,* 
a melyen a város leggazdagabb osztályát képező 
parzik, Zarathiistra vallásának epigónjai, temetkez- 
nek s a mely egy viruló kert közepén emelkedik. 
Trónörökösünk fenthivatkozott könyvében leírja azt 
is. «A kapu közelében — úgymond — ül egy kutya, 
a melynek természetes szemei fölött festett szempárja 
van; a parzik szerint ha a kutya ránéz a halottra, 
akkor ez jó ómen a más világra nézve, különben 
rosszra magyarázzák. Közvetlenül a kert bejáratánál 
templom emelkedik, a melyben az a szent tűz lobog, 
a melyet — így állítják — a parzok még eredeti 
hazájukból magukkal hoztak és mindig lobogásban 
tartottak. Tovább menve a kertben, öt gömbölyű 
vakító fehérségű toronyhoz juthatni, melyek közül a 
legnagyobb 7 '5 méter magas s kerülete 90 méter, a 
szélein egy légió keselyű és varjú ül. A tornyok ben- 
sejében, a melyek nagy költséggel épültek, (a leg- 
nagyobb állítólag 360,000 frtba került) tölcsér formájú, 
aknán végződő berendezés foglaltatik, mely 3 részre 
van osztva: a legfelsőbb a férfiak, a középső a nők, 
az alsó a gyermekek számára. Négy őr (az egyetlen 
élők, a kik a toronyba beléphetnek) meztelenre vet- 
kőzteti a holtakat s beteszik a megfelelő osztályba, 
aztán rászabadítják az éhes keselyűket a zsákmányra, 
melyek egy óra alatt felemésztik a holttestet úgy, 
hogy csak a csontok maradnak meg. A nap kiszá- 
rítja a csontokat, melyeket aztán az akná5a lesülyesz- 

tenek s vízzel yagy mészszel is leontenek. Az akná- 
ból 4 csatorna vezet, melyekben szén és homokszű- 
rők vannak és nagy mélységekben végződnek, a hová 
a csontok utolsó maradványai jutnak. » 

A fenkölt lelkű trónörökös — mint írja — bor- 
zalommal fordult el «az emberi lealacsonyodásnak 
ettől a minden kegyelet nélkül való helyétől » s gon- 
dolatában «a hazai temetők felé menekült, a hol drága 
halottaink pihennek az édes anyaföldben, mely ham- 
vaikat védőleg takarja ...» Vájjon gondolt-e arra, 
hogy tán meg az a parzi, ha a mi temetkezésíinket 
látná, vallásos világnézete alapján hasonló megbot- 
ránkozással fordulna el tőle; különösen ha még meg- 
tudná azt is, mily kegyeletes szívvel tesszük mi még 
csak azt az utolsó gödröt is céda üzlet tárgyává s 
mint dobáljuk ki onnan bizonyos idő lejártával s 
küldjük a spódium-gy árakba az örök nyugalomra tett 
csontokat, ha. értök a helyet újból meg nem fizetik; 
akárcsak Shakspere sírásója, a ki frivol dalolás *s 
kannibáli viccelődés közben ád a temető philosophiá- 
jából oktatást Hamletnek, a ki ismét ott töprenghet 
hű Horatiójával együtt a testi lét hiábavalóságai 
felett. (Shakspere, Hamlet V. felv. 1 szín.) 

Tisztelt hallgatóim bizonnyal szívesen veszik 
már, ha e hátborzongató témát tovább nem folyta- 
tom. Szólhatnék még ugyan a vallásnak legifjabb 
nagy hajtásáról, az izlamról, de hiszen ez előttünk 
nem ismeretlen s elég, ha csak annyit említek meg 
róla, hogy halhatatlanság hite, a melynek elemei a 
persa, a zsidó és a Iceresztyén vallásokban mind 
megtalálhatók, a személyes feltámadást vallja s hogy 
ez okból Mohammed hívei halottaikat a zsidó és 

Protestáns Esték. 17 

keresztyén vallások módjára a földbe temetik el. 
Szólhatnék a görögök és rómaiak vallásáról, melyek- 
nek a túlnanra vonatkozó képzetvilágát a két nagy 
eposzköltő, Homérosz és Vergilius oly gazdag szí- 
nekkel festették meg. Ott látjuk a test elhamvasztása 
vagy elföldelése után magukra maradt lelkeket a 
Hadesben, hová Charon az öreg csónakos szállítja 
őket, akárcsak Dante angyala a purgatoriumba s a 
melynek elysiuma s ennek örömei mellett megvan 
másrészt a maga pokla is, Tityoszszal, kinek mind- 
két oldalán egy-egy keselyű áll s máját eszi, — Tan- 
taloszszal, ki örök éhtől, szomjtól gyötörtetve ott áll 
a gyümölcscsel megterhelt fa alatt az üde vizű tó 
közepén, a nélkül, hogy kínzó éhét, szomját csillapí- 
tani képes volna, — Sisyphoszszal, a kinek örök 
büntetése, hogy óriási sziklát görget egy lejtőn fel- 
felé s valahányszor fölér a csúcsra, a szikla ismét 
visszagurul, hogy ő munkáját elölről kezdhesse . . . 
Beszélhetnék a zsidóság s keresztyénség vallásos 
reménységéről, de hiszen erről e cyklusban majd lesz 
még szó a «halotthamvasztás keresztyén álláspontról» 
című felolvasás alkalmával, különben is e remény- 
ségben benne élünk mi magunk is s e reménység 
bennünk is él — és készülünk is már a feltámadás 
nagy ünnepének fenséges örömeire, a midőn majd 
az apostollal együtt zengi ajkunk: « Halál! hol va- 
gyon a te diadalod és koporsó, hol a te fulánkod?!« 
(I. Kor. 15, 15.) 

Valóban a halhatatlanság hite ott él kitéphet- 
lenül az ember lelkében, bölcseletében azon tépelődik, 
vallásában az a megnyugovása ... Az én felolvasá- 
somnak tárgya épen e ténynek beigazolása volt s e 

mellett kimutatása annak, hogy a feltámadás hite 
minden vallásban, minden népnél, mindenütt s min- 
den időben valójában az «én»-nek, a személyes lét- 
nek, a léleknek halhatatlanságára irányúi, a mi mel- 
lett a test mindig csak mellékes, csak accidentális 
szerepet játszik. Innen a test eltemetésének annyi 
különféle módja, annak mumiaszerű conser válásától 
le annak végleges megsemmisítéséig valamely aligá- 
tor gyomrában. Tanúságul, hogy bárha a test miként 
való eltemetésének módja okvetlenül az illető vallá- 
sos világnézet mikéntjével a legszorosabban összefügg 
s fog is mindig összefüggni: de objectiv, elvi szem- 
pontból a test miként való eltemetése, megóvása vagy 
megsemmisítése a lélek személyes tovább élésének 
kérdésére egyáltalán nincs befolyással. Ellenkezőleg 
a test, mint a földi lét anyagi substratuma, jelen 
szervezete szerint halhatatlanságot nem igényel, a 
mint meg is van írv^a, hogy a mi «porból lett», an- 
nak ismét «porrá kell lennie. » Az anyag, igaz, hal- 
hatatlan. A chémia régen beigazolta már, hogy a 
természetben semmi sem vész el, csak átalakul s súly 
szerint örökké való: de a személyes halhatatlanság 
csupán a léleknek, az énnek óhaja, sejtelme, igénye 
s bizonnyal birtoka is. 

Hadd konduljanak meg hát odafenn a magas 
tornyokban s ide lenn lelkünk mélyében azok a hús- 
véti harangok s hirdessék nekünk Istennek csodála- 
tos nagy titkait! S lépjen fel bár tagadásával, kéte- 
lyeivel ezerszer is az értelem : meg kell végül mindig 
hajolnia a szív előtt, a melybe e sejtelmet, e vágyat 
csak Isten maga olthatta be s a mely ép ezért sej- 
telmével, vágyakozásával nem csalhat meg soha! 

17* 






Cariyie Tamás. 

Irta : Jónás János. 

Felolvasás, tartotta a Pozsonyi ág. ev. Theologiai Akadémia 
«Prot. Estéi* V. cyklusában (1899. márczius 11.) 

TISZTELT HÖLGYEK ÉS URAK ! 

r jgy szellem-óriást óhajtok minnyájunk okulása 
és épülése céljából az Önök lelki szeme elé állítani, 
és csak azt sajnálom, hogy a rendelkezésemre álló 
idő előre láthatólag rövid lesz a feladat megoldására. 
Carlyle Tamásnak, évszázadunk egyik legmélyebb 
elméjű és legmagasabb lelkületű fiának, kiemelkedő 
egyénisége oly gazdag a kivételes embereket jellemző 
vonásokban; a rendes emberi kort meghaladó életre 
kiterjedő munkássága oly sokoldalú termékeny csírák 
elhintésében ; a hatás, melyet kortársaira s a még 
ma is élő emberekre gyakorolt, oly mély s oly ál- 
dásos : hogy egy rövid óra még ezen egyéniségnek, 
ezen munkásságnak és ezen hatásnak nagy vonások- 
ban való vázolására is alig elegendő. 

Ha mégis vállalkozom az előre is megoldhatat- 
lannak jelzett feladat megoldására, teszem azért, mivel 

már azt is érdemes dolognak tartom, ha csak tisztelt 
hallgatóim érdeklődését sikerül felébresztenem hősöm 
iránt. Hiszen irodalmunkban még csak kísérlet is 
alig történt Carlyle nagy számú műveinek átülteté- 
sére; sőt társadalmunk művelt osztálya Carlyle nevét 
is alig ismeri, holott az előttünk járó nyugat, vagy 
mondjuk helyesebben, az éjszak-nyugat, — mert közve- 
tetlen nyugati szomszédaink csak úgy fecsérlik minden 
érdeklődésüket és erejöket a parliamenti meddő s a 
nemzetiségi ádáz harczokra, mint jó magunk — az 
előbbre haladott éjszak-nyugat, mondom, már rég ki- 
jelölte Carlyle méltó helyét az emberiség Pantheon- 
jában. Az angolok s a németek jól tudják, hogy 
korunk gondolkodásmódjának, még inkább pedig lel- 
kületének mennyi és éppen legbecsesebb eleme, mennyi 
és éppen legszentebb törekvése vezethető vissza 
Carlylenak gazdag irodalmi munkásságára és — a 
mit én részemről többre teszek, — prófétai ihlettség- 
től áthatott agitatiójára. 

A magam elé tűzött szerényebb czélnak meg- 
felelően, nem fogok sokat késni Carlyle életviszo- 
nyainak előadásánál. Csak egyet nem szabad pusztán 
futólag érintenem, azt az irányadó befolyást t. i., 
melyet Carlyle egész lelki életére egyfelől szülei, 
másfelől a felesége gyakoroltak. 

Carlyle Tamás született 1795. deczember 4-én 
Brunswarkban, Skócia déli részében. Elsőszülött fia 
volt Carlyle Jakabnak és Aitken Margitnak, kiket utána 
még nyolc gyermekkel áldott meg a gondviselés. 
Atyja, előbb kőfaragó, majd nagyon szerény vagyon- 
nal bíró egyszerű paraszt, sarjadéka volt azon nemes 
skót családok egyikének, melyek annyi tagja nem is 

oly rég mint vértanú halt meg puritán kálvinista 
vallásáért Atyja, anyja egész lelki élete e rideg és 
szigorú vallásban gyökerezett, és annak szellemében 
nevelődött a fiatal Carlyle is, ki atyja iránt mind 
halálig ájtatos tisztelettel, szelídebb lelkű anyja iránt 
pedig a rajongásig menő szeretettel viselkedett A 
sovány és csak nehezen művelhető lápos földnek 
csekély jövedelméből szerényen tengődő család egész 
életrendjének a higgadt, józan és kemény jellemű 
apa tekintélye adta meg az irányt, a biblia pedig a 
szellemi tartalmat Maga Carlyle ekkép jellemzi aty- 
ját: «Egész életem pályáján nem találkoztam atyámnál 
figyelemre méltóbb egyéniséggel. Teli a leghamisítat- 
lanabb egyenességgel és őszinteséggel gondolataiban, 
szavaiban, cselekedeteiben; hallgatag, de azért, ha 
szüksége mutatkozott, lángoló haragra gyúló : villám- 
szerűén látható bepillantása volt a viszonyokba s a 
dolgokba. Rövid, természetes és minden szavában 
igaz ékesszólásához nem tudok foghatót Alkalmilag 
fel-felvillant mérges skandináv humora, de tréfa nem 
tellett tőle, mert erre nagyon is komoly volt» Ottho- 
náról pedig így szól Carlyle: «Biz az nem volt valami 
vidám élet — vájjon kinek az élete vidám? — de 
biztosan és nyugodtan folyt és mindenek fölött egész- 
séges volt, egészségesebb mint a legtöbb vagy vala- 
mennyi emberé, kinek élete folyását azóta figyelemmel 
kísértem. Inkább hallgatagok voltunk mint beszélé- 
kenyek. De, ha kevés szóváltás esett is, ez a kevés 
többnyire magvas volt és tartalmas.* 

A gyermekek mezítláb szaladgáltak, szegényes, 
de tiszta ruhát viseltek és zab darán, tejen és bur- 
gonyán nőttek fel. Olvasni a mi Tamásunk anyjától 

tanúit. Öt éves korában atyja a falusi iskolába küldte, 
majd az annani latin iskolába adta, még pedig a falu 
papjának, Johnstone Jánosnak tanácsára, ki már korán 
felismerte a fiú ritka szellemi tehetségét. Ez a pap, 
valamint általában a biblia és környezetének mélyen 
s őszintén vallásos élete maradandó befolyással volt 
Carlyle egész lelki életére. 

Tizennégy éves korában Carlyle elhagyta a 
szülői házat. Edinburghba ment, még pedig gyalog, 
a hol megkezdte a skót diák nyomorúságos életét. 
Csak futólag érintem az Ínséges esztendőket, melye- 
ket Carlyle itt tanulva és tanítgatva töltött. vSzülei 
természetesen a papi pályának szánták, de ő, benső 
meghasonlás következtében, a theologiát csakhamar 
a jogtudománynyal cserélte fel, majd egy mathema- 
tikai pályakérdés fényes megoldása folytán meghívást 
nyert a mathematika tanítójának, és több évet töltött 
különböző iskolákon tanítóskodva. 

Húsz évre terjedő szorgalmas munkában Carlyle 
megszerezte azt a bámulatos és sokoldalú, de egy- 
szersmind alapos ismeretet, melyet már kortársai is 
alig győztek csodálni. De mély és széles ismerete 
meghozta számára, mint a legtöbb komoly ember 
számára, azt az éles benső meghasonlást is, mely őt 
már-már az öngyilkosságba kergette. Bizony, bizony 
nem kis lelki tusába is kerülhetett neki a kora szel- 
lemi életét jellemző materialismusnak megegyeztetése 
a szülei házból magával hozott vallásossággal ! 

Ezt a lelki tusát, melyen Carlyle ez időben ke- 
resztülment, és mely arcára és egész viselkedésére is 
rányomta komor bélyegét, ő maga ekkép írja le érdes 
és éles modorával egyik legelső és talán legjelesebb 

művében, a «Sartor Resartus* címűben, melynek 
hőse, egy német tanár, őt magát személyesíti: 

« Barátunk, t i. a német tanár, ki eddigelé egé- 
szen telve látszott lenni vallással vagy legalább val- 
lásossággal, nem hallgatja el, hogy ama napokban 
teljesen vallástalan volt. A kétkedés, úgymond, hitet- 
lenséggé sötétedett; sötéten borúit a lelkére egyik 
árnyék a másik után, míg végre a csillagtalan éj- 
szaka, fekete mint a Tartarus, egészen beburkolta. 
Azon olvasók előtt, kik az emberi élet felett gondol- 
kodni szoktak, s a kik, ellentétben a hagyományos 
nyereség-veszteség philosophiával, szerencséjökre rá- 
jöttek, hogy lélek nem ugyanazt jelenti mint gyomor, 
s a kik épp azért belátják, hogy a hit az, mi az em- 
berek jólétéhez legszükségesebb, mert hittel hány kü- 
lönben gyenge martyr tűrt már örömmel gyalázatot 
és keresztet, holott a hit nélkül szűkölködő világfi 
fényűzése közepette öngyilkossággal vet véget bete- 
ges életének : az ilyen olvasók előtt világos lesz, hogy 
a vallásos hit elvesztése az olyan tiszta és erkölcsös 
lélekre nézve, a milyen az övé volt, oly veszteség, 
mely minden egyebet magában foglal. Boldogtalan 
fiatal ember! Szeretettel teljes szíved meggyógyult 
volna minden sebből: a hosszú nélkülözés nyomorá- 
ból, a hamis barátság és hamis szerelem tőrszúrásai- 
ból, ha csak el nem vétetett volna tőled az élet melege ! 

«Ime, így állt itt a kábult vándor, mint oly so- 
kan előtte, és így kiáltja bele az egyik kérdést a 
másik után a sors titokzatos barlangjába, de felelni 
csak a visszhang felel. Nincs felhő-oszlop nappal, tűz- 
oszlop éjjel, mely a zarándoknak utat mutatna. Idáig 
juttatta őt a búvárkodás szelleme. De hisz mindegy ! 

így kiált föl; hisz ez a kornak közös sorsa! Az egész 
világ csak úgy el van adva a hitetlenségnek, mint 
tenmagad. A régi templomok, melyek már rég nem 
állták az esőt, romba dőlnek, és az emberek azt kér- 
dezik: Hol van az istenség? Szemünk soha sem látta 
őt! — Mind e balga nyilatkozata dacára nem szabad 
Diogenesünket istentelennek neveznünk. Hiába való 
szolga volt ugyan, mint mi is valamennyien, de azért 
soha életében nem volt inkább a jónak szolgája, az is- 
tennek szolgája, mint mikor az isten létében kétkedett. 

«Egy körülményt különösen meg kell említe- 
nem, mondja, azt t. i., hogy a búvárkodás nálam az 
igazság iránti őszinte szeretetből eredt. A sok szen- 
vedés dacára, melyet rám rótt, szerettem az igazságot 
s egy hajszálnyira sem akartam eltérni a hozzá való 
hűségtől. Igazságot! így kiálték, még ha összezúzna 
is az ég érte, a miért követem! Félre a hazugsággal! 
még ha egy egész tündérország volna is elpártolásom 
jutalma ! 

«Ha ma visszapillantok erre az időre, biz az sa- 
játságos elzárkózottság volt, melyben akkor éltem. 
A férfiak s a nők körülöttem, még ha beszéltek is 
velem, puszta alakoknak tetszettek; szinte elfelejtet- 
tem, hogy elevenek és nem merő automaták. Az em- 
berek tolongása és sürgése-:forgása közepette magá- 
nosan jártam-keltem, magánosan és — avval a kü- 
lünbséggel csupán, hogy nem másnak a szívét mar- 
cangoltam, hanem a magamét — bőszülten, mint a 
tigris a bozótban. Némi vígasztalásomra szolgált volna, 
ha Faust módjára elhitethettem volna magammal, 
hogy az ördög kísért és gyötör; mert a pokol min- 
den élet nélkül, úgy gondolom, még rettenetesebb 

^'olna. De a rombolásnak s a hitetlenségnek ebben 
a mai korszakában még az ördögöt is lerombolták, 
még az ördögben sem lehet hinnünk. Nekem a vi- 
lágegyetem egészen élettelennek látszott, rendeltetés- 
ben, akaratban, sőt még ellenségességben is szűköl- 
ködőnek. Óriási, holt, mérhetetlen gőzgépnek tűnt 
fel előttem, mely tompa egykedvűségben mozgott 
tovább, hogy engemet ízenkint összezúzzon.* 

«Ily hangulatban, és Parisban meg külvárosai- 
ban talán a legboldogtalanabb ember, járkáltam egy 
nyomasztó kánikulai napon, miután már sokat sétál- 
tam volt a városi piszok között, fojtó levegőben és 
oly kövezeten, mely forró volt mint Nebukadnezár 
kemencéje, a Saint Thomas de V Enfer nevű piszkos 
kis utcán végig, midőn hirtelen egy eszme villant fel 
bennem, és azt kérdeztem magamtól : Ugyan mitől 
is félsz te tulajdonkép? Mit panaszkodol és sopán- 
kodol, vánszorogsz gyáván és félénken? Nyomorult 
kétlábú! Hát mi az a legvégső rossz, melytől tartanod 
kell? A halál? Nos, igen, a halál és mondjuk még 
a pokolnak és mindannak kínja, mit ördög vagy 
ember ellened tehet vagy tenni akar. Hát nincsen 
szíved ? Nem tudsz-e akármit tűrni és mint a szabad- 
ság gyermeke nem tudod-e magát a poklot lábad 
alá gázolni? Hát hadd jöjjön! Szembe szállok és 
dacolok vele ! A míg ezeket gondolám, mintegy tüzes 
áram zúgott végig a lelkemen, és én leráztam ma- 
gamról örökre a félelmet. Erős lettem, korábban nem 
ismert erőben, szellem, majdnem isten. Ez időtől fogva 
más lett a nyomorúságom természete: nem félelem 
volt az többé, vagy nyöszörgő fájdalom, hanem meg- 
botránkozás és haragvó, tűzokádó dac» 

Hosszasan idéztem Carlyle saját szavait azon 
nagy lelki átalakulás ecsetelésére, melyen ő férfi ko- 
rának elején különösen a német Göthe művei tanul- 
mányozásának behatása alatt keresztülment. Ezentúl 
is csak erőfeszítéssel fogom elkerülni az idézést. Mert 
lehet-e Carlyle lelki életét és gondolatvilágát híveb- 
ben, találóbban kifejezni, mint az ő kristályszerűen 
szegletes, de egyszersmind kristályszerűen tiszta és 
szikrát hányó szavaival? 

De vissza kell térnem Carlyle egyszerű élet- 
viszonyainak vázolásához. Eletének története tulaj- 
donkép összeesik irodalmi munkásságának történe- 
tével. 

Mind a kettőre az egykorú német irodalom két 
kimagasló alakja, előbb Schiller, majd Göthe és 
különösen tartósan Göthe gyakorolt irányító befo- 
lyást Carlyle nem csak fordítgatta és ismertette a 
két nagy német írót angol nyelven ; nem csak meg- 
kedveltette Göthét saját puritán anyjával, ki csak 
lassan és nehezen tudott kibékülni azon iránynyal, 
melyet fia vallásos felfogása imént vázolt megtérése 
után vett. Carlyle Göthében a nagy embert is látja, 
ki a kétkedésbe elmerült kor számára a megváltást 
előkészíti, a mint általában irányadó szerepet tulaj- 
donít a német nemzetnek a jövő politikai, társadalmi 
és gazdasági viszonyok átalakításában, és földiéi kö- 
zött mint első beszél nyomatékosan a germán népek 
egységéről. 

Harminc éves volt már Carlyle és még mindig 
nem tudott álláshoz jutni. Ennek, úgy látszik, barátai 
többet jártak utána mint ő maga. Tanítóskodva élt, 
elég szerényen, gyakrabban keresvén üdülést szülei- 

nek szerény hajlékában. A benne forrongó eszmék 
csak 1824-ben és 1825-ben kezdtek határozott alakot 
ölteni, a mikor előbb Londonban s az angol gyári 
vidékeken, majd Parisban és Franciaországban utaz- 
gatva, egy részről közelebb megismerkedett a miin- 
káskérdés nagy problémájával, más részről a legele- 
venebb érdeklődéssel kezdte tanulmányozni a nagy 
francia forradalom világtörténeti jelentőségét, melynek 
emlékeivel Franciaországot még telve találta. 

Ugyanebbe az időbe esik, sőt már az 1821. évre 
visszanyúl ismeretsége, majd szigorúan baráti ösz- 
szeköttetése Welsh Johannával, ki 1826-ban fele- 
sége lett 

Az idő rövidsége nem engedi késnem e rend- 
kívüli asszony jellemzésénél. Nem a szerelem köttette 
vele a frigyet; hiszen Johanna egy másik, első sze- 
relmében keserűen csalódott! — hanem az övével 
rokon nagy lélek iránti sympathikus tisztelet, mely- 
nek melegebb színezetet adott az a minden igazi 
nő előtt gyakran döntő tudat, hogy Carlyle testileg- 
lelkileg erősen rászorult az ő gyengéd ápolására nem 
csak, hanem lelke háborúságának csakis női kéztől 
várható elsimítására. 

Ennek a tudatnak áldozta fel Welsh Johanna, 
az előkelő családból származott, vagyonos s a mel- 
lett nagy műveltségű szellemes nő saját irodalmi 
ambitióját, hogy negyven évet töltsön a mindig 
beteges, zárkózott és mogorva férj oldalán. A házas- 
ság nem volt boldog a szónak rózsás értelmében. 
Férj és feleség nagyon is kidomborított geniális 
egyéniségek voltak, semmint egészen egymáshoz 
simulhattak, egészen egymásba olvadhattak volna. 

De Johannának, az ápolásban fáradhatatlan, a több- 
nyire viszontagságos körülmények között türelmes, 
háborgó lelkű férjét majd csillapító, majd ösztönző 
asszonynak meg volt az az elégtétele, hogy a maga 
részéről sokat, nagyon sokat tett féqe rendszeresebb 
és bámulatosan gazdag irodalmi munkásságának fel- 
idézésére. 

Házassága első éveit az új pár a nő ősi birtokán, 
a Skótországban minden nagyobb forgalomtól elzárt 
Craigenputtockban — magyarul «Sólyomkő» — töl- 
tötte. E magányban, melyet Carlylera nézve csak 
a már ekkor is széles körű levelezése szakított meg, 
s a melyben ő nem is sejtette, hogy felesége mennyi 
nyomasztó gond és fáradság árán szerezte meg szá- 
mára a neki szükséges kényelmet és nyugalmat, 
érlelődött meg Carlyle szelleme azon fokig, hogy 
ő, ki egész életén át csak nehezen, nagy ösztöké- 
lésre és nagy erőfeszítéssel írt, összefoglalhatta a 
lelkében forrongó gondolatokat első nagyobb sza- 
bású és önálló művében, a már említett «Sartor 
Resartusban.» A műnek, különcködő szerkezete és 
bizarr irálya miatt, csak nehezen akadt kiadója; de 
azután e mű mégis nagy mértékben hozzájárult 
ahhoz, hogy a kor legkiválóbb emberei, köztük első 
sorban Göthe, méltányolni kezdték Carlyle sajátos 
nagyságát. 

Élénkebb lett Carlyle háza tája, midőn negyven 
éves korában, irodalmi törekvései érdekében, a Lon- 
don mellett fekvő chelsea-i szerény házba költözött. 
A főváros nagy könyvtárai és lázasan pezsgő élete 
gazdag kútforrásúl szolgáltak Carlyle történeti, böl- 
csészeti és társadalmi tanulmányainak. A chelseai 

szerény ház pedig nem csak középpontjává lett a 
szélrózsa minden irányában folytatott gazdag levele- 
zésének, hanem egyszersmind zarándokló helyévé a 
kor legjelesebb tudósainak és államférf iáinak, kiket 
egyformán vonzott oda Carlyle élénk és a szó leg- 
magasabb értelmében magvas társalgása, valamint a 
thea-asztalnál elnöklő Jane asszonynak szelleme, hu- 
mora és háziasszonyi kedélyessége. 

A chelseai szerény élet menetét 1852-ben és 
1858-ban Carlylenak kétszeri németországi utazása 
szakította félbe, midőn egyfelől behatóbban akart 
megismerkedni az általa mindig különösen nagyra 
tartott német nemzet közéletével, másfelől tanulmányo- 
kat tett II. Frigyes porosz királyról írt nagy művéhez. 

1866-ban Carlyle elvesztette feleségét. Mi volt 
ő neki negyven évi együttélésük alatt, azt legjobban 
maga Carlyle mondja meg a felesége számára készí- 
tett síriratban: « Világos létében több gondot viselt 
mint sok más, de ritka volt az ő enyhe hajlíthatat- 
lansága, világos ítélete és szívbeli odaadása is. Negy- 
ven éven át hű és szerető társa volt férjének, kit 
fáradhatatlanul segített előre szóval és tettel, a hogy 
azt senki más nem tehette volna, minden érdemes 
és méltó dologban, a mit valaha tett vagy tenni 
törekedett. Meghalt Londonban 1866. április 21-én, 
tőle hirtelen elszakíttatván, és kialudt férje életének 
világa. » 

Carlyle még 14 évvel élte túl a feleségét; de 
ez évek alatt már nem írt nagyobb munkát, hanem 
olvasással, levelezéssel és iratai rendezésével foglal- 
kozott. Göthe művei s a biblia voltak agg korának 
legkedvesebb olvasmányai. 

1881. február 4-dikén fejezte be Carlyle hosszú 
munkában és hajlíthatatlan igazmondásban gazdag 
életét. A neki különösen Disraeli részéről is ismétel- 
ten felajánlott kitüntetéseket puritán lelkületével 
visszautasította. Csak két kitüntetést fogadott el éle- 
' tében: a porosz «Pour le Mérite* rendjelet, melyet 
II. Frigyesről írt művéért kapott, és az edinburghi 
egyetem lord rectorságát. E tiszteletbeli állásra 
1 866-ban választották meg háromszáz és néhány szó- 
többséggel Disraeli ellen. Székfoglalása nagyszerű 
diadalünnep volt az ekkor 70 éves Carlylera nézve, 
kit ekkor már egész Angolország elismert első írójának. 

A Westminsteri Apátságban, az angol nemzet 
nagyjai mellett neki felajánlott sírhelyet Carlyle szin- 
tén visszautasította. Szülei mellett kívánt eltemetve 
lenni, az Ecclefechan kis skót falu szerén5^ temetőjé- 
ben. Oda zarándokolnak most, vagy legalább oda 
irányítják gondolataikat mind azok, kik Carlyleban 
az igazságnak felkent bajnokát és ihletett hirdetőjét 
tisztelik. 

Noha Carlyle, mint már korábban jeleztem, ne- 
hezen és vontatva írt, 85 évre terjedő hosszú élete 
alatt mégis bámulatosan gazdag irodalmi munkásságot 
fejtett ki, úgy, hogy műveinek teljes kiadása egész 
könyvtárt alkot. E művei közül nagyobb önálló mun- 
kák: a Sartor Resartus, a Francia Forradalom, a 
Hősökről s a Hősök Tiszteletéről, Cromwell Olivér 
Levelei és Beszédei, Múlt és Jelen, Sterling John Elete, 
II. Frigyes Története. Igen nagy teret foglal el Car- 
lyle irodalmi munkásságában a német irodalom leg- 

kiválóbb jelenségeinek, különösen Göthének ismer- 
tetése és méltatása. Nagy számú értekezései, röpira- 
tai, levelei, melyek először különféle angol folyóira- 
tokban jelentek meg, századának, mondhatni, minden 
politikai, közgazdasági és társadalmi kérdését érintik. 
Ezen, a szó legnemesebb és legmagasabb értel- 
mében publicistikai irodalmi munkásság egyik gyü- 
mölcsében sem találjuk Carlyle világfelfogásának, 
politikai, társadalmi és közgazdasági hitvallásának 
teljes és rendszeres kifejtését. Mégis alig van író, ki 
vele a felfogás s a hitvallás egységességére és kö- 
vetkezetességére nézve mérkőzhetnék. Míg sajátos 
irályának darabos, érdes, sokszor bizarr volta első 
olvasásra idegenül érinti az olvasót: lángoló lelkese- 
dése és szinte tűzként égető őszintesége, mely nem 
csak nem 'kerüli, hanem keresi, látszólag mesterkél- 
ten keresi az erős és szikrázó kifejezéseket, feltétlenül 
elragadja azt, ki követni tudja a kedély legmélyebb 
gyökeréig ható eszméit, ki vele együtt érzi a kor 
bűnein való prófétai felháborodását Alig van író a 
nagy vallásos írók körén kívül, kiről oly méltán le- 
hetne mondani, mint ő róla, hogy a mit mondott, azt 
nagy szelleme egész lángoló meggyőződésével igazán 
mondta, a mit írt, azt mélyen érző s a kor bajai 
miatt, az emberiség szellemi és anyagi nyomorúsága 
miatt fájó lelke vérével írta. 

* * 

Carlile saját szavaival szólottam ama kétség- 
beejtő meghasonlásról, mely férfikorának elejét komor 
sötétségbe borította. Mi volt az oka e meghasonlás- 
nak? Ezt a kérdést kell legelső sorban vizsgálnunk, 

ha credménynyel akarunk bepillantani Carlyle lelki 
világába. 

Carlyle a puritán szülei házban abban a komoly 
és őszinte vallásosságban nőtt fel, melynek az isten 
a lét középpontja és hordozója, a benne való hit az 
emberi élet alapja, az emberi törekvés célja, az em- 
beri kötelességteljesítés alphája és ómegája. Dédapja 
vértanú halált halt e hitért és annak vallásáért. Egész 
környezete cselekvésének ez volt a bűnbeesés nélkül 
félre nem billenthető tengelye. És midőn a fiatal 
Carlyle az edinburghi eg^-etemre került, hol annál 
többet tanúit, minél többet koplalt és sanyargott; 
midőn szorosabb érintkezésbe lépett oly társakkal, 
kik mint ő, szintén útnak indultak az igazságot ke- 
resendők; midőn mohó szorgalommal már ifjan fel- 
kapaszkodott kora tudásának legmagasabb fokaira: 
e tudásból nem lelke meggyökerezett meggyőződései- 
nek mélyítését és tisztulását, hanem csak a kétkedést 
lehetett merítenie. De mit mondok kétkedést? A két- 
kedésnek a XVIII. század volt a korszaka. A XIX. 
század már csak romokon épített, melyekbe a francia 
felvilágosodás a keresztyén világfelfogást döntötte 
vala ; épített pedig vagy rationalistikus rendszereket, 
melyek az emberi véges ész hideg okoskodásával 
akarták érthetővé tenni az emberi véges észnek ért- 
hetetlent; vagy pedig és még inkább, a gyermekmese 
országába száműzvén az emberi lélek legszentebb 
sejtelmeit, épített materialistikus rendszereket, melyek 
csak az emberi mértékkel mérhetőt, az emberi kézzel 
foghatót ismerték el igaznak, valónak, a mindig kor- 
látolt és relatív tudást tették a korlátlan és absolut 
hit helyébe. 

Protestáns Esték. 18 

Ezt látta, érezte, de látott és érzett még eg^'ebet 
is. Látott egyházat, mely a hitélet elvesztett belső 
tartalma helyett annak külső formáiba szenteskedve 
kapaszkodott s az emberi szívekre nyert befolyását 
nem a szegények és elnyomottak istápolására, hanem 
a hatalmasok önös érdekeinek támogatására használta 
fel. Látott királyokat, kik nem uralkodtak, kormá- 
nyokat, melyek nem kormányoztak, hanem administ- 
ráltak, végtelen mennyiségét fogyasztván a papiros- 
nak s a tentának. Látta felépülni a százados alapokon 
nyugvó társadalom romjain az új társadalmat, mely 
a demokratia azon fictiv elvére támaszkodik, hog}' 
ember egyenlő ember; hogy a társadalom legfonto- 
sabb ügyeinek eldöntésénél egy Jézus szavazata csak 
annyit nyom a latban, mint a legutolsó iszákos ke- 
fekötőé, ki a maga adóját lefizette. Látott különösen 
közgazdaságot, mely magát az uralomnak minden 
beavatkozásától emancipálván, a vállalkozás szabad- 
ságának ürügye alatt privilégiumot adott egy ma- 
roknyi gazdagnak a milliónyi szegény kizsákmá- 
nyolására. 

Mert a most már alkonyodó XIX. század első fe- 
lében, egészen a negyvenes évekig, Angolország, az 
anyagi virágzás dacára, csakug\'an sötét képet nyújtott 
a dolgok mélyét komolyabban szemlélőnek. Míg a 
XVIII. században a deismus legalább az istenben 
való abstract hitet törekedett megmenteni a vallásos 
élet romjaiból, a XIX. században bámulatos virág- 
zásnak indult természettudomány a legridegebb anyag- 
elvűséget juttatta érvényességre az emberek gondol- 
kodásában a lét legvégső kérdéseiről. Ennek megfe- 
lelően az erkölcstan megfosztotta értéküktől az emberi 

kedély eszményeit s az önosséget mondta az emberi 
cselekvés egyetlen igaz és egyedül jogos rugójának. 
A parliamentben, mely a törvényhozásnak s a közélet 
irányításának minden jogát magához ragadta, nem a 
nemzet színe-java, hanem azok döntötték el a kér- 
déseket, kik vagy vesztegetés és mindenféle fondor- 
kodás útján, vagy nagyszájú agitatió révén jutottak 
mandátumhoz, vagy a legjobb esetben is nem a nem- 
zet közérdekét, hanem kiváltkép saját zsebük érde- 
keit képviselték. Hiszen a híres, vagyis inkább 
hírhedt gabonavámok, melyeket a parliament évtize- 
deken át fen tartott, a nagy földbirtokosok érdekében 
annyira megdrágították a nép kenyerét, hogy az éh- 
halál megszokott vendég lett a gazdag Albion utczáin. 
A «szomorú tiidomány», a hogy Carlyle a közgazda- 
ságtant nevezte, átvette a francia physiokraták jel- 
szavát, mely szerint az államnak a közgazdaságra 
nézve csak egy feladata van : «Laisser fairé, laisser 
aller», szabad folyást engedni az emberek féktelen 
versengésének, ebből folyólag beavatkozás nélkül 
tűrni, hogy a gyári munkások ezreit embertelen vál- 
lalkozók a munkaidő túlságos kinyújtása által, a bér 
megrövidítése által és más úton a csontig sanyar- 
gassák ; hogy a munkabér lehető leszállítása kedvéért 
nőket és gyermekeket alkalmazzanak erejöket meg- 
haladó, testi egészségüket és szellemi képességüket 
megrontó munkára. A be nem avatkozás elvével 
csak azt az egyet tartották megegyeztethetőnek, hogy 
az állam a maga katonai és rendőri hatalmával strázsát 
álljon a vagyonosok telt pénzes zsákja mellett, és 
tűzzel-vassal üldözze a munkások törekvését helyzetök 
javítására, sőt még az önsegély érdekében való egye- 

18* 

sülésre is. A «Chartísiniis» név alatt ismeretes forra- 
dalmi mozgalom s az éhinségben szenvedő irek el- 
fojtott lázongása ebben az időben nem csak a sötéten 
látó Carlyleban, hanem a kor más jeleseiben is azt 
a meggyőződést keltették, hogy az így szervezett 
társadalomnak pusztulnia és vesznie kell. 

De míg mások vagy fatalistikus megnyugvás- 
sal várták ezt a pusztulást, vagy törvény-paragra- 
phusokkal vélték az aggasztó repedéseket összetákol- 
hatni, Carlyle lelke háborogva kereste a kiutat ebből 
a chaosból. 

Az a párisi Rue de TEnferben való jelenet, 
melyről Carlyle élettörténetében tettem említést és 
mely az ő megvilágosodásával végződött, egy vagy 
más formában csakugyan megtörtént, és ha talán 
nem is éppen Parisban játszódott le, annyi bizonyos, 
hogy a francia forradalom történetének tanulmányo- 
zása nagy mértékben járult hozzá Carlyle megvilágo- 
sodásához. 

Carlyle lelkében a háborgó kétkedést villámsze- 
rűén váltotta fel a mély és bensőséges meggyőződés, 
mely ezentúl nem is melegével, hanem tüzével hevíti 
át minden nyilatkozatát. Carlyle világnézetének alapja 
és sarkköve ezentúl az istenben való hit, oly meg- 
győződés, melynek bizonyítékát nem a tudományos 
okoskodás logikai tételeiben és következtetéseiben, 
hanem a kedély ihlettségében keresi és találja meg. 
A tudomány, akár a természetről, akár az ember 
belső világáról szóló tudomány, elmehet az emberi 
véges ésszel s az emberi véges eszközökkel a lét 
bizonyos véges határáig ; e határokat a haladó búvár- 
kodás messzebbre tolhatja, nflnt a hol korábbi szá- 

zadokban állottak. De a kedély bizonyítást meg nem 
engedő, de nem is igénylő axióma gyanánt állítja 
elénk azt az igazságot, az igazságok igazságát, hogy 
a lét nem ott végződik, a hol a tudásunk ; hogy 
tudásunk mindig relativ, korlátolt, a lét absolut, vég- 
telen. E határokon túl a hit világa kezdődik, a hité, 
mely más-más alakot ölthet a különböző korokban, a 
különböző népeknél, de lényegében ugyanazon tar- 
talommal bír minden időben és mindenütt, a hol az 
ember igaz benső áhítattal kereste és keresi a véges 
világától független örök igazságot. 

Carlylenak istenben való hite nem azonos a 
XVIII. századbeli deismussal. Ennek az isten egy 
bölcseleti abstractió útján nyert rideg fogalom. Car- 
lyle istene magában hordja a világot és mint ható 
tényező megalkotta és folytonosan megalkotja a világ- 
nak cél és szándék szerinti erkölcsi rendjét. Ennek 
az erkölcsi világrendnek egyik eleme itt e földön az 
emberi társadalom, mely nem az önösség hideg szá- 
mításán, nem is — mint Rousseau állította — az 
emberek mesterséges szerződésén, hanem a lelkesedő 
odaadáson, a hűségen s az erősebbnek, az uralomra 
hivatottabnak uralmán épül fel. A mig a vad népek 
az ő véres háborúikban megölik az ellenséget, addig 
szervezett társadalom nem keletkezik. Ennek első 
csíráival és későbbi kifejlődésével csak ott találkozunk, 
a hol az erőben hatalmasabb, romlatlan erkölcsben 
gazdagabb nép nem öli meg, hanem meghódítja el- 
lenfelét, rabszolgájává vagy jobbágyává teszi. Carlyle 
tagadja az embereknek oly sokat hangoztatott, de 
valójában fictiv egyenlőségét. A testileg és lelkileg 
gyengébbnek épp úgy isteni rendeltetése, erkölcsi 

kötelessége az engedelmesség, erénye az nrához való 
hűség, boldogulásának egyetlen eszköze, hogy rajta 
a jobbak uralkodjanak, őt, ha kell, kényszerítő esz- 
közökkel is, az emberi élet magasabb fokai felé kalau- 
zolják : mint a hogy rendeltetése és semmikép sem 
könnyű kötelessége, isteni rendeltetése az erősebbek- 
nek és jobbaknak a gyengébbek fölötti uralkodás, 
az az uralkodás, melynek czélja nem a gyengébbek- 
nek kizsákmányolása az uralkodók önös érdekében, 
hanem az ő anyagi és erkölcsi istápolásuk. 

A hitnek megvan Carlyle szerint a maga belső 
világa és külső megjelenési formája. A belső hitélet 
azon erkölcsi, céljukat az ember énjén kívül kereső 
altruistikus meggyőződések összegéből áll, melyek 
bizonyos korban és bizonyos helyen az emberek lelki 
életét mint ható tényezők betöltik. Ez a belső hit- 
élet, a kor s a nép műveltségének foka és iránya 
szerint, megteremti a maga külső jeleit: a symbolu- 
niokat, s az uralom viszonyait szabályozó törvénye- 
ket. A belső hitélet egyik irányának, a hűségnek s 
az odaadásnak külső jele, symboluma például az a 
magában véve értéktelen rongyos zászló, egy darab 
szövet, melyet a piacon néhány fillérrel vehetsz meg, 
és melyért annyi száz katona, ha kell, mégis vérét 
ontja. Épp úgy symboluma a király koronája, a pap 
palástja, melynek nem az arany, s a drágakő, nem 
a gazdag paszománt adja meg jelentőségét, hanem 
az, hogy symboluma, jelképe a belső hitélet azon 
meggyőződésének, mely szerint a király s a pap, 
nem az ő önös érdekében, hanem az összességnek 
érdekében az uralkodás és a tanítás szent köteles- 
ségére hivatott is, jogosult is. 

A történelem beható tanulmányozásából Carlyle 
azon felfogást merítette, hogy az emberiség s az 
egyes nemzet történeti fejlődésében, a gondviselés 
titokzatos rendelése szerint, vannak felmenő, positiv, 
és leriienő, negatív korszakok. A positiv korszak a 
hősök korszaka, nem csak azon hősöké, kik a vad- 
állatokat kiirtják, nemzetüknek hazát hódítanak s a 
társadalom külső rendjét, az uralom s a szolgálat 
viszonyait megteremtik; hanem a szellemi hősök 
korszaka is, kik nemzetük lelki életének irányt ad- 
nak, azt a hittel és a kedély eszményeivel megtöltik. 
E hit és a szeretet, a hűség, az odaadás, az engedel- 
messég, a kötelesség buzgó teljesítése, a melyre tanít, 
egyszersmind a társadalom külső redjének, az ura- 
lomnak s a törvénynek, magja és alapja, emez aman- 
nak csak külső megjelenése, jele és symboluma. 

A positiv korszakokban, a minőnek Carlyle pél- 
dául a népvándorlás lezajlása után következő első 
századokat és Luther századát tekintette, a nép szel- 
lemi hősei és vezérei egységes és befejezett világ- 
nézletté foglalják össze a hitnek a nép kedélyében 
és sejtelmeiben szétszórt elemeit. E világnézlet azu- 
tán a nép vallásává lesz, nem a gondolkodás szabad- 
ságának árán rá erőszakolt vallásává, mert hiszen 
az őszinte hitet, az emberi lélek eme legszabadabb 
és legeredetibb actusát, senkire ráerőszakolni nem 
lehet. A nép s az egyes ember őszinte hitén felépülő 
vallásában megtalálja léte igazi alapját, élete valódi 
célját, melyet nem ingat meg és nem tol félre a 
logikának kétkedésre vezető okoskodása. 

A bensőséges hitélet alapján azután más hősök, 
kik a külső uralomra vannak hivatva, megteremtik 

a társadalom szervezetét, melynek kapcsait termé- 
szetesen nem az emberek hamis egyenlőségében, 
még kevésbbé az embereket szétválasztó önösségben, 
hanem az odaadásban, a hűségben s az alárendel- 
kezésben keresik. Az emberek közössége az ilyen 
korszakokban valóságos szövetkezet, kölcsönös oda- 
adáson alapuló, kölcsönös támogatást eredményező; 
nem olyan mint a mi egyleteink, melyekben ki-ki 
csak a saját érdekeit szolgálja, csak saját önös cél- 
jait törekszik érvényesíteni. A papok tanítása, az 
uralkodók uralkodása, az alárendeltek hűsége, az 
iparos munkája, mind, mind nem látszat, hanem va- 
lóság; a főúr nem csak gazdája, munkaadója, hanem 
bírája és gondviselője is jobbágyainak, hasonlókép 
a céh s a céhbeli mester a körébe tartozó segédek- 
nek, kik a hűség egészen más érzelmeivel teljesítik 
munkájokat mint a jelen kor bérmunkása, ki ma en- 
nek, holnap amannak a gazdának szolgál, és ki hű- 
ségét és munkáját az ennyi meg ennyi krajcárban 
pontosan meghatározott béréhez szabja, béréhez, 
melyen túl a gazdája neki semmit sem nyújt. 

Ha Carlyle talán nagyon is rózsás színben festi 
az emberek egyéni és társadalmi életét az általa 
úgynevezett positiv korszakokban, semmi esetre sem 
túloz a negativ korszakok közéletének rajzolásában. 

Tudás és hit, tudomány és vallás, a lelki élet 
e kettős megnyilatkozása, nem egyenlő lépésekkel 
haladnak előre. Halad ugyan a hit is, és mint Car- 
lyle helyesen mondja, « egyetlen ember sem hiszi, 
nem is hiheti pontosan ugyanazt, a mit az apja hitt» 
De a gazdagodó tapasztalat alapján sokkal gyorsab- 
ban halad és alakúi át a tudás s a tudomány tar- 

talma. Tudomány és hit csakhamar ellenmondásba 
jutnak egymással, és evvel beköszönt a hanyatlás, a 
negatív korszak, beköszönt legelőször a városlakó 
művelt osztálynál, itt is előbb a férfiaknál, míg a föld 
népe és a nők tovább megmaradnak naiv hitökben. 

A szakadás nem következik be egyszerre. A 
felülkerekedő tudás bizonyítani törekszik a hitet: 
az isten létezését, a lélek halhatatlanságát, az er- 
kölcsi parancs észszerű voltát; mintha ezeket, nem 
az ész, hanem a kedély világába tartozó dolgokat, 
bizonyítani lehetne ! Nem hit ez többé, hanem gyenge 
és hiú erőlködés hinni, a hol valósággal és őszintén 
hinni többé nem tudunk, a jobb lelkeknek legkíno- 
sabb, leggyötrelmesebb állapota, melyből csakhamar 
a merő tagadásban keresnek menekvést. 

A hitélet belső formáival együtt bomlásnak 
indulnak a társadalmi s a közélet külső formái is, 
üres symbolumok, melyek amazok nélkül elvesztik 
jelentőségüket. A lelkesedést az okoskodás váltja fel, 
az igazi odaadást egyetemes célok iránt az emberek 
féktelen önössége. A viszony ember és ember között, 
az uralom s az alárendelkezés, a gondozás s a szol- 
gálat merő látszattá válik, merő látszattá minden 
munka is, mely többé nem erkölcsi célokért, hanem 
kiszabott bérért teljesíttetik. Valamint az a kalapos, 
ki London utcáiban egy lehetetlen óriás kalapot 
hordoztat körűi, evvel még semmikép sem nyújtja 
bizonyítékát annak, hogy ő jobb kalapot csinál mint 
versenytársai, hanem ennek csak látszatát akarja 
kelteni az emberekben: úgy az angol királynénak 
külsőleg még mindig fényes bíbora sem bizonyítja, 
hogy ő még valósággal uralkodik, hanem csak lát- 

szatát kelti, vagy akarja kelteni az ő uralmának. E lát- 
szatnak pedig csak azok adnak látszólag hitelt, kik, 
mint az angol aristokratia, nem hűségből, hanem 
csupán önös érdekeiknek megóvása végett kapasz- 
kodnak görcsösen a királyné bíbor palástjába. A 
modern közélet új vezérei is, a nagy ipari vállalko- 
zók, csak látszólag urai az ő munkás seregeiknek, 
melyekhez nem erkölcsi, hanem pusztán üzleti önös 
érdek fűzi őket, akár a gőzkazánjukhoz, melynek 
szintén adnak mathematikailag kimért kőszén-táplá- 
lékot addig, míg annak munkafejlesztésére szük- 
ségük van. A munkást természetesen hasonlókép 
csak pillanatnyi érdek fűzi ideiglenes szerződés sze- 
rint gazdájához. Londonban 30.000 varróleány tengeti 
életét nyomorúságosan varró munkájából; de a lon- 
doni gazdasszonyok egyetértő tanúskodása szerint a 
30.000 között egy sincs, ki egy becsületes ruhadara- 
bot tudna készíteni, még kevésbbé olyan, ki a sanyarú 
életet megunván, mint házi cseléd egy pár hónapnál 
tovább egy helyen kitartaná. 

A társadalom rendje nem isteni rend többé; 
nem erkölcsi czélokra, nem az odaadás, az alárendel- 
kezés s a hűség erényeire, hanem felmondható szer- 
ződésre, mondva csinált, nyakatekert és senki előtt 
sem szent törvényekre, meg a rendőrök s a katonák 
szuronyaira van alapítva. Az erkölcsi tartalmát vesz- 
tett társadalmi rend olyan mint az odvas fa, melyet 
— a körülmények alakulása szerint — elébb-utóbb 
vagy hirtelen vihar tép ki gyökerestől, vagy lassú 
korhadás emészt meg. 

Azok, kiknek a hanyatlás ilyetén korszakában 
akármelyik téren vezető szerep jut, kétféle irányban 

töltik be szerepöket. Egy részök, az erkölcsi életnek 
és a társadalom rendjének bomlását feltartóztatandó, 
annak külső formáit törekszik fentartani és véli fen- 
tarthatni. Ha IvUtlier irányt és formát tudott adni 
népe vallásos törekvésének, mért ne tehetné ugyan- 
ezt a hivatalába törvényesen beiktatott püspök, ki 
kevesebb bátorsággal, kevesebb szívbeli hősiességgel 
ugyan, de sokkal több tudással vezeti egyházának 
őszinte hitben szegény, de külső formákban, szertar- 
tásokban annál gazdagabb vallásos életét! Ha Mózes 
törvényt tudott adni népének, mely ennek politikai 
és társadalmi életét irányította, mért ne tudná ezt 
tenni, még sokkal jobban tenni a modern törvény- 
hozók egész gyülekezete, melynek jogi tudásával a 
Mózesé semmi esetre sem mérkőzhetik, és melynek e 
szerepre a választásokban hamisítatlanul megnyilat- 
kozó közvélemény és közakarat mandátumot is adott, 
minővel sem Mózes, sem Lykurgus, sem Solon nem 
dicsekedhettek! Ha a középkori földesúr engedel- 
mességre és hűséges szolgálatra tudta rávenni job- 
bágyait, mért ne tehetné ezt munkásainak seregével 
a modern gyáros, ki a közgazdaságtan vaskos kézi- 
könyvével kezében logice és statistice be is tudja 
bizonyítani koplaló és az ő vagyonára áhítozó mun- 
kásainak, hogy nekik az uralkodó versenyviszonyok 
között több bért nem adhat, túltermelés és munkára 
való képtelenség idejében pedig minden kereset nél- 
kül a piaczra kénytelen őket dobni! 

Ezt az irányt látjuk érvényesülni a francia nagy 
forradalom óta az összes művelt népeknél. Az egy- 
ház sohasem volt gazdagabb külső formákban; a 
törvényhozás bonyolódott és lármás gépe sohasem 

gyártotta oly rengeteg mennyiségben a törvény- 
paragraphusokat; az uralom sohasem bocsátotta ki 
szorgalmasabban a tengernyi papirost és tentát 
emésztő rendeleteket; a közgazdaság sohasem volt 
termékenyebb nagy tudománynyal kieszelt elméletek- 
ben: mint éppen ebben a mi alkonyodó századunk- 
ban. És ime, a közélet mégis recseg és ropog minden 
eresztékében! Az egyház az érdek szálain még ösz- 
szetartja valahogy a híveit, de nem uralkodik kedé- 
lyükön, nem tud megbirkózni a teljes közönyösséggel 
itt, a merő tagadással amott. A politikai élet és az 
uralom cseréli-beréli az alkotmányt, folyton bővebbre- 
bővebbre szabja az egyenlőséget s a demokratikus 
jogosultságot, és mégsem tudja féken tartani a mind- 
egyre merészebb radikalismust, az elégedetlenek foly- 
ton szaporodó tömegét A közgazdaság sűrűn és 
jóakarólag próbálkozik munkás védő intézményekkel, 
milliókat áldoz a philanthropia oltárán, és mégis 
alig-alig tudja megvédeni a tulajdonjogon s a vál- 
lalkozás szabadságán épült rendszerét a socialisták, 
communisták és anarchisták egyre fenyegetőbb tá- 
madásai ellen. 

Az ekkép meginduló általános bomlás közepette 
előáll a vezető emberek másik pártja, előáll különö- 
sen Carlyle, és felfegyverkezve nagy tudással, még 
nagyobb lelkesedéssel, őszinteséggel és bátorsággal, 
lángoló szavakban ostorozza az egyházat, mely fiai- 
nak csak üres, mert igazi tartalmukat vesztett jelké- 
peket tud adni az imádásra; ostorozza a társadalom 
élén álló osztályt, mely nem a társadalom javát, ha- 
nem saját érdekét és kiváltságos állását törekszik 
megvédeni az uralomnak mesterséges és épp azért 

hatástalan eszközeivel ; ostorozza a közgazdaság ural- 
kodó rendszerét, mely egész irányzata szerint épp 
úgy tekinti a termelés költségének, tehát a vál- 
lalkozó veszteségének, a munkások bérét mint a 
kenőolajat, mely a gépek mozgásához szükséges; 
mely a munkaadó és a munkás között nem ismer 
más viszonyt, mint a gyáros és gépe között. 

Azonban Carlyle fellépésének és hosszú irodalmi 
működésének nem ebben a támadásban és bírálatban 
van a nagy jelentősége. Már erős támadása és kí- 
méletlen bírálata és termékenyítő üdvös hatással volt 
ugyan különösen a közgazdasági politika későbbi 
alakulására. De sokkal fontosabb ennél az a kilátás, 
melyet ő mély és őszinte meggyőződéssel az egész 
emberi és társadalmi élet jövőjének nyit. Mint a kép- 
rombolók a középkorban, ő is ki akarja dobni ejövő 
templomából a tartalom nélkül szűkölködő jelképe- 
ket, tagadó és hinni nem tudó korunknak eme bál- 
ványait, a társadalmi életnek hit nélkül üres külső 
formáit; és mint a nagy hitújítók, kik egy-egy új 
korszakot jeleznek az emberiség történetében, ő is a 
belső hitélet megújulásában keresi az egyedül remél- 
hető megváltást. Csakis a hitélet megújulása töltheti 
meg új és igazi tartalommal a társadalmi élet for- 
máit, léptetheti a töprengő kétkedés helyébe a világ 
erkölcsi rendeltetése felől való őszinte meggyőződést, 
juttathatja érvényességre a hatékony uralmat, a nem 
látszatra, hanem igazi belső megelégedésünkre való 
munkát. 

Magát a megváltó igét kimondani nem adatott 
Carlylenak. Mint sok más őszinte és őszinteségében 
lelkesedni tudó embernek előtte és utána, neki is 

csak a Keresztelő Szent János szerepe jutott, ki csak 
híradója a Megváltónak, de nem maga a Megváltó. 
Mert valamint hajdanában, úgy napjainkban is az 
idők csak akkor fognak betelleni, ha az emberiség, 
elfordulva a hamis istenektől és a hamis jelképektől, 
igazán sóvárgó lélekkel áhítozni fogja a megváltást, 
melyet a gondviselés mindenkor készen tart a benne 
hivő, de hitökben gyakran tévelygő embereknek. 

Addig pedig Carlyle csak egy tanácsot tud adni 
és ad a hozzá vígasztalásért és biztatásért folyamo- 
dóknak : Teljesítse ki-ki teljes odaadással és hűség- 
gel kötelességét, a legközelebb fekvő kötelességet, 
akármily szerény legyen az! Mert — úgymond Car- 
lyle — minden hű cselekedet épp úgy alkotó elemévé 
válik az erkölcsi világrendnek, mint a hogy mathe- 
matekailag bebizonyítható tény, hogy az eldobott 
kavics is befolyással van a világegyetem súlypontjá- 
nak helyzetére. 

Mi is, tisztelt hallgatók, zarándokoljunk kegye- 
lettel a nagy ember szelleméhez és cselekedjünk az 
ő tanítása szerint! 

A halotthamvasztásról. 



Irta: Dr. Masznyik Endre. 



A 



halotthamvasztás a modern kultúrélet egyik 
legaktuálisabb kérdése. 

Nyugat legtöbb művelt államában már nem is 
csupán elméleti dolog. A hamvasztó kemencék Olasz- 
országban, Angolországban, Franciaországban, Svéd- 
országban, Sveizban, Németország egyes részeiben s 
Amerikában is erősen működnek. S habár lassan- 
lassan, az eszme egyebütt is hódít, mert hatalmas 
tényezők egyengetik útját. 

A nemzetközi orvosi kongresszusok Londonban 
1891-ben, Budapesten 1894-ben, Moszkvában 1897-ben 
lelkesen és határozottan felkarolták. Sőt ép Budapes- 
ten hozták meg az egyhangú határozatot, hogy 1 . a ha- 
lotthamvasztás egészségügyi szempontból nagyjelentő- 
ségű s 2. hogy a konnányok a fakultatív halottham- 
vasztás behozatalára és támogatására felkérendők. 

S szinte szívós kitartással fáradoznak az eszme 
népszerűsítésén a világszerte megalakult halottham- 
vasztó egyesületek, szaklapok, röpiratok és önálló 

tanulmányok kiadásával, valamint felolvasások és 
kiállítások rendezésével is. 

Sőt, figyelvén az idők jelét, a kedvező alkalom 
beálltával kopogtatnak, kérvényeznek mindenfelé 
céljuk megvalósíthatása érdekében. 

Minapában kopogtattak már nálunk is. 

A bécsi «Flamme» nevű egyesület a reakcziona- 
rius szellemű Ausztriában nem boldogulhatván, már 
régibb idő óta a szabad Magyarországra s különösen 
határszéli nagyobb városainkra vetette szemét. Elő- 
ször 1889-ben Pozsonyban tett kísérletet egy fiók 
egyesület alakítása s ennek révén ugyanitt egy kre- 
matórium felállítása végett. 

Törekvése azonban sikerre nem vezetett. Pozsony 
törvényhatósága támogatta, de a magas kormány ta- 
gadólag felelt. 

S ezzel egyidőre szélcsend állt be. 

A múlt évben azonban, minthogy Bécs városa 
még mindig nem lángol a lángért, — a Flamme 
Sopronra vetette szemét. 

Egyik lelkes tagja, Dorovius mérnök felolvasást 
tartott az ottani orvos-egyesületben és — nem ered- 
ménytelenül. 

A soproniak melegedni és szervezkedni kezdtek. 

Hanem elrontotta a remélt dicsőség felett már 
eleve érzett minden örömüket az irigy testvérváros- 
nak, Pozsonynak szemes polgármestere — a mi Tallér 
Pálunk. — Elsőbbségi jusson «Flamme»-jának 1898. 
dec. 1 2-én levelet írt. Figyelmeztette régi gyöngéd 
viszonyukra s biztosította örök hűségéről. 

A «Flamme» hajtott a szép szóra s cserben 
hagyván Sopront, 1898. dec. 25-éin újra nyilatkozott: 

beadta kérvényét városunk tanácsához a krematórium- 
nak Pozsonyban való felállíthatása iránt. 

A tanács ez alapon a következő javaslatot ter- 
jesztette városi közgyűlésünk elé: «A tanács a városi 
fő-physicus és az egészségügyi bizottság egyhangú 
véleménye alapján indítványozza, mondassék ki, hogy 
a mennyiben a kir. magyar kormány megengedi a 
creraatoriumnak magyar területen való felállítását, a 
város törvényhatósága nem ellenzi, hogy a kérvényező 
egyesület azt Pozsonyban felállítsa, sőt kész, annak 
idején megállapítandó feltételek mellett, az e célra 
szükséges telket átengedni és a kellő lépéseket az 
engedély megadása iránt a kir. magyar belügymi- 
nisztériumnál megtenni. » 

E javaslatot a városi törvényhatóság közgyűlése 
1899. jan. 9-én beható és élénk vita után 73 szóval 
15 ellenében elfogadta. 

Jelenleg tehát újból csak a kir. magyar kor- 
mánytól függ: lesz-e vagy sem Pozsonyban krema- 
tórium ? 

Mit határoznak oda fenn? — nem tudjuk. 

Egy dolog azonban immár bizonyos: a halott- 
hamvasztás kérdése szőnyegre került Magyarorszá- 
gon is. 

Kitérjünk előle? 

Nem helyesen cselekednők. 

Jobb azzal idejekorán tisztába jönni. Mert, bár a 
holtra nézve ugyancsak közönyös, mi módon takarít- 
ják el: elföldelik-e, elhamvasztják-e, bebalzsamozva sír- 
boltba teszik-e, avagy oda dobják a vízbe a halaknak, a 
pusztaságba a vadaknak martalékul, — nem egészen 
közönyös a dolog reánk élőkre nézve. 

Protestáns Esték. ' 9 

Ember kiváltsága az is, liogy még holta után 
való sorsa iránt is érdeklődhessék. Az meg az ember 
kötelessége, hogy a halottakat oly módon takarítsa 
el, a mely minden jogoslút követelménynek teljesen 
megfelel. 

Melyik volna-e mód? 

Mondják, hogy ily mód egyedül a halottham- 
vasztás volna. 

Nem új a dolog. Már az ó kor klasszikus népei, 
a görögök és rómaiak is, halottaikat rendszerint mág- 
lyán égették el s aztán — mint p. o. az Ilias (XXIV. 
Ének 793 — 803.) Hektor elhamvasztásáról mondja: 

«Tiszta fehér csontját testvérei meg daliái 
Összeszedek, mialatt sűrű köny csorga szemükből. 
Majd maradék hamvát aranyos korsóba helyezték 
És leborították bíborszín lágy takaróval, 
És azután menten üveges sírboltba helyezték, 
S rája felül roppant köveket halmoztanak össze; 
S hantokat is hordtak, mialatt vigyáztak az őrök. 
És miután feltelt a halom, — csendben haza tértek 
S Hektor hamvainak fényes nagy torral adóztak.»^ 

A hamvasztás ez ősi módja azonban igen töké- 
letlen volt s azért nem is csoda, hogy — különösen 
a zsidó és keresztyén vallás befolyása következtében 
könnyen fel is hagytak vele. 

Hanem a múlt század végén a nagy francia 
forradalom sok más egyébbel a halotthamvasztás esz- 
méjét is feltámasztá hamvaiból — s ennyiben igaz 
a vád, mit főként az ii. n. ultramontán körök han- 
goztatnak, hogy a «modern halotthamvasztás a ke- 
resztyén népeknél a revolutio gyermeke.* 

' Homeros Iliasa. Fordította Kempf József Bpest 1891. 

De az aztán már puszta ráfogás csak, hogy 
« valamint egykor a keresztyén vallási felfogás a 
halotthamvasztást megszűntette, úgy az újabb halott- 
hamvasztók tulajdonkép az egyház tanával szemben, 
Isten és minden positiv vallás ellenében s a Krisztus 
alapította tanítói hivatal tekintélye rovására, a pogány 
szokás resti tuálását célozzák s így törekvésük majdnem 
egyet jelent a dogmatikus tan nyílt megtagadásával. >^^ 

Hiszen történeti tény, hogy mielőtt az ötszázak 
tanácsa a respublica 6-ik évében (Brűmaire 25-én) 
a halotthamvasztást elrendelte volna, ezt a kérdést 
egészségügyi szempontból, különösen a templomok- 
ban és a városokban való temetkezés veszedelmes 
voltát hangoztatva, alaposan megvitatták. 

S ugyan e kérdést a jelen század közepén 
1 849-ben Grimm G. szintén tisztán hygienikus szem». 
pontból vetette fel a berlini tudományos akadémiá- 
ban s ezen és még főként gazdasági szempontból 
tárgyalják azt a komoly szakférfiak ma is szerte az 
egész művelt világon. 

A hamvasztás egészségügyi és gazdasági szem- 
pontból sokkal előnyösebb, mint a temetés, — ez 
alaptétellel kell tehát nekünk is első sorban leszá- 
molnunk. 

* * 

1. Az egészségi szempont. 

Lássuk először az egészségügyi szempontot. 
A temetés — mondják — nem felel meg az 
egészségügyi követelményeknek, mert az eltemetett 

' L. Pressburger Tagblatt 1899. jan. 6, 8-iki számait. 

19* 

holttest csírázó telepe a legkülönbözőbb nyavalyák- 
nak, kiváltképen ha a halál ragadós, vagyis — or- 
vosi műszóval — fertőző betegség következménye 
volt A holttest kóranyagát ugyanis felszedi magába 
a levegő, a víz, a föld és így az a sírból is vissza- 
kerül hozzánk. 

Antolik Károly jeles természettudósunk a po- 
zsonyi városháza nagy termében a hamvasztásról 
ez év elején tartott előadásában rémes dolgokat 
beszélt arról a körfolyamatról, a mely az élők váro- 
sát a holtak városával, — a temetővel föld felett 
és föld alatt egybeköti egészségünk nagy vesze- 
delmére. 

Hát bizony azóta szinte félve kelek és fekszem 
is az én temető-utcai szerény hajlékomban. Ha ab- 
lakot nyitok, a beáramló levegőben a baczillusoknak 
rejtelmes zúgását, hogy ha meg ki megyek, talpam 
alatt, a vizenyős földön, a baktériumoknak kísérteties 
jaj gátasát hallom ; vizet meg már egyáltalán nem is 
iszom, mert a mi a téglán, gipszen és fán áthatol, 
áthatol az a holttestből kiáramló szénsavgázzal együtt 
a mi vízvezetékünk vasburkolatán is. Azt pedig már 
még se szeretném, ha nemcsak körülöttem, de ben- 
nem is zúgnának és jajgatnának azok az átkozott 
mikroorganizmusok. 

Ezért nevezte hát azokat a csendes temetőket, 
hová mi naiv lelkek könyeinkkel öntözni járunk el- 
hunyt kedveseink sírhalmait és beszélgetni a szívok 
porából nőtt illatozó virágokkal, szebb jövőről, boldog 
feltámadásról, -- ezért nevezte hát e nekünk szent 
helyeket Moleschott «az Ördög műhelyeinek s gyá- 
rainak !» 

Hanem most veszem észre, hogy én eddig csak 
a halotthamvasztásért rajongó szakférfiakat szólal- 
tattam meg. 

Nos, — legyünk igazságosak. 

Szóljunk be a másik táborba is. Én beszól- 
tam és ott — csodálatos! — ép az ellenkezőt mon- 
dották. 

Ne higyj nekik. Nem olyan fekete az ördög, 
mint a milyennek festik. Hát hiszen mi is ismerjük 
a temetőben rejlő veszélyeket s nem tagadjuk, hogy 
különösen a fertőző betegségekben elhaltak testei 
valóságos pestisfészkek. Sőt épen mi javasoltuk, 
hogy az ily holttestek eltakarítására vonatkozó- 
lag kormányaink szigorú rendőri óvóintézkedéseket 
tegyenek, a minthogy tettek és tesznek is. 

De azért fanatikus hévvel mégsem üzenünk 
irtó háborút a temetőknek. Ellenkezőleg, szerin- 
tünk — a bécsi orvosok egyesülete legutóbb, 1898. 
febr. 4-én hozza ezt az egyhangú határozatot — «bár 
a halotthamvasztás a modern hamvasztó kemencék 
segítségével higiénikus szempontból kifogás alá nem 
eshetik, a temetkezéssel sem párosulnak szükség- 
képen oly hiányok és veszedelmek, hogy a halott- 
hamvasztást, mint mellőzhetlen higiénikus reformot 
üdvözölhetnők. Ellenkezőleg, az obligatorikus halott- 
hamvasztás, legyőzhetlen nehézségekbe ütközik. A 
fakultativ hallotthamvasztás ellen azonban a leg- 
kisebb orvosi vagy egészségügyi ellenvetés sem hoz- 
ható feL» 

Ugye bár, hogy érdekes ez a nyilatkozat? 

«A temetkezéssel nem párosulnak szükségkép 
oly hiányok és veszedelmek, hogy a halotthamvasz- 

tást, mint mellőzhetlen hygienikus reformot üdvo- 
zölhetnők!» 

Ezt mondják a bécsi orvosok s ezt mondják 
más jeles orvosok is. 

A világ melyet elvégre is Isten és — nem a 
természettudósok teremtettek, nem lehet, hogy olyan 
nag>'on tökéletlen legyen. Ellenkezőleg, én azt 
hiszem, hogy a természet élete nagyon is jól van 
berendezve, hogy a természet maga jobban gondos- 
kodik rólunk, mint mi magunk s talán mint orvo- 
saink is. 

De beszéljenek a szakértők s ne én. Beszéljen 
-- hogy a példát necsak mindég odakint keressük, 
— beszéljen a mi országos hírű orvosunk, dr. Pávai 
Vájna Gábor, ki a halottégetésről írt nagybecsű tanul- 
mányában kérdésünkhöz történelmi, közegészségi, 
gazdasági, esztétikai és valláserkölcsi szempontból 
már 1889-ben ugyan alaposan hozzászólott. 

Dr. Pávai többek között azt mondja: «A halott- 
égetés hívei szerint a holttest veszélyes az élőkre. 
Ez azonban a halottégetés megengedése után sem 
lesz elkerülhető, mert a halottakat 48 órán belül 
csak pusztító járványok idején szabad eltemetni s e 
határidőt sok szempontból lehetetlen megváltoztatni, 
a holtak pedig az előírt rendszabályok szerint elte- 
metve a mély sírban ép oly kevéssé veszélyeztetik 
az élőket, mint elégetve.* 

Es ez állítását — a legkiválóbb hygienisták és 
vegyészek p. o. Uffelmann (Flock, Schützenberger) 
vizsgálatainak adataival bizonyítja be. 

A temetők talajában, vizében s környezete leve- 
gőjében oly mértékben nem fordulnak elő fertőző 

elemek, hogy azok egészségünkre veszedelmesek 
volnának. Ellenkezőleg tény, hogy a fertőző be- 
tegségek nem a temetők közelében törnek ki, hanem 
rendesen ott fejlődnek, hol az utczák szűkek és pisz- 
kosak, hol a csatornázás és ivó víz rósz vagy elég- 
telen, hol a lakások nedvesek, hol továbbá sok a 
szabadban rothadó szerves anyag s végre hol hiányos 
a rendszeres dezinfektió. S mind ennek igen egyszerű 
és természetes oka van. 

Középen vagyon tehát az igazság. 

A melyik temető — mint dr. Pávai is mondja — 
az egészségügyi kellékeknek teljesen megfelél,' vagyis 
a melyiknek fekvése jó, a mely elég nagy, elég 
mély s a melyben egy sírba egy halottnál többet nem 
helyeznek s a sírok is megfelelő távolságra esnek 
egymástól stb. stb. az oly temető — bár lassabban — 
de ép oly tökéletesen végzi el a maga munkáját, ínint 
a hamvasztó kemencze. 

És lényegileg ugyanazt a munkát is végzi. Mert, 
mint ezt ép a hamvasztás egyik leglelkesebb barátja, 
Küchenmeister hírneves drezdai orvos «Die Feuerbe- 
stattung» c. művében mondja: «Nekünk el kell ég- 
nünk; a víz eléget; a föld eléget; a levegő eléget; 
a tűz eléget ; nekünk előbb vagy utóbb oda kell ad- 
nunk testünket, hogy az a világ életéért elégettessék. 
A természet hív. Csak az a kérdés: hogyan kövessem? 
Gyors engedelmességgel vagy kelletlenül, lomhán, 
nagy tervei ellen lázadozva ?» 

Nos, — a hamvasztás barátai a halálban a gyorsa- 
ság hívei. Nyer ezzel a természet valamit ? — azt nem 
tudom. Hogy ők semmit sem nyernek, az bizonyos- 
nak látszik. 

De mondják: nyernek az élők? 

Hát — meg lehet De én — e kérdést tanul- 
mányozva, a «LreichenbeerdigungiindLeichenverbren- 
nung»-ról egy oly «Medizinische Abhandlungot^ is 
olvastam, a mely adatokkal bizonyítja, hogy bizony 
a halotthamvasztás sem feltétlen biztosíték a holt- 
testekből kiáramló kártékony elemeknek a levegőben 
való elterjedése ellen. Rota orvos p. o. és a vele 
levők, Milanóban ugyancsak kiállhatlan bűzt éreztek, 
mikor egy halottat égettek. S hasonlót állít a híres 
Hellwald is. 

Mondják ugyan, hogy a legújabb, a Siemens- 
Reclam-féle kemence már tökéletes, de beigazolva ez 
az állítás sincs. 

Épen azért bátran aláírhatjuk dr. Pávainak vé- 
leményét, hogy « közegészségi szempontból éppen 
nem szíikséges a temetők bezárása s a halottak ége- 
tése s hogy ennek el nem fogadása a tudomány és 
humánismus elleni vétséget nem képez.» 

* 

2. A gazdasági szempont. 

De talán más eredményre jutunk más körben. 

Térjünk át hát a második s szintén igen fontos 
szempont ismertetésére. A temetkezés helyett a ham- 
vasztást másodízben gazdasági előnyénél fogva ajánlják. 

Kissé különösen hangzik ugyan, de tény, hogy 
ma már kedves halottaink eltakarításánál is felhang- 
zik a kérdés: mi olcsóbb? Meghallgattam e kérdés- 
ben is mind a két tábort 

* Leichenbeerdigung und Leichenverbrennung von 
Dr. J. Creus. 1879. 

A hamvasztó kemencék nagy barátai természe- 
tesen a temetést drágálják. Nagyon szaporodunk. A 
föld — mondják — ma-holnap tele lesz velünk s 
szűkségünk lesz minden talpalattnyi térre. 

Igen, — a halottaknak már a föld alatt sem 
adhatunk helyet — Leghelyesebb, ha elégetjük őket 
Az a törvényszabta 25—30 év különben sem elég tel- 
jes elporladozásukra. 

A talaj minőségétől igen sok függ. Némely 
sírban századok múlva sem rothadnak el a holttes- 
tek. S nem borzasztó látvány-e az, midőn a régi te- 
metők helyére házakgit, vasútat, gyárakat építve, a 
felásott földből félig rothadt tetemeket, vázakat, cson- 
tokat hánynak ki s bizony sokszor újra el sem is 
ássák, hanem viszik a spódium gyárba? 

Legyenek a temetők Isten szántóföldje helyett 
emberek szántóföldjei. így legalább jövedelmet hoznak. 

Sőt még egy más gazdasági előnyben is leszen 
részünk. A hamvasztás mellett az emberi organizmus 
szubstancziái — a phosphat, soda, ammóniák, mag- 
nesia és a többi — nem mennek veszendőbe, hanem 
mint kitűnő trágya termővé teszik a terméketlen 
földet^ 

És mily kényelmes dolog is lesz az a ham- 
vasztás! 

A nagyvárosi embernek nem kell villanyoson 
avagy omnibuszon messzire vinni kedves halottját s 
fizetni még a szomorú halotti gyülekezet úti költ- 
ségeit is. 

S a papokat se foglalja le az örökös temetés. 
Holtak helyett járhatnak az élők után, hűséges pász- 
torok módjára gondjukat viselvén. 

így érvel az egyik felekezet. De nem hallgat 
ám a másik sem. Könnyű dolog mindezt — mondják 
— állítani. Csakhogy van ám az éremnek másik 
oldala is ! 

Igaz, hogy a temetőnek hely . kell, — de nem 
kell-e hely a hamvasztónak s az urnáknak ? 

Igaz, hogy kisebb. De a hely nieggazdálkodás 
mellett nincs-e ott a kemeuczék költsége? 

A számok beszélnek. — Különösen Belgiumra 
hivatkoznak. 

Hát Belgiumban Fleury kimutatása szerint a 
•temetők összes területe jelenleg mintegy 750 hektárt 
tesz ki s ennek értéke mintegy 2 millió frtra rúg. 
Mi esik ebből ott egy személyre? Átlag 50 kr. 

No ugyan nagy kapitális! A temetők miatt 
elveszít minden egyes belga évi 2 kr. jövedelmet 

Nos és ugyan mibe kerülnének a hamvasztó 
kemeuczék ? 

A régebbi szerkezetűek (minők a milánói, drezdai) 
darabonként mintegy 300,000 frtba, az újabb s olcsóbb 
Siemens-Reclam-félék pedig mintegy 10,000 frtba. 
S hol vannak még az állandó személyzeti, fenntartási, 
javítási stb. kiadások? De talán kevesbednék a ham- 
vasztató feleknek költsége? 

A «Flamme» c. szaklap szerint, ha a halottat 
p. o. Berlinből Gothába kell szállítani elégetés végett, 
minden más költségtől eltekintve, a legegyszerűbb 
módon való elhamvasztás 450 márkába kerül. Hely- 
ben természetesen sokkal kevesebbe. így pl. Gothában 
57 márka. Jénában 70 márka. 

Hát lehet-e itt gazdasági előnyről beszélni ? Alig, 
különösen, ha meggondoljuk, hogy azok a temetők 

(legalább a mieink itt helyben) nem is olyan nagyon 
inproduktiv földek. 

Én — gazdag professor, a szegény pozsonyi 
gyülekezetnek egy kicsinyke sírhelyért 24 pengő 
forintot fizettem s még csak azt sem mondhatom 
hogy azt a félnégyszögölnyi területet örökáron vettem 
meg. Dehogy, csak bérlem 25 évre! 

Akkor aztán — vagy fizetek újra, — vagy 
felmondanak kedves halottamnak — s az útfélre 
hányják. 

Hiszen a temető azért «Gottesacker», hogy 
ember szedje le termését 

Jó, jó, — de hát az emberi test szubstancziái — 
e kitűnő trágya? 

Ez mégis csak valami? Igen. Minden halott 
után két kiló hamu. No ezért ugyan kár volna a 
költséges hamvasztásba fogni. Különösen, ha meg- 
gondoljuk, hogy azok a szubstancziák a temetés mellett 
sem mennek veszendőbe. Idő kérdése az egész dolog. 
A természet előbb vagy utóbb azt, ami az övé, vissza- 
veszi; ami porból lett, porrá lesz akár eltemetjük, 
akár elégetjük. Mint minden organikus anyag, testünk 
alkotó elemei is újra belépnek a világ életének nagy 
körforgásába. 

A jó ég tudja, hány millió ember halt már meg 
e földön — s hol, merre nyugszanak, nem mondja 
semmi kő! lyegfeljebb néhány múmia beszél még 
róluk. 

Ne akarjuk hát a természetet korrigálni. Nem 
gyár az, melyben ép a legbecsesebb anyagból -találni 
legkevesebbet, s hol, ha egy fontos szer kifogy, meg- 
áll a gépezet. 

Aztán — mire úgy sietni? Ráérünk még 
földünk termőképességét saját kedves halottaink 
hamvával fokozni. 

Ma — hála Istennek ! — a gazda még az állati 
s növényi trágyát sem égeti el, hog^ úgy javítsa 
vele földjét Beéri a természet lassú és csendes mnn- 
kájával. — És — kérdjük — ha halottaink hamvával 
a földet trágyázzuk, mit teszünk azokba az annyira 
magasztalt kedves urnákba? 

Mit-e? Semmit A jövő embere igfen praktikus 
egy lény lesz. A költészet prózává s a próza költé- 
szetté válik kezében. Gyeimekeink urnák helyett — 
a virágcserepek földjébe keverik majd hamvainkat s 
a virág illatban élvezik testünknek szubstancziáit 

Bizony jól mondja dr. Pávai: «Hol itt a kegyelet? 
Hol az emberi méltóságnak tisztelete?!* 

Gazdasági előny — hamvainkból? Sivár mező 
ez, — forduljunk hát el tőle. De hová? 

Innentúl a hamvasztás előnyei már megszűnnek 
s seregestől lépnek elő a hátrányok, az aggályok, az 
ellenvetések. 

Hosszas volna valamennyit rendre előszedni. De 
legalább futólag érintsük meg a legfőbbeket Ilyen 
p. o. a jogi, közelebb a criminalistikus ellenvetés. 

A halotthamvasztás mellett — mondják — ha 
később gyanú merül fel, lehetetlen a személyazonosság 
és az erőszakos halál tényét utólagosan megállapítani, 
holott az eltemetés esetében a holttest exhumálható 
s megvizsgálható. 

Hát megvallom, én ez ellenvetésnek valami nagy 
súlyt nem tulajdonítanék s pusztán a fenti ok miatt 
a hamvasztás útjába akadályokat nem gördítenék. 

Mert előzetes rendszabályokkal, szigorú és raczio- 
nalisztikus halottvizsgálat által az esetleges bajnak 
elejét lehetne venni. Aztán az exhumálás esetei külön- 
ben is igen-igen ritkák. Bécsben p. o. 25 év alatt 
673,580 halott közül csupán kettőt exhumáltak a 
törvényszék rendeletéből. 

S beigazolt dolog az is, hogy az exhumált holt- 
testek vizsgálatának eredménye igen kétséges értékű, 
sőt sok esetben téves. 

Sőt ellenkezőleg, sok bűntényt ép a hamvasztás 
tenne lehetetlenné. Ilyenek : a halottimádás, a halott- 
rablás, a halottmeggyalázás. 

S szólhatnánk még a kultúrtörténeti, az össze- 
hasonlító anthropologiai alapon nyugvó ellenveté- 
sekről is. 

És megemlíthetnénk egy physiologiai mozza- 
natot, az élve eltemetés avagy élve elhamvasztás 
kérdését is, de mindezeknek valami nagy jelentőséget 
nem lehet tulajdonítani. 

A kulturhistorikus, a régész majd eltemetett 
pénzek és fegyverek helyett urnákat, csontok helyett 
hamut talál; az anthropologus számára marad még 
elég koponya; az élve eltemetés avagy élve elégetés 
között pedig bizony nem nagy a különbség s csak 
rajtunk áll, hogy mindkettőnek elejét vegyük. 

Mindezeknél sokkal fontosabb a halotthamvasz- 
tásnak a keresztyén néptudatban jelentkező akadálya 
a keresztyén vallási alapon támasztott ellenvetés. 

3. A vallási szempont. 

A halottak eltakarítását ma ugyan, mint láttuk, 
első sorban tisztán tudományos szempontból vizsgál- 
ják, tényleg azonban, eltekintve egyes egészen vad 
törzsektől, melyek halottaikat vagy maguk falták fel, 
vagy miként azt p. o. a baktrokról tudjuk, kutyáik- 
kal etették meg — a kultur népeknél az eltakarításnak 
módját sajátkép a vallási felfogás határozta meg. 

Nem véletlen dolog az, hogy a holtakat az in- 
dusok tűzben vagy vízben megsemmisítették, a per- 
zsák a madaraknak kitették, az egyptomiak pedig 
bebalzsamozták. 

S nem véletlen dolog az sem, hogy a zsidók s 
őket követve a keresztyének is, eltérőleg a legtöbb 
néptől, halottaikat kezdettől fogva elföldelték, illető- 
leg sírokba helyezték. 

Nem bolygatom a pogány népek dolgait.^ Mara- 
dok a magunkénál : a holtak elföldelésénél, a teme- 
tésnél, mit vallásunkkal együtt a zsidóktól örököltünk. 



a) A zsidó vallási szempont. Mi vezette a zsidó- 
kat a temetkezés szokására? — arról az ő szent ha- 
gyományaik fantasztikus dolgokat beszélnek. 

A midras szerint a szegény Ábelnek holttestét 
az ég madarai s a tiszta állatok temették el; 
Thauchuma rabbi szerint pedig Kain, tűnődve, mit 
tegyen testvére holttetemével, midőn látta, hogy egy 

* Érdekesen világosította meg ezt a pontot Stromp 
László kollegám « Költözés a más világba* ez. felolvasásá- 
ban. (L. Protestáns Esték II. kötetét 1899-ből). 

madár egy másik madarat megölve, ezt a földbe ka- 
parta be, ő is azonképen cselekedett: sírt ásott 
Ábelnek. 

Az ó-testamentomban azonban mind erről egy 
szó sincs. Ott az első temetkezési eset I. Móz. 23-ban 
van elbeszélve : Ábrahám eltemette kedves Sára fele- 
ségét Makhpela mezejének barlangjában Hebronnal 
szemközt. 

S őt követték utódai, a kik temetkező helyül 
szintén, részint a Palesztina mészhegyeiben nagy 
számmal található természetes barlangokat, részint a 
sziklákba vagy a sík földbe vájt üregeket használták. 

A szikla sírok (mnémeion) a mai családi sír- 
boltoknak feleltek meg. Azokba a gazdagokat helyez- 
ték el. A közönséges sírok (tafosz) a nép gyerme- 
keinek nyíltak meg. 

De azért az ó-testamentomban egyetlen helyet 
sem találunk, a hol a temetkezés, mint a holttestek 
eltakarításának egyedüli módja, vallási parancskép 
volna elrendelve. 

Hivatkoznak ugyan V. Móz. 21., 23-ra, a hol 
megvan írva: «a holttest ne maradjon éjen át a fán, 
hanem még az nap temesd el őt». De itt a halálos 
bűn miatt felakasztott ember holttestéről van szó. 

Mi lehetett hát az oka, hogy a zsidók csakis 
temetkeztek ? 

Nézetem szerint e kérdésre a leghelyesebb fele- 
letet I. Móz. 2., 7. és 19. adják meg. 

A zsidó vallási felfogás szerint az Isten az em- 
bert a föld porából teremtette s sorsa gyanánt is azt 
szabta meg, hogy vissza térjen a földbe, a melyből 
vétetett. 

S mert a pogány népek nemcsak a holtakat 
égették meg, hanem élőket is áldoztak bálvány iste- 
neiknek, azért a pogányságból kivetkőzött egyisten- 
imádó zsidóság még inkább ragaszkodott a temetke- 
zés ősi szokásához. Sőt Kánaánban mindazon helyeket, 
hol egykor, akár a pogányok, akár saját pogány- 
ságra hajló elődeik emberáldozatot hoztak, átokkal 
sújtották. 

Magában Jeruzsálemben is volt ilyen, a Gé 
Hinnon, a Hinnon fia völgye, vagyis a gyehenna, a 
hol egykor a pogány moábok Moloch halványuknak 
gyermekeket áldoztak. A zsidók hát ezt a völgyet 
is minden időben tisztátalan helynek tekintették. 
Oda hordták a város minden szemetjét, oda hányták 
a dögöket és a kivégzett gonosztevők holttesteit is 
s mindezt örökös tűz emészté meg. Hogyne lett 
volna hát az ő szemükben utálatos a halottégetés 
és rettentő a gyehenna tüze! 

De a zsidók még más okok miatt is ragasz- 
kodtak a temetéshez. 

A számkivetés után a zsidók vallási reményei 
— mely okokból? nem tartozik ide — durva érzéki 
alakot öltöttek. 

Sokat szenvedtek testileg, lelkileg. S mind e 
szenvedések kárpótlását ők a jobb jövőtől, a messiási 
kortól várták. 

Boldog lesz a ki megéri. De hát mi lesz az el- 
hunytakkal ? Ok örökre a sírban maradnának ? Nem. 
Ok is előjönnek sírjaikból. « Sokan azok közül — 
olvassuk Dániel 12, 2. — kik alusznak a föld porá- 
ban, felserkennek; némelyek az örök életre, mások 
pedig gyalázatra s örök utálatra. » 

